
Yra didybė virpesy šventam; 
Svarbu išsaugoti tą jausmo galią, 
Kuri tau sielą begalybėn kelia.! 


(J. V. Gėtė „Faustas“, II dalis) 


Kai žmogus, drebėdamas iš baimės ir nuolanku- 
mo, suvokia, jog pasaulyje egzistuoja tai, kas 
nepaaiškinama, jo protas padaro didžiausius atradi- 
mus — nors dažnusyk toji galia išsigimsta į prie- 
taringumą, dvasinę vergystę ar perdėtą pasitikėji- 
mą savim. 


(Glosa) 


Skiriu šią knygą dviem draugams — LAURUI DE 
BOZIUI, Romos poetui, paaukojusiam savo gyvy- 
bę kovoje prieš Musolinio diktatūrą; jo lėktuvas, 
numuštas dučės naikintuvų, sudužo Tirėnų jūroje; 

ir EDVARDUI ŠELDONUI, kuris daugeliui žmo- 
nių dalijo išmintį, drąsą ir džiaugsmą, nors pats 
per dvidešimt metų buvo labai sunkus ligonis — 
aklas, nepajudinantis nei rankų, nei kojų. 


' Vertė A. Churginas. 


AUTORIAUS ŽODIS 


Šiame kūrinyje aš nesiekiau istorinio tikslumo. 
Tai galima pavadinti fantazija apie kai kuriuos as- 
menis ir įvykius paskutiniosiomis Romos respubli- 
kos dienomis. 


Didžiausias netikslumas,— kad 62 m. pr. m.e. Klo- 
dijos Pulchros ir jo brolio įvykdytą Gerosios Dei- 
vės pagerbimo apeigų išniekinimą perkėliau į 
45 metų gruodžio 11-ąją, t. y. 17 metų į priekį. 

O 45-aisiais daugelis mano herojų jau seniai bu- 
vo mirę: Klodijus, vieškely užmuštas banditų; Ka- 
tulas (nors išlikęs vien šv. Jeronimo liudijimas, 
esą jis miręs 30 metų amžiaus); Katonas jaunes- 
nysis, sukilęs prieš Cezario patvaldystę, keli mė- 
nesiai prieš aprašomus įvykius žuvo Afrikoj; Ce- 
zario teta, didžiojo Marijaus našlė, mirė dar prieš 
62 metus. Be to, 45 metais antrąją Cezario žmo- 
ną — Pompėją — jau seniai buvo pakeitusi trečio- 
ji — Kalpurnija. 

Nemaža dalis iš pažiūros mano pramanytų deta- 
lių išties yra istoriniai įvykiai: Kleopatra atvyko 
į Romą 46-aisiais, ir Cezario buvo įkurdinta jo vi- 
loje anapus upės. Ji gyveno ten iki jo nužudymo, 
o paskui pabėgo į gimtinę. Beveik visi istorikai, 
tyrinėję Cezario gyvenimą, svarsto galimybę, kad 
Junijus Markas Brutas galėjęs būti Cezario sūnum, 
ir ją atmeta. Vis dėlto istoriniuose šaltiniuose 
užfiksuota, jog 'Zezaris dovanojęs Servilijai neregė- 
tos vertės perlą. Mintį apie nukreiptus prieš Ce- 
zarį laiškus, siuntinėtus grandine, man pakišo mū- 
sų laikų įvykiai: atsišaukimus prieš fašistinį Itali- 

jos režimą šitaip platino Lauras de Bozis, tariamai 
Bernardo Šo patartas. 

Keletas žodžių skaitytojams apie medžiagos iš- 
dėstymą. 

Kiekvienoje dalyje dokumentai pateikiami daug- 
maž chronologine tvarka. Pirmoji dalis apima 45 m. 
pr. m. e. rugsėjį. Antroji dalis — atspindinti Ceza- 
rio apmąstymus apie meilę — prasideda anksčiau, 
bet aprėpia visą rugsėjį ir spalį. Trečioji dalis, skir- 
ta daugiausiai tikėjimui, prasideda dar anksčiau, 
apima visą rudenį ir baigiasi ceremonijomis Gero- 
sios Deivės garbei gruodyje. Ketvirtoji dalis, ku- 
rioje toliau plėtojamos visos Cezario mintys, ypač 
apmąstymai apie save tarsi „lemties“ įrankį, pra- 
dedama ankstyviausiuoju dokumentu ir baigiama 
jo nužudymu. 

Visi šios knygos dokumentai yra autoriaus vaiz- 
duotės padarinys, išskyrus Katulo eilėraščius ir pas- 
kutinįjį dokumentą — ištrauką iš Svetonijaus ,„Dvy- 
likos Cezarių gyvenimų". 

Medžiagos apie Ciceroną apstu; apie Kleopat- 
rą — šykštų; apie Cezarį — gausu, bet daug kas ne- 
aišku, politiniais sumetimais iškraipyta. Kaip tik 
tai mane ir paskatino imtis darbo. Šiame kūrinyje 
mėginau atkurti įvykius per vaizduotės prizmę. 


T. Vailderis 


1 DALIS 


I. Augurų kolegijos vyresnysis — Gajui Julijui 
Cezariui, didžiajam pontifikui ir Romos liaudies 
diktatoriui 


(Kopijos Kapitolijaus Jupiterio šventyklos žyniui, 
Vestalių kolegijos vyresniajai ir t. t. 45 m. pr. m. 
e. rugsėjo 1 d.) " 


Jo malonybei didžiajam pontifikui. 

Šeštasis pranešimas ta pačia data. 

Vidudienio aukojimo parodymai. 

Žąsis: širdies ir kepenų dėmės. Trūkusi diafragma. 
Antroji žąsis ir gaidys: nieko ypatingo. 


Balandis: bloga lemiantys ženklai. Inkstas pasi- 
slinkęs, kepenys padidėjusios, geltonos. Gurklyje 
rausvas kvarcas. Įsakau nuodugniai ištirti. 

Antrasis balandis: nieko ypatingo. 

Stebėtas erelio skrydis. Pakilo trys mylios šiau- 
riau Sorakto kalno ir nuskrido iki Tivolio miesto. 
Artėdamas prie miesto, paukštis kiek neryžtingai 
pasirinko kryptį. 

Paskutinį kartą griaustinis girdėtas prieš dvylika 
dienų. 

Sveikatos ir ilgų dienų didžiajam pontifikui! 

I— A. Konfidencialus Cezario raštas savo baž- 
nytinių reikalų sekretoriui 

Pirma: praneškite Kolegijos vyresniajam, kad nė- 
ra reikalo siuntinėti man 10—15 pranešimų per die- 
ną. Pakaks vienos ataskaitos, apibendrinančios va- 
karykščius stebėjimus. 

Antra: iš pastarųjų keturių dienų pranešimų iš- 
rinkite tris aiškiai palankius ir tris nepalankius 
ženklus — man gali jų šiandien prireikti senate. 

Trečia: surašykite ir išplatinkite pranešimą štai 
kokiu klausimu: 

Sudarius naująjį kalendorių, nuo šiol miesto įkū- 
rimo minėjimas kiekvieno mėnesio 17 dieną taps 
didžiausios pilietinės svarbos ceremonija. 

Kiekvieną kartą privalo dalyvauti didysis pon- 
tifikas (jei tuo metu jis neišvykęs iš miesto). 

Visos iškilmės vyks su štai kokiais papildymais 
ir pataisomis: 

Privalo dalyvauti 200 karių, kurie skaitys maldą 
Marsui, kaip įprasta kariniuose postuose. 

Rėją turės garbinti vestalės. Kolegijos vyresnioji 
pati bus atsakinga už šį pasirodymą, taip pat už 
apeigų iškilmingumą ir tai, kad dalyvės laikytųsi 
priimtų normų. Būtina nedelsiant ištaisyti nepado- 
rius pasakymus, kurie įsibrovė į ritualą. Vestalės 
turės būti paslėptos nuo akių iki paskutinės eise- 
nos; draudžiama taikyti miksolidinę harmoniją. 

Skaitantis Romulo testamentą privalės atsigręžti 
į aristokratams skirtas vietas. 

Žyniai privalo puikiai mokėti visą atsakymų di- 
džiajam pontifikui tekstą. Tas, kuris padarys men- 
kiausią klaidelę, po 30 dienų apmokymo bus iš- 
siųstas į naujas šventyklas Afrikoje ir Britanijoje. 


I — B. Cezario dienoraštis — laiškai Lucijui Ma- 
milijui Turinui į Kaprio salą. (Apie šį dienoraštį, 
rašytą laiškų forma, skaitykite III dokumento pra- 
džioje.) 

968. (Apie religines apeigas.) 

Prie šios savaitės laiško pridedu pustuzinį iš tos 
gausybės pranešimų, kuriuos kasdien gaunu iš au- 
gurų ir haruspikų. 

Pridėjau taip pat savo nurodymus dėl miesto 
įkūrimo minėjimo, kuris vyks kas mėnesį. 

Ką daryti? 

Aš paveldėjau tą prietarų ir nesąmonių naštą. 
Nors mano valdžioje tūkstančiai, aš turiu prisipa- 
žinti esąs priklausomas nuo paukščių ir griausti- 
nio dundesių. 


Visi šie niekai dažnai kliudo valstybės veiklai; 
dėl jų senato ir teismų durys kartais būna užda- 
rytos po kelias dienas ar net savaites. Tas „žinias“ 
teikia keletas tūkstančių žmonių. Visi, turį su jomis 
bent menkiausią ryšį, net ir didysis pontifikas, ope- 
ruoja jomis taip, kaip jam naudinga. 

Vieną dieną Reino slėnyje mano kariuomenės 
vadovybės augurai uždraudė man stoti į mūšį su 
priešu. Pasirodo, mūsų šventosios vištos vangiai 
lesė. Ponios kudakšlės mat vaikštinėjo tingiai, daž- 
nai žvilgčiojo į dangų ar pakreipusios galvas dai- 
rėsi atgal. Ne be pagrindo. Man pačiam dingo 
ūpas, kai atėjęs į slėnį pamačiau virš jo sklandant 
erelius. Mus, karvedžius, priverčia jaustis tokiais 
niekingais, kad į dangų imame žvelgti viščiuko 
akimis. Gavau dieną laukti, nors turėjau vieną iš 
nedaugelio privalumų — galėjau užklupti priešą 
netikėtai. Baiminausi, kad rytą man vėl bus taip 
pat sukliudyta. Užtat tą vakarą mudu su Azini- 
jum Polijonu, išėję pasivaikščioti į mišką, pririn- 
kom gal tuziną vikšrų, smulkiai sukapojom juos 
peiliais ir pabėrėm prie šventųjų paukščių lesyk- 
los. Kitą rytą visa kariuomenė užgniaužusi kvapą 
laukė dievų valios. Išleisti palesti šventieji paukš- 
čiai iš pradžių nužvelgė dangų ir ėmė taip nera- 
miai kudakuoti, kad dešimčiai tūkstančių vyrų pa- 
kirto kojas, o paskui įsmeigė akis į lesalą. Prisie- 
kiu Herkuliu, jų akys išsprogo ant kaktos; jos 
ėmė klykauti išbadėjusių rajūnų balsais, skriste nu- 
skrido prie savo lesyklų. Taigi, man buvo leista 
laimėti Kelno mūšį. 

Tačiau baisiausia, kad šie prietarai pakerta pa- 
čią žmogaus dvasią. Jie įkvepia mūsų Romos pi- 
liečiams, pradedant gatvės šlavėju ir baigiant kon- 
sulu, miglotą pasitikėjimo pojūtį tuomet, kai nėra 
pagrindo pasitikėjimui, kartu sukelia stingdančią 
baimę, kuri, užuot raginusi veikti ar parodyti su- 
manumą, žmogų paraližuoja. Jie nuima nuo žmo- 
gaus pečių pareigą, kurią jis privalo justi visuo- 
met — nė akimirką nesustodamas kurti savąją Ro- 
mą. Tuos prietarus mes priimame todėl, kad jais 
vadovavosi mūsų protėviai, Jie dvelkia vaikystės 

laikais, kuomet mes nežinojome jokių rūpesčių; jie 
glosto tinginius ir guodžia nevykėlius. 

Aš pajėgus įveikti kitus tvarkos priešus — ne- 
apgalvotus kokio Klodijaus išsišokimus ar smur- 
tavimą, nepatenkintų ciceronų ir brutų bambėjimą, 
kurį kelia pavydas ir senovės graikų raštų apsuk- 
rus aiškinimas; savo konsulų ir magistratų nusi- 
kaltimus ir gobšumą. Bet ką aš galiu padaryti apa- 
tijai, kuri, apsisiautusi dievobaimingumo toga, tvir- 
tina man, jog Romą išgelbės budrūs dievai, arba 
ragina susitaikyti su mintim, esą Roma žlugsianti, 
nes dievai nuo mūsų nusigręžę?! 

Aš.nesu linkęs į tokius niūrius apmąstymus, bet 
pastebiu, kad dažnai apie tai galvoju. 

Ką daryti? 

Kartais vidury nakties mėginu įsivaizduoti, kas 
atsitiktų, jei visa tai uždrausčiau; jei aš, diktato- 
rius ir didysis pontifikas, neleisčiau pranašauti sėk- 
mingų ir nelaimingų dienų, knaisiotis po paukščių 
žarnas, stebėti jų skrydžius ir perkūniją; jei už- 
daryčiau visas šventyklas, išskyrus Kapitolijaus 
Jupiterio. 

O kaip su Jupiteriu? 

Apie tai dar rašysiu. 

Apmąstyk visa, kad savo patarimais padėtumei 
man. 

Sekantį vakarą. 


(Toliau laiškas rašytas graikiškai.) 


Ir vėl pusiaunaktis, mano brangusis drauge. Sė- 
džiu prie lango, ir man gaila, kad pro jį matyti 
ne miegantis miestas, o Trasteverino turčių sodai. 
Naktiniai drugiai šoka aplink mano lempą. Upėje 
blausiai atsispindi žvaigždės. Anam krante kele- 
tas girtų miestiečių kažko ginčijasi tavernoje, ir 
retkartėmis ausį pasiekia mano vardas. Palikęs žmo- 
ną miegančią, pamėginau nuraminti audringas min- 
tis, skaitydamas Lukrecijų. 

Kasdien jaučiu, kad valdžia, kurią turiu, vis la- 
biau slegia. Kuo toliau, tuo aiškiau suvokiu, ką 
ji leidžia, ką ji ragina mane daryti. 

Ką gi ji man sako, ko iš manęs reikalauja? 


Aš atnešiau pasauliui taiką; mano dėka Romos 
įstatymų privalumus patiria aibės žmonių, aš no- 
riu suteikti jiems dar ir piliečių teises, nors tam 
smarkiai priešinamasi. Aš pertvarkiau kalendorių, 
ir dabar mūsų dienos skaičiuojamos pagal nekin- 
tamą saulės ir mėnulio judėjimą. Aš imuosi prie- 
monių, kad maistas visam pasauliui būtų paskirs- 
tytas tolygiai; mano įstatymai ir laivynas užtikrins, 
kad tarp derlių žmonės nejustų nepriteklių, tuo 
tarpu kai kiti gyvena visko pertekę. Nuo ateinan- 
čio mėnesio iš bausmės kodekso bus išbraukti 
kankinimai. 

Bet šių priemonių negana. Čia — viso labo karo 
vado ir administratoriaus darbai. Pasauliui aš pa- 
dariau ne daugiau, nei seniūnas savo kaimui. Rei- 
kia nuveikti dar kažką — tik ką? Mane apėmė jaus- 
mas, tarsi dabar, tiktai dabar, aš esu pasirengęs 
imtis rimtų darbų. Visiems nuo lūpų nenueina dai- 
na, kurioje aš vadinamas tėvu. 

Savo politinėje veikloje aš pirmąkart negaliu 
apsispręsti. Lig šiol vadovavausi principų, kurį 
galima pavadinti prietaru — nesileisti į bandymus. 
Aš niekuomet nepradedu darbo tam, kad pasimo- 
kyčiau iš jo padarinių. Kare ir politikoje aš nieko 
nedarau iš anksto labai kruopščiai nesuplanavęs. 
gerai numatydamas visus galimus padarinius. Vos 
tik pastebėjau, kad Pompėjus visuomet mažumą 
pasikliauja atsitiktinumu, aš supratau, jog pasaulio 
valdovu lemta tapti man. 

Tačiau dabar savo planu abejoju. Jeigu aš no- 
riu jį įgyvendinti, privalau aiškiai suvokti, kokie 
yYIa paprasto žmogaus gyvenimo tikslai, kokios yra 
žmogaus galimybės. 

Žmogus — kas jis? Ką mes apie jį žinom? Ką 
reiškia jo dievai, laisvė, protas, meilė, lemtis ir 
mirtis? Pameni, kaip vaikystėje ištisas valandas 
šnekėdavome apie šiuos dalykus — Atėnuose, o ir 
vėliau, prie savo palapinių Galijoje? Aš vėl tapau 
paaugliu — pasinėriau į filosofiją. Kaip sakė tas 
pavojingas apgavikas Platonas, „geriausias pasau- 
lio filosofas — berniukas, kuriam ima kaltis barz- 
da". Aš vėl esu berniukas. 

Bet tu pažvelk, ką aš lig šiol esu padaręs tuo 
valstybinės religijos klausimu. Atgaivinęs miesto 
įkūrimo šventę, aš tik sustiprinau jos galią. 

Nežinau, kodėl taip pasielgiau — gal norėdamas 
įsitikinti dar turįs krislelį tikėjimo dievais. Be to, 
man glosto savimeilę, kad nėra romėno, kuris ge- 
riau už mane būtų susipažinęs su senuoju religi- 
jos menu, kaip kadaise buvo ir mano motina. Pri- 
sipažinsiu: kai skaitau tas nesklandžias maldas, ar 
atlieku judesius, kurių reikalauja sudėtingas ritua- 
las, mane užlieja kuo nuoširdžiausios emocijos. 
Tik jos nė kiek nėra antgamtiškos: aš prisimenu, 
kaip būdamas devyniolikmetis Jupiterio žynys ko- 
piau į Kapitolijų, o šalia žengė Kornelija su dar 
negimusia Julija po tunika. Ar bent viena paskes- 
nio gyvenimo akimirka galėjo prilygti tai? 

Ša! Ką tik prie mano durų pasikeitė sargyba. 
Sargybiniai sužvangino kardais ir apsikeitė slapta- 
žodžiu. Šįvakar slaptažodis „Cezaris nemiega“. 


II. Klodija Pulchra iš savo vilos Bajuose ant 
Neapolio įlankos kranto — savo namų Romoje eko- 
nomui 

(45 m. pr. m. e. rugsėjo 3 d.) 


Paskutiniąją mėnesio dieną mudu su broliu ren- 
giame pietus. Jei šįkart padarysi menkiausią klai- 
dą, būsi parduotas, o tavo vietą užims kitas. 

Kvietimai išsiųsti diktatoriui, jo žmonai ir tetai, 
Ciceronui, Azinijui Polijonui ir Gajui Valerijui 
Katului. Pietūs vyks pagal senovišką paprotį, t. y. 
moterys dalyvaus tik antrojoje pusėje ir neis il- 
sėtis. k 

Jei diktatorius priims šį kvietimą, reiks kuo 
griežčiausiai laikytis etiketo. Jau dabar pradėk re- 
petuoti su tarnais sutikimą prie durų, krėslo neši- 
mą, namų apžiūrėjimą ir atsisveikinimą. Nusamdyk 
dvylika trimitininkų. Pranešk mūsų šventyklos žy- 
niams, kad jie privalės atlaikyti didžiajam ponti- 
fikui pritinkančias apeigas. 

Kaip ir senais laikais, diktatoriui atneštus valgius 
jam matant ragausi ne tik tu, bet ir mano brolis. 

Meniu priklausys nuo įstatymų dėl prabangos nau- 
jųjų pataisų. Jeigu jos bus patvirtintos prieš pokylio 

dieną, visiems svečiams bus paduotas tik vienas 
užkandis — egiptietiškas ragu, apie kurį diktatorius 
tau anąkart pasakojo. Aš ničnieko apie jį nenu- 
tuokiu; vos gavęs šį laišką, nueik pas virėją ir 
išsiaiškink, kaip jį paruošti. Sužinojęs receptą, pa- 
gamink šį patiekalą bent tris kartus — kad per po- 
būvį jis tikrai nusisektų. 

Jei iki to laiko naujieji potvarkiai nebus patvir- 
tinti, pateiksi daug patiekalų. 

Diktatorius ir mudu su broliu valgysime ragu. 
Ciceronui bus patiektas ėriukas ant iešmo — grai- 
kiškai. Diktatoriaus žmoną pavaišinsi avies galva 
su keptais obuoliais — ji taip išgyrė šį patiekalą. 
Ar nusiuntei jai receptą, kaip ji buvo prašiusi? 
Jeigu taip, paruošk patiekalą mažumą kitaip — pri- 
dėk tris keturis persikus, išmirkytus albaniškame 
vyne. Julijai Marcijai ir Valerijui Katului bus leis- 
ta pasirinkti vieną šių patiekalų. Azinijus Polijonas 
kaip visuomet turbūt nieko nevalgys, bet pašildyk 
ožkos pieno ir lombardiškos košės. Parinkti vynus 
patikiu tau, tik, žiūrėk, nenusiženk taisyklėms. 

Aš paliepiau atvilkti į Ostiją tinkluose dvide- 
šimt trisdešimt tuzinų austrių. Dalį jų bus galima 
pristatyti į Romą pobūvio dieną. 

Tučtuojau nueik pas graikų mimą Erotą ir nu- 
sisamdyk jį tam vakarui. Jis, kaip visuomet, spy- 
riosis, tad užsimink jam, kokio rango svečių aš lau- 
kiu. Kuomet jau būsi susitaręs, gali pasakyti, kad 
be įprastinio užmokesčio duosiu jam Kleopatros 
veidrodį. Aš pageidauju, kad jis su savo trupe at- 
liktų „„Afroditę ir Hefaistą“, taip pat Herodo „„Ozi- 
rio procesiją“. Be to, noriu, kad jis vienas padek- 
lamuotų Safo „Girliandų pynėjoms'“. 

Išvykstu iš Neapolio rytoj. Savaitę paviešėsiu 
Kvinto Lentulo Spintro namuose Kapujoje. Atsiųsk 
man ten laišką. Parašyk, ką veikia mano brolis. 
Lauk manęs Romoje maždaug 10 dieną. 

Parašyk man, kaip sekasi trinti mūsų šeimą įžei- 
džiančius užrašus viešose vietose — žiūrėk, kad nie- 
kur neliktų nė ženklo! 

(Ką reiškia pastaroji Klodijos laiško pastraipa ge- 
rai matyti iš Cicerono laiško ištraukos ir kelių at- 
rinktų užrašų.) 

II — A. Ciceronas iš Romos Atikui į Graikiją. 

(Rašyta tų pačių metų pavasarį.) 

„„„Po visų mūsų valdovų daugiausia kalbų Ro- 
moje sukelia Klodija. Neįtikėtinai nešvankios ei- 
lės apie ją rašinėjamos ant visų Romos pirčių ir 
išviečių sienų ir grindų. Sako, Pompėjaus termų 
prieškambaryje jai surašyta ilgiausia satyra; prie 
jos sukūrimo esą jau prisidėję 17 poetų, ir ji kas- 
dien papildoma. Girdėjau, kad toje satyroje jai 
labiausiai kliūva už tai, kad ji konsulų našlė, duk- 
ra, dukterėčia, anūkė ir proanūkė, ir kad jos pro- 
tėvis Apijus kadaise nutiesė kelią, kuriuo laks- 
tydama ji ieško draugužių paguodai, nors tie ir 
nelabai dosniai atsilygina, 

Sako, pati ponia žinanti apie šias dedikacijas, 
ir nusamdyti trys valytojai kasnakt slapta juos tri- 
ną. Bet nors jie nuo koto nusivaro, vis tiek nie- 
ko nepadaro. 

Mūsų Viešpačiui (Cezariui) nereikia samdyti dar- 
bininkų užgauliems užrašams trinti. Nešvankių ei- 
lių sukurta, ir nemažai, bet gynėjų jis turi tris kar- 
tus daugiau, nei šmeižikų. Buvę jo kareiviai apsi- 
ginklavo kempinėmis. 

Miestą apėmė poezijos karštligė. Girdėjau, kad 
to šviežiai iškepto poeto — Katulo — eilėraščiai, 
taip pat skirti Klodijai, tik visai kitokio pobūdžio, 
irgi rašinėjami ant visuomeninių pastatų sienų. 
Siriškų dešrelių pardavėjai išmokę juos atmintinai. 
Kaip tau tai patinka? Kai visą valdžią susigriebė į 
savo rankas vienas, mes arba netekome savo ama- 
to, arba jis prarado žavesį. Dabar mes ne pilie- 
čiai, o vergai; poezijos griebėsi tie, kuriuos priver- 
tė nieko neveikti. 

II — B. Užrašai ant Romos namų sienų ir šali- 
gatvių 

Klodijus Pulchras senate sako Ciceronui: 

Mano sesuo tokia šykšti — nė trupinio iš jos ne- 
gausi, skundžias jis. 


Nejaugi? — klausia Ciceronas.— O mes manėm, 
kad ji dosnesnė. 
Mes manėm, kad ji duoda tau įkišti. ..— sako jis. 

* * * 


Jos protėviai klojo Apijos kelią. 

O Cezaris paėmė tą Apiją ir pasiklojo ją 
Iš anos pusės. .. 

Cha, cha, cha. 


* * * 


Mergina, kuri ima keturis grašius — šykšti tur- 
tuolė, bet ne tinginė. 

Matytumėt, kaip išdidžiai ji paryčiais 

Atsineša uždirbtus penkiasdešimt grašių. 


* * * 


Kas mėnesį Cezaris švenčia miesto įkūrimą, 
Kas valandą — respublikos žlugimą. 


* * * 


Pasaulis — Romos, o dievai atidavė jį Cezariui. 
Cezaris — dievų palikuonis, ir pats — vienas iš 
dievų. 
Jis, nepralaimėjęs nė vieno mūšio, kiekvienam 
kariui yra tėvas. 
Jis prispaudė savo kulnu turtuolio gerklę, 
O vargšams jis draugas ir guodėjas. 
Matyt, kad dievai myli Romą, nes jie 
Atidavė ją Cezariui, savo palikuoniui ir 
Vienam iš dievų tarpo. 
(Įvairūs šios dainos variantai buvo rašinėjami 
viešose vietose visose Cezario valdose.) 


* * x 


Saulė juk nusileidus vėl sugrįžta, 

bet kai mūsų dienų nutruks kelionė, — 

tik naktis amžina beliks miegoti *. 
(Šios Katulo eilutės bemat paplito visuomenėje; nė 
metams nepraslinkus jas lyg priežodį kartojo ne: 
tolimiausiuose respublikos kampeliuose.) 

III. Cezario dienoraštis — laiškai Lucijui Mamili- 
jui Turinui į Kaprio salą 

(Turbūt apie rugpjūčio 20— rugsėjo 4 d.) 


2 Čia ir toliau Katulo eilėraščius vertė H. Zabulis.  — 

(Šis dienoraštis laiškų forma buvo rašomas nuo 
51 m. pr. m. e., kai jo gavėjas buvo belgų paim- 
tas į nelaisvę ir sužalotas. Laiškus diktatorius rašė 
iki pat savo mirties. Jie be galo įvairūs: vieni ra- 
šyti nebereikalingų laiškų ir dokumentų antrojoje 
pusėje; kai kurie rašyti paskubomis, kiti — nepap- 
rastai rūpestingai; dalis — diktuoti, todėl rašyti ku- 
rio nors sekretoriaus ranka. Visi laiškai numeruoti 
eilės tvarka, bet datuotas tik vienas kitas.) 

958. (Trijų archaiškų žodžių Romulo testamente 
etimologijos aiškinimas.) 

959—963. (Apie kai kurias to meto politikos ten- 
dencijas ir įvykius.) 

964. (Cezaris neigiamai atsiliepia apie metrinės 
eilėdaros elementus, kuriuos savo kalbose nau- 
doja Ciceronas.) 

965—967. (Apie politiką.) 

968. (Apie Romos religiją. Šis laiškas jau buvo 
pateiktas — žr. dokumentą I — B.) 

969. (Apie Klodiją Pulchrą ir jos auklėjimą.) 

Klodija su broliu pakvietė mus pietų. Man ro- 
dos, savo laiškuose aš jau nemažai tau pasakojau 
apie šią porą, bet kaip ir visa Roma, vis grįžtu 
prie šios temos. 

Dabar manęs nebeapima gailestis, kaip anksčiau, 
kai išvysdavau vieną iš daugelio tų, kurie velka 
paskui save sugriuvusio gyvenimo nuolaužas. O 
išvis mažiausiai aš pateisinu tuos, kurie patys su- 
siranda sau pasiteisinimą, kurie sėdi savo vaiz- 
duotės sukurtuose sostuose — nekalti, teisūs — ir 
svaido kaltinimus juos nuskriaudusiam paslaptin- 
gajam likimui, dėdamiesi esą nekaltos aukos. Klo- 
dija kaip tik tokia. 

Tiesa, gausiems savo pažįstamiems ji neapsime- 
tinėja — veikiau nuduoda esanti laimingiausia iš 
moterų. O aną kaukę ji užsideda tik sau ir man, 
nes aš, ko gero, esu vienintelis gyvųjų, žinąs vie- 
ną aplinkybę, kurios auka ji tapo ir kuria prisi- 
dengdama ji kasdien iš naujo dedasi kankine -štai 
jau visus 25 metus. 

Jai ir kitoms jos kartos moterims, kurios patrau- 
kia dėmesį savo įžūliu elgesiu, galima rasti dar 
vieną pateisinimą. Jos gimė privilegijuotųjų didi- 

kų šeimose ir buvo auklėjamos ta kilnių sentimen- 
tų ir nepaliaujamo moralizavimo dvasia, kurią mes 
dabar vadiname „senuoju romėnų gyvenimo bu- 
du“. Dažnusyk šių mergaičių motinos buvo nepa- 
prastos mMoteiys, bet jos išsiugdė daug savybių, 
kurių negalėjo perteikti dukroms. Motinos meile, 
šeimos kilmingumas, turtai — visa tai pavertė jas 
veidmainėmis, tad jų dukros augo subtilaus melo 
ir išsisukinėjimo atmosferoje, nematydamos jokio 
vargo. Tuose namuose pokalbiai būdavo perdėm 
prikaišioti iškalbingų pauzių, tai yra dalykų, apie 
kuriuos garsiai nekalbama. Ilgainiui protingesnės 
dukros tai pajuto; jos suprato, kad buvo mulkina- 
mos ir nedelsdamos puolė visiems įrodinėti atsi- 
kračiusios tų veidmainysčių. Kūno įkalinimą sun- 
ku pakelti, bet dar sunkiau iškęsti proto nelaisvę. 
Kai mulkintas žmogus praregi, jis ima mąstyti 1r 
elgtis taip, kad jam pačiam yra skaudu, o aplin- 
kiniams netgi pavojinga. 

Klodija buvo pati protingiausia iš jų, bet dabar 
nė viena taip nešokiruoja savo elgesiu, kaip ji. 
Visos tos merginos pajuto potraukį rodytis žmonė- 
se su nepadoria kompanija arba bent nuduoda, 
esą joms tai patinka. Tas vulgarumo demonstravi- 
mas tapo stačiai politine problema, kurią aš turė- 
siu išspręsti. Plebėjai tobulėja savaime, bet ką 
man daryti su plebėjiška aristokratija? 

Netgi jaunos moterys, kurios elgiasi nepriekaiš- 
tingai, tokios kaip Klodijos sesuo ar mano žmona, 
kupinos pagiežos dėl to, kad ilgai mulkintos ga- 
lop praregėjo. Vaikystėje joms kalė į galvą, esą 
šeimyninė dorybė savaime suprantama ir visuoti- 
na; nuo jų slėpė tai, kas labiausiai masina jauną 
protą: jog gyvenimą vainikuoja pasirinkimo laisvė. 

Mano akimis žiūrint, Klodijos elgesys atspindi 
problemą, kurią mudu dažnai — gal net pernelyg 
dažnai —svarstėme: mūsų kalba, dargi pati jos 
sandara, diegia mums. mintį, kad šioje žemėje mes 
esame tik kažkieno įrankis, surištomis rankomis, 
bevaliai ir bejėgiai. Mes sakome: jis iš prigimties 
apdovanotas tokiomis ar anokiomis ypatybėmis. Su- 
sidaro įspūdis, kad esama kažkokio visagalio da- 
lintojo, kuris davė Klodijai grožį, sveikatą, turtus, 

aukštą kilmę ir įstabų protą, o kitam — vergiją, 
ligas ir kvailumą. Jai be paliovos teigė, esą ji ap- 
dovanota grožiu (kas gi tas geradaris?), o anas už 
bausmę gavo aštrų liežuvį (kas jį nubaudė — die- 
vas?). Net jeigu išties egzistuoja toks dievas, pa- 
sak Homero, žarstąs iš savo skrynių geras ir blogas 
dovanas, vis tiek smerkiu tuos dievobaiminguosius, 
kurie nemato, kad ne viskas žemėje paklūsta dievo 
valiai ir kad to panorėjo pats dievas. 

Tačiau grįžkime prie mūsų Klodijos. Tokios kaip 
ji niekuomet nebūna patenkintos dalybomis. Jas 
graužia apmMaudas tam šykščiam dalintojui, kuris 
joms davė tik grožį, sveikatą, turtus, kilmę ir pro- 
tą, bet nuslepia nuo jų aibes dovanų, būtent — 
galimybe giliai mėgautis kiekvieną kiekvienos die- 
nos akimirka. Nėra godumo, prilygstančio godu- 
mui apdovanotųjų, kurie mano, jog privalumai 
jiems duoti kažkokios išmintingesnės būtybės, nė- 
ra apmaudo, prilygstančio apmaudui nuskriaustųjų, 
manančių, jog juos tyčia aplenkė. 

Ak, mano drauge, kaip puiku būtų Romai, jei aš 
galėčiau grąžinti paukščius į paukščių karalystę, 
griaustinį — į atmosferos reiškinių sritį, o dievus — 
į vaikystės prisiminimus! 

Turbūt nereikia nė sakyti, kad mes nesirengiame 
dalyvauti Klodijos pobūvyje. 

IV. Julija Marcija, didžiojo Marijaus našlė, iš 
savo ūkio Albanų kalnuose sūnėnui Gajui Julijui 
Cezariui į Romą 

(Rugsėjo 4 d.) 

Klodijus Pulchras su savo seserim pakvietė ma- 
ne pietums paskutiniąją mėnesio dieną. Jie man 
sako, brangusis sūnėne, kad ir tu ten būsi. Tiesą 
sakant, nesirengiau važiuoti į miestą iki gruodžio, 
kai turėsiu dalyvauti apeigose (Gerosios Deivės 
garbei). Aš, aišku, nemanau vykti į tuos namus, 
jei nebūsiu tikra, kad tu su savo mieląja žmona 
taipogi būsit ten. Ar negalėtumei pranešti per 
mano pasiuntinį, ar jūs išties dalyvausite tame 
pobūvyje? 

Atvirai šnekant, praleidus tiek metų kaime, man 
baisiai knieti pamatyti, kaip ten laikosi Palatino 

kalvos publika. Iš laiškų, kuriuos pasibaisėjusios 
man siunčia Sempronija Metela, Servilija, Emilija 
Cimbra ir Fulvija Mansa — menka nauda. Jos taip 
įkyriai stengiasi įteigti, kokios jos dorovingos, kad 
aš nė nesusigaudau, ar Romos aukštuomenė leidžia 
laiką be galo įspūdingai, ar blankiai. 

Klodiją Pulchrą noriu pamatyti dar dėl vienos 
priežasties. Galimas daiktas, anksčiau ar vėliau 
gausiu labai rimtai su ja pasikalbėti — vardan jos 
motinos ir senelės, brangių mano jaunystės ir vė- 
lesnių metų draugių. Ar nujauti, ką aš turiu ome- 
nyje? (Kaip bus matyti vėliau, Cezaris nesuprato 
šios užuominos. Jo tela buvo viena iš Gerosios 
Deivės šventės komiteto narių. Jei bus pasiūlyta 
uždrausti  Klodijai dalyvauti apeigose, klausimą 
spręs ne tiek veslalių kolegija, kiek šis pasaulie- 
tinis komitetas, nors lemiamą žodį tars didysis 
pontifikas, t. y. pats Julijus Cezaris.) 

Mes, tamsūs kaimiečiai, pasiryžę kuo nuolankiau- 
siai laikytis visų tavo įstatymų dėl prabangos. 
Mūsų nedidelės bendrijos myli tave ir kasdien dė- 
koja dievams, kad mūsų didžiajai valstybei vadovau- 
ji tu. Mano ūkyje dirba šeši tavo buvę kariai. 
Jie be galo linksmi, darbštūs ir ištikimi man; ži- 
nau, tai todėl, kad jie tave garbina. Stengiuosi jų 
neapvilti. 

Perduok linkėjimus Pompėjai. 


(Antrasis laiškas ta pačia siunta.) 


Brangusis sūnėne, rašau tau kitą rytą. 

Atleisk, kad aš taip įžūliai gaišinu tavo, pasau- 
lio valdovo, laiką, bet ar negalėčiau pateikti dar 
vieną klausimą, į kurį norėčiau gauti atsakymą per 
savo pasiuntinįė 

Ar dar gyvas Lucijus Mamilijus Turinas? Ar ga- 
lima nusiųsti jam laišką? Ar negalėtumei man duo- 
ti jo adreso? 

Apklausinėjau daug draugų, bet nė vienas, rodos, 
negali tvirtai atsakyti. Žinau, jis buvo sunkiai su- 
žeistas, kai kovėsi šalia tavęs Galijoje. Vieni šne- 
ka, esą jis gyvena nuo visų užsidaręs kažkur tarp 
ežerų, o gal Kretoje ar Šicilijoje. Kiti teigia, kad 
jis Miręs prieš daugelį metų. 

Aną naktį sapnavau — nepyk ant senės,— kad 
stoviu prie mūsų vilos Tarente baseino su tuo 
savo nenuorama vyru, o baseine pliūškenasi du 
berniūkščiai — tu ir Lucijus. Judu išlipat iš van- 
dens ir stovit, o jis, uždėjęs rankas jums ant pe- 
čių, pažvelgia man į akis ir sako: „Mūsų galingo- 
jo Romos ąžuolo atžalos“. 

Kaip dažnai jūs buvodavote mūsų namuose! Kiau- 
ras dienas medžiodavote. .. O kiek sušveisdavote per 
pietus! O ar pameni, kaip dvylikos būdamas lieps- 
nojančiomis akimis deklamuodavai man Homerą? 
Paskui judu su Lucijum išvažiavote į Graikiją mo- 
kytis. Tu rašydavai man ilgus laiškus apie filosofiją 
ir poeziją. O Lucijus, kuris neturėjo motinos, ra- 
šydavo tavo mamai. 

Ak, ta praeitis, praeitis, Gajau! 

Pakirdau iš sapno raudodama. Raudojau tų į pra- 
eitį nuėjusių žmonių — savo vyro, tavo motinos, 
Klodijos tėvų, Lucijaus. .. 

Vaje. ..— aš juk gaišinu tave. 

Taigi, laukiu dviejų atsakymų — dėl Klodijos 
pietų ir Lucijaus adreso (jei jis gyvas). 

IV — A. Cezario atsakymas Julijai Marcijai per 
tą patį pasiuntinį 

(Pirmosios dvi pastraipos rašytos sekretoriaus 
ranka.) 

Brangioji teta, aš neketinu eiti pas Klodiją pie- 
tų. Jeigu žinočiau, kad ten jūsų laukia kažkas iš- 
ties įdomaus, mielai padaryčiau jums paslaugą ir 
atkakčiau. Tačiau Pompėja, kaip ir aš, nuolankiai 
kviečia jus atvykti tą vakarą pas mus. Klodijai, 
ko gero, užteko įžūlumo pasikviesti Ciceroną, o 
šiam pritrūko drąsos atsisakyti. Jei taip, aš jį pa- 
grobsiu iš jos pobūvio ir perduosiu jūsų žinion. 
Tikiuosi, jums bus malonu vėl jį pamatyti. Jis dar- 
gi sąmojingesnis nei anksčiau ir galės jums viską 
papasakoti apie „Palatino kalvos publiką“. Beje, 
nesivarginkite ir neatrakinėkite savo namų: pavil- 
jonas mūsų sode — jūsų, o Al Nasra su didžiau- 
siu malonumu patarnaus jums. Kol jūs ten gyven- 
site, brangioji teta, aš paliepsiu naktį budintiems 
sargybiniams nežvanginti kardais, o slaptažodį tar- 
ti pašnibždomis. 

Klodijos prisižiūrėsite atvykusi į šventę. Mąsty- 
damas apie ją, nejaučiu nė lašelio užuojautos, ku- 
rią Epikūras ragina rodyti klystantiems. Tikiuosi, 
jūs rimtai su ja pasišnekėsite, kaip rašote savo laiš- 
ke, ir, viliuosi, pagelbėsite man: aš tiesiog neži- 
nau, iš kur paimti jai užuojautos. Man pačiam ne- 
malonu, kad esu visiškai abejingas žmogui, su ku- 
riuo mane sieja tokia gausybė įvairiausių ryšių. 


(Toliau laiškas rašytas paties Cezario ranka.) 


Jūs rašote apie praeitį. .. 

Neleidžiu sau ilgai apie ją mąstyti. Ji visa — 
iki vienos dienos — neapsakomo grožio; nieko pa- 
našaus man daugiau neteks patirti. Tie Žmonės. . — 
man nepakeliamai skaudu juos prisiminus. Kai aš 
prisimenu tą atodūsį, tas akis, plunksna krenta iš 
rankų; pradėtas pašnekesys bemat nutrūksta. Ro- 
ma ir jos reikalai ima rodytis raštininko darbu, 
sausu ir varginančiu, kuriuo užpildysiu savo die- 
nas, iki nuo jo išvaduos mane mirtis. Ar nekeista 
mano reakcija? Nežinau. Ar gali kiti žmonės įpinti 
praeityje patirtą džiaugsmą į apmąstymus apie da- 
bartį ir ateities sumanymus? Ko gero, tik poetai 
tai geba — jie vieni įdeda visą save į kiekvieną 
savo kūrinio žodį. 

Mano galva, tarp mūsų pasirodė poetas, kuriam 
lemta pakeisti mūsų Lukrecijų. Pridedu pluoštą jo 
eilių. Parašykite man, ką apie jas manote. Kai iš 
šių pavyzdžių pamačiau, ką gali mūsų lotynų kal- 
ba, ta pasaulio valdovo dalia, kurią man priskiria- 
te, pasidarė prasmingesnė. Neįdėjau eilėraščių, ku- 
riuose kalbama apie mane — to Katulo neapykanta 
gali būti tokia pat iškalbinga, kaip ir jo meilė. 

Romoje jūsų laukia siurprizas — nors tai man 
ne į naudą: kaip jau minėjau, šitaip atsitinka kas- 
kart, kai mintys nukrypsta į praeitį. (Cezaris įtrau- 
kė į Romos įkūrimo mėnesinio minėjimo programą 
kreipimasi į jos vyro Marijaus vėlę.) 

Į antrąjį jūsų klausimą, brangioji teta, atsakyti 
negaliu. 

Pompėja perduoda širdingus linkėjimus. 

Su didžiausiu džiaugsmu laukiame jūsų atvyks- 
tant. 

V. Sempronija Metela iš Romos Julijai Marcijai 
į jos ūkį Albanų kalnuose 

(Rugsėjo 6 d.) 

Negaliu apsakyti, kaip džiaugiuosi, brangiausio- 
ji Julija, kad žadi atvykti į miestą. Nesivargink, 
neatrakinėk savo namų — gali paviešėti pas mane. 
Zosima, kuri pasiryžusi bučiuoti žemę, kuria tu 
vaikštai, tau patarnaus. Man puikiausiai pakaks 
Rodopės, pasirodo, ji — tikras lobis. 

Dabar, brangute, patogiau įsitaisyk, nes bijau, 
kad aš labai ilgai plepėsiu. 

Visų pirma paklausyk senos senos draugės pa- 
tarimo — nieku gyvu neik į tos moters namus. Ga- 
lima metų metus be paliovos kartoti, kad tau ne- 
rūpi paskalos, kad nesantieji negali apsiginti nuo 
apkalbų ir t. t. ir t. t. Bet jeigu sukeli tiek ap- 
kalbų — ar jau vien tai padoru? Aš pati netikiu, 
kad ji turi begėdiškų ryšių su savo broliais, ar 
kad ji nunuodijo savo vyrą, bet tūkstančiai išties 
tuo tiki. Mano anūkas sako: dainuškas apie ją 
traukia visuose barakuose ir tavernose, o eilėraš- 
čiais, kuriuose ji vaizduojama, nurašinėtos visos 
pirčių sienos. Visi kartoja pravardę, kuri jai pri- 
lipo — nedrįstu čia jos rašyti. 

Bet baisiausia, jog visi žino, kokią įtaką“ ji turi 
visai Palatino kompanijai. Ne kas kitas, kaip ji, 
pirmoji sumanė persirengusi prasčioke trintis su 
pačiais niekingiausiais miesto driskiais. Ji vedžio- 
jasi draugelius po gladiatorių tavernas, per naktis 
su jais geria, jiems šoka,— na, o visa kita, manau, 
lengvai įsivaizduoji pati. Julija, ji -rengia iškylas 
ir nusidangina į kaimo vynines, tarp piemenų. ir 
kareivių. Tai faktas. Kiekvienas mato, kokią įtaką 
tai padarė kalbai. Dabar madinga šnekėti kaip 
grynam plebėjui. Nėra abejonės, dėl to kalta ji 
viena. Aukštuomenė sumaišyta su purvu. O dėl ko? 
Dėl jos padėties, kilmės, turtų, grožio ir — reikia 
pripažinti — dėl jos žavesio ir proto. 

Bet štai pagaliau ji išsigando; todėl jus ir pa- 
sikvietė, kad yra persigandusi. 

Klausyk: verda labai bjauri košė, ir galop ją 
srėbti, atrodo, teks tau. 

(Toliau daugeliui sugalvotos pravardės: Klodija 
graikiškai vadinama Jaučiaake; Laukinis Šernas — 
jos brolis Klodijus Pulchras; Putpelė — Cezario 
žmona Pompėja; kilmingosios damos prilipdė jai 
šią pravardę dar gerokai prieš ištekant; „Tesalijos 
ragana“, sutrumpintai Tesaliete, praminta Servilija, 
Marko Junijaus Bruto motina; audimo pamoka va- 
dinamos ir Gerosios Deivės apeigos ir joms vado- 
vavęs komitetas. Vėjopačiu, žinoma, vadinamas Ce- 
zaris.) 

Nors ta moteris ir patvirkusi, nemanau, kad rei- 
kia jai uždrausti dalyvauti tam tikrose sueigose, 
nors aišku, kad tai bus pasiūlyta. Juodvi su Put- 
pele dalyvavo paskutiniajame organizacinio komi- 
teto posėdyje, kuris įvyko prieš pat jai išvykstant 
į pietus, į Bajus. Jos paprašė pirmininkaujančios — 
o tavo kėdėje sėdėjo Tesalietė— jas išleisti, ir 
anksti išėjo. Vos tik užsivėrė durys, visa salė bū- 
reliais ėmė apie ją šnabždėtis. Emilija Cimbra pa- 
reiškė skelsianti Jaučiaakei antausį, jei toji prisi- 
artins prie jos per audimo pamoką. Fulvija Mansa 
sakė neketinanti šitaip elgtis: ji tik tučtuojau iš- 
eisianti ir įteiksianti skundą didžiajam pontifikui. 
O Tesalietė, kuri kaip pirmininkaujanti neturėjo 
teisės balsu sakyti savo nuomonės, pareiškė, esą 
ji nedelsdama išklosianti reikalą tau ir vestalių ko- 
legijos vyresniajai. Žinai, pasipiktinęs jos tonas 
mane prajuokino: mes juk visos gerai žinome, kad 
ne visuomet ji buvo tokia šventa, kokia dabar de- 
dasi. 

Tokios tokelės. Turbūt judu su sūnėnu niekada 
nesutiksite, kad jos neįleistų į pamokas, bet tu tik 
pagalvok, ką reiškia toks pasiūlymas! Sakyčiau, 
stačiai skandalas! Tu žinai, man atrodo, nė tos vy- 
resniosios moterys gerai nebesupranta, kas yra 
skandalas. Vakar vakare aš staiga prisiminiau, kad 
vos tris kartus moterų neįleido į tą sueigą. Visos 
trys tučtuojau nusižudė! 

Kita vertus, darosi baisu, pagalvojus, kad audi- 
mo pamokoje — tokioje gražioje, šventoje ir įsta- 
bioje sueigoje — gali dalyvauti tokia kaip Jaučia- 
akė. Julija, man neišeina iš galvos, kaip apie tą 
šventę sakydavo tavo didis vyras: „Tos dvidešimt 

valandų, kurias mūsų moterys praleidžia nuošaliai 
nuo mūsų — it kokia kolona, ant kurios laikosi 
Roma". 

Mums visiems neduoda ramybės štai kas: kodėl 
Vėjopatis (tu žinai, jog šitaip jį vadinu ne todėl, 
kad norėčiau įžeisti) leidžia Putpelei taip dažnai 
su ja matytis. Mus tai stebina: juk jeigu ji pasi- 
mato su Jaučiaake, vadinasi, ji būtinai pamato ir 
Laukinį Šerną — o kokia save gerbianti moteris ga- 
li norėti būti jo kompanijoje?! 

Bet apie tai pakaks. 

Vakar man buvo suteikta didžiulė garbė — bū- 
tinai turiu tau papasakoti. Jisai nutarė pasišnekėti 
ne su kuo kitu, o su manim! 

Aš, kaip ir visa Roma, nuėjau vakar pas Katoną 
pagerbti didžiojo jo protėvio. Gatvėje priešais jo 
namus būriavosi tūkstančiai; buvo ten ir trimiti- 
ninkų, fleitininkų, žynių. Viduje buvo pastatytas 
diktatoriaus krėslas, tad, aišku, visi buvo kaip ant 
adatų. Pagaliau jis pasirodė. Tu juk žinai, brangu- 
te, koks jis nepastovus! Pasak mano sūnėno: jis 
oficialus, kai tikiesi jį būsiant draugišką, draugiš- 
kas, kai tikiesi jį būsiant oficialų. Jis perėjo Foru- 
mą ir įkopė į kalvą be jokios sargybos, tik iš vie- 
no šono ėjo Markas Antonijus, iš kito — Oktavia- 
nas. Aš taip dėl jo baiminuosi, kad net drebu — 
tai juk išties pavojinga! Bet liaudis už tai jį dar 
labiau myli. Tai primena jiems senąją Romą. Tu 
turbūt net savo ūkyje girdėjai minią šaukiant. Jis 
įžengė į namus, nusilenkė ir šypsodamas pasuko 
tiesiai prie Katono ir jo šeimos. Stojo tokia tyla, 
kad būtum girdėjęs uodą zvimbiant. Niekam ne 
paslaptis, kad tavo sūnėnas — tobulybė. Girdėjome 
kiekvieną jo žodelį. Iš pradžių kalbėjo rimtai ir pa- 
garbiai; net Katonas apsiverkė ir žemai panarino 
galvą. Paskiau Cezaris pamažėle ėmė šnekėti vis 
šilčiau. Jis paminėjo visą šeimyną, o paskiau pasi- 
darė labai žaismingas ir be galo šmaikštus, tad ne- 
trukus visa salė leipo juokais. 

Katono atsakomasis žodis buvo geras, tik labai 
trumpas. Atrodo, jie pamiršo visus .skaudžius po- 
litinius nesutarimus. Cezaris paėmė pyragaitį — 
juos dalijo visiems susirinkusiems,— ir kreipėsi iš 

pradžių į vieną svečią, paskui į kitą. Jis atsisakė 
sėsti į diktatoriaus krėslą, bet visa darė taip ža- 
vingai, kad niekas nė nemanė įsižeisti. O paskum, 
brangute, jis iš tolo pamatė mane ir paprašęs tar- 
ną kėdės, atsisėdo šalia. Gali įsivaizduoti, kaip aš 
pasijutau! 

Jis, matyt, kaip gyvas nėra pamiršęs nė vieno 
fakto, nė vienos pavardės. Jis prisiminė, kaip prieš 
dvidešimt metų praleido pas mus Ancijoje keturias 
dienas; prisiminė višus giminaičius ir svečius! Jis 
labai subtiliai perspėjo mane dėl anūko kišimosi į 
politiką (na, bet ką, pupyte, aš galiu pakeisti?). 
Paskiau ėmė klausinėti mano nuomonės dėl miesto 
įkūrimo šventės. Jis veikiausiai pastebėjo mane 
per minėjimą — tik įsivaizduok, per pusmylį, be 
to, jis atlikinėjo tą sudėtingą ritualą ir be palio- 
vos žingsniavo pirmyn atgal! Kurie momentai man 
padarę didžiausią įspūdį, kurie epizodai buvę per- 
nelyg ištęsti ar žmonėms nesuprantami? Paskiau 
ėmė kalbėti apie religiją, apie paukščių stebėjimą 
ir palankias bei nepalankias dienas. 

Brangute, jis žavingiausias vyras pasaulyje, bet 
turiu pasakyti, kad jis kažkoks... bauginantis. Jis 
klauso taip dėmesingai kiekvienos smulkmenėlės, 
kurią pajėgi išveblenti. O tos jo didelės akys tarsi 
glostyte glosto, bet sykiu varo siaubą. Jos, rodos, 
sako: „Mudu su tavim — vieninteliai čia esantys 
nuoširdūs žmonės. Mes sakome, ką galvojame, mes 
sakome tiesą“. Viliuosi, neplepėjau kaip vištelė, 
bet gaila, kad niekas manęs neperspėjo, jog pats 
didysis pontifikas klausinės mane, kaip, ką, kur ir 
kada aš mąstau apie tikėjimą, nes galop taip ir at- 
sitiko. Pagaliau jis atsisveikino, ir mes visi galėjom 
išeiti namo. Grįžusi iškart kritau į lovą. 

Pasakyk man į ausį, Julija, kaip turi jaustis jo 
žmona? 

Klausei manęs apie Lucijų Mamilijų Turiną. 

Lygiai kaip ir tau, man staiga dingtelėjo, kad 
ničnieko apie jį nežinau. Aš maniau, jis miręs ar 
mažumą atsigavęs po visų negandų, dirba kokiu 
aukštu pareigūnu atokiame respublikos kampelyje. 
Aš pastebėjau, kad tokius dalykus lengviausia su- 
žinoti iš kurio seno, patikimo mūsų tarno. Jie sų- 

daro tarsi kokią slaptą draugiją. Tad aš paklausiau 
mūsų senojo atleistinio Rufo Telo ir štai ką suži- 
nojau: 

Antrajame mūšyje su belgais, kai Cezaris vos ne- 
pateko į nelaisvę, priešai sučiupo Turiną. Kai 
Cezaris jo pasigedo, buvo praėję jau 30 valandų. 
Tuomet, brangioji, tavo sūnėno pulkas puolė prie- 
šo stovyklą. Iš to pulko neliko veik nieko, bet Tu- 
riną jie išvadavo. Tiesa, jis atrodė graudžiai. Prie- 
šai, norėdami išgauti žinių, žiauriai jį kankino: nu- 
pjovė ranką, koją, išdūrė akis, nukirto ausis, buvo 
besirengią išmušti ausų būgnelius. Cezaris pasirū- 
Turino pageidavimu jo vardą gaubia paslaptis. Vis 
dėlto Rufui pavyko sužinoti, kad jis gyvena gra- 
žioje viloje Kaprio saloje, atsitvėręs nuo viso pa- 
saulio. Žinoma, jis kaip ir anksčiau labai turtingas, 
turi daug sekretorių, tarnų ir t. t. 

Ar ši istorija nėra stačiai kraupi? Matai, kokių 
baisių atsitikimų būna gyvenime... Aš taip ge- 
rai jį pamenu — gražų, turtingą, talentingą — aiš- 
kiai buvo matyti, kad jam lemta tapti vienu įta- 
kingiausių (žmonių respublikoje — ir tokį žavų. Ne- 
daug trūko, kad būtų vedęs mano Aurunkulėją, bet 
jo tėvas ir visi tie Mamilijai man buvo pernelyg 
senoviškų pažiūrų — 0 apie mano vyrą nėra ko nė 
kalbėti. Atrodo, jis vis dar domisi politika, istorija 
ir literatūra. Čia, Romoje, jis turi savo žmogų, ku- 
ris perduoda jam visas naujienas, knygas ir paska- 
las — tik niekas nežino, kas jis toks. Matyt, Mami- 
lijus nori, kad jį pamirštų visi, išskyrus vieną kitą 
artimą draugą. Aš, aišku, paklausiau Rufo, kas jį 
lanko. Pasak Rufo, jis nepriimąs veik nieko; ret- 
karčiais jį aplankanti aktorė Kiteridė, kuri jam 
deklamuojanti. Be to, kartą per metus, pavasarį, 
pas jį keletą dienų vieši diktatorius, bet jis, matyt, 
niekad niekam apie tai nepasakoja. 

Rufas —o jis tiesiog nuostabus — maldavo ma- 
nęs niekam kitam to nesakyti, tik tau. Tas senas 
afrikietis labai keistas. Man atrodo, jis kažkodėl 
gerbia luošo norą likti užmarštyje. Tad aš jo ne- 
apvilsiu — ir tu, žinau, taip pat. 

Aš tiesiog pasibaisėjau, pamačiusi, koks ilgas 
mano laiškas. 
Nekantraudama laukiu tavęs atvykstant. 


VI. Klodija iš Kapujos salos savo broliui Publi- 
jui Klodijui Pulchrui į Romą 


(Rugsėjo 8 d.) 
(Iš Kvinto Lentulo Spintro ir jo žmonos Kasijos 
vilos.) 


Besmegeni, 


STEOVME (Klodija, pakeitusi dvi santrumpos rai- 
des, paverčia įprastinį to meto pasveikinimą: „Jei 
tu ir tavo armija sveiki, tai gerai“, ironišku „Jei 
tu ir tavo valkatos sveiki, tai blogai.) 

Tave vėl apipešiojo. (Į Cezario slaptosios polici- 
jos rankas vėl pakliuvo brolio laiškas jai. Juodu 
su seserim buvo susitarę, kad nepavojingus laiškus 
pasiuntiniai gabens prastai paslėpę, idant užmas- 
kuotų tikruosius jų laiškus, kuriuos kruopščiai 
slėpdavo.) 


Tavo laiškas — gryniausia nesąmonė. Tu rašai: 
„Jis gyvens ne amžinai“. Iš kur tu žinai? Niekas 
nežino, kiek jis gyvens — nei jis, nei tu, nei dar 
kas kitas. Kurk savo planus, negalvodamas apie 
tai, kada jis mirs — ryt ar po trisdešimties metų. 
Tik vaikai, oratoriai ir poetai šneka apie ateitį, taI- 
si žinotų, ką ji žada. Laimė, mes ničnieko apie ją 
nežinom. Pasak tavęs: „Kiekvieną savaitę būdavo 
konvulsijų“ (Cezario epilepsijos priepuoliai). Aš tau 
sakau, — klysti — o mano informacijos šaltinis, 
pats žinai, patikimesnis. (Cezario žmonai tarnaitę 
Abrą rekomendavo Klodija; pastaroji mokėjo jai 
už žinias apie visa, kas dėjosi Cezario namuose.) 
Tu rašai: „Kol valdys tas Ciklopas, mes nieko ne- 
galėsime padaryti“. Klausyk, tu juk nebe vaikas, 
tau jau keturiasdešimt. Kada tik suprasi, jog nėra 
ko laukti atsitiktinumo. Reikia pradėti nuo to, ką 
turi, ir kasdien stiprinti savo padėtį. Kodėl tu su- 
gebėjai prasimušti tik iki tribūno? Ogi todėl, kad 
tu visuomet nusiteikęs veikti ateinantį mėnesį. O 
iki tol tu smurtauji, siautėji su banditų draugija. 
Avino Snukis (graikiškai; turima omenyje Cezaris) 

valdo pasaulį ir valdys jį dar dieną, o gal 30 me- 
tų. Tu ničnieko nepasieksi, tu liksi niekas, jei ne- 
susitaikysi su ta mintim. Ir aš tave perspėju — 
žlugsi, jei priešinsies. 

Privalai atgauti jo palankumą. Nė už ką neleisk 
jam pamiršti, kad kadaise jam smarkiai pagelbėjai. 
Žinau, tu jo nekenti, bet tai visai nesvarbu. Jisai 
puikiai žino, kad į neapykantą ir meilę nereikia 
kreipti jokio dėmesio. Ko jis būtų pasiekęs, jei 
būtų nekentęs Pompėjaus? 

Stebėk jį, besmegeni! Iš jo galima daug ko pa- 
simokyti. 

Tu žinai, kur jo silpna vieta — tas abejingumas, 
tas šaltumas, kurį žmonės vadina jo kilniadvasišku- 
mu. Galvą guldau — tu jam patinki, nes jam prie 
širdies visa, kas spontaniška ir paprasta. Jis turbūt 
jau bus pamiršęs, kaip kvailai tu maištavai. Einu 
lažybų, jis slapčia juokiasi, matydamas, kaip 'Zice- 
ronas jau dvidešimt metų dreba prieš tave lyg epu- 
šės lapas. 

Stebėk jį. Pirmiausia pasistenk būti toks darbš- 
tus, kaip jis. Aš tikiu, ką žmonės sako, esą jis per 
dieną surašo 70 laiškų ir dokumentų. Kasdien jie 
iškrenta ant Italijos lyg snaigės — tiksliau, ant viso 
pasaulio, nuo Britanijos ligi Libano. Net senate, 
net per kviestinius pietus, jam už nugaros visą lai- 
ką stovi sekretorius; vos tik jam dingtelėja mintis, 
tą pat akimirką jis atsisuka į sekretorių ir pašnibž- 
domis diktuoja. Čia jis leidžia Belgijos kaimeliui 
pasivadinti jo vardu ir siunčia kaimo kapelai flei- 
tą, čia, žiūrėk, jau sumanė, kaip reiktų suderinti 
žydiškas kraičio taisykles su romėniškomis tradi- 
cijomis. Padovanojęs vienam Alžyro miestui van- 
dens laikrodį, jis parašė nuostabų laišką arabiška 
maniera! Sek jo pavyzdžiu — dirbk, Publijau, 
dirbk! “ 

Ir atmink — šiais metais mes paklūstame. 

Aš tavęs prašau labai nedaug — vienerių metų. 


Pamatysi, nerasi Romoje kuklesnės moters už 
mane. Iki vasaros aš tapsiu garbės vestale ir viena 
Gerosios Deivės šventės vadovių. O tau gal pasi- 
seks išrūpinti provinciją. 

Nuo šiol rašysime savo pavardę su „au“ vietoje 
„O“. Senelis sukrapštė kelis balsus viršaus, ėmęs 
rašyti savo pavardę plebėjiškai. Pakaks. 

Mūsų pietūs nenusisekė. Avino Snukis ir Mažoji 
Ropė (taip pat graikiškai — turima omeny Cezario 
žmona) atsisakė. Hekuba neatsiuntė atsakymo. Tai 
sužinojęs, Ciceronas paskutinę akimirką veikiausiai 
praneš neatvyksiąs. Žada ateiti tik Azinijus Polijo- 
nas, bet laisvų kėdžių prie stalo nebus — aš tuo 
pasirūpinsiu. 

Noriu, kad su Katulu gražiai elgtumeisi. Baigiu 
juo atsikratyti, tik tu netrukdyk! Žinotumei, kaip 
jis mane garbina! Aš esu tokios pat geros nuomo- 
nės apie save, kaip ir bet kuri kita moteris, bet aš 
nė nejįtariau įkūnijanti visas deives kartu ir Pe- 
nelopę! Aš nieko nebijau, Publijau, tik tų šiurpių 
epigramų. Pasižiūrėk, kokiomis epigramomis jis 
apibėrė Cezarį! Visi jas kartoja; jos prikibo prie 
jo lyg raupai. Nenoriu, kad ir apie mane tokių 
prirašinėtų, todėl leisk man pačiai sutvarkyti šį 
reikalą. 

Taigi, mūsų pietūs nenusisekė. Neturėk vilties. 
Pas mus ateis tik tavo Žaliaūsis ir Katilinos smulk- 
mė. Bet mes esame ne kokie prasčiokai. Mūsų gi- 
minė nutiesė šio miesto gatves, ir aš pasistengsiu, 
"kad niekas to nepamirštų. 

Dar vienas reikalas, besmegeni. 

Mažoji Ropė ne tau. Aš tau draudžiu. Mesk ją 
iš galvos. Draudžiu! Štai kur mudu visuomet darė- 
me didžiausias klaidas. Apgalvok mano žodžius. 
(Klodija primena triukšmą, kilusį jos broliui suve- 
džiojus vestalę ir, galimas daiktas, skandalingą sa- 
vo bylinėjimąsi su gražuolių Celijumi, buvusiu mei- 
lužiu, kurį ji apkaltino pavogus jos brangenybes. 
Teisme Celijų apgynė Ciceronas. Jo kalba, kurioje 
buvo apstu pikantiškų smulkmenų iš jos ir brolio 
gyvenimo, užtraukė ant jų gėdą ir visų romėnų 
pajuoką.) 

Tad nepaliauk sau kartojęs: turiu elgtis padoriai 
vienerius metus. 

Aš, tavo Jaučiaakė, garbinu tave. 

Parašyk, ką apie tai manai; laišką perduok per 
mano pasiuntinį. Aš pabūsiu čia keturias penkias 

dienas, nors, šiandien atvykusi ir vieną vienintelį 
kartą žvilgtelėjusi į Kvintą su Kasija, panorau kuo 
greičiau išsidanginti į šiaurę. Bet aš priversiu juos 
mane gerbti, pamatysi. Verus ir Mela — su manim, 
o Katulas atvyks čia poryt. 

Atsiųsk man atsakymą per šitą pasiuntinį. 


VI — A. Klodijus Klodijai 
(Atsakymo vietoje, Klodijus privertė pasiuntinį 
išmokti ištisą tiradą keiksmų.) 


VII. Klodija iš Kapujos Cezario žmonai į Romą 
(Rugsėjo 9 d.) 


Pupyte, 

tavo vyras —labai didis žmogus, bet sykiu jis 
labai nemandagus. Jis man atsiuntė trumputį raš- 
telį, esą negalįs atvykti į mano pietus. Žinau, tu 
moki jį perkalbėti. Nenusimink, jei pirmus tris ke- 
turis kartus nepasiseks. 

Pas mane atvyks Azinijus Polijonas ir tas tik 
iškilęs poetas Gajus Valerijus Katulas. Primink dik- 
tatoriui, kad aš nusiunčiau jam visus, kiek turėjau, 
to jaunuolio eilėraščius, 0 jis negrąžino man nei 
originalų, nei nuorašų. 

Tu manęs klausi, brangioji, ką aš mananti apie 
Izidės ir Ozirio kultą. Papasakosiu, kai susitiksime. 
Reginys labai gražus akiai, bet visa tai gryni nie- 
kai — tarnaitėms ir nešikams. Gailiuosi, kad ėmiau 
vedžioti į tas apeigas mūsų luomo žmones. Bajuose 
eini stebėti egiptietiškų apeigų iš nuobodulio. Ta- 
vim dėta, nespirčiau vyro leisti į tas apeigas — 
tik įpykinsi jį, o tai ne į gera. 

Turiu tau dovaną. Sorente radau nuostabų au- 
dėją. Jis audžia tokį lengvutį musliną, kad vienu 
pūstelėjimu keli jo metrai pakibs palubėje, o tu 
spėsi pasenti, kol jis paskiau nusileis. Be to, gami- 
na jį ne iš žuvų žiaunų, kaip tą blizgančią medžia- 
gą, iš kurių siuva suknutes šokėjoms. Mudvi pasi- 
dabinsime tuo muslinu per mano pietus ir atrody- 
sime lyg dvynukės. Aš padariau brėžinuką, ir 
Mopsa galės kibti į darbą, vos tik atvyksiu į mies- 
tą. 

Būtinai duok man žinią per mano pasiuntinį. 

Ir trūks pliš atitempk tą nedorėlį pas mane pie- 
tums. 

Karštai bučiuoju tave į tavo žaviųjų akių kam- 
pučius. 

Dvynukės! Kokios ten dvynukės — tu juk kur kas 
už Mane jaunesnė! 


VIII — A. Cezario žmona Klodijai per tą patį pa- 
siuntinį 

Brangioji pelyte, 
aš taip tavęs išsiilgau! Kokia aš nelaiminga! Aš ne- 
galiu toliau taip gyventi! Patark, ką man daryti. 
Jis sako, mes negalį atvykti pas tave pietų. Jis 
atsisako kiekvieną kartą, kai aš jo prašau. Į Bajus 
man negalima, į teatrą negalima, į Izidės ir Ozirio 
šventyklą — taip pat. 

Aš noriu apie daug ką su tavim pasikalbėti. Kaip 
man gavus daugiau laisvės? Kas rytą mes rieja- 
mės, kiekvieną vakarą jis prašo atleidimo. Bet nie- 
kas nė per nago juodymą nepasikeičia — niekada 
negaunu, ko noriu. 

Žinoma, aš jį labai myliu — jis juk mano vyras. 
Tik ak, kaip noriu nors retkarčiais pasilinksminti! 
Aš tiek raudų, kad nė į save nebepanaši. Bijau, 
kad tu pasibaisėsi mane pamačiusi. 

Aš, aiškų, vis prašysiu jo, kad eitume pas tave 
pietų, bet, deja, aš jį pažįstu... Iš tavo žodžių 
sprendžiant, tas muslinas bus nuostabus! Paskubėk! 


VIII. Cezario dienoraštis — laiškai Lucijui Ma- 
malijui Turinui. (Turbūt tarp rugsėjo 4 ir 20 d.) 

970. (Apie pirmagimystės įstatymus ir Herodoto 
veikalo ištrauką.) 

971. (Apie Katulo poeziją.) Labai ačiū už tas še- 
šias Menandro komedijas — dar nespėjau jų per- 
skaityti. Padaviau jas perrašyti ir netrukus grą- 
žinsiu tau originalus, ko gero, su savo pastabomis. 

Tavo biblioteka, matyt, išties turtinga. Ar nėra 
joje spragų, kurias užpildyti galėčiau padėti? Vi- 
sur ieškau originalaus Eschilo „Likurgijos“ teksto. 
Praėjo šešeri metai, kol man pavyko gauti Aristo- 
fano pjeses „Puotautojai“ ir „Babiloniečiai“, ku- 
Iias nusiunčiau tau aną pavasarį. Pastarosios kopi- 

ja, kaip pastebėjai, prasta — kažkokie Aleksandrijos 
muitinės raštininkai prikeverzojo ant jos krovinių 
sąrašus. 

Prie šios siuntos pridedu pluoštą eilių. Senieji 
šedevrai nueina į praeitį, bet, prisiekiu Apolonu, 
į jų vietą atkeliauja nauji. O sukūrė juos jaunas 
vaikinas — Gajus Valerijus Katulas, sūnus mano 
seno pažįstamo, gyvenančio netoli Veronos. Keliau- 
damas į šiaurę (50 m. pr. m. e.) nakvojau jų na- 
muose; gerai prisimenu jo sūnus ir dukrą. Atvirai 
pasakius, tąkart labiau išgyriau poeto brolį — da- 
bar jis jau miręs. 

Tu būsi apstulbintas — ta moteris; kuri eilėse va- 
dinama Lesbija, yra ne kas kita, kaip Klodija Pul- 
chra, kuriai mudu kadaise rašėme eilėraščius! Ar 
ne keistai klostosi tas gyvenimas: moteris, kuri 
pati nebežino, dėl ko gyvena, kuri stengiasi visus 
aplinkinius užkrėsti savo sieloje kilusia maišatimi, 
pakerėjo poeto vaizduotę. Jis ją garbina; ji įkve- 
pia jam tas stebuklingas eiles. Kuo rimčiausiai tau 
sakau: labiausiai šiame pasaulyje pavydžiu poeto 
talento, nes tikrieji poetai geba žvelgti į visas gy- 
venimo puses, supindami į viena savo išgyvenimus 
ir tai, ką mato aplink save. Tas Katulas — vienas 
iš tokių. Bet nejaugi šie pusdieviai nesugeba per- 
prasti menkystų apgaulės? Nerimą man kelia ne 
jo neapykanta man, bet meilė Klodijai. Netikiu, 
kad jo eilės įkvėptos jos grožio. Nejaugi aplamai 
kūno grožis gali įkvėpti tokioms žodžio ir minties 
meno viršūnėms? O gal jis įžiūri joje dorybių, ku- 
rių mes nepastebime? Gal jis mato joje aną nepa- 
prastą moterį, kuri savo valia dar nebuvo pasinė- 
rusi į tą liūną ir užsitraukusi visos Romos pašaipą 
ir panieką. 

Man šie klausimai susiję su svarbiausiais žmo- 
gaus būties klausimais. Toliau ieškosiu atsakymų 
į juos; rašysiu tau savo mintis. 

972. (Apie politiką ir paskyrimus.) 

973. (Dėl kai kurių pakeitimų (Gerosios Deivės 
šventėje; žr. dokumentą XLII-—B.) 

9074. (Apie graikišką vyną, kurį Cezaris siunčia 
dovanų.) 

975. (Apie Kleopatros prašymą leisti jai viešint 
Romoje dalyvauti Gerosios Deivės garbinimo apei- 
gose; ži. dokumentą XLIII-— A.) 

976. (Rekomendacija tarnui.) 

977. (Apie Katono, Bruto ir Katulo priešiškumą.) 

Anądien apsilankiau pas Katoną, kai buvo mini- 
mi jo garbingojo protėvio nuopelnai. 

Kaip jau esu sakęs, rašymas tau daro man keistą 
poveikį. Aš pastebiu besigilinąs į klausimus, kurių 
šiaip nebūčiau svarstęs. Buvau begenąs į šalį štai 
kokią mintį: 

Iš keturių romėnų, kuriuos labiausiai gerbiu, trys 
kupini mirtinos neapykantos man. Aš turiu omeny- 
je Marką Junijų Brutą, Katoną ir Katulą. Galimas 
daiktas, ir Ciceronas labai apsidžiaugtų, jei manęs 
nebūtų gyvo. Nemanyk, kad aš visa tai išsigalvo- 
jų — į mano rankas pakliūva daug laiškų, kurių 
neturėjo išvysti mano akys. 

Aš įpratęs būti nekenčiamas. Dar paauglys būda- 
mas pastebėjau: man nereikia, kad kiti, dargi do- 
riausi žmonės, pritartų mano veiksmams. Manding 
tik poetas vienišesnis už karvedį ar šalies vadovą: 
juk eilėraštis — ne kas kita, kaip sprendimų gran- 
dinė, o pasirinkti sprendimą jam nepadės niekas. 
Štai kodėl atsakomybė — tai laisvė. Kuo daugiau 
sprendimų turi padaryti pats vienas, tuo giliau pa- 
junti pasirinkimo laisvę. Mano galva, žmogus tik 
tuomet pajunta turįs protą, kai jaučia atsakomybe, 
o didžiausias manęs tykantis pavojus tai, kad ne- 
valingai pradėsiu siekti kito žmogaus pritarimo, 
tebūna tai koks brutas ar katonas. Aš privalau ne- 
galvoti apie tai, kad mano sprendimus svarstys ki- 
ti, kad aš esu stebimas. 

Bet vis dėlto aš esu politikas. Aš privalau nu- 
duoti kuo nuolankiausiai paisąs kitų nuomonės. 
Politinis veikėjas — žmogus, kuris apsimeta, kaip ir 
visi, trokštąs pagarbos; bet sėkmingai apsimetinėti 
jis gali tik tuomet, kai žmonių pagarba jam išties 
visiškai nerūpi. Štai kur glūdi politikos prieštarin- 
gumas; politinis veikėjas pasiekia savo reikšmin- 
giausią pergalę tuomet, kai žmonės pajunta jam 
pagarbią baimę, nes jie įtaria, nors tvirtai ir ne- 
žino, jog jų vadas abejingas jų pritarimui, jam jie 

visai nerūpi — jis tik veidmainiavo. „Ką? — klausia 
jie savęs.— Ką? Nejaugi tas žmogus nežino, kas 
yra tas gyvačių lizdas, kurį kiekvienas nešioja sa- 
vyje, kuris kankina mus ir sykiu saldina gyveni- 
mą — tas troškimas būti aukštinamam, būtinybė 
pateisinti save, įtvirtinti savąjį „aš“, tas žiaurumas 
ir pavydas?“ Dieną naktį tos gyvatės šnypštė ap- 
link mane. Kadaise girdėjau jas ir savo viduriuose. 
Nežinau, kaip man pavyko užčiaupti joms nas- 
rus — kokiam Sokratui nebūtų įdomesnio klausimo 
už Šį. 

Toksai Markas Brutas, Katonas ar tas poetas ne- 
kenčia manęs ne todėl, kad šitai kuždėtų jiems tos 
gyvatės. Neapykantą lemia jų mąstysena ir požiū- 
ris į valdžią ir laisvę. Net jeigu aš pasodinčiau 
juos į savo sostą ir parodyčiau pasaulį, koks atsi- 
veria tik iš čionai, net jeigu galėčiau perskėlęs sa- 
vo kiaušą parodyti jiems per savo gyvenimą su- 
kauptą patirtį, šimtus kartų artimesnę paprastų 
žmonių ir valdovų patirčiai nei jų, net jeigu eilutė 
už eilutės perskaityčiau su jais tekstus tų filosofų, 
kurių minčių jie įsikibę, ir istorijas tų šalių, kurių 
pavyzdžiu jie remiasi — netgi tuomet kažin ar at- 
verčiau jiems akis. Pirmas ir vienintelis mokyto- 
jas — gyvenimas, atsidavimas gyvenimui be jokių 
išlygų, rizikuojant. Žmonėms, kurie tai suvokia, 
tokie išminčiai kaip Aristotelis ar Platonas gali 
daug ką pasakyti, tačiau tuos, kurie varžo save 
perspėjimais ir patys pavirsta kažokia sustabarėju- 
sia idėjų sistema, tuos patys didieji mokytojai nu- 
ves klaidingu keliu. Brutas ir Katonas kartoja 
„Laisvės! Laisvės!“ ir stengiasi primesti kitiems 
laisvę, kurios neduoda patys sau. Šitie paniurėliai 
šaukia savo artimui: būkit linksmi kaip mes, būkit 
laisvi kaip mes. 

Katono nebepakeisi. Brutą išsiunčiau į Šiapusinę 
Galiją valdytoju — tegul pasimoko. Oktavianas ša- 
lia manęs, stebi visą valstybės valdymo mechaniz- 
mą — netrukus leisiu jam pasireikšti. 

Bet kodėl manęs turėtų nekęsti Katulas? Ar senų 
vadovėlių sukelti sentimentai gali pavirsti talen- 
tingųjų poetų pykčiu? O gal didieji poetai, išsky- 
rus poeziją, šiaip jau yra tikri kvailiai? O gal jų 

pažiūras suformuoja pašnekesiai, nugirsti Emilija- 
nų šaškių ir plaukimo klube? 

Prisipažinsiu, brangusis drauge, aš apstulbęs, nes 
jaučiu prabundant silpnybę, klaikią silpnybę. Ne- 
žinau, ką atiduočiau, kad toks poetas kaip Katulas 
suprastų mane ir išaukštintų nemirtingose savo ei- 
lėse. .. 

978. (Apie vieną bankų veiklos principą.) 

979. (Apie sąmokslą Italijoje, norint jį nužudyti; 
ži. LXI.) 

980. Ar pameni, kur kvietė mus į medžioklę rus- 
vaplaukis Scevola tą vasarą, kai mes grįžome iš 
Graikijos? Antrasis kviečių derlius ten žada būti 
labai gausus. (Finansinis patarimas, gudriai užmas- 
kuotas, kad nepatrauktų Cezario ir Turino sekreto- 
rių dėmesio.) 

981. (Apie skurdumą graikiškų būdvardžių, api- 
būdinančių spalvas.) 

982. (Apie galimą pranašavimų panaikinimą.) 

Vakar vakare, mano kilnusis drauge, padariau 
tai, ko nebuvau daręs jau daug metų: surašiau 
ediktą, dar sykį jį perskaičiau ir suplėšiau. Aš su- 
abejojau! 

Pastarosiomis dienomis gaunu negirdėtai kvailų 
pranešimų iš paukščių skrodikų ir griaustinio klau- 
sytojų. Negana to: teismai ir senatas buvo dvi die- 
nas uždaryti, kadangi erelis, skrisdamas per kelis 
žingsnius nuo Kapitolijaus, numetė negražią krūve- 
lę... Man kantrybė trūko. Aš atsisakiau melstis, 
prašyti dievų atleidimo ir nuduoti persigandusį ir 
nusižeminusį. Mano žmona ir net tarnai ėmė į ma- 
ne šnairuoti. Ciceronas teikėsi man priminti, esą 
man nederą nepaisyti pranašingų ženklų. 

Vakar vakare atsisėdęs surašiau ediktą, kuriuo 
panaikinau augurų kolegiją ir pranešiau, kad nuo 
šiol nebus nepalankių dienų. Rašiau toliau, paaiški- 
nau savo tautai, kas pastūmėjo mane šitaip pasielg- 
ti. Ar buvau kada laimingesnis? Kas gali būti ma- 
lonesnio už atvirumą? Rašiau ir rašiau, 0 priešais 
mano langą slinko žvaigždynai. Paleidau vestalių 
kolegiją; ištekinau kilmingiausiųjų šeimų dukras, o 
jos prigimdė Romai sūnų ir dukterų. Aš užvėriau 
duris visų šventyklų, išskyrus Jupiterio. Aš nugrū- 

dau dievus atgal į tamsos ir baimės bedugnę, iš 
kurios jie kadaise išniro, į tą klastingąjį nerealų 
pasaulį, kuriame mūsų vaizduotė kuria paguodžian- 
čius melus. 

Galop aš nustūmiau į šalį savo raštą ir viską pra- 
dėjau iš naujo: nuo Jupiterio, kuris niekuomet ne- 
egzistavo, nuo žmogaus, kuris pasaulyje buvo vie- 
nas vienintelis ir girdėjo tik savo. balsą, vienintelis 
pasaulyje, kuris nebuvo nei draugiškas, nei priešiš- 
kas, tik toks, kokį žmogus pats padarė. 

O perskaitęs ediktą vėl suplėšiau. 

Ir ne todėl, kad, kaip mano Ciceronas, panaiki- 
nus valstybinę religiją, prietarai įgautų dar nepa- 
lankesnę formą (tai, beje, jau dabar pastebima); 
kad tokia radikali priemonė sugriautų visuomeninę 
tvarką, ir žmonės liktų nevilty, pasimetę, lyg avys 
pūgoje. Na, o jeigu darytume reformas laipsniš- 
kai? Bet mes juk žinome, kad laipsniški pokyčiai 
kartais sukelia ne mažesnę maišatį nei drastiški, es- 
miniai pertvarkymai. 

Ne, ne atoveiksmio baimė sukaustė man ranką ir 
valią, o kažkas manyje. 

Aš suabejojau savo įsitikinimų tvirtumu. 

Ar aš tikras, kad už mūsų būties neegzistuoja 
kita sąmonė, kad visatoje nesama jokios paslapties? 
Man regis, aš tuo neabejoju. Vis dėlto, kaip mes 
nudžiugtume, kokį palengvėjimą pajustume, jei ga- 
lėtume tai pareikšti tvirtai įsitikinę. Jei taip yra iš 
tikrųjų, aš norėčiau gyventi amžinai. Koks baugi- 
nantis, koks garbingas yra žmogus, jei išties be jo- 
kio dangiško valdovo, be jo užtarimo, gali pats sa- 
vo sielos gelmėse rasti egzistavimo prasmę, sukurti 
taisykles, kurių jis privalo laikytis gyvenime. 

Mudu tu tavim jau seniai nusprendėme, jog die- 
vų nėra. Ar pameni tą dieną, kai mudu tvirtai nu- 
tarėme tuo tikėti ir pasiryžome ištirti visus to 
sprendimo padarinius? Tąsyk mes sėdėjome ant 
uolos Kretos saloje, mėtėme į jūrą nugludintus ak- 
menukus ir skaičiavome delfinus... Mes prisiekė- 
me niekuomet tuo nesuabejoti. Su kokiu vaikišku 
lengvabūdiškumu nutarėme, kad žmogui mirus mirš- 
ta ir siela. (Laiško gavėjas suprato, kad Cezaris pri- 
simena savo dukters Julijos, Pompėjaus žmonos, 

mirtį — skaudžiausią savo gyvenime patirtą sukrė- 
timą. Mamilijus Turinas buvo šalia Cezario, kai ši 
žinia pasiekė jų karo stovyklą Bretanėje.) 

Man atrodė, kad aš likau ištikimas tiems kate- 
goriškiems sprendimams. Tačiau patikrinti savo 
įsitikinimus tėra vienas būdas — veiksmas, nors 
tuomet rizikuoji juos prarasti ar pažaboti atsako- 
mybe. Vakar vakare, kai rašiau tą ediktą ir mėgi- 
nau įsivaizduoti jo padarinius, buvau priverstas 
pažvelgti į savo sielos gelmes. Aš nė kiek nesibai- 
minčiau, jei tik žinočiau, kad tiesa galiausiai duos 
naudos visam pasauliui, visai žmonijai. Deja, aš 
abejoju savo įsitikinimų tvirtumu. 

Vis dėlto kažkokios dvejonės kausto man ranką. 

Aš turiu būti tikras, aš negaliu nė akimirką ma- 
nyti, jog kažkur visatoje ar už jos ribų yra kita 
sąmonė, valdanti mūsų mąstyseną ir veiksmus. Jei 
aš pripažinsiu egzistuojant vieną tokią mistinę bū- 
tybę, vėl užgrius visos kitos: vadinasi, yra dievai, 
kurie mokė mus, kas yra dora, kurie nenuleidžia 
nuo mūsų akių; yra siela, duodama mums gimus ir 
-liekanti gyventi, kai mes mirštame; yra atlygiai ir 
bausmės, įprasminantys menkiausius mūsų poelgius. 

Taigi, mano drauge, aš, kuris nežinojau, kas yra 
neryžtingumas, dabar dvejoju. Tu juk žinai, kad aš 
nemėgstu svarstyti — aš nė nepastebiu, kada ką nu- 
tariu, nes mano sprendimai spontaniški. Nemoku nė 
spėlioti, o nuo „šešiolikos filosofija mane erzina — 
ji tėra gundančios, bet bevaisės proto pratybos, bė- 
gimas nuo dabarties rūpesčių. 

Man regis,- keturiose žmogaus gyvenimo srityse 
aš su baime įžvelgiu šios paslapties egzistavimo ga- 
limybę. 

Erotika. Ar mes ne per daug paprastai aiškiname 
tas aistras, liepsnojančias visame pasaulyje? 
Gal klysta pokštininkas mūsų pasaulis, o teisus yra 
Lukrecijus? Man regis, aš visą laiką žinojau, tik 
bijojau prisipažinti žinąs, jog visa, kas gyva, yra 
vienos nedalomos meilės dalis ir kad mano sąmo- 
nę, kuri kelia visus šiuos klausimus, pagimdo, pa- 
laiko ir moko vien meilė, ir niekas daugiau. 

Gera poezija. Be abejo, poezija — pagrindinis ka- 
nalas, kuriuo į pasaulį patenka visa, kas labiausiai 

silpnina žmogų; joje žmogus be vargo randa pa- 
guodą ir apgaulę, o tai verčia jį.kęsti tamsybę ir 
neveiklumą. Mano galva, niekas kitas taip neken- 
čia visos poezijos, išskyrus pačią geriausiąją, kaip 
aš. Bet kas ta tikroji poezija — didžiausias žmogaus 
talento pasiekimas, ar balsas iš aukščiau? 

Trečia — mano liga ir ją lydinčios kažkokio ne- 
paprasto įžvalgumo ir laimės akimirkos. (Šis saki- 
nys liudija, jog žmogui, kuriam skirtas laiškas, Ce- 
zaris jautė beribį pasitikėjimą: jis niekad neleis- 
davo užsiminti apie savo epilepsijos priepuolius.) 

Ir, galop, neneigsiu, jog kartais mane apima jaus- 
mas, kad mano gyvenimą, mano darbus Romai, nu- 
lėmė kažkokia nematoma jėga. Galimas daiktas, 
mano drauge, kad aš esu neatsakingiausias iš visų 
žmonių ir jau seniai būčiau užtraukęs Romai visas 
bėdas, kurias tik gali patirti valstybė, jei nebūčiau 
įrankis kažkokios aukštesnės sąmonės, kuri pasi- 
rinko mane dėl mano trūkumų, o ne dėl privalu- 
mų. Kodėl aš nesvarstau? Kodėl mano sprendimai 
žaibiški? Gal todėl, kad manyje glūdi kažkoks de- 
monas, kurio aš visiškai nepažįstu ir kuris yra ne 
kas kita, kaip dievų meilė Romai — tai jį garbina 
mano kariai, tai jam rytais meldžiasi mano tauta. 

Prieš daugelį metų pasipūtęs rašiau tau, esą man 
nerūpi kitų nuomonė ir todėl man nereikia pata- 
rimų iš šalies. Dabar aš prašau taves padėti man. 
Apmąstyk visa tai ir pasakyk savo nuomonę, kai 
mudu susitiksime balandyje. 

O kol kas įdėmiai stebiu visa, kas vyksta šalia 
manęs ir manyje, ypač meilės, poezijos ir lemties 
apraiškas. Dabar aš supratau, jog šie klausimai ne- 
išėjo Man iš galvos visą gyvenimą. Deja, žmogus 
nežino ką žinąs, ar netgi ką jis norėtų žinoti tol, 
kol jam nemetamas iššūkis, kol jam nereikia nie- 
ko statyti ant kortos. Man mestas iššūkis; Roma 
laukia iš manęs naujų didelių darbų, o mano die- 
nos eina į pabaigą. 

IX. Kasija, Kvinto Lentulo Spintro žmona iš savo 
vilos Kapujoje vestalei Domicilei Apijai, Klodijos 
pusseserei 


(Rugsėjo 10 d.) 


Mūsų senos draugystės vardan, brangioji Domi- 
cile, aš jaučiuosi privalanti tučtuojau parašyti ką 
nutarusi. Aš ketinu prašyti, kad Klaudilei (Klodijai 
Pulchrai būtų uždrausta dalyvauti Gerosios Deivės 
šventėje. 

Aš puikiai suvokiu visą šio žingsnio svarbą. 

Klaudilė ką tik viešėjo mūsų namuose pakeliui 
iš Bajų į Romą. Ji išbuvo tris dienas, ir per tą 
laiką įvyko keletas nutikimų, apie kuriuos, man 
rodos, privalau tau išsamiai papasakoti. 

Tik įžengusi į namus ji apibėrė mus meiliais žo- 
džiais. Ji visuomet nuduoda, tarsi mylėtų mane, 
mano vyrą ir mūsų vaikus, įsivaizduoja, kad ir mes 
ją mylime. Bet aš jau senjai žinau — ji niekados 
nėra mylėjusi jokios moters, dargi savo motinos, 
nei jokio vyro. 

Tu juk žinai: Klaudilė atvyksta į svečius lyg koks 
prokonsulas grįžtąs iš savo provincijos. Ją lydi tre- 
jetas draugų, dešimt tarnų ir tuzinas raitų sargy- 
binių. 

Mudu su vyru jau seniai pastebėjome, kad ji sta- 
čiai pakęsti negali, matydama kitą žmogų laimingą. 
Jos akivaizdoje mes neturime teisės žvilgsniu pa- 
rodyti viens kitą suprantą, glostyti vaikų; negali- 
me rodyti pakeitimų, kuriuos padarėme savo vilo- 
je; negalime gėrėtis meno kūriniais, kuriuos įsigijo 
mano vyras. Deja, nemirtingieji dievai nepašykš- 
tėjo mums laimės, o apsimetinėti mes nemokame, 
nors idant neįžeistume svečio ir reiktų elgtis taip, 
tarsi mes nesutariame ir esame nepatenkinti gyve- 
nimu. 

Klaudilei visuomet geriausiai sekasi iš pradžių. 
Pirmąją dieną ji buvo maloni su visais — net mano 
vyras buvo priverstas pripažinti, kad ji be galo 
miela pašnekovė. Popiet žaidėme „portretus“, ir, jo 
nuomone, jai labai nusisekė diktatoriaus portretas. 

Tavo manymu, tie epizodai, kuriuos papasakosiu, 

gal nėra tokie reikšmingi, kaip atrodo man, gal net 
pavadinsi juos mažmožiais. 

Antrąją dieną ji nutarė parodyti nagus. Nepasa- 
kosiu, kaip ji įžeidinėjo mane, bet aš lig šiol verdu 
pykčiu, prisiminusi, kaip ji užgauliojo mano vyrą. 

Kvintas labai domisi genealogija ir be galo di- 
džiuojasi Lentulų—Spintrų šeimos nuopelnais. O 
Klaudilė ėmė iš jos šaipytis: „Ak, brangusis Kvin- 
tai, nejaugi tu tikrai manai... ir t. t. ... pora et- 
ruskų kaimų seniūnų... kas gi patikės, kad toks 
Ankus Martijus bent skersa akim- yra į juos dirs- 
telėjęs... garbinga šeima, Kvintai, kurgi ne!“ Apie 
tuos dalykus aš nė trupučio nenutuokiu, o ji pui- 
kiai žino viską apie kilmingąsias šeimas. Ji gali 
išvardinti kiekvieno didiko pusbrolius nuo pat Tro- 
jos karo laikų. Ji tyčia nudavė neišmanėlę, norėda- 
ma įgelti mano vyrui. Ir tai jai pavyko. 

Neįspėjusi mūsų, ji pasikvietė poetą Gajų Va- 
lerijų Katulą. Nudžiugome jį išvydę, ypač vaikai, 
nors būtų buvę kur kas maloniau, jei jis būtų bu- 
vęs vienas, be jos. Kai ji šalia, gyvenimas jam — 
rojus arba pragaras. Šįkart buvo pragaras, ir ne 
tik jam, bet ir mums visiems. 


Patikėk, Domicile, aš ne tokia moteris, kuri 
nemiega graužiama smalsumo, ar koks svečias neat- 
siguls į kito lovą, bet man apmaudu, kad mano na- 
mai buvo pasirinkti baisiai paleistuvystei. Kai ta- 
vo pusseserė išsikvietė čia Valerijų Katulą, aš pa- 
maniau, kad ji palankiai žiūri į meilę, kurią jis 
išgarsino savo eilėse — o jos, mano galva, yra be - 
galo gražios. Matyt, klydau: mano namuose ji ne 
tik užtrenkė jam duris, bet dargi užsidarė kam- 
baryje su kitu, tuo poetpalaikiu Verum. Naktį ma- 
no vyrą pažadino triukšmas arklidėje. Nuėjęs jis 
pamatė poetą, kuris norėjo pasiskolinęs arklį nie- 
ko nelaukdamas joti į Romą. Valerijus netvėrė 
pykčiu; miknodamas atsiprašinėjo, raudojo. Apra- 
minęs Kvintas nusivedė jį į mūsų senąją vilą ana- 
pus kelio ir iki ryto prie jo išsėdėjo. Brangioji Do- 
micile, nors tu vestalė, vis tiek, tikiuosi, suprasi, 
koks gėdingas, žeminantis visas moteris toks jos 
elgesys, ir koks niekingas. 

Kitą rytą apie tai su ja šnekėjau. Šaltai mane 
nužvelgusi, ji tarė: 

— Viskas labai paprasta, Kasija. Aš neleisiu nė 
vienam vyrui, supranti — nė vienam — manyti tu- 
rint į mane bent menkiausių teisių. Aš — visiškai 
laisva moteris. Katulas tvirtina turįs į mane teisių, 
štai aš ir norėjau jam parodyti su tuo nesutinkanti, 
ir gana. 

Tuomet aš nesumojau, ką jai atsakyti, bet pas- 
kui aš sugalvojau tūkstantį argumentų. Man rei- 
kėjo pasielgti taip, kaip liepė mano jausmai ir ne- 
delsiant parodyti jai duris. 

Tą pavakarę, baigiantis pietums, į kiemą atėjo 
vaikai su savo mokytoju. Jie ėjo prie mūsų auku- 
rų vakarinės maldos. Tu juk žinai, koks pamaldus 
mano vyras ir visa mūsų šeima. Vaikams girdint, 
Klaudilė ėmė šaipytis iš nupylimo papročio. Mano 
kantrybė trūko. Aš atsistojau nuo stalo ir papra- 
šiau visus išeiti iš kiemo. Kai mudvi likome dvie- 
se, jai paliepiau nešdintis su visais palydovais. 
Pasakiau, kad už keturių mylių esanti smuklė, ku- 
rioje galėsianti apsistoti, ir kad prašysiu neleisti jai 
dalyvauti Gerosios Deivės šventėje. 

Ji ilgai žvelgė į mane, netardama nė žodžio. 

— Matau, kad tu net nesupranti, kuo užgaulus 
buvo tavo elgesys,— tariau.— Jei nori, gali pabūti 
iki ryto, — ir nuėjau. 

Iš ryto ji buvo labai lipšni ir dargi atsiprašė ma- 
no vyro, jei ką ne taip pasakiusi. Bet aš buvau 
tvirtai apsisprendusi. 


X. Klodija pakeliui į Romą Cezariui 

(Iš smuklės 20 mylių į pietus nuo Romos. Laiš- 
kas rašytas graikiškai.) 

(Rugsėjo 10 d.) 

Romulo sūnau, Afroditės palikuoni. 

Gavau tavo laišką, kuriame prastai slėpdamas pa- 
nieką apgailestauji negalįs būti pietų pas mano 
brolį. Neva tą popietę turi reikalų su Ispanijos ko- 
misija... Ir tai tu sakai man, nors aš geriau už 
bet ką kitą žinau, jog Cezaris daro ką nori, o Is- 
panijos komisija ir drebantys prokonsulai neatsi- 
kalbinėdami vykdo jo norus. 

Tu jau seniai leidai man suprasti, jog aš nieka- 
da negalėsiu pabūti su tavim vienudu, kad aš nega- 
lėsiu įkelti kojos į tavo namus. 

Tu mane niekini. 

Aš tai suprantu. 

Bet tu lieki man skolingas. 

Tu pavertei mane tuo, kas aš esu. Aš — tavo tva- 
rinys. Tu, pabaisa, padarei mane pabaisa. 

Aš nereikalauju iš tavęs nieko panašaus į meilę. 
Jei paliksime meilę užmarštyje, gilioje užmaršty- 
je, aš — tavo tvarinys. Nenorėdama įkyrėti tau tuo, 
ką žmonės vadina meile, aš žengiau nepataisomą 
žingsnį — atsidaviau gyvuliškiems instinktams. Tu, 
kurs viską supranti (nas dediesi toks šventas, kad 
tokie žemiški dalykai tau visai nė motais), puikiai 
tai žinai. O gal pripažinti tai tau trukdo kvailo pa- 
sipūtėlio kaukė, kuri nuo visų slepia tavo tikrąjį 
veidą? 

Tigre! Pabaisa! Hirkanijos tigre! 

Tu man skolingas. 

Tu man skolingas. 

Tu mokei mane viso, ką žinojai, bet nebaigei. 
Tu nuslėpei nuo manęs tai, kas svarbiausia. Tu ti- 
kinai, esą pasaulis neturįs sąmonės. Kai aš sakiau, 
kad gyvenimas siaubingas —tu atsimeni ir šiuos 
žodžius, ir kas privertė mane juos ištarti — tu įti- 
kinėjai, kad gyvenimas nei siaubingas, nei gražus, 
esą Žmogaus gyvenimas neapibūdinamas — jis ne- 
turįs prasmės. Tu sakei, esą visaia nežinanti, jog 
joje gyvena žmonės. 

Tu tuo netiki. Aš žinau, tikrai žinau, kad tu ne 
viską man pasakei. Visi mato, jog tu elgiesi, tarsi 
kažkas tau būtų prasminga, reikšminga. Kas gi tai? 

Aš galėčiau sukandusi dantis kęsti savo gyveni- 
mą, jei žinočiau, kad ir tu nelaimingas, bet aš ma- 
tau, kad taip nėra. Vadinasi, tu dar kažko man 
nepasakei, bet tu privalai pasakyti. 

Kam tu gyveni? Kam tu dirbi? Ko tu šypsaisi? 
Vienas mano draugas — jeigu juos galima vadinti 
draugais — pasakojo, kaip tu elgeisi Katono namuo- 
se. Buvęs lipšnus, sužavėjęs ir pralinksminęs visus 
susirinkusius ir visą laiką šnekučiavęs — kas ga- 
lėtų patikėti! — su Sempronija Metela. Ar gali bū- 

ti, jog tu gyveni vien tam, kad patenkintum savo 
tuštybę? O gal tau patinka, kai mieste žmonės va- 
dina tave kilniaširdžiu ir žavingu, kad šitaip tave 
apibūdins būsimieji biografai, kurie išgarsins tave 
už Romos ribų? Anksčiau tu nepozuodavai prieš 
veidrodį... 

Gajau, Gajau, patark, ką man daryt? Neslėpk 
nuo manęs to, ką aš privalau žinoti. Leisk man 
kartelį su tavim pasikalbėti, leisk man pasiklausyti 
tavęs kalbant. 

Vėliau. 

Ne, aš nenoriu tavęs kaltinti, nors tu su manim 
elgiesi Žiauriai. 

Ne tu vienas pavertei mane tuo, kas aš esu, bet 
tu užbaigei šį darbą. 

Gyvenimas — štai kas taip žiauriai su manim pa- 
sielgė. Tu vienintelis gyvųjų žinai mano istorįją, 
užtat aš ir sakau — tu man skolingas. 

Panašiai gyvenimas pasielgė ir su tavim. 


X — A. Cezaris Klodijai 
(Ne per jos pasiuntinį bet maždaug keturioms 
dienoms praslinkus.) 


Mano žmona, teta ir aš atvykstame pas tave pie- 
tų. Niekam to nesakyk, kol negausi oficialaus ma- 
no sutikimo. 

Tu rašai man apie tai, ką esu tau sakęs. Arba 
tu mulkini mane ar save, arba tavo atmintis tave 
apgauna. Tikiuosi, tavo svečiai (girdėjau, tarp jų 
būsią ir Ciceronas su Katulu) primins kai kuriuos 
dalykus, kuriuos tu žinojai, bet pamiršai. 

Tu žinai, kaip anksčiau mane žavėjai. Tu gali 
daug ką; tik tu viena gali padaryti, kad vėl ta- 
vim žavėčiausi. Man visuomet būdavo sunku at- 
laidžiai žiūrėti į tuos, kurie save niekina ar smer- 
kia. 

XI. Cezaris Pompėjai 

(Rugsėjo 13 d., 8 val. ryto. Iš savo raštinės.) 


Tikiuosi, brangioji žmona, tu pagalvojai ir su- 
pratai, kokie nepagrįsti buvo tavo kaltinimai man 
šį rytą. 


42 


Atleisk, kad išėjau iš namų, neatsakęs į tavo 
paskutinįjį klausimą. 

Mane baisiai liūdina, kai negaliu patenkinti ku- 
rio tavo prašymo. Man dar liūdniau, kai vėl ir vėl 
turiu atsakyti „ne“ į tavo prašymą ir darsyk pateik- 
ti tuos pačius argumentus, su kuriais anksčiau suti- 
kai ir sakei suprantanti. Kadangi tie nesiliaujantys 
prašymai veda mane iš kantrybės ir rodo tave esant 
kvailesnę, nei esi iš tikro, leisk man kai kuriuos 
jų užrašyti. 

Tavo pusbroliui padėti negaliu. Kasdien iš Kor- 
sikos ateina vis naujos žinios apie jo žiaurumą ir 
paleistuvystes. Bręsta milžiniškas skandalas. Bijau, 
kad galiausiai mano priešininkai suvers kaltę ant 
manęs, o teisindamasis aš sugaišiu pernelyg daug 
laiko, kurį turėčiau skirti naudingesniems darbams. 
Kaip jau esu tau sakęs, galiu duoti jam tarnybą 
armijoje, žinoma, ne iš pačių aukščiausių. Bet į 
administracines pareigas 5 metus jo neskirsiu. 

Dar sykį kartoju: tau nė už ką nedera lankyti 
apeigas Serapio šventykloje. Žinau, ten būna daug 
nuostabių, protu sunkiai paaiškinamų dalykų; ži- 
nau, egiptiečių apeigos žadina aštrius pojūčius ir 
iš jų išėję garbintojai būna, pasak jų pačių ir ta- 
vęs, „pakilesni“ ir „kilnesni“. Patikėk manim, bran- 
gioji Žmona, aš esu iš arti matęs tas egiptietiškas 
apeigas. Jos itin pavojingos mūsų romėniškai pri- 
gimčiai. Mes esame savarankiški. Mes tikime, kad 
kasdieniame gyvenime smulkmenų nėra, ir do- 
roviškai viskas svarbu, kad dievų požiūris į mus 
priklauso nuo to, kaip mes elgiamės. Pažįstu egip- 
tiečių, kurių padėtis tokia pat kaip tavo. Retkar- 
čiais jos ateina į šventyklas, idant parengtų sielą 
pomirtiniam gyvenimui. Jos raičiojasi ant grindų, 
klykia, vaizduotėje leidžiasi į tolimas keliones, ne- 
va „apsivalo sielą“ ir žengia nuo vienos dangiškos 
pakopos ant kitos. O kitą dieną, grįžusios į namus, 
jos vėl žiauriai elgiasi su tarnais, apgaudinėja vy- 
rus, šykštauja, triukšmauja ir vaidijasi, nuolaidžiau- 
ja savo silpnybėms; joms nė menkiausiai nerūpi 
skurdas, kuriame gyvena tūkstančiai tautiečių. Mes, 
romėnai, žinome, kad siela gyvena su mumis, o 
tos kelionės ir „apsivalymai'— ne kas kita, kaip 

mūsų pareigos, mūsų draugiški saitai ir kančios — 
jei tik mes jas patiriame. 

O dėl Klodijos pietų — pasikliauk mano nuomo- 
ne. Ir čia galėčiau pateikti argumentų, bet šis laiš- 
kas jau ir taip ilgas, o mes turime svarbesnių rei- 
kalų, nei vėl aptarinėti šios porelės gyvenimo is- 
toriją. Užuot tapę Romos pažiba, kaip kadaise jų 
protėviai, jie bevelijo pasidaryti pajuokos objektu 
ir kelti siaubą tiems, kurie myli savo tėvynę. Jie 
puikiai tai žino ir nesitiki, kad mes priiminėsime 
jų kvietimus. 

Tu man sakai, esą visur mano magistratai lobs- 

ta valstybės sąskaita. Nustebau, išgirdęs šįryt šiuos 
žodžius iš tavo lūpų. Man regis, brangioji Pom- 
pėja, žmona neturėtų prikaišioti savo vyrui ne- 
kompetentingumą ar nusikalstamą ąbejingumą vien 
todėl, kad kažkur nugirdo tokius plepalus. Jai la- 
biau pritiktų paprašyti vyro, kad jis paaiškintų ką 
manąs dėl kaltinimų, kurie daro gėdą ne tik jo, 
bet ir jos geram vardui. Jei tu pateiktum . man 
tokio piktnaudžiavimo valdžia pavyzdį, aš duočiau 
tau atsakymą. O jis būtų netrumpas, nes tektų tau 
išaiškinti, kaip sunku pasaulio valdovui, kaip jam 
tenka nuolaidžiauti gabių žmonių godumui, kokie 
priešiški visada būna jo pavaldiniai, koks skirtu- 
mas tarp ką tik užkariautų teritorijų ir nuo seno 
respublikai priklausančių žemių ir kokių gudrybių 
tenka griebtis, kad savavaliautojai greičiau pasida- 
rytų sau galą. 
Ir vėl atsakydamas į tavo kaltinimą negaliu ne- 
pažeminti mudviejų. Kad ir kiek aš tikinčiau mylįs 
tave, to nepakaks, jei tu nejusi mano meilės kiek- 
vieną savo gyvenimo akimirką. Kasdien grįžtu po 
dienos darbų kupinas tau švelniausių jausmų; aš 
skiriu tau visą laiką, liekantį nuo rūpesčių vals- 
tybe. Jau tai, kad nepatenkinu tavo prašymų, liu- 
dija, kaip man rūpi tavo orumas, kaip aš trokštu, 
kad būtumei dar laimingesnė. 

Ir paskutinis tavo klausimas, brangioji Pompėja: 
„Nejaugi mes negalim džiaugtis gyvenimu?“ Pra- 
šau tavęs, nemanyk, kad šitas klausimas yra toks 
paprastas. Moteris, tekėdama už vyro, neišvengia- 

mai gauna ir jo visuomeninę padėtį. Mano padėtis 
neduoda man daug pramogų ir laisvių, kuriomis 
gali mėgautis dažnas, bet nepaisant to, tavo pa- 
dėties pavydi ne viena moteris. Aš darysiu visa, 
ką galiu, kad tu turėtumei daugiau pramogų, bet 
ką nors pakeisti yra labai sunku. 


XII. Iš Kornelijaus Nepoto užrašų 


(Didysis istorikas ir biografas užrašuose tiksuoja 
to meto įvykius. Žinias, kurias jis gaudavo iš pa- 
čių įvairiausių šaltinių, tikėjosi ateityje panaudoti 
kokiam veikalui.) 


Kajaus Opijaus sesuo pasakojo mano žmonai, 
kad per pietus Cezaris svarstęs su Balbumi, Hirci- 
jum ir Opijum, ar nevertėtų perkelti sostinės į Bi- 
zantiją ar Troją. Roma — prastas uostas, potvyniai, 
karštos vasaros, šaltos žiemos, ligos nuo dabar jau 
nebepataisomo gyventojų pertekliaus. Galimas žy- 
gis į Indiją? 

Vėl pietavau su Katulu Emilijanu šaškių ir plau- 
kimo klube. Kompanija labai maloni — jauni aris- 
tokratai iš garbingiausių Romos šeimų. Smarkiai nu- 
sivyliau, kai ėmiau klausinėti jų apie protėvius. 
Nieko apie juos nežino ir nė žinoti nenori! 

Jie išsirinko Katulą garbės sekretoriumi. Man at- 
rodo, jie norėjo palengvinti tam skurdžiui dalią. 
Kilnus poelgis; jis gavo prašmatnų namelį ant upės 
kranto. 

Atrodo, Katulas yra jų patarėjas ir patikėtinis. 
Jie išsipasakoja jam apie savo nesutarimus su tė- 
vais, meilužėmis ir kreditoriais. Tris kartus per 
pietus mačiau tokį vaizdą: prasiveria durys ir lyg 
pamišęs įlekia koks klubo narys, šaukdamas: „Kur 
Sirmijonas?" (tą pavardę, matyt, bus gavęs nuo sa- 
vo vasarmnamio prie Gardos ežero pavadinimo); 
juodu lenda į kokį kampą ir ima šnabždėtis. Ta- 
čiau jis toks mėgstamas ne todėl, kad jiems nuo- 
laidžiautų — jis ne mažiau griežtas nei jų tėvai. Bai- 
siai mėgsta blevyzgoti, bet gyvenime jis bemaž as- 
ketiškas ir kiek įmanydamas stengiasi įdiegti jiems 
„senąjį romėnų gyvenimo būdą“. Keista. 

Geriausius draugus, atrodo, jis bus išsirinkęs iš 
menkiau išsilavinusių klubo narių, „barbarų“, kaip 

juos atvirai vadina. Vienas tų draugų man sakė, 
kad apie literatūrą jis šnekąs tik išgėręs. 

Matyt, jis stipresnis, nei atrodo, ir sykiu glež- 
nesnis. Antai, klube jam beveik nėra lygių tose 
jėgos ir šalto proto reikalaujančiose išdaigose, ku- 
rios savaime šauna į galvą apgirtus — pavyzdžiui, 
susilažinus, katras pereis per visą kambarį, pasika- 
binęs rankomis ant gegnių, perplauks Tiberį nesu- 
šlapinęs katės, kuri be paliovos spiegia iškeltoje 
rankoje. Ne kas kitas kaip Katulas pavogė aukso 
delfiną nuo Tibertino irklavimo klubo stogo — apie 
tai savo draugijai jis parašė dainą. Tačiau jo svei- 
kata, be abejo, labai silpna. Atrodo, jis serga kaž- 
kokia blužnies ar žarnyno liga. 

Jo romanas su Klodija Pulchra. Visi nustebę. 
Reiktų pasidomėti. 

Marina, mūsų antrojo virėjo sesuo, dirba dikta- 
toriaus namuose tarnaitė. Viską man papasakoja. 
Šventosios ligos priepuolių kuris laikas nebuvę. 
Kiekvieną vakarą diktatorius praleidžia namuose su 
žmona. Dažnai vidury nakties pabunda, eina į sa- 
vo kabinetą ant uolos ir dirba. Ten jis turi karei- 
višką gultą ir dažnai miega po atviru dangum. 

Pasak Marinos, jis nesikarščiuojąs. Visi sako, 
kad jis kartais įsiunta. Turbūt senate ar teismuo- 
se. Per tuos penkerius metus mačiau jį įtūžusį tris 
kartus, bet nė sykio ant tarnų, net kuomet jie siau- 
bingai klysta. Mano šeimininkė dažnai įtūžta, sako, 
kad reikia mus išplakti, o jis tik juokiasi. Jo akivaiz- 
doje mes visi drebame lyg pelės, tik nežinau ko- 
dėl, nes nerasi pasaulyje geresnio šeimininko už 
jį; Gal todėl, kad jis visą laiką nenuleidžia nuo 
mūsų akių ir išties mus regi? Dažniausiai jo akys 
šypso, tarsi jis žinotų, koks tarno gyvenimas ir 
apie ką mes šnekučiuojamės virtuvėje. Mes gerai 
suprantame, ko nusižudė tas virėjas, kai jam už- 
sidegė viryklė. Tuokart buvo aukštų svečių ir eko- 
nomas nedrįso pats pranešti diktatoriui, paliepė 
virėjui pačiam pasisakyti. Virėjas nuėjęs pasakė 
jam, kad pietūs sugadinti. Diktatorius tik nusijuokė 
ir sako: „Ar turim datulių ir salotų?“, o virėjas 
išėjo ir pasipjovė virtuviniu peiliu. O kaip jis su- 
pyko — kūnas pagaugais eina prisiminus — sužino- 

jęs, kad Filemonas, kuris tarnavo jam daugel me- 
tų ir kuris buvo jo mylimiausias sekretorius, mė- 
gino jį nunuodyti. Tai buvo ne pyktis, pone, o 
veikiau akmuo, slegiantis akmuo. Pamenate: nelei- 
do jo kankinti — paliepė greitai pribaigti. Policijos 
viršininkas labai supyko, nes norėjo išgauti są- 
mokslininkų vardus. Bet mano akimis žiūrint, šei- 
mininkas pasielgė dar žiauriau, nei jį nukankin- 
damas. Jis susikvietė mus visus, gal tris dešimtis 
žmonių, į kambarį ir tylomis žvelgė į Filemoną. 
Stojo tokia tyla, kad būtum girdėjęs musę Zyziant. 
Paskui jis ėmė šnekėti. Apie gyvenimą šiame pa- 
saulyje, apie pasitikėjimą, kurio daigai ima augti 
tarp žmonių — tarp vyro ir žmonos, karvedžio ir 
eilinio kareivio, šeimininko ir tarno. Man atrodo, 
dar niekam pasaulyje nebuvo tekę išklausyti to- 
kių siaubingų priekaištų; dvi merginos net nualpo, 
jo besiklausydamos. Atrodė, tarsi kambaryje būtų 
buvęs dievas... Mano poniai paskui pasidarė blo- 
ga... 

Oktavianas grįžo namo iš mokyklos Apolonijoje. 
Labai tylus ir užsidaręs vaikas. 

Žmonės girdėjo sekretorių iš Kretos sakant sek- 
retoriui iš Riminio, kad, ko gero, į Romą atvyk- 
sianti Egipto karalienė — ragana Kleopatra. 

Mano ponia daro su juo ką nori. Vos tik ji 
apsiverkia, jis atrodo lyg kuolu trenktas. Tik mums 
tai nesuprantama, nes teisus visuomet būna jis, O 
ji — neteisi. 


* * * 


Pietų buvo Ciceronas. Daug maivymosi: jo die- 
nos esą eina į pabaigą; žmonių nedėkingumas ir 
pan. Apie Cezarį: „Cezaris — ne filosofas. Visas jo 
gyvenimas — nepaliaujamas bėgimas nuo gilesnio 
susimąstymo. Tik jis toks gudrus, kad neišduoda 
savo idėjų skurdo: jis niekuomet neleidžia pokal- 
biui pakrypti į filosofiją. Tokie kaip jis taip bijo 
susimąstyti, kad didžiuojasi akimirksniu galį sugal- 
voti sprendimą. Jie tariasi išsivadavę nuo neryžtin- 
gumo, o iš tikrųjų išsisuka neapgalvoję visų savo 
elgesio padarinių. Nroana to, tai jiems sukelia ma- 
lonią iliuziją, esą jie niekad neklysta, nes veiks- 

mas seka kitą taip greitai, kad neįmanoma atkurti 
kas buvo ir pamatyti, ar kitas sprendimas nebūtų 
buvęs geresnis. Jie gali apsimetinėti, kad kiekvie- 
nas jų poelgis buvo netikėtų aplinkybių padiktuo- 
tas ir kad kiekvieną sprendimą lėmė būtinybė. Tai 
karvedžių yda — jiems kiekvienas pralaimėjimas yra 
triumfas, o kiekvienas triumfas bemaž tolygus pra- 
laimėjimui". 

"Tezaris visur toks karštakošis. Ką sumanęs, jis 
stengiasi tučtuojau įgyvendinti. Todėl jam iš pas- 
kos visą laiką sekioja sekretorius, kuriam diktuo- 
ja laiškus, ediktus, įstatymus, visa, kas tik šauna 
į galvą. Panašiai yra ir su fiziologiniais porei- 
kiais — Cezaris tenkina juos vos pajutęs. Jis val- 
go, kuomet praalksta, o gulti eina, kai apima mie- 
gas. Būna, kad per nepaprastos svarbos tarybas, 
susirinkus konsulams ir prokonsulams, atkeliavu- 
siems iš kito pasaulio krašto su juo pasitarti, jis 
su šypsena, užuot atsiprašęs, išeina į kitą kambarį. 
Mes nežinome, kurį poreikį jis tenai tenkina: gal 
nusnaudžia, o gal sukerta kepsnį ar pasimyli su 
viena iš tų jaunučių meilužių, kurios visada jam 
prie šono. 

Jo garbei turiu pasakyti, kad ir kitų jis nevaržo, 
lygiai kaip ir savęs. Niekad nepamiršiu, kaip jis 
pasipiktino vienos tokios tarybos metu sužinojęs, 
kad viėnas pasiuntinys liko be pietų ir sėdi alka- 
nas. Ir nepaisant to — nes šio žmogaus asmenybė 
yra be galo prieštaringa — per Dirachijaus apsiaus- 
tį jis badavo kartu su savo kariais, atsisakydamas 
vadams skirto davinio. Paėmęs miestą, su priešais 
elgėsi pernelyg žiauriai — man atrodo, vien todėl, 
kad buvo persiutęs iš alkio. Šitokius poelgius jis 
grindžia teorija: „tas, kuris neigia esąs gyvulys, tė- 
ra perpus žmogus“. 

Ciceronas nemėgsta ilgai šnekėti apie Cezarį, bet 
mielai puikuojasi jo bruožais. Man pavyko dar kar- 
tą užvesti kalbą apie diktatorių. 

„Kiekvienam žmogui reikia auditorijos: mūsų 
protėviai įsivaizdavo, kad juos stebi dievai; mūsų 
tėvai gyveno taip, kad kiti jais žavėtųsi. O Ce- 
zariui dievų nėra, ir kitų nuomonei jis abejingas. 
Jis gyvena galvodamas, ką apie jį sakys ateities 

kartos; jo auditorija —tai jūs, biografai, Korneli- 
jau. Jūs — jo varančioji jėga. Cezaris stengiasi pa- 
versti savo gyvenimą įspūdinga knyga; jis tiek to- 
li nuo meno, kad nė nesupranta, jog gyvenimas ir 
literatūros kūrinys — visai skirtingi dalykai“. Cice- 
ronas leipo iš juoko. „Galiausiai gyvenime jis ėmė 
taikyti grynai literatūrinį metodą — užtušavimą. Jis 
užtušavo savo jaunystę. Šventa tiesa! Jo jaunys- 
tė — tokia, kokią jis įsivaizduoja, kokią įsivaizduo- 
ja visi — buvo jo paties išgalvota vėlesniais me- 
tais. O dabar jis ėmėsi tušuoti galų ir pilietinį ka- 
rus. Sykį su broliu Kvintu, kuris buvo artimiausias 
Cezario bendražygis, mes smulkiai išnagrinėjome 
penkis pirmuosius „Užrašų“ („Galų karų“) puslapius. 
Neradome nė vienos melagystės — ne, bet po pir- 
mųjų dešimties eilučių Tiesa ima klykti, blašky- 
damasi lyg patrakus savo šventyklos koridoriais — 
ji nebeatpažįsta pati savęs. „Aš pakęsčiau melą, — 
šaukia ji, — bet aš negaliu pakelti šio dusinančio 
panašumo į tiesą“. 

(Toliau Ciceronas svarsto, ar Markas Junijus Bru- 
tas galįs būti Cezario sūnus. Šis fragmentas patei- 
kiamas pačioje IV dalies pradžioje.) 


* * * 


„Nepamiršk, kad 20 lemtingų savo gyvenimo me- 
tų Cezaris neturėjo nė skatiko. Cezaris ir pinigai! 
Cezaris: ir pinigai! Kažin ar kas aprašys šią isto- 
riją. Nė viename graikų mite, net pačiame fan- 
tastiškiausiame, nerasi geresnio siužeto: švaistūnas 
be pajamų, dosniai žarstantis kitų auksą. Čia 
ištisa istorija, bet trumpai tariant, Cezariui skrynio- 
je gulintys pinigai niekada nieko nereiškė. Jis nie- 
kuomet nelaikė jų garantija ateičiai, pagrindu pui- 
kuotis, ar žmogaus didybės, galios ar įtakos įro- 
dymu. Jam pinigai virsta pinigais tik tuomet, kai 
jie kažką daro. Cezario nuomone, pinigai reika- 
lingi tiems, kurie žino, ką su jais veikti. Didžpini- 
giai nežino, kur dėti savo auksą —tik laiko jį 
apsiglėbę arba atsisėdę žarsto; o Cezaris, būdamas 
pinigams abejingas (toks požiūris turčiams daro įs- 
pūdį — juos stulbina ir net baugina), visuomet ge- 
rai žinodavo, kaip juos panaudoti. Jis gali lengvai 

paleisti į apyvartą kito auksą. Jis moka išvilioti 
auksą iš savo draugų skrynių. 

Bet ar neslypi už jo abejingumo pinigams kur 
kas sudėtingesni dalykai? Ar tas jo požiūris į tur- 
tus nerodo, jog jis nieko nesibijo — nei mūsų pa- 
saulio, nei ateities, nei lemties, kurios baimę jau- 
čia daugelis mūsų? O kas sukelia tą baimę — ar 
ne išgąstis ir negandai, patirti praeityje? Vaikas 
neišsigąs griaustinio ir žaibo, matydamas, kad tėvai 
jų nebijo. Cezario motina ir teta buvo nepaprastos 
moterys. Jos nė vienu veido raumenėliu neišsiduo- 
davo bijančios net tada, kai gąsdindavo kur kas 
baisesni dalykai, nei perkūnija. Aš manau, šiurpiais 
proskripcijų ir skerdynių laikais, kai tekdavo bėgti 
nuo gaisrų raudonuojant nakties padangei, slapsty- 
tis urvuose, bręstantis berniukas įžvelgdavo jų vei- 
duose vien rimtį ir tikėjimą savimi. Gal čia ir yra 
tokio Cezario nusistatymo priežastys, o gal jos 
glūdi dar toliau ir giliau? O gal jis laiko save 
dievybe, iš Veneros kildinamos Julijų giminės pa- 
likuoniu, vadinasi, šio pasaulio blogybėms nepasie- 
kiamu, kaip ir jam neprieinami šio pasaulio malo- 
numai? 

Šiaip ar taip, visus tuos metus jis skurdo tame 
namelyje, tarp paprastų žmonių, su Kornelija ir 
savo dukrele. Ir vis tiek jis buvo patricijų patri- 
cijus ir rišosi purpurinę juostą, ne siauresnę, nei 
Lukulo, nesiskaitydamas su Krasu, su manim. Iš- 
ties, to žmogaus būdas toks nenusakomas! 

Bet štai koks įdomus momentas: Cezaris be galo 
džiaugiasi turtindamas kitus. Didžiausias kaltini- 
mas, kurį meta dabar jo priešininkai — kam jis lei- 
džia savo bendrams kaupti nesuskaičiuojamus tur- 
tus. O dauguma jo bendrų — niekšai. Bet ar tai 
nerodo, kad Cezaris juos niekina, nes juk turtus 
ir jų kaupimą jis aiškina žmogaus silpnumu; ne, 
ne silpnumu — baime". 


* * * 


Pietavau su Azinijum Polijonu. Jis kalbėjo apie 
Katulą ir jo kandžias epigramas, nukreiptas prieš 
diktatorių. ,,„Neapsakomai keista. Šnekučiuodamas 
su kitais klubo nariais, Katulas gina jį nuo pašai- 

pų, o savo kūriniuose išlieja ant jo visą tulžį. Štai 
kas įdomu: Katulas, kuris iš jo eilių sprendžiant — 
be galo pasileidęs,— gyvenime ir vertindamas kitų 
poelgius yra itin griežtas. Matyt, savo santykius 
su Klodija Pulchra (apie tai niekada neužsimena) 
laiko tyra ir kilnia meile, kurios negalima lyginti 
su jo draugų romaniūkščiais. Iš pažiūros politinės 
jo epigramos visos kaip viena nešvankios. Atrodo, 
jis neapkenčia Cezario dėl dviejų dalykų: smerkia 
už palaidą būdą (tai niekam ne paslaptis), smerkia 
žmones, kuriais diktatorius apsistatė ir kuriems lei- 
džia lobti kitų sąskaita. Kita vertus, galimas daik- 
tas, kad Katulas laiko diktatorių savo varžovu sie- 
kiant Klodijos Pulchros meilės, ar pavyduliauja jam, 
taip sakant, būtuoju laiku“. 


XIII. Katulas Klodijai 

(Rugsėjo 14 d. Rugsėjo 11 ir 13 d. d. Katulas 
parašė du šio laiško juodraščius, kurių taip ir ne- 
išsiuntė Klodijai. Slaptoji policija surado juos poeto 
kambaryje tarp kitų popierių ir perrašė diktatoriui. 
Šie laiškai pateikti II dalyje, XXVIII dokumente.) 


Nereikia slėpti nuo manęs, kad šis pasaulis — 
vien tamsa ir siaubas. 2 

Tu pasakei man tai, užverdama Kapujoje duris. 

Tu ir tavo Cezaris susitarę kalate mums į galvas 
štai ką: tu — kad meilė ir išorinis grožis tėra ap- 
gaulė, jis — kad sielos gelmėse rasi vien garbės 
troškimą, ir nieko daugiau. 

Aš visuomet jutau, kad tu skęsti. Pati man sakei. 
Tavo veidas ir rankos dar kyšo iš vandens. Aš 
negaliu skęsti kartu. Užtrenkdama man duris, tu 
dar mėginai prisišaukti pagalbos, nes vienintelis 
tavo šauksmas — žiaurumas. 

Negaliu paskęsti su tavim, nes aš dar nepada- 
riau vieno dalyko. Aš dar galiu atsilyginti pasau- 
liui, kuris mus niekina. Aš galiu jam atsimokėti, 
kurdamas grožį. Aš taip ir pasielgsiu, o paskui pa- 
darysiu galą tam proto merdėjimui. 

Klaudile, Klaudile, tu skesti! Ak, kad būčiau kur- 
čias, ak, kad nežinočiau, kaip tu stengiesi išsi- 
kapstyti, kad negirdėčiau tavo klyksmo! 

XIII — A. Klodija Katului 
(Per jo pasiuntinį, tą pat dieną. Graikiškai.) 


Elniuk — tai tiesa, visa tai tiesa— aš neturiu 
kitos išeities, kaip būti tau žiauri. Kamuokis, kan- 
kinkis — tik nepalik manęs! 

Aš visa tau papasakosiu — tai mano paskutinio- 
ji viltis. Pasiruošk, nes tai, ką išgirsi — šiurpu. 
Mano dėdė išniekino mane, kai aš buvau dvylikos 
metų. Kam aš galiu už tai atkeršyti? Už tai? Sode, 
vidudienį, kepinant saulei... 

Dabar tu žinai viską. 

Niekas man negali padėti. Aš nė neprašau pa- 
galbos. Aš tik prašau, kad tu padėtumei man ne- 
kęsti. Aš nepakelsiu, jei tu nepajėgsi nekęsti visa 
savo esybe. 

Eikš pas mane. Eikš, Elniuk! 

Bet ką aš tau pasakysiu? 

Ateik! 


XIII — B. Katulas 


Odi et amo. OGuare id faciam, fortasse reguiris 
Nescio, sed fieri sentio et excrucior. 
Myliu ir nekenčiu jos. Kodėl taip darau, tu 
paklausi. 
Aš nežinau, bet kančios 
draskantį skausmą jaučiu. 


XIV. Azinijus Polijonas iš Neapolio Cezariui į 
Romą 

(Rugsėjo 18 d. Azinijus Polijonas, keliaudamas 
kaip slaptas Cezario agentas, atsako į 20 diktato- 
riaus klausimų.) 


Mano valdove, 

(Toliau rašoma apie painias technines operacijas 
didelių bankų, įsikūrusių netoli Neapolio; toks pat 
ilgas atsakymas į klausimą apie kai kurias admi- 
nistracines Mauritanijos problemas bei pranešimas 
apie žvėris, laivu siunčiamus iš Afrikos šventėms 
Romoje.) 

20 klausimas: Kodėl Gajus Valerijus Katulas nu- 
sistatęs prieš diktatorių ir apie poeto meilę Klodi- 
jai Pulchrai. 

Daugel kartų, jūsų šviesybe, verčiau poetą tie- 
siai pasakyti, kodėl jis prieš jus nusistatęs. Turiu 
jums pasakyti, kad Valerijus yra be galo sudėtin- 
go ir prieštaringo būdo. Šiaip jis apdairus, kant- 
rus, santūrus. Nors jis ne ką vyresnis už daugumą 
mūsų (Emilijanų šaškių ir plaukimo) klubo narių, 
bet jau seniai laikomas patarėju ir taikytoju. Mes 
jį vadiname stalo seniūnu. Tačiau jis pasiunta, jei 
užvedame su juo kalbą ar išgirsta šnekant trim 
temom; jis parausta, jo balsas pasikeičia, akys ima 
žaibuoti. Nekart mačiau net drebant iš įtūžio. Tos 
temos — prasta poezija, patvirkusios moterys, taip 
pat jūs ir kai kurie jūsų žmonės. Aš jau minėjau, 
valdove, kad dauguma to klubo narių nuduoda 
esą respublikos šalininkai. Tai dar labiau pastebi- 
ma kituose dviejuose klubuose,— Tibertino irklavi- 
mo ir „Raudonųjų burių“, kuriems priklauso vien 
jauni patricijai. Visai kita padėtis ,,„Keturiasdešim- 
ties žingsnių“ klube, kuris nepaprastai didžiuojasi, 
esąs jūsų, valdove, įsteigtas. Na, o pirmųjų trijų 
klubų nariai tik prie pietų stalo yra respublikos 
šalininkai. Tie jaunuoliai ničnieko nenutuokia apie 
valstybės reikalus, jiems darosi nuobodu, jei kas 
ilgiau apie juos diskutuoja. Valerijus toks pat. Vie- 
ną kartą jam užkliūva viena, kitąsyk — visai kas 
kita: čia jis kritikuoja kai kurių veikėjų charak- 
terį, čia griebiasi kažkokių politinės teorijos prin- 
cipų, čia, žiūrėk, verčia jums kaltę už plėšikavi- 
mus priemiesčiuose. 

Mano įsitikinimu, tos trys temos sukelia šį ne- 
suvokiamą poeto pyktį todėl, kad dėl Klodijos Pul- 
chros jis atsidūrė apgailėtinoje padėtyje. Kaip ap- 
maudu, kad iš visų Romos moterų jis įsimylėjo 
kaip tik ją! Kai prieš aštuonerius metus jis pir- 
mąkart atvyko į miestą, jau tada visas klubas ba- 
dė ją pirštais, nors jos vyras tuomet dar buvo 
gyvas. Šaipėsi ne iš to, kad ji turėjo daug meilu- 
žių, o todėl, kad visi jos romanai buvo panašūs 
viens į kitą kaip du vandens lašai. Ji paleidžia į 
darbą savo kerus, kad, apsukusi savo aukai galvą, 
išsiaiškintų jo silpnybes, o paskiau galėtų kuo 
smarkiau pažeminti, taikydama į pačias jautriausias 
jo vietas. Klodijos nelaimei, tai nelabai pavyksta: 

mat ji taip skuba pasiekti paskutiniąją — meilužio 
žeminimo — stadiją, kad jos kerai greitai išsisklai- 
do. Kai kurie klubo nariai, davę sau žodį bent 
pusmetį su ja pasismaginti, be apsiaustų grįžo į 
klubą vidury pirmosios nakties. | 

Visi, kurie pažįsta Valerijų, baisisi, matydami jį 
taip giliai ir taip ilgai ją mylint. Mano brolis — 
o jis Kur kas artimesnis poeto draugas nei aš — 
sako, kad Valerijus šneka apie ją tarsi apie mote- 
rį, kurios mes niekada nepažinojome. Visi sutinka, 
kad po Volumnijos ji pati gražiausia kalvos mote- 
ris, kad ji išties sąmojingiausia, protingiausia ir 
kad jos rengiami pasilinksminimai, iškylos už mies- 
to ir pobūviai yra neprilygstami. Tačiau Valerijus 
mato joje ką kitą: išmintį, gailestingumą nelaimin- 
giesiems, užuojautos kilnumą, sielos didybę. Pa- 
žįstu ją daugel metų; man malonu su ja bendrauti, 
bet būdamas šalia visuomet jaučiu, kad ji neken- 
čia viso, kas ją supa. Niekas nesiginčija, kad esa- 
ma vienos išimties. Tai jos - brolis Publijus. Kor- 
nelijus Nepotas išklojo man savo spėliojimus, esą 
ji turėjusi kraujomaišiškų ryšių su savo broliu ir 
todėl kerštaujanti vyrų giminei. Gal ir taip, nors 
aš kitokios nuomonės. Klodija žiūri į Publijų irz- 
lios, bet ganėtinai abejingos motinos akimis. Jei- 
gu ji jaustų jam aistrą — net jeigu toji aistra bū- 
tų išblėsusi — ji būtų irzlesnė ir dar tvirčiau lai- 
kytųsi įsikibusi jo. 

Mano susižavėjimas, dargi meilė poetui — bega- 
linė. Koks laimingas būčiau, matydamas jį pasvei- 
kus nuo susižavėjimo, kuris jį kamuoja, matyda- 
mas, kad jis atsikratė to stačiai neprotingo, vaikiš- 
ko nusistatymo prieš mano valdovą. 

Klodija Pulchra atsiuntė man kvietimą pietums, 
į kuriuos, pasak jos, pakviesti ir jūs, mano val- 
dove, bei tas poetas. Iš pradžių perspektyva nu- 
teikė mane nemaloniai, bet paskui pamaniau — tai 
itin palanki proga išsklaidyti kai kuriuos nesuta- 
rimus. Suprantu, jūs galite nepanorėti dalyvauti 
tame pobūvyje. Tuomet, tikiuosi, leisite man su- 
rengti susitikimą su poetu kada nors vėliau. 

XIV. Iš Kornelijaus Nepoto užrašų 


Termose sutikau Azinijų Polijoną. Garindamiesi 
šnekėjome, kodėl Katulas nekenčia mūsų valdovo. 

„Neabejoju“, — sako jis,—,tai dėl Klodijos Pul- 
cher. Tik mano žiniomis, Cezaris niekad ja nesi- 
domėjo. Gal tu ką žinai?“ 

Atsakiau nieko nežinąs — aš juk nė negaliu ži- 
noti. 

„Man regis, ji jam nerūpėjo. Kai jis skrajojo po 
buduarus, ji buvo visai dar vaikas. Žinoma, tarp 
tarp jų kažkokį ryšį — neabejoju. Epigramos prieš 
diktatorių aršios, negailestingos, bet labai jau ne- 
taiklios. Ar tu pastebėjai, kad jos visos iki vienos 
nešvankios? Patikėk manim, smerkti Cezarį už pa- 
laidumą ir už tai, kad leido pralobti keliems aukš- 
tiems valdininkams, vadinasi, pūsti smėlį prieš vė- 
ją. Jo epigramos kažkokios vaikiškos. Nevaikiška 
vien tai, kad jų neįmanoma pamiršti“. 

Ir jis ėmė šnabždėti man į ausį: „Tu žinai, kaip 
aš žaviuosi mūsų valdovu. Tad štai ką aš tau pa- 
sakysiu: žmogus, kuris negali suregzti prieš jį ką 
nors kandesnio, pikantiškesnio, dar nepradėjo gal- 
voti... Ne, ne, aš neperdedu: Katulas atkniso kaž- 
kokių priežasčių pavydui. .." 

Ir mostelėjęs ranka pridūrė: „Katulas vyras, bet 
kartu dar vaikas. Iš arti gerai matyti. Girdėjai, ką 
pasakė Ciceronas, pirmąkart perskaitęs jo lyriką? 
Ne? „Šitas Katulas,— sako jisai, — vienintelis žmo- 
gus Romoje rimtai žiūrįs į meilę; ko gero, jis bus 
ir paskutinis". 

XV. Katulas Klodijai 

(Rugsėjo 20 d.) 

Mano siela, mano sielos siela, mano gyvenimo 
gyvenime... 

Miegojau visą dieną. Ak, kad galėčiau užmigti 
lig tol (penktadienio). Kančia nemiegoti ir nejausti 
tavęs šalia; miegoti neprisiglaudus prie tavęs — al- 
kis. Vakar išėjau pasivaikščioti su Atijum; tai irgi 
kančia — mąstyti vien apie tave, neištariant nė žo- 
džio balsu. Pusiaunaktis. Aš rašiau ir rašiau, o 
paskiau suplėšiau ką parašęs. Ak, kokia saldi, ko- 

kia nežabota yra meilė — jokiais žodžiais neapsa- 
kysi! Kodėl ji mane pavergė, kodėl demonai man 
be paliovos apie ją kuždėjo? 

Pamiršk, tu pamiršk piktus žodžius, kuriuos vie- 
nas kitam kalbėjome. Aistra, mūsų draugas, kartu 
aršus mūsų priešas. Mes negalim amžinai būti vie- 
na būtybė, absoliučiai susilieję — šitaip kerštauja 
dievai. Mūsų dvasia maištauja — jai nereikia kūno, 
o kūnas maištauja, purtosi dvasios. Bet padarykime 
tai, kas retai kam pavyko — sudekime, kad pavirs- 
tume viena esybe... Ak, Klaudilina, ištrinkime 
praeitį, užtrypkime ją. Patikėk, jos nebėr... Būk 
išdidi, nieku gyvu jos neprisimink — tu juk gali 
elgtis taip, lyg jos nebūtų buvę. Kas rytą pasiryžk 
būti kita Klaudile. 

Bučiuoju tave, kad paslėpčiau nuo tavęs savo 
akis. 

Glaudžiu tave. Bučiuoju, bučiuoju, bučiuoju. 


XVI. Pompėja Klodijai 
(Rugsėjo 21 d.) 


Pridedu laišką nuo jo. Jis tiesiog siaubingas, man 
dėl jo net gėda. 

Užtat aš vis dėlto galėsiu pas tave ateiti! Tik 
nedėkok man! Tau reikėjo iškart jam pasakyti, kad 
bus tas poetas. Kartais man atrodo, kad mano vy- 
rui rūpi vien poezija. Beveik kas vakarą sugulus 
jis skaito man eiles. Vakar — Lukrecijų. Atomai, 
atomai, atomai — viskas apie juos. Jis netgi ne- 
skaito — moka jį atmintinai. Tu žinai, jis toks keis- 
tuolis! Štai jau kelios dienos, kai aš stačiai jį gar- 
binu, bet jis toks keistas. Klodiole, ką tik išgirdau, 
kaip pravardžiuoja jį Ciceronas — kaip gyva taip 
gardžiai nesijuokiau! Galima plyšt iš juoko, ar ne? 
(Sunku pasakyti, kuri Cezario pravardė taip pra- 
juokino diktatoriaus žmoną. Gal tai buvo papras- 
čiausias „Domini“, o gal vienas iš sudėtinių grai- 
kiškų epitetų — ,,„Autotidijas“, arba „žmogus, gyve- 
nąs taip, tarsi lipdytų sau didingą antkapį“, arba 
„geradaris kraugerys' — pastaroji pravardė atspindi 
amžininkų nuostabą, kad Cezaris viską atleidžia sa- 
vo priešams, nerodo jiems nė menkiausios pagie- 
žos — 0 gal „nieko nėr, vieni dūmai — šitaip Aris- 

tofano „Širšėse“ atsako sūnaus uždarytas namuose 
tėvas, užkluptas tuo metu, kai mėgina pasprukti 
pro kaminą.) | 

Matavausi suknutę. Ji nuostabi! Užsidėsiu etrus- 
kų diademą. Be to, liepiau išpuošti sijoną aukso 
karoliukais — apačioje tankiai, į viršų retyn, o prie 
juosmens išvis nebus. Nežinau, ar nenusižengsiu 
įstatymams dėl prabangos, bet aš nė nemanau ko 
klausti. 


Ar pastebėjai, kokį ženklą daviau tau per bale- 
tą miesto įkūrimo dieną? Kai timptelsiu dešiniosios 
ausies spenelį, žinok, tai ženklas tau. Aš, žinoma, 
nedrįstu sukinėti galvos į šonus. Nors jis ir už 
poros mylių žingsniuoja iš kampo į kampą, šūka- 
liodamas visas tas nesąmones, aš žinau, kad jo 
akys įsmeigtos į mane. 

Mokausi savo žodžius žinai kokiam reikalui (Ge- 
rosios Deivės šventei). Branguliuk, aš visiškai ne- 
turiu atminties! Ta kalba tokia senoviška... Jis 
man padeda. Vyresnioji sako, kad jam leidžiama 
žinoti kai kurias dalis, nes jis didysis pontifikas. 
Žinoma, ne tas siaubingąsias — kaip tu manai, ar 
bent viena žmona yra papasakojusi apie jas savo 
vyrui? Man regis, ne. 

Girdėjau, kad ir teta Julija ateis į tavo pobūvį. 
Ji kurį laiką paviešės pas mus. Šįkart būtinai pri- 
versiu ją papasakoti apie ankstesnius pilietinius 
karus, kai jiems teko misti gyvatėm ir rupūžėm, 
ir kai juodvi su mano senele užmušė ne vieną vy- 
rą. Įdomu, kaip jaučiasi moteris, nužudžiusi vyrą? 

Glaudžiu prie širdies. 

XVI — A. Cezaris Klodijai 

(Laiškas, pridėtas prie Pompėjos laiško.) 


Diktatorius lenkia galvą prieš kilmingiausiąją po- 
nią. 

Diktatorius atidėjo susitikimą, kuris trukdė jam 
dalyvauti kilmingiausiojo Publijaus Klaudijaus 
Pulchro ir kilmingiausiosios ponios pobūvyje, ir 
priima jų kvietimą. Jis taip pat prašo jų leidimo 
po pietų pasikviesti Ispanijos įgaliotinį ir dvylikos 
deputaciją į jų namus. 

Jeigu diktatorius teisingai supranta, kilmingiau- 
siosios ponios svečiams pasirodys graikų mimas 
Erotas. Šio aktoriaus vaidyba yra itin meniška. Ta- 
čiau eina kalbos, jog esama ir nemažai nešvanky- 
bių, ypač kūrinyje, kuris vadinasi „Afroditė ir 
Hefaistas“. Nepageidautina, kad karo vadai ir vie- 
tininkai iš Ispanijos ir tolimesnių respublikos kam- 
pelių parsivežtų įspūdį, jog šitaip linksminamasi 
sostinėje. Todėl diktatorius prašo kilmingiausiają 
ponią atkreipti aktoriaus dėmesį į šią diktatoriaus 
pastabą. 

Diktatorius siunčia kilmingiausiajai poniai savo 
padėką ir pageidavimą pirmojoje vakaro dalyje ne- 
paisyti etiketo, kurio priimta laikytis jo akivaizdoje. 


XVII. Ciceronas iš savo vilos Tuskuloje Atikui 
į Graikiją 
(Rugsėjo 26 d.) 


Tik mūzos, mano Pomponijau, gali mus paguosti 
praradus visa, ką vertinome. Mes tapome vergais, 
bet netgi vergui neuždrausta dainuoti. Aš pasiel- 
giau priešingai nei Odisėjas: jis užsikimšo ausis, 
kad negirdėtų sirenų ir išgelbėtų save ir bendra- 
žygius nuo pražūties, o aš ištempęs ausis klausau 
mūzų, idant negirdėčiau merdinčios respublikos ai- 
manų ir dūstančios laisvės dejonių. 

Aš nesutinku su tavim — dėl to visuotinio mer- 
dėjimo aš kaltinu vieną žmogų. 

Mirštantis ligonis pasikvietė gydytoją, kuris grą- 
žino jam viską, išskyrus valią, ir bematant padarė 
jį savo vergu... Kurį laiką vyliausi, kad, nudžiu- 
gęs ligonio pasveikimu, gydytojas paleis jį į lais- 
vę. Tuščiai vyliausi. 

Tad tarnaukime mūzoms — tai vienintelė laisvė, 
kurios niekas iš mūsų neatims. 

Pačiam gydytojui parūpo dainos, sklindančios iš 
šio visuotinio kalėjimo. Jis atsiuntė man šūsnį ei- 
lių to Katulo, kurį tu mini. Jau senokai pažįstu 
šį jaunuolį; viename eilėraštyje jis dargi mini ma- 
ne. Išgirdau jį prieš metus, bet lig šiol nesuprantu, 
ar jis Manim žavisi, ar iš manęs šaiposi. Ačiū die- 
vui, bent nevadina manęs sąvadautoju ar kišenva- 
giu — retas jo draugų apsieina be šių epitetų. 


58 


Nejaučiu to bekraščio entuziazmo, kuris apima 
Cezarį, skaitant tas eiles. Kai kurios, užuot žavė- 
jusios, kelia graudulį. Tuos eilėraščius, kurie pa- 
rašyti laikantis graikiškų tradicijų, galima vadinti 
neregėtai gerais vertimais, bet kuomet jis nutolsta 
nuo savo graikiškų prototipų, mes patiriame kaž- 
kokį keistą jausmą. į 

Nors eilėraščiai ir parašyti lotynų kalba, jie nė- 
ra romėniški. Katulas neša vėjus iš užsienio. Jo 
kūryba tarsi perspėja mus, kad turime laukti nau- 
jos poezijos — darkančios mūsų kalbą ir mąstyse- 
ną. Eilės Klodijai, ypač skirtos jos žvirbliuko mir- 
čiai, yra savotiškai grakščios, bet sykiu — komiš- 
kos. Girdėjau, kad jų prirašinėta ant termų sienų 
ir kad nerasi nė vieno siriškų dešrelių pardavėjo, 
kuris nemokėtų jų atmintinai. Tik pamanykit — 
žvirbliukas! Pasak Katulo, jis dažnai nutūpdavęs 
ant Klodijos krūtinės — šie ištrypti takai labai re- 
tai būdavo laisvi paukšteliams. Na, gerai, teskam- 
ba tos anakreontiškos raudos tam paukščiukui ir 
ugningi raginimai bučiuotis, bučiuotis be galo — 
bet kas toliau? Staigus perėjimas, veikiau netgi 
jokio perėjimo, ir štai jau kalba sukasi apie mirtį. 
Prisiekiu Herkuliu, net stoikų filosofijos banalybių 
čia apsčiai prikaišiota. 


Soles occidere et redire possunt; 

Nobis cum semel occidit brevis ]ux 

Nox est perpetua et una dormienda. 
(Vertimas pateikiamas dokumente II — B.) 


"Tai prakilni ir gedulinga muzika. Paliepiau iš- 
raižyti šiuos žodžius į vakarus, į saulėlydį atgręž- 
toje pavėsinės sienoje... Bet kur pasidėjo žvirblis 
ir tie bučiniai? Tarp tų eilėraščių pradžios ir pa- 
baigos — nepateisinama disproporcija. Tai nebūdin- 
ga nei graikų, nei romėnų poezijai. Poeto minčių 
gija užslėpta, idėjų ryšius gali įžvelgti nebent tarp 
eilučių. To žvirbliuko mirtis, matyt, simbolizuoja 
Klodijos ir jo paties mirtį. 

Jeigu mes pasmerkti poezijai, kuri grindžiama 
užslėptomis minčių gijomis, mano brangusis Pom- 
ponijau, vadinasi, netrukus atsidursime malonėje 
tų, kurie svaidysis nesuprantamomis frazėmis ir 

laikys save „aukštesnio“ jautrumo individais. Ži- 
noma, mūsų protas — nelyginant turgus, kuriame 
vergas stovi šalia išminčiaus, ar apleistas sodas, 
kur piktžolė želia prie rožės. Bet kurią akimirką 
mums gali šauti į galvą banalybė, kuri mūsų min- 
tyse asocijuosis su tuo, kas didinga, o tai savo 
ruožtu mes galime pailiustruoti ar vėlgi pakeisti 
niekinga kasdienybės smulkmena. Bet tai nenuo- 
seklu. Vadinasi, visuose mumyse tūno barbaras, 
nuo kurio štai jau 6 tūkstantmečiai stengiasi išva- 
duoti mus Homeras ir kiti didieji menininkai. 

Susitiksiu šį poetą per pietus, kuriuos už kelių 
dienų rengia Klodija. Bus ten ir Cezaris. Ketinu 
taip pakreipti kalbą, kad atverčiau jiems šią tiesą. 
Tradicijos į naudą ne tik literatūrai, bet ir vals- 
tybei. 


XVIII. Diktatoriaus slaptosios policijos raportas 

apie Gajų Valerijų Katulą. 

(Rugsėjo 22 d. Šitokie pranešimai buvo pateikia- 
mi kasdien. Juose būdavo policijos perimti laiškai, 
atpasakojami išprovokuoti ar nugirsti' pokalbiai, 
charakterizuojami asmenys ir jų poelgiai. Šių as- 
menų sąrašus policijai dažniausiai pateikdavo dik- 
tatorius.) 


Sekamasis Nr. 642. 

Gajus Valerijus Katulas, sūnus Gajaus, Tito vaikai- 
tis. 

Ponas iš Veronos apylinkių. 29 metų. 

Gyvena Emilijanų šaškių ir plaukimo klube. 

Dažnai lankosi pas Ficinijų Melą, brolius Polijonus, 
Kornelijų Nepotą, Lucijų Kalką, Mamilijų Torkva- 
tą, Herbacijų Ciną, Klodiją Pulchrą. 

Buvo apžiūrėti sekamojo kambariuose rasti po- 
pieriai. Tai laiškai į namus, asmeninė koresponden- 
Cija ir gausybė poezijos. 

Sekamasis politika nesidomi. Siūlome sekimą nu- 
traukti. 

(Diktatoriaus pastaba: Toliau siųskit pranešimus 
apie sekamąjį Nr. 642. Kuo greičiau pateikite nuo- 
rašus visų popierių, rastų jo namuose. 

Netrukus ant diktatoriaus stalo atsidūrė žemiau 
pateikiami dokumentai.) 


XVIII — A. Katulo motina Katului 

Tėvas ėmėsi naujųjų pareigų mieste. Dirba nuo 
ryto lig vakaro. Derlius prastesnis, negu tikėjo- 
mės. Mat buvo daug audrų. Ipsita buvo smarkiai 
peršalusi, dabar jaučiasi geriau. Tavo šunys gyve- 
na gerai. Viktoras smarkiai paseno. Dabar dažniau- 
siai gulinėja prie ugnies, man prie kojų. 

Cecinijaus žmogus sakė, kad tu negalavai. Nieko 
mums apie tai nerašai. Tėvas nusiminęs. Tu juk 
žinai, koks geras vietinis gydytojas, ir kaip gerai 
čia būtum slaugomas. Prašom: grįžk gyventi pas 
mus. 

Visa Verona atmintinai moka tavo eiles. Kodėl 
niekada neatsiunti jų mums? Cecinijaus žmona at- 
nešė per dvi dešimtis jų. Keista, kad iš kaimynų 
rankų turime gauti eilėraštį, kuriame tu rašai apie 
mylimo brolio mirtį. Tėvas nepaleidžia to eilėraš- 
čio iš rankų. Man sunku apie jį rašyti. Jis toks 


gražus. 
Kasdien meldžiu nemirtingųjų dievų, kad saugo- 
tų tave. Aš sveika. Parašyk kai galėsi. L 


Rugpjūčio 12 d. 

XVIII — B. Klodija Katului 

(Pereitą pavasarį.) 

Kaip nemalonu, kai tenka bendrauti su isterišku 
vaiku! Nesistenk daugiau mane pamatyti! 

Aš neleisiu šitaip su manim kalbėti. Aš nesulau- 
žiau jokių pažadų, nes aš nebuvau jų davusi. 

Aš gyvensiu taip, kaip noriu. 


XVIII — C. Alijus Katului 


Perduodu tau raktą. Niekas jums netrukdys. Kar- 
tais to kambario prireikia dėdei, bet jis išvykęs į 
Raveną. 

„Ak, meile, dievų ir žmonių valdove!“ 


XIX. Anoniminis laiškas Cezario žmonai 


(Iš tikrųjų rašytas Klodijaus Pulchro, tik mote- 
riška rašysena.) 

Mano ausis pasiekė, šviesiausioji matrona, kad 
jūs priėmėte kvietimą į pobūvį Klodijaus Pulchro 
namuose ryt vakare. Nedrįsčiau gaišinti jūsų didy- 
bės, jei neturėčiau žinių, kurių jums negalės su- 
teikti niekas kitas. 

Šiuo laišku noriu jus perspėti — tikiuosi, liksite 
man už jį dėkinga. Giliam savo sielvartui sužino- 
jau, jog Klodijus Pulchras puoselėja jums jausmus, 
kurie jau seniai peržengė susižavėjimo ribas. Jis, 
kurs lig šiol nežinojo, ką reiškia mylėti, kurs su- 
teikė mūsų lyčiai daugiau skausmo nei džiaugsmo, 
galiausiai pats pateko į žabangas dievo, katras ne- 
aplenkia nė vieno mūsų. Vargu ar jis kada išdrįs 
„prisipažinti jums apie savo aistrą — jam sutrukdys, 
negali nesukliudyti pagarba, kurią jis jaučia jūsų 
nemirtingajam vyrui. Tačiau' gali atsitikti taip, kad 
jo aistra prasiverš pro pareigos ir garbės varžtus. 

Nesistenkite sužinoti mano vardo. Neslėpsiu vie- 
nos priežasčių, paskatinusių jums parašyti. Tai pa- 
vydas. Aš pavydžiu, nes jūs beviltiškai pakerėjo- 
te širdį, kurioje kadaise vyliausi rusenant meilę 
man. Vos parašiusi šį laišką, aš pasitrauksiu iš gy- 
venimo, nes jis nebeteko prasmės. Tegul priešmir- 
tiniai mano žodžiai perspėja jus, kad net kilni jū- 
sų prigimtis nepajėgs pakeisti to, kuris paaukojo 
puikią ateitį dėl beprotiškos maišaties. Net jūs ne- 
galėtumėt ištraukti jo iš šios nedorėlės — jo se- 
sers — gniaužtų. Net jūs negalite atkeršyti jam už 
visa bloga, ką jis yra padaręs mums, moterims. 

Jis tiki, kad jūs galite grąžinti jį į doros kelią, 
padaryti jį naudingą visuomenei. Jis klysta — net 
jūs, o šviesiausioji, to nesugebėtumėte. 

XX. Abra, Cezario žmonos tarnaitė, Klodijai 

(Rugsėjo 30 d.) 

Musiškiai išeina pas jus trečią; mano ponia ir 
senoji keliaus neštuvais, jisai eis pėsčias. 

Jisai linksmas. Ji verkia. Jisai liepė man nu- 
karpyti nuo suknutės visus aukso karoliukus — įs- 
tatymai dėl prabangos. 

Nugirdau svarbų pokalbį. Iš karto atsiprašau, 
mano ponia. Senoji ilgai su ja šnekučiavo. Sakė, 
jums bus neleista (apačioje užbraukta, bet įskaito- 

ma: „uždrausla') dalyvauti šventėje. Mano šeimi- 
ninkė perpyko, ėmė šaukti, kad jisai to neleisiąs. 
Senoji sako, gal, o gal ir ne. Mano šeimininkė 
draskosi, prašo senąją jus užsistoti. Šeimininkė ei- 
na pas jį, maldauja sukliudyti. Jisai ramus ir Žva- 
lus, sako, nieko apie tai nežinąs ir nesą ko be 
reikalo jaudintis. 

Tuoj šukuosiu šeimininkei plaukus. Užtruksiu 
valandą. 

Mano šeimininkė klausinėja apie jūsų brolį. 

Nuolanki jūsų šviesybės vėrgė. 


XX — A. Cezario žmona Klodijai 


Atsitiko baisus dalykas. Pakeliui į tavo namus 
trys žmonės, peršokę per sieną, norėjo užmušti ma- 
no vyrą. Nežinau, ar žaizdos labai rimtos. Visi 
grįžome namo. Neįsivaizduoju, ką mes darysime. 
Baisiausiai pergyvenu, kad negalėsiu dalyvauti ta- 
vo pobūvyje. Bučiuoju. 


XX — B. Oficialiosios policijos viršininkas slapto- 
sios Cezario policijos viršininkui 


Prie užpuolimo vietos sulaikėme 224 asmenis. 
Tardėme. Šeši labai įtartini. Pradėjome kankinti. 
Vienas nusižudė. 

Priešais Publijaus Klodijaus Pulchro namus susi- 
rinko minios žmonių: pasklido gandas, kad dikta- 
torius ėjo ten pietauti, tad Klodijaus bendrai ir 
buvo įtarti mėginus nužudyti diktatorių. Minia 
ėmė svaidyti į namą akmenis; girdėti raginimai jį 
padegti. 

Būrys tarnų norėjo pasprukti pro vartus į Tri- 
vulcijano skersgatvį, bet minia sugavusi juos. su- 
mušė. 

Vėliau. 

Minia -priešais namus vis labiau niršta. 

Namuose buvo Markas Tulijus Ciceronas, kaip 
buvęs konsulas pasidabinęs valdžios ženklais. Ka- 
reivių būrys palydėjo jį iki namų. Žmonės ap- 
spjaudė jį, kai ėjo pro šalį, kai kas metė į jį 
akmenis. 

Namuose lieka Klodija Pulchra, jaunuolis, prisi- 
statęs Gajum Valerijum Katulu ir vienas tarnas. 

Tarp svečių dar buvo Azinijus Polijonas, bet, 
išgirdęs apie pasikėsinimą, nuėjo į diktatoriaus na- 
mus. Kadangi vilkėjo uniforma, minia jį praleido 
ir net sutiko plojimais. 

Publijaus Klodijaus -Pulchro sulaikyti nespėjo- 
me — pabėgo. 

Vėliau. 

Staiga prie namų durų pasirodė diktatorius, ly- 
dimas Azinijaus Polijono ir šešių sargybinių. Mi- 
nia sutiko jį ovacijomis. Jis kreipėsi į susirinku- 
sius, paprašė juos grįžti į namus ir padėkoti die- 
vams, kad neleido jam žūti. Jis patikino, kad 
tikrai nėra jokio pagrindo įtarti šio namo gyvento- 
jus norėjus pasikėsinti į jo gyvybę. 

Visiems girdint jis uždraudė kankinti įtariamuo- 
sius, kol pats su jais visais nepasimatys ir nepa- 
sikalbės. 

Paliepė man negailėti nieko, kad Klodijus Pulch- 
ras būtų sulaikytas, tačiau elgtis su juo pagarbiai. 


XXI. Azinijus Polijonas Vergilijui ir Horacijui 


(Šis laiškas buvo parašytas praslinkus maždaug 
15 metų po šių įvykių.) 

Podagra ir nešvari sąžinė, mano draugai — mie- 
go priešai; jie neleido man lig paryčių užmigti. 
„ Prieš kokias dešimtį dienų prie mūsų valdovo 
stalo (t y. imperatoriaus Cezario Augusto) stalo 
netikėtai buvau paprašytas papasakoti apie tuos 
keistus įvykius — pertrauktus Klodijos Pulchros pie- 
tus, kuriuose dalyvavo poetas Katulas, Ciceronas ir 
dieviškasis Cezaris paskutiniaisiais savo gyvenimo 
metais. Mano laimė, vos man pradėjus pasakoti, 
imperatorius turėjo išeiti. Nors aš labai nedaug 
ką tespėjau papasakoti, jūs turbūt pastebėjote, kaip 
aš užsikirsdavau. Nors mūsų imperatorius labai to- 
lerantiškas žmogus, jis dar ir pasaulio valdovas, be 
to, vienas iš dievų ir vieno dievų sūnėnas. O kaip 
sakydavo jo dieviškasis dėdė, imperatoriai privalo 
žinoti tiesą, tik išgirsti ją turi ne iš savo pavaldi- 
nių. Šitaip iš netyčių užkluptas, ėmiau paskubomis 
gražinti šią istoriją, kad ji tiktų imperatoriškai au- 
siai. Bet judu privalote žinoti tiesą, ir šįvakar, 

papasakodamas, kas iš tiesų tuomet nutiko, aš ti- 
kiuosi užsimiršti ir numaldyti tuodu miego priešus. 

Jau kurį laiką mes laukėme pasirodant impera- 
toriaus ir jo palydos. Klodija išrikiavo gatvėse 
žynius ir muzikantus, susirinko didžiulė minia — 
visi norėjo pamatyti diktatorių. 

Mes paskutinieji sužinojome, kad buvo kėsinta- 
si į diktatoriaus gyvybę. Romėnai išsyk įtarė, kad 
Klodijaus Pulchro svečią norėjo nužudyti jo pa- 
ties samdyti galvažudžiai (šitaip, beje, manoma dar 
ir šiandien). Mums belaukiant, į kiemą ėmė kristi 
akmenys; permesti per sieną, prie kojų krito lieps- 
nojantys šiaudų kūliai. Galiausiai persigandę tar- 
nai mums pranešė kas nutikę. Klodija man leido 
nueiti į Cezario namus. Kadangi vilkėjau unifor- 
ma, be jokio vargo prasiskverbiau pro minią. Vė- 
liau sužinojau, kad Ciceronas nuo namų slenksčio 
kreipėsi į minią — priminęs savo nuopelnus res- 
publikai, paragino susirinkusius grįžti į namus. Jo 
žodžiai nepadarė įspūdžio: pasigirdo užgaulūs šūks- 
mai, ir jis parlėkė namo, vargais negalais išnešęs 
sveiką kailį. Pasirodo, daug tarnų, sprukusių pro 
sodo vartelius, huvo mirtinai užtvatinti lazdomis. 

Eidamas Palatino kalva, pamačiau ant žemės kru- 
vinus Cezario pėdsakus ir nusekiau jais. Diktato- 
rius sėdėjo savo namų kieme; gydytojas tvarstė 
žaizdas. Tarnai buvo perbalę, žmona ėjo iš proto; 
tik jis pats ir teta buvo ramūs. Užpuolikų durklai 
paliko du gilius pjūvius dešinėje pusėje nuo gerk- 
lės iki pat juosmens. Gydytojas ant nuplautų žaiz- 
dų dėjo jūros dumblius. Cezaris sėdėjo nekantriai 
juokaudamas. Prisiartinęs išvydau jo akyse tą pa- 
laimingą žvilgsnį, kurį visuomet matydavau di- 
džiausio pavojaus metu per mūšį. Jis pasišaukė 
mane ir šnibžtelėjęs į ausi paklausė, kas dedasi 
Klodijos namuose. Papasakojau. 

— Gerasai  daktare,— paragino  jis,— paskubėk, 
paskubėk, paskubėk! 

Retkartėmis sode pasirodydavo jo slaptosios po- 
licijos agentai pranešti, kaip vyksta užpuolėjų 
paieškos. 

Galiausiai gydytojas žengė žingsnį atgal ir tarė: 

— Jūsų šviesybe, dabar aš patikiu gydymą pa- 
čiai gamtai, o ji reikalauja, kad jūs nejudėtumėt 
ir miegotumėt. Nuolankiai jūsų prašau, diktatoriau, 
išgerti šios skausmą malšinančios mikstūros. 

Cezaris atsistojo ir kelis kartus apėjo aplink kie- 
mą, stebėdamas savo būklę, žvilgsniu man šypso- 
damas. 

— Gerasai daktare,— prabilo paskiau — už dvie- 
jų valandų paklausysiu jūsų, o dabar turiu atlikti 
vieną reikalą. 

— Jūsų šviesybe! — suriko gydytojas. 

Žmona puolė jam į kojas ir apsipylė ašarom 
lyg Kiteridė tragedijoje. Jis pakėlė ją ir apkabino, 
o man įsakmiu galvos mostu paliepė eiti prie vaI- 
tų. Keli sargybiniai ir tarnai su neštuvais ėjo įkan- 
din ir mes nuskubėjome Palatino kalva. Vienu 
metu jį apėmė skausmas ar silpnumas, kad net 
turėjome sustoti. Nė žodžio netaręs, jis atsišliejo 
sienos; rankos mostu paliepė man tylėti. Porą mi- 
nučių jis giliai alsavo, o paskui mes vėl leidomės 
į kelią. 

Prisiartinę prie Klodijos namų, išvydome, kad po- 
licija nesugeba išvaikyti minios. Visa Roma suplū- 
do į kalvą. Pažinę diktatorių, žmonės ėmė džiaugs- 
mingai šūkauti ir prasiskyrė jį praleisti. Jis žengė 
iš lėto, visiems šypsodamas, vis tapšteldamas per 
petį arčiau stovintiems. Prie Klodijos namų vartų 
jis atsisuko ir, iškėlęs ranką, palaukė, kol minia 
nuščiuvo. 

— Romėnai, — tarė jis,— telaimina dievai Romą 
ir visus tuos, kurie ją myli! Tesaugo dievai Romą 
ir visus, kuriems ji brangi! Jūsų priešai norėjo ma- 
ne nužudyti... 

Jis praskleidė togą ir parodė sutvarstytą šoną. 
Kurį laiką siaubo apimta minia tylėjo, paskui nu- 
aidėjo sielvarto ir įtūžio šūksmai. Jis ramiai kal- 
bėjo toliau: 

— Bet aš tebesu tarp jūsų, kupinas jėgų, pasi- 
ryžęs tarnauti jūsų labui“ Užpuolikai suimti. Kuo- 
met šis įvykis bus nuodugniai ištirtas, jūs viską 
sužinosite. O dabar grįžkite į savo namus ir, ap- 
kabinę žmonas ir vaikus, padėkoję dievams, ra- 
miai miegokite. Kiekvienos šeimynos galvai bus 

atseikėta kviečių, idant jis ir jo namiškiai galėtų 
pasidžiaugti su manim ir mano šeima, kad viskas 
baigėsi laimingai. Eikite į namus, mano draugai — 
negaišdami laiko ir ramiai: vaiko džiūgavimas — 
triukšmingas, o vyro — tylus ir santūrus. 

Jis kurį laiką stovėjo, kol žmonės vienas po ki- 
to glaudė kaktą prie jo rankų. 

Įėjome į kiemą. Ten stovėjo Klodija, pasiruošu- 
si jį pasitikti — toje vietoje, kur turėjo laukti jos 
brolis. Kiek atokiau stovėjo Katulas, išsitempęs, 
paniuręs. Cezaris iškilmingai juos pasveikino ir at- 
siprašė, kad žmona ir teta neatėjusios. Klodija ty- 
liai atsiprašė, kad nesą jos brolio. 


— Apeisime aukurus,— tarė diktatorius. Kaip ir 
visas religines apeigas šią ceremoniją jis atliko su 
tik jam vienam būdinga rimtim ir susikaupimu. 
Šyptelėjęs Katului, jis sukalbėjo kolektą saulėly- 
džiui, kuri įprasta gyvenantiems šiauriau Po upės. 


Staiga jį pagavo nepaprasta linksmybė. Pastebė- 
jęs tarnaitę, susigūžusią prie aukuro, jis žaismin- 
gai sugnybo jai ausį ir nusivedė į virtuvę. 

— Tikiuosi, ne visi pietūs sugadinti? — tarė jis— 
Bent vieną patiekalą vis galėsi mums pagaminti, 
o mes tuo tarpu išgersime po taurę. Azinijau, pils- 
tyk vyną! Matau, Klodija, tu paruošei pietus pa- 
gal graikišką paprotį. Taigi, mes paskirsime šią 
puotą pokalbiui — kompanija susirinko įdomi, o 
temų tikrai nestigs.— Jis užsidėjo ant galvos vai- 
niką ir pasakė:— Aš būsiu puotos karalius. Aš nu- 
tarsiu apie ką kalbėti, apdovanosiu išminčius ir 
nubausiu kvailius. 

Stengiausi pasiduoti žaismingai jo nuotaikai. Klo- 
dija stovėjo be žado, išbalusi, sukrėsta. Katulas 
sėdėjo atsilošęs, nudelbęs akis, kol neišgėrė kelių 
taurių vyno. Cezaris ir toliau su įkarščiu -kalbėjo: 
su Klodija — apie įstatymus dėl prabangos, su Ka- 
tulu — apie planus pažaboti Po upės potvynius. O 
kai stalai buvo patraukti į šalį, Cezaris atsistojo, 
nupylė iš taurės vyno dievams ir paskelbė mūsų 
pašnekesio temą: ar tikroji poezija esanti grynai 
žmogaus proto kūrinys, ar ją, kaip tvirtina dažnas, 
įkvepia dievai. 

— Kol nepradėjom, — tarė jis, — tegul kiekvienas 
mūsų padeklamuoja kokį eilėraštį, kad giliau su- 
voktume būsimo pokalbio esmę, — ir linktelėjo man. 

Padeklamavau „Ak, meile, dievų ir žmonių val- 
dove" (iš neišlikusios Euripido „„Andromedos'“), Klo- 
dija — Safo „Maldą aušrinei“ (taip pat neišlikusi). 
Katulas labai pamažu perskaitė Lukrecijaus poemos 
pradžią. Atėjus Cezario eilei, stojo ilga tyla. Ma- 
čiau, kad jis tramdo ašaras — jos dažnai suspaus- 
davo jam gerklę. Nugėręs didelį gurkšnį, iš pa- 
žiūros be jausmo jis padeklamavo keletą Anakreon- 
to posmų. 

Pirmam sakyti-kalbą teko man. Jūs juk žinote — 
prekybos kontoroje, karo tarnyboje aš jaučiuosi 
drąsiau, nei tokiose sueigose. Nudžiugau, prisimi- 
nęs savo mokytojo pamokas ir pakartojau nuval- 
kiotas tiesas, kad poezija, kaip ir meilė, ateinanti 
iš dievų, kad viena ir kita lydi įkvėpimas, kurį 
visi laiko daugiau nei žmogiškų; esą vien tai, kad 
tikroji poezija tokia ilgaamžė, byloja apie daugiau 
nei žmogišką kilmę — juk visus kūrinius sugriau- 
na visagalis laikas, o štai Homero eilės pragyveno 
paminklus, kurie jose aprašomi, ir yra nemirtingos, 
kaip ir įkvėpę jas dievai. Prišnekėjau daug kvai- 
lysčių, o blogiausia, kad visa tai jau buvo girdėta 
tūkstančius kartų. 

Man baigus, atsistojo Klodija. Suėmusi savo suk- 
nios klostes, ji pasveikino karalių. 

Niekad taip griežtai nesmerkiau Klodijos, kaip 
dauguma mūsų aplinkos žmonių. Pažinojau ją dau- 
gel metų, nors niekad nebuvau vienas tų, apie 
kuriuos Ciceronas yra pasakęs: „tik artimiausieji 
jos draugai turi teisę puoširdžiai ja šlykštėtis“. 
Tačiau dar niekados ji manęs taip nežavėjo, kaip 
tą vakarą. Namai buvo apversti aukštyn kojom; 
ji turėjo pagrindą manyti brolį žuvus ir pati esanti 
įtariama rengus ar bent jau iš anksto žinojus apie 
pasikėsinimą į diktatorių. Tuo metu ji tikrai ne- 
galėjo žinoti, ką slepia Cezario žvalumas. Klodija 
buvo išblyškusi, bet nepaprastai susikaupusi; pa- 
vojai, kuriuos ji patyrė, rodės, tik paryškina iš- 
garsintą jos grožį. Kalba, kurią ji pasakė, buvo to- 
kia nuosekli ir įtikinanti, kad jai baigus kalbėti aš 

bemaž stojau į jos pusę. Iš pradžių ji pasakė 
anksto sutinkanti su. visomis karaliaus bausmėmi 
nes žinanti, kad susirinkusieji nepalankiai sutil 
jos žodžius. 

— Karaliau, jei išties poezija atsiranda mumys 
dievams įkvėpus,— pradėjo ji, — tuomet mes esaI 
dvigubai nelaimingi. Visų pirma todėl, kad esam. 
žmonės, o antra, mes žinome — dievai nori, ka( 
mes liktume neišmanėliai kaip vaikai ir apgaut 
kaip vergai. Juk ne kas kita kaip poezija daro gy- 
venimą patrauklesnį, nei jis yra iš tikrųjų. Poezi- 
ja — labiausiai gundantis iš visų melų ir pats iš- 
davikiškiausias iš Visų patarėjų. 

Nei į saulę, nei į žmogaus vietą žemėje negali 
ilgai žvelgti. Į pirmąją turime žiūrėti pro stiklą, į 
antrąją — pro poeziją. Jei nebūtų poezijos, vyrai 
eitų į mūšius, nuotakos tekėtų, žmonos taptų mo- 
tinomis, o vyrai, palaidoję mirusius, mirtų patys. 
Tačiau pasigėrę poezija, visi tie vyrai ir moterys 
puola atlikti šių priedermių strimgalviais, kupini 
didžiausių vilčių. Kariai užsitarnauja šlovę, nuota- 
kos ima vadint save Penelopėmis, motinos gimdo 
šaliai didvyrius, o mirusieji, nugrimzdę į motinos 
žemės glėbį, amžiais gyvena atmintyje tų, kuriuos 
jie paliko šiame pasaulyje. Kas jei ne poetai mums 
tvirtina, jog mes veržiamės į aukso amžių, ir mes 
kenčiame visus vargus, vildamiesi, kad mūsų pa- 
likuonys galės džiaugtis geresniu gyvenimu. O juk 
nėra menkiausios abejonės, kad jokio aukso am- 
žiaus nebus ir kad niekad nebus sukurta vyriau- 
sybė, galėsianti duoti kiekvienam tą, kas reikalin- 
ga jo laimei, nes pasaulis laikosi ant nesantaikos, 
o toji pasireiškia visur... Niekas neužginčys, kad 
kiekvienas žmogus nekenčia tų, kuriems jis privalo 
paklusti; kad žmogus atsisakys savo turtų taip pat 
lengvai, kaip liūtas leis išplėšti jam iš nasrų gro- 
bį; kad visa, ko žmogus nori pasiekti, jis privalo 
atlikti šiame gyvenime, nes jokio kito nėra; ir kad 
toji meilė, taip keliama į padanges poetų, tėra no- 
ras būti mylimam ir poreikis šiame beprasmiškame 
pasaulyje jausti, jog esi kito žmogaus dėmesio 
centre, ir kad teisingumas tėra prieštaringų troški- 
mų sutramdymas. Bet apie tai niekas garsiai ne- 

kalba. Net mūsų valstybė valdoma poezijos kalba. 
Kitiems negirdint, mūsų vadovai ne be pagrindo 
paprastą žmogų vadina „pavojingu žvėrim“ ir „de- 
vyngalve pabaisa“. Bet kaip jie kreipiasi į susijau- 
dinusius rinkėjus iš tribūnos, kai iš visų pusių sto: 
vi ginkluoti sargybiniai? Tie patys piliečiai staiga 
pavirsta „karštais respublikos šalininkais“, ,,savo 
kilnių protėvių vertais palikuoniais“. Aukšti pos- 
tai Romoje įgyjami su kyšių vienoje, grasinimais — 
kitoje rankoje ir Enijaus citatomis 1ūpose. 

— Kai kas pasakys: didžiausias poezijos nuo- 
pelnas yra tas, kad ji pakelia žmones virš laukinių, 
nurodo gaires, kurių jie turi laikytis gyvenime, ir 
kad per ją dievai siunčia savo vaikams įstatymus. 
Tačiau, be abejonės, taip nėra, nes poezija daro 
žmonėms tą patį poveikį, kaip ir bet koks pataika- 
vimas: slopina energiją, atima iš žmogaus norą pel- 
nyti dievų malonę... Iš pirmo žvilgsnio, poezija — 
vaikų žaidimas, parama silpnybėje, paguoda ne- 
laimėje. Anaiptol! Ji tik atima iš nusilpusio pasku- 
tiniąsias jėgas, o nelaimę padaro dukart skaudesnę! 

Kas per vieni tie poetai, kurie ant amžinųjų žmo- 
nijos rūpesčių užkrovė dar ir šiuos? Jų saujelė, 
kurią atnaujina kiekviena karta. Jau seniai Žžmo- 
nės nupiešė poeto atvaizdą: nepraktiškas; toks -iš- 
siblaškęs, kad dažnai net juokingas; nekantrus, 
greit prarandąs savitvardą, perdėtai emocingas. 
Periklis šaipėsi iš Sofoklio, kai tas buvo miesto 
galva — bet čia vieni niekai, palyginti su Menand- 
ru, kuris vaikščiojo po turgų apsiavęs vieną san- 
dalą. Dažnas aiškina visiems žinomus šiuos poetų 
bruožus tuo, esą poetams rūpinčios paviršiuje glū- 
dinčios tiesos, ir kad šių tiesų ieškojimas panašus 
į beprotystę ar dievo duotą išmintį. Man atrodo ki- 
taip. Aš manau, kad kiekvienas poetas. vaikystėje 
yra patyręs kokį gilų skausmą ar pažeminimą, to- 
dėl jis bijosi menkiausio sąlyčio su realybe. Jų ne- 
apykanta ir nepasitikėjimas skatina juos kurti vaiZ- 
duotėje kitą pasaulį O poetų sukurtas pasaulis — 
ne aiškiaregystės, o veikiau gilesnių emocijų pa- 
darinys. Poezija — tai atskira kalba kalbos viduje, 
išgalvota prasimanytai būčiai atvaizduoti, 0 jos 
vaizdiniai tokie gundantys, kad kiekvieną apima 

noras juos patirti ir išvysti save kitokį, nei esi iš 
tikrųjų. Paremsiu savo mintis pavyzdžiu. Štai poe- 
tas kuria eiles, kuriose išlieja savo panieką gyveni- 
mui, vaizduodamas akivaizdžią jo beprasmybę; bet 
rašo jis taip, kad skaitytojas pajunta dvasios polėkį, 
nes poeto panieka leidžia manyti, jog yra kažkokia 
aukštesnė mus valdanti būtis, kurią įmanoma pa- 
siekti. 

— Tokie tad yra žmonės, kurie, pasak dažno, ne- 
ša mums dievų žodį. Tarkime, dievai iš tikrųjų yra. 
Aš galiu įsivaizduoti juos žiaurius, abejingus ar ne- 
suvokiamus, nedėmesingus -žmogui ar mielaširdin- 
gus, bet negaliu įsivaizduoti, kad jie vaikiškais žai- 
dimais — pasitelkę poetus — apgaudinėtų. žmones, 
idant tie nesuprastų savo vietos žemėje. Poetai — 
tokie pat žmonės, kaip ir mes, tik sergantys ir ken- 
čiantys. Jie turi vienintelę paguodą — savo klaikius 
sapnus. Bet gyvenimas — ne sapnas, tad ir mokytis 
gyventi privalome atmerktomis akimis. 

Baigusi Klodija darsyk pasveikino karalių ir at- 
sisėdo, perdavusi vainiką Katului. Cezaris visaip 
išgyrė jos kalbą, be menkiausios ironijos, kurios 
tokiais atvejais griebdavosi Sokratas. Rodės, jo 
nuotaika pasidarė dar pakilesnė. Jis paliepė - man 
„vėl pripildyti taures ir visiems išgėrus kreipėsi į 
Katulą. 

Klodijai pradėjus kalbą, poetas kaip ir lig tol sėdė- 
jo, nudelbęs akis, bet pamažu jo apatija ėmė slūgti, 
ir kuomet jis atsistojęs užsidėjo ant galvos vainiką, 
visi išvydome, jog iš pykčio, 9 gal įsijautęs į po- 
kalbio temą, jis netveria savo kailyje. 

(Išliko keli vadinamosios „„Katulo Alkestijados“ va- 
riantai. Šičia vietoje glaustesnio Azinijaus Polijono 
atpasakojimo pateikiamas Cezario laiškas Nr. 996 
Lucijui Mamilijui Turinui.) 

Karaliau, net vaikai žino, kad Alkestidė, Tesali- 
jos karaliaus Admeto pati, buvo auksinė žmona: 
Tačiau mergina būdama ji mažiausiai norėjo ište- 
kėti. Jai nedavė ramybės svarbūs klausimai, kurių 
vieną šiandien svarstome mes, ir ji „norėjo per sa- 
vo gyvenimą gauti į juos atsakymus. Ji norėjo įsi- 
tikinti, jog dievai yra ir kad jie dėmesingi jai; kad 
jos širdies troškimai jų padiktuoti ir kad jiems ži- 

noma apie ją laukiančius džiaugsmus ir nusivyli- 
mus, negana to— jie patys, turėdami savų tikslų, 
iš anksto juos visus suplanavo. Apsidairiusi aplink, 
ji suprato vargu ar sužinosianti atsakymus į visus 
šiuos klausimus, jei nugyvens gyvenimą kaip ka- 
ralienė, žmona ir motina. Jos širdyje tebuvo vienas 
troškimas — tapti Apolono šventyklos Delfuose žy- 
ne. Ji buvo girdėjusi, kad žyniai gyvena paties 
dievo akivaizdoje, kasdien girdi jo žodį. Tenai, 
Delfuose, jos nekamuotų dvejonės. Ji sakiusi, esą 
žmonų ir motinų — begalės, esą joms nėra nieko 
svarbiau, kaip vyrų gerumas ar ydos, kad saulę 
jos įsivaizduoja šviečiant tik jų vaikams, su ku- 
riais jas sieja ta nirtinga meilė, kurią tigrė jaučia 
savo jaunikliams; kad metams slenkant jos, užgultos 
nesuskaitomų namų rūpesčių, patiria vien pasidi- 
džiavimą ir džiaugsmą savo turimomis gėrybėmis ir 
baimę dėl jų, ir galiausiai, atėjus laikui atsisveikinti 
su šiuo pasauliu, jos supranta, kodėl gyvenusios, 
kodėl kentėjusios, ne geriau, nei tyrų žvėrys. Ji 
juto, kad negana būti paprastam lemties žaisliukui, 
kad Delfuose ji galėtų paimti iš gyvenimo daugiau. 
Tačiau Apolono žynius išsirenka pats dievas, o ji, 
nepaisant visų maldų ir aukų, taip ir neišgirdo die- 
vo valios. Nuo ryto lig vakaro ji laukdavo dievo 
žinios, ir stengdavosi išsiaiškinti jo valią iš įvairių“ 
pranašingų ženklų. 

O Alkestidė buvo išmintingiausioji ir gražiausio- 
ji karaliaus Pelijaus dukra. Visi Graikijos didžia- 
vyriai siekė jos rankos, bet karalius, norėdamas, 
kad ji liktų šalia, iškėlė bemaž neįvykdomą sąlygą. 
Jis pareiškė išlefsiąs Alkestidę tik už to, kuris ap- 
važiuos aplink miesto sienas, pasikinkęs į vežėčias 
liūtą su šernu. Metai ėjo, o jaunikiai vienas po 
kito nieko negalėjo padaryti. Nepavyko Pelėjui, 
kuris vėliau tapo Achilo tėvu, nė sumaniajam Nes- 
torui. Nepasisekė nei Laertui, Ulikso tėvui, nei Ja- 
sonui, galingajam argonautų vadui — liūtas ir šer- 
nas / įniršę puldavo vienas kitą, ir vadeliotojas 
vargais negalais išnešdavo sveiką kailį Karalius 
juokdavosi, netverdamas džiaugsmu, o karalaitė 
manė, kad jų nesėkmės — dievo ženklas, jog jai 
lemta likti mergele ir tarnauti jam Delfuose. 

Kaip žinoma, galop Tesalijos karalius Admetas, 
nusileidęs iš kalnų, apvažiavo aplink miestą, pasi- 

kinkęs liūtą ir šerną it du romius jaučius ir laimėjo 
"karalaitės Alkestidės ranką. Netverdamas džiaugs- 
mu, įsimylėjėlis parsigabeno ją į savo rūmus Fe- 
Iuose, rengė neregėtas vestuves. 

Tačiau Alkestidė dar nebuvo pasirengusi tapti 
žmona ir motina. Ji bemaž persigando, pamačiusi, 
jog kasdien vis stipriau myli Admetą, bet vis lau- 
kė Apolono ženklo, ir čia viena, čia kita dingstimi 
atidėliojo vestuves. 

Kurį laiką Admetas kantriai laukė, bet galop ne- 
begalėjo tramdyti savo aistros. Jis ėmė maldauti, 
kad toji paaiškintų savo nenoro tekėti priežastį, ir 
Alkestidė išpasakojo visa, kas ją slėgė. Admetas 
buvo dievobaimingas ir pamaldus žmogus, bet jau 
seniai nebeprašė dievų pagalbos ar paguodos. Ta- 
čiau kartą jis pajuto, kad dievai neabejingi jo 1i- 
kimui, ir jis mielai papasakojo jai šį nutikimą. 

— Alkestide,— tarė jis — nebelauk iš Apolono 
pritarimo tavo vedyboms — tą ženklą jis be abejo- 
nės jau atsiuntė. Išgirdusi mano pasakojimą, tu su- 
prasi, jog čia atsidūrei jo valia. 

— Prieš grįždamas į Jolkosą bandyti laimės, su- 
sirgau. Nenuostabu: taip karštai tave mylėdamas, 
baiminausi nesugebėsiąs sukinkyti liūto su šernu. 
Tris dienas ir naktis gulėjau mirtim vaduodamasis, 
slaugomas Aglajos, kuri kadaise slaugydavo mano 
tėvą. Trečią naktį ji išgirdo mane kalbantis su Apo- 
lonu, kuris ir pamokė, kaip sukinkyti liūtą su šer- 
nu. Aglaja čia, tau tereikia jos paklausti. 

— Admetai. —tarė jam Alkestidė— apstu jau- 
nuolių, kliedesyje mačiusių dievus, ir senų slaugių, 
porinančių apie juos. Tokios pasakos dar labiau 
sujaukė ir taip painų žmonių gyvenimą. Ne, Adme- 
tai, leisk mane į Delfus! Nors aš ir nebuvau išrink- 
ta žyne, aš bent galiu būti tarnaite. Aš galiu tar- 
nauti dievo išrinktiesiems ir valyti jo buveinės 
laiptus ir grindis. 

Admetas nesuprato jos dvejonių, bet nuliūdęs bu- 
vo besutinkąs ją išleisti, tačiau tuo metu jų pašne- 
kesį nutraukė tarnas, kuris atnešė žinią, kad į 
rūmus atvykęs svečias — neregys, Apolono šven- 

tyklos Delfuose žynys Tirezijas.  Admetas ir 
Alkestidė apstulbę išėjo į kiemą jo pasitikti. Jiems 
prisiartinus, žynys garsiai prabilo: 

— Atnešu žinią Admeto, Tesalijos karaliaus, na- 
mams. Vos ją perdavęs, išskukėsiu iš kur atvykęs. 
Jupiteris panoro, kad apsimetęs žmogum Apolonas 
metus gyventų žemėje, tarp žmonių. Apolonas nu- 
sprendė gyventi šičia ir būti Admeto piemeniu. Aš 
perdaviau, kas buvo liepta. 

Admetas žengė žingsnį į priekį ir paklausė: 

— Jūs norite pasakyti, kilnusis Tirezijau, kad 
Apolonas bus čia kasdien... kiekvieną dieną? 

— Už vartų, — atsakė Tirezijas,— stovi penki pie- 
menys. Vienas iš jų — Apolonas. Nesistenkite suži- 
noti, katras iš jų — Jisai. Duok darbo, būk doras... 
Ir neklausinėk manęs daugiau, nes aš vis tiek nie- 
ko negaliu tau atsakyti. 

Tai taręs, jis pašaukė piemenis į kiemą, ir nė 
nenusilenkęs iškeliavo. Penki vyrai, iš lėto įžengę 
į kiemą, ničniekuo nesiskyrė nuo kitų piemenų; dul- 
kini po ilgo kelio, jie baisiai nesmagiai jautėsi, 
matydami į juos įsmeigtą žvilgsnį. Vargais nega- 
lais atgavęs žadą, karalius Admetas juos pasveikino 
ir paliepė tarnams duoti jiems pastogę ir pavalgy- 
dinti. Tą dieną nė vienas Ferų gyventojas nebeiš- 
tarė nė žodžio. Jie suprato, kad jų kraštui kliuvo 
didelė garbė — bet nelengva sykiu džiaugtis ir lau- 
žyti galvą. 

Vakarop, sužibus pirmosioms žvaigždėms, Alkes- 
tidė išsprūdo iš rūmų ir nuėjo prie piemenų. Tie 
sėdėjo aplink laužą. Atsistojusi taip, kad jos nebū- 
tų matyti ugnies atšvaituose, ji ėmė maldauti Apo- 
loną prabilti į ją, nusimesti dievų taip mėgstamą 
kaukę ir atsakyti į klausimus, kurie jai esą gyve- 
nimo prasmė. Ilgai ji maldavo. Iš pradžių suglumę 
piemenys jos klausėsi — tylėdami, pagarbiai, — pas- 
kui ėmė leisti per rankas vynmaišį ir niurnėti; vie- 
nas užmigęs ėmė knarkti. Galiausiai pats žemiausias 
nusišluostė delnu lūpas ir prabilo: 

— Karalaite, jei čia ir yra dievas, aš nežinau, 
katras. Trisdešimt dienų mes keliavome per Grai- 
kiją; gėrėme iš to paties vynmaišio, miegojome 
prie vieno laužo. Jeigu vienas iš mūsų tikrai būtų 

dievas — nejaugi aš nežinočiau? Vis dėlto pasaky- 
siu jums: čia — ne paprasti piemenys. Tas, kur 
miega, gali išgydyti visas ligas, ir gyvatės įkandi- 
mą, ir kaulų lūžius. Kai prieš penkias dienas ak- 
mens skaldykloje įkritau į duobę, mano dainelė 
tikrai jau buvo sudainuota, bet tas vyrukas palin- 
kęs šnabžtelėjo kažkokį burtažodį, ir matot — da- 
bar aš sveikas kaip jautis. Bet aš gerai žinau, ka- 
ralaite, kad jis ne dievas. Antai, viename mieste 
tokiai mergytei užsmaugė gerklę. Ji visa pajuodo — 
širdis būtų plyšusi, jei būtumėt ją mačiusi. O jis 
norėjo miego ir patingėjo pereiti per gatvę ir ją 
išgelbėti. Argi čia dievas?! O tas vyrukas greta 
jo — liaukis gerti, kai į tave žiūri karalaitė! — nie- 
kuomet nepaklysta. Tamsiausią naktį jis žino, kur 
šiaurė, kur pietūs. Bet aš neabejoju, kad jis nėra 
saulės dievas. O tas rusvaplaukis taipogi nėra pa- 
prastas piemuo. Jis daro stębuklus. Jis keičia gam- 
tą, jis — burtininkas. 

Tai taręs priėjo prie rusvaplaukio ir ėmė jį spar- 
dyti, kad pažadintų: 

— Kelkis, kelkis! Parodyk karalaitei keletą ste- 
buklų! 

Miegantis piemuo pakrutėjo ir sunkiai atsiduso. 
Staiga atskrieję nuo tolimų kalnų, padebesyse pa- 
sigirdo balsai: „„Alkestide! Alkestide!“ Tuomet pie- 
muo apsivertė ant kito šono ir užmigo, bet vėl bu- 
vo pažadintas spyrių. 

— Parodyk dar kelis — krioklį nuo medžių vir- 
šūnių, ugnies kamuolius. 

Piemuo kimiai nusikeikė. Ugnies kamuoliai ėmė 
ristis žeme ir sproginėjo, užsliuogę medžiais; užsi- 
korę ant burtininko pakeleivių galvų, jie žaidė 
vienas su kitu lyg išdykę žvėreliai. Galop lauky- 
mė paskendo tamsoje. 

— Niekas kitas tikrai taip nepadarys, bet aš gal- 
vą guldau, karalaite, kad jis ne dievas. Jau vien 
todėl, kad jo stebuklai — visi iki vieno — bepras- 
miški. Iš pradžių jie mus stulbina, stebina, bet pas- 
kui mes nusiviliame. Pirmosiomis mūsų kelionės 
dienomis mums buvo vis negana —tie stebuklai 
prablaškydavo, bet ilgainiui jie nusibodo. Atvirai 
šnekant, mums pasidarė jų gėda — net jis pats 

ėmė jų gėdytis, nes jie neturi jokios paskirties. O 
dievas argi gėdytųsi savo stebuklų? Ar jis klausi- 
nėtų savęs, ką jie reiškia? Taigi, matot, karalaite, 
kaip yra,— baigė jis, ištiesdamas ' į priekį rankas, 
tarsi jau būtų atsakęs į jos prašymą. 

Bet Alkestidė taip lengvai nepasidavė. Ji parodė 
ranka į ketvirtąjį piemenį. 

— Tasė Jis irgi ne paprastas piemuo. Jis mūsų 
dainius. Patikėkite, kai jis skambina savo lyra ir 
uždainuoja, pašokęs liūtas sustingsta ore. Prisipa- 
žinsiu: nekart tariau sau —,Šitas tikrai yra die- 
vas!" Jis gali suteikti mums neišpasakyto džiaugs- 
mo ar sielvarto tuomet, kai nėra jokio pamato džiū- 
gauti ar liūdėti. Jis gali padaryti prisiminimus apie 
mylimąją švelnesnius už pačią meilę. Jo stebuklai 
didesni, nei mūsų gydytojo, mūsų apuoko ar bur- 
tininko; bet aš jį stebiu, karalaite, ir štai ką galiu 
pasakyti: mums jo stebuklai daro didesnį poveikį, 
negu jam pačiam. Jis greitai pamiršta sukurtą dai- 
ną. Ji pakelia mūsų dvasią, bet tik ne savo. Baig- 
tas kūrinys jo nejaudina, ir jis puola rašyti kitą 
dainą. Jau vien todėl aš manau, kad jis ne die- 
vas, dargi ne dievo pasiuntinys, kadangi negalima 
įsivaizduoti dievus niekinant savo tvarinius. 

— Na, o aš? Ką aš darau? Tai, ką darau dabar. 
Mane domina dievai —ar jie išties egzistuoja, ir 
Kaip mes galime juos surasti. Nesunku įsivaizduo- 
a ES 
(Čia pasakojimas nutrūksta, ir mes grįžtame prie 
Azinijaus Polijono laiško.) 

Tuomet diktatorius atsistojo ir, suniurnėjęs „Pa- 
sakokit toliau, mano drauge“, ėmė vaikštinėti po 
kambarį. „Nesunku įsivaizduoti“, — pakartojo Katu- 
las, bet vos jam ištarus šiuos žodžius, Cezaris krito 
ant grindų, tampomas šventosios ligos traukulių. 
Raitydamasis ant grindų, jis nusidraskė nuo šono 
tvarsčius, ir netrukus kraujo upeliai pasruvo grin- 
dimis. Aš jau buvau matęs jį nuomario ištiktą ir 
žinojau kaip elgtis: susukęs į gniužulą jo togos 
klostę, įkišau jam tarp dantų. Paskui paprašiau Ka- 
tulo padėti man ištiesti jo kojas, o Klodijai palie- 
piau atnešti kuo daugiau apklotų, kad jis nesušaltų. 
Netrukus jis liovėsi gargęs ir kietai įmigo. Kurį 

laiką sėdėjome šalia jo, o paskui paguldėme į neš- 
tuvus ir mudu su poetu nulydėjome jį iki namų. 

Šitaip tad vyko dusyk pertraukti Klodijos pie- 
tūs. Abiem mano draugams buvo lemta mirti tais 
metais. Poetas, kurio akyse šis didis žmogus ligos 
buvo taip sumenkintas, liovėsi rašinėjęs apie jį 
kandžias epigramas. Mano valdovas niekada nekal- 
bėdavo apie savo ligą, bet užtat keliskart minėjo 
„tas malonias valandas“, kai pietavome su Klodija 
ir Katulu. 

Kol baigiau diktuoti šiuos žodžius, išaušo. Už- 
miršau skausmą — nors gal jis ir atslūgo — ir grą- 
žinau savo draugams skolą. 


II DALIS 


Skaitytojui primenama medžiagos išdėstymo tvar- 
ka, Kiekviena paskesnioji dalis pradedama ankstes- 
niais ir baigiama vėlesniais dokumentais, aprėpiant 
ir praeitos dalies laikotarpį. 


XXII. Anoniminis laiškas (rašytas Marko Junijaus 
Bruto motinos Servilijos) Cezario žmonai 


(Rugpjūčio 17 d.) 


Ponia, kažin ar diktatorius bus pranešęs jums, 
kad netrukus į Romą ilgam atvyks Egipto karalienė. 
Jei netikite, galite įsitikinti, apsilankiusi viloje ant 
Janikulo kalvos. Tolimajame šlaite pamatysit dar- 
bininkus, statančius egiptietišką šventyklą ir obe- 
liskus. 

Jūs privalote pasidomėti šiuo vizitu, nes tai ke- 
lia politinį pavojų: visa Roma šaiposi, kad jūs vi- 
siškai neverta tos aukštos padėties, kurią užimate, 
ir kad jūs nutuokiate apie politinę padėtį Romoje 
ne geriau, nei Vaikas. 

Ponia, Kleopatra turi nuo jūsų vyro sūnų. Ber- 
niuko vardas Cezarijonas. Karalienė slepia jį nuo 
savo dvariškių akių ir skleidžia gandus, esą jis 
protingas lyg dievas ir nepaprastai gražus. O iš 
tikrųjų — tai man pavyko sužinoti iš patikimų šal- 
tinių — jis yra nepilnaprotis; nors jau sukako tre- 
ji, dar nešneka ir prastai vaikščioja. 

Vienintelis karalienės atvykimo į Romą tikslas — 
įteisinti sūnų, užtikrinti, kad jis paveldėtų pasaulio 
valdovo sostą. Sumanymas beprotiškas, bet Kleo- 
patra be galo ambicinga. Ji tokia intrigantė, tokia 
beširdė (jai net nesudrebėjo ranka nužudyti savo 

dėdę ir brolį, kuris buvo jai kartu ir vyras) ir taip 
moka piktam panaudoti jūsų vyro aistras, kad leng- 
vai gali sukelti sąmyšį visame pasaulyje, nors jai 
ir nepavyks tapti jo valdove. 

Tai ne pirmas kartas, kai jūsų vyras, įžūliai sve- 
timoteriaudamas, viešai pažemina jus. Tas faktas, 
kad per savo susižavėjimą jis nemato, kokį pavojų 
visuomeninei tvarkai kelia šios moters pasirodymas, 
dar kartą rodo, jog jo protas į senatvę temsta, o 
tai gali turėti neigiamų padarinių valdant šalį. 

Vargu ar jūs, ponia, pajėgsite apsaugoti valsty- 
bę ar apginti jūsų padėties moteriai priderantį oru- 
mą. Tačiau jūs privalote žinoti, kad Romos aukš- 
tuomenės moterys nė už ką nesileis pristatomos tai 
nusikaltėlei iš Egipto ir nekels kojos į jos rūmus. 
Parodydama tokią pat tvirtybę, jūs sykiu žengsite 
pirmą žingsnį atgaunant romėnų pagarbą, kurią 
praradote neapdairiai pasirinkdama draugus ir savo 
neapgalvotomis kalbomis, kurių negalima patei- 
sinti netgi jūsų amžiumi. 

XXIII. Cezario dienoraštis — laiškai Lucijui Ma- 
milijui Turinui į Kaprio salą 

(Maždaug rugpjūčio 18 d.) 

942. (Apie Kleopatrą ir jos atvykimą į Romą.) 

Pernai Egipto karalienė ėmė prašyti leidimo ap- 
lankyti Romą. Galop sutikau ir pasiūliau jai apsi- 
gyventi savo viloje anapus upės. Ji išbus Italijoje 
ne mažiau kaip metus. Bet visa tai kol kas laiko- 
ma paslaptyje; Roma sužinos apie tai paskutinę aki- 
mirką — jos atvykimo išvakarėse. Dabar ji jau ne- 
toli Kartaginos ir turėtų čionai atvykti maždaug po 
mėnesio. 

Atvirai pasakius, laukiu jos netverdamas džiaugs- 
mu — visai ne dėl tos priežasties, kuri pirmiausia 
šaus į galvą, skaitant šiuos žodžius. Ji buvo nuos- 
tabi mergina. Vos 20 būdama, ji žinojo visų didžių- 
jų Nilo prieplaukų pajėgumą; priėmusi Etiopijos 
delegaciją, ji taip atmetė visus jos prašymus, kad 
veto atrodė lyg malonė. Aš girdėjau, kaip ji plūdo 
kvailus ministrus, kai buvo svarstomas karališkojo 
muito dramblio kaului klausimas. Ir ji buvo teisi; 
maža to — ji rėmėsi gausybe išsamių ir tinkamų ži- 

nių. Ji — viena iš nedaugelio mano pažįstamų žmo- 
nių, turinčių valdovo talentą. Jaučiu, kad ji bus 
pasidariusi dar įdomesnė moteris. Ak, kaip malonu 
bus vėl šnekėtis šnekėtis! Aš būsiu įvertintas, su- 
prastas ir įvertintas — o juk retas sugeba įvertinti 
mano privalumus. O kokie jos klausimai! Kaip ma- 
lonu perteikti smalsiam mokiniui išmintį, kurios 
siekdamas pasenai ir nuvargai. Kas gali būti malo- 
nesnio už tai?! Kaip malonu bus vėl šnekėtis! 
Ak, pamenu, sėdžiu, laikydamas ant kelių tą 
gniužulėlį, tokį panašų į katę, barbenu pirštais 
per rudas letenėles, o prie peties tylus balselis 
klausia, ką daryti, kad bankai neatimtų iš žmo- 
nių noro dirbti ir kiek turėtų uždirbti polici- 
jos viršininkas, palyginti su miesto valdytoju. 
Šiame pasaulyje, Lucijau, visi iki vieno tingi mąs- 
tyti, išskyrus tave, Kleopatrą, tąjį Katulą ir mane. 

Kita vertus, ji Karštakošė, jai nerūpi jos tautos 
gerovė, ji melagė, intrigantė ir šaltakraujė žudikė. 
Vis gaunu anoniminių perspėjimų dėl jos polinkio 
žudyti. Gerai žinau, kad ponia nepaleidžia iš rankų 
gražaus darbo dėželės su nuodais, tačiau, kita ver- 
tus, prie jos stalo man nereikia tarno valgiams 
ragauti. Jos mintyse visų pirma Egiptas, 0 aš — 
svarbiausioji jo saugumo garantija. Ji gerai žino, 
kad man mirus jos kraštas taptų mano įpėdinių — 
„sveiko proto neturinčių patriotų ir vaizduotės ne- 
turinčių valdytojų — grobiu. Egiptas niekada nebe- 
atgaus savo pirmykštės didybės, o toks koks jis 
yra dabar laikosi mano dėka. Aš geriau valdau 
Egiptą, negu Kleopatrą. Bet ji daug ko išmoks: kol 
ji gyvens Romoje, aš atversiu jai akis ir ji suži- 
nos tokių dalykų, apie kuriuos joks Egipto valdovas 
negalėjo nė svajoti. 

* * * 

946. (Vėl apie Kleopatrą ir jos atvykimą į Ro- 
mą.) ba 

Kleopatra viską daro su pompa. Ji paprašė lei- 
dimo atsigabenti 200 dvariškių ir 1000 palydovų, 
taip pat didžiulę karališką sargybą. Leidau atvykti 
su 30 dvariškių ir 200 palydovų, pažadėjęs, kad 
respublika pasirūpins jos ir svitos saugumu. Aš 

taip pat uždraudžiau jai naudotis karališkos val- 
džios ženklais už savo rūmų ribų (mano vila per- 
vardyta Amenhotepo rūmais), išskyrus du atvejus: 
kai Kapitolijaus kalvoje bus surengtas iškilmingas 
pasveikinimas atvykimo proga ir per oticialias pa- 
lydas. Šu 

Ji man pareiškė, kad aš turįs paskirti dvidešimt 
aukščiausios kilmės damų su mano žmona ir teta 
priešaky, kurios drauge su jos dvariškiais sudarytų 
garbės palydą. Aš jai atsakiau, kad Romos moterys 
turi teisę pačios spręsti, ar pageidauja tokios gar- 
bės ir parašiau jai, kaip ji galėtų raštu jas to pa- 
prašyti. 

Jai tai nepatiko. Ji atsakė, kad jos valdos, pri- 
lygstančios šešioms Italijoms, jos dieviška kilmė 
(dabar Kleopatra ją atseka su didžiausiomis smulk- 
menomis per du tūkstantmečius iki saulės) duoda 
jai teisę į tokią svitą. Jai mat nepridera prašyti Ro- 
mos damų dalyvauti jos priėmimuose ir pokyliuose. 

Aš irgi esu kaltas, kad šitaip lyg ant mielių kyla 
Kleopatros pretenzijos. Kai pirmąkart ją pamačiau, 
ji išdidžiai pareiškė, kad jos gyslose nesą nė lašo 
egiptietiško kraujo. Aiškiai buvo matyti, jog tai ne- 
tiesa. Toje karališkoje šeimynoje. kieno kilmę at- 
sekti labai keblu — tiek būta kūdikių sukeitimų ir 
įsūnijimų. Laimė, karaliai dažnusyk būdavo lytiš- 
kai nepajėgūs, karalienės — linkusios į meilės nuo- 
tykius, o Egipto moterys savo grožiu kur kas pra- 
noksta Makedonijos kalnų plėšikų palikuonis. Tad 
kraujomaišiškų santuokų padariniai nėra labai ryš- 
kūs. Tuo metu Kleopatrai visiškai nerūpėjo papro- 
čiai tos senos šalies, kurią valdė — ji tik retkar- 
čiais dalyvaudavo vienoje kitoje tradicinėje cere- 
monijoje. Ji nebuvo regėjusi piramidžių, o iš 
šventyklų prie Nilo buvo mačiusi tik tas, kurios 
ne toliau, nei už poros valandų kelio nuo jos rū- 
mų Aleksandrijoje. Patariau jai pagarsinti tą faktą, 
kad jos motinos motina buvo ne tik egiptietė, bet 
dargi faraonų įpėdinė, įkalbinau ją bent pusę die- 
nos vilkėti egiptietiškais rūbais ir aprodžiau civi- 
lizacijos paminklus, prieš kuriuos pintos jos protė- 
vių makedoniečių trobos atrodo apgailėtinai. Šių 
pamokymų nauda pranoko visus lūkesčius. Dabar 

ji elgiasi kaip faronas ir deivė Izidė. Visi jos rūmų 
dokumentai rašomi hieroglifais, prie kurių ji tei- 
kiasi pridėti vertimą į graikų arba lotynų kalbą. 

Visa tai gerai. Norint palenkti žmones į savo 
pusę, negana valdyti juos taip, kad jiems būtų kuo 
geriau. Mes, valdovai, turime negailėdami pastan- 
gų žadinti jų vaizduotę. Žmonių įsivaizdavimu, 
lemtis — stebuklinga, nepaliaujanti piktavališka jė- 
ga. Mes, valdovai, norėdami jai pasipriešinti, pri- 
valome būti ne tik išmintingi, bet ir turėti ant- 
gamtiškos galios, nes, jų manymu, žmogaus protas 
bejėgis prieš stebuklingas jėgas. Mes turime būti 
sykiu tėvas, kuris vaikystėje saugojo juos nuo pik- 
tų Žmonių, ir žynys, ginąs juos nuo piktųjų dvasių. 

Gal pamiršau tau pasakyti, kad uždraudžiau jai 
imti į svitą vaikus iki 5 metų amžiaus — nei savo, 
nei bet kurio palydos nario. 


XXIV. Kleopatra iš Aleksandrijos savo pasiunti- 
niui Romoje 

(Rugpjūčio 20 d.) 

Kleopatra, amžinai gyva Izidė, Saulės įpėdinė, Pta 
išrinktoji, Egipto, Kirenės ir Arabijos karalienė, 
Aukštutiniojo ir Žemutiniojo Nilo imperatorė, Etio- 
pijos karalienė ir t. t. savo ištikimajam pavaldiniui. 

Karalienė perduoda savo palaiminimus ir prielan- 
kumą. 

„Rytoj karalienė išvyksta iš Aleksandrijos į Kar- 
taginą. 

Karalienė pasirodys savo pavaldiniams Parasto- 
niume ir Kirenėje. Ji ilsėsis Kartaginoje laukdama 
tavo žinios, Kada jai būtų geriausia atvykti į Romą. 
Privalai atsiųsti į Kartaginą štai kokias Žinias: 

Gerosios Deivės apeigų rengėjų — pasauliečių ir 
vestalių — sąrašus. Abiejuose sąrašuose nurodyk 
tų asmenų šeimyninę padėtį, ankstesnes santuokas 
ir pan. 

Diktatoriaus pažįstamų (vyrų ir moterų) sąrašą. 
Ypatingą dėmesį atkreipk į tuos, pas kuriuos lan- 
kosi jis ar kurie-ateina į jo namus ne su oticia- 
liais reikalais. 

Patikimų diktatoriaus tarnų sąrašą, nurodant kiek 
laiko katras tarnauja, kur dirbo anksčiau. Pasistenk 

sužinoti kuo daugiau jų asmeninio gyvenimo smulk- 
menų. Rink šio pobūdžio medžiagą be pertrūkio, 
net karalienei atvykus į Italiją. 

Sąrašą. gyvų ir mirusių vaikų, kurių tėvu buvo 
ar yra laikomas diktatorius, jų motinų pavardes ir 
kitas žinias. 

Informaciją apie visus ligšiolinius karalienių vi- 
zitus į Romą, taip pat — apie etiketą, ceremonijas, 
oficialius priėmimus, dovanas ir pan. 

Karalienė tikisi, tu nepamiršai pasirūpinti, kad 
jos rezidencija būtų gerai apšildoma. 


XXV. Pompėja Klodijai į Bajus 

(Rugpjūčio 24 d.) 

Pelyte, brangute, 

Ką tik gavau kvietimą pietums — parodysiu jį 
vyrui, kai grįš vakare. Skubu rašyti šį laišką, kad 
spėčiau perduoti per tavo pasiuntinį. 

Tai, ką turiu tau pasakyti — baisi paslaptis. Ti- 
kiuosi, sunaikinsi šį mano laiškelį vos gavusi. 

O paslaptis štai kokia: viena žmogysta nuo Nilo 
krantų ketina ilgai viešėti mieste. Tas vizitas turi 
aspektų, kurių aš nenoriu nė svarstyti ar aptari- 
nėti, juo labiau kad politiniai sumetimai šiuo at- 
veju kur kas reikšmingesni ir pavojingesni, nei as- 
meniniai. Manau, niekas negalės pasakyti, esą aš 
rūpinausi savo asmeniniu gyvenimu ir pamiršau, 
kad mano padėties moteris norom nenorom atsidu- 
ria Viso pasaulio dėmesio centre. Klausyk, ar tu 
žinai, kad toji žmogysta turi sūnų, kurio tėvas jos 
teigimu esąs labai aukštos kilmės romėnas? Su juo 
ji sieja savo viltis ir siekius — mano, kad jis atneš 
jos šaliai didybę. Nesąmonė, ir tiek! 

Vienas asmuo dėl tam tikrų priežasčių nė nenu- 
jaučia šių pavojų, tad aš turiu būti dukart akyles- 
nė. Galbūt per du oficialius renginius ji bus man 
pristatyta — deja, niekaip negaliu to išvengti. Bet 
aš savo elgesiu parodysiu, kad laikau jos buvimą 
įžūlumu ir. stengsiuosi rasti progą prie žmonių ją 
pažeminti, o gal net priversiu nešdintis iš kur at- 
vykusi. Į jai užleistus rūmus aš, žinoma, nekelsiu 
kojos. 

Būtinai parašyk, ką tu manai. Mano pusbrolis 
netrukus grįžta iš Neapolio į Romą, tad kai gausi 
šį laišką, prašau, perduok per jį žinutę. 

P. S. Visi žino, kad ji nužudė savo dėdę ir vyrą. 
O jos vyru buvo jos brolis — toks egiptietiškas 
paprotys. Tai matai, ko iš jos galima laukti! 

XXV-—-A. Klodija iš Kapujos“ Cezario žmonai 

(Rugsėjo 8 d.) 

Be galo dėkinga, mano įstabioji drauge, kad pa- 
tikėjai man savo paslaptį. " 

Tavo laišką skaitydama tiesiog mačiau tave prieš 
akis... Kaip tu protingai elgiesi, apsvarstydama šį 
klausimą iš visų pusių! Tu įžvelgi visus galimus 
pavojus. Ir kokia tu teisi, kokia kilni — nepuoli į 
pasiutimą, kaip tavim dėta pasielgtų kita. 

Bet aš norėčiau tau duoti nedidutį patarimą — 
nedrįsčiau siūlyti to niekam kitam, nes tu viena 
pajėgi tai padaryti. Pagalvok, ar nevertėtų Mitaip 
elgtis su šia nekviesta viešnia. Man rodos, jei elg- 
tumeis — kaip tu viena temoki — gana lipšniai, pa- 
gal savo padėtį, kaip ji nustebtų! Šitaip tu prasi- 
skverbtum į jos aplinką ir galėtum sekti visa, kas 
vyksta aplink ir apsaugoti tą kitą asmeni, kad jis 
nepamestų galvos. 

Niekam kitam nesiūlyčiau tokios taktikos, nes ji 
reikalauja neeilinių gabumų. O tu tai sugebėtum. 
Rimtai apgalvok mano pasiūlymą! 

Netveriu noru su tavim pašnėkėt — o tai bus la- 
bai greitai. O kol kas — priimk mano bekraštę pa- 
garbą, meilę ir šį flakonėlį sicilietiškų kvepalų. 


XXVI. Klodija iš Bajų Katului į Romą 
(Rugpjūčio 25 d.) 


Mano sesuo sako, kad parašyčiau tau laišką. Be 
to, daug kitų žmonių pasišovė tave ginti ir ragina 
mane tau parašyti. 

Tai štai laiškas. Mudu seniai sutarėme, kad laiš- 
kas — tuščia vieta. Tu rašai man tai, ką aš ir taip 
žinau, ar nesunkiai nuspėju; be to, tu dažnai pa- 
miršti mūsų susitarimą — laiške turi būti vieni 
faktai. 

Štai manieji faktai. 


84 


Oras — nepakartojamas. Buvo aibės pokylių jūro- 
ję ir sausumoje. Jei tik pamatau, kad pobūvis — 
vienos šnekos, o šeimininkas nepagalvojo, kaip 
reikės užimti svečius, nieko nelaukdama išeinu. 
Nėra ko nė aiškinti — Bajuose šnekos banalesnės 
nei paprastai. 

Su Sozigenu mokiausi astronomijos ir nuo šiol 
esu nusistačiusi prieš visus poetus, kurie žvelgda- 
mi į žvaigždes pratrūksta idiotiškais sentimentais. 
Buvau pradėjusi mokytis arabų kalbos, bet mečiau, 
pamačiusi, kad jos garsai primena kūdikio veble- 
nimą, 0 gramatinė sandara irgi ne ką aukštesnio 
lygio. Daug vaidinau su kitais aktoriais mėgėjais, 
statėme graikų ir romėnų kūrinius. Daug dienų dir- 
bau su Kiteride. Ji atsisakė užmokesčio ir grąžino 
dovaną, kurią buvau jai nusiuntusi. Kai užsispy- 
riau, esą privalau jai kažkaip atsidėkoti, ji paprašė 
tavo ranka rašytos poemos. Dovanojau jai „Pelėjaus 
ir Tetidės vestuves“. Ji atsisakė dalyvauti mūsų 
vaidinimuose, bet tą poemą deklamavo stačiai 
nuostabiai; per pamokas ji dažnai skaitydavo iš- 
traukas iš tragedijų. Mano stilius smarkiai skiriasi 
nuo jos, bet savąjį ji įvaldžiusi tiesiog tobulai. Pa- 
mokoms baigiantis, prie mūsų dažnai prisidėdavo 
Markas Antonijus. Viena, kuo jis Žavi — tai juo- 
kas. Jis kvatoja be paliovos, bet vis tiek neįkyri. 
O Kiteridė darosi nuobodi, kai šneka ne apie savo 
meną, o apie ką kita. Ji aptingusi, kaip ir visos 
laimingos moterys. Sužinojau (tik ne iš jos), kad 
ji — viena iš nedaugelio, kam leidžiama lankytis 
pas Lucijų Mamilijų Turiną Kaprio saloje. (Klodi- 
ja parašė Turinui, prašydama leidimo jį aplankyti, 
bet jai buvo mandagiai atsakyta.) Pažįstu daug vy- 
rų, kuriuos galėčiau karštai mylėti, net jeigu jie 
taptų invalidais ar apaktų. Su Verum perskaitė- 
me naująją jo eilėraščių knygą. 

Įsigijau aibę naujų priešų. Žinai, kad aš niekuo- 
met nemeluoju ir neleidžiu kitiems meluoti man 
girdint. Daug kartų buvau, kaip tu sakai, „tau ne- 
ištikima“. Negaliu užmigti, tad kartais susirandu 
draugų nemigos valandoms prastumti. 

Tokie tad faktai iš mano gyvenimo šią vasarą ir 
tokie atsakymai į klausimus, kuriuos išdėstei itin 

nuobodžiuose savo laiškuose. Perskaičiusi juos iš 
naujo, pamačiau, kad juose beveik nėra faktų. Tu 
rašai ne man, 0 mano atvaizdui, kurį nešiojies savo 
vaizduotėje ir su kuriuo neturiu jokio noro varžy- 
tis. O faktus apie tave sužinojau iš savo sesers ir 
tavo užtarėjų. Buvai pas mano seserį, pas Mamilijų 
ir Liviją (Torkvatus)) Mokei jų vaikus plaukti ir 
buriuoti, dresuoti šunis. Parašei vaikams krūvą ei- 
lėraščių ir dar visą poemą sutuoktuvių proga... 
Dar sykį perspėju — nepiktnaudžiauk poeto talen- 
tu, nes jį prarasi! Šitokiomis eilėmis tik dar labiau 
suterši savo poeziją, kurioje ir taip nestinga šlamš- 
to. Tavo eilėraščiai parašyti prasčiokų ir provinci- 
alų kalba. Dažnas jau dabar nelaiko tavęs romėnų 
poetu. Mudu pripažįstame, kad Verus neturi tavo 
talento, bet jis elegantiškas ir taktiškas ne tik savo 
elgesiu, bet ir eilėmis, o tu kaip buvai, taip ir 1i- 
kai netašytas šiaurietis. : 

Šis laiškas visiškai nereikalingas — kaip ir visi 
laiškai. Tačiau aš turiu pasakyti tau dar porą da- 
lykų. Paskutiniąją mėnesio dieną mudu su broliu 
rengiame pietus ir aš tikiuosi, kad tu ateisi. Aš 
pakviečiau diktatorių su žmona. Beje, girdėjau, kad 
tu nesiliauji varęs prieš jį epigramų. Kodėl tu ne- 
gali susitaikyt su mintim, kad nieko nenutuoki apie 
politiką ir kad ji tau visiškai nerūpi? Nesuprantu, 
koks tau malonumas pirsnoti, pasislėpus to didžio 
žmogaus šešėly? Dar pakviečiau jo tetą, Ciceroną 
ir Azinijų Polijoną. | 
" Aštuntą dieną išvykstu į šiaurę. Imu su savim 
nemažai draugų, Melą ir Verų. Paviešėsime Kapu- 
joje, pas Kvintą Lentulą Spintrą ir Kasiją. Devintą 
gali prisidėti prie mūsų, o po kelių dienų kartu 
grįšime į miestą. | 

Jeigų nuspręstum prisidėti prie mūsų Kapujoje, 
prašau — neturėk vilties praleisti kartu su manim 
nemigos valandų. Dešimtą kartą prašau tavęs: ge- 
Iai apmąstyk, kas yra draugystė, suprask jos pri- 
valumus ir neperženk jos ribų. Draugai negali tu- 
rIėti pretenzijų viens į kitą, jie negali priklausyti 
viens kitam; draugystėje nėra ir varžovų. Aš su- 
planavau, kaip gyvensiu ateinančiais metais. Šie 
metai smarkiai skirsis nuo tik praėjusių. Per pietus, 

į kuriuos tave kviečiu, galėsi susidaryti šiokį tokį 


vaizdą, kaip aš ketinu gyventi. 
XXVI — A. Katulas 


Miser Catulle, desinas ineptire 
Et guod vides perisse perditum ducas. 


Fulsere guondam candidi tibi soles, 
Cum ventitabas guo puella ducebat, 
Amata nobis guantum amabitūur nulla. 
Ibi illa multa tum iocosa fiebant; 
Guae tu volebas nec puella nolebat. 
Fulsere vere candidi tibi soles. 


Nunc iam illa non volt; tu guogue inpotens, noli, 


Nec guae fugit sectare, nec miser vive; 


Sed obstinata mente perfer, obdura. 


At tu, Catulle, destinatus obdura. 
Katulai nelaimingas, jau paliauk 
dūkes: 
matai, kad žuvo viskas, tai sakyk — 
žuvo! 
Šypsojos tau anuomet spindulys 
„saulės... 
Ėjai be rūpesčio, kur tau jinai 
mojo, 
mylėjai ją, kaip nieko nemylės 
niekas. 
Linksmų išdaigų būdavo tada 
aibės, 
nes pokštus mėgai tu, mergaitė juos 
mėgo. 
Šypsojosi tikrai tau spindulys 
saulės... 
Dabar nenori ji, tad ko lakstai 
paskui? 
Numok ranka ir nosies nenukark 
liūdnas, 
bet širdį grūdink kęsti, žiūrėk, būk 
tvirtas. 
Bet tu, Katulai, grūdink širdį, būk — 
S tvirtas... 

XXVI — B. Kornelijaus Nepoto užrašai 
(Įrašas padarytas vėliau.) 


„Ar tau nekeista?" — paklausiau aš, —,,kad Katu- 
las leidžia šiems eilėraščiams keliauti iš rankų į 
rankas? Nepamenu kito tokio atlapaširdžio“. „Čia 
viskas be galo keista“, — atsakė Ciceronas, kilstel- 
damas antakius ir nuleisdamas balsą, tarsi kas bū- 
tų slapta klausęsis mūsų pašnekesio.—,,Ar tu pa- 
stebėjai, kad jis visą laiką kalba su savim? Kieno 
tas kitas balsas, kuris taip dažnai kreipiasi į jį — 
balsas, raginąs „pakelti viską“, „suimti save į ran- 
kas"? Ar tai jo genijus? Ar antrasis „aš“? Žinai, 
mano drauge, aš kiek įmanydamas stengiuosi at- 
sispirti šiai poezijai. Joje yra kažkas neetiška. Gal- 
būt tai tikra gyvenimiška patirtis, pernelyg prastai 
apdorota, kad taptų poezija, o gal kažkoks nepažįs- 
tamas jausmingumas. Girdėjau, kad jo senelė ki- 
lusi iš Šiaurės. Ką gali žinoti, gal tai pirmieji vė- 
jai iš Alpių, padvelkę mūsų literatūroje. Šiaip ar 
taip, jo kūryboje juntama neromėniška dvasia. Jo 
eilėraščius skaitydamas, romėnas nežino, kur dėti 
akių, ima rausti. Graikiškais jų ir nepavadinsi. Jau 
kadaise poetai išsipasakodavo savo kančias, bet jų 
eilėse skausmas apmalšęs. O tu pažvelk į jo eiles! 
Jose kančia nė trupučio neprislopinta; jis nebijo 
prisipažinti kenčiąs. Gal todėl, kad išsipasakodamas 
savo genijui jis nusimeta dalį skausmo? Bet kas gi 
tas antrasis „aš'? Ar yra jis tavyje? Ar yra jis ma- 
nyje?“ 


XXVII. Cezaris iš Romos Kleopatra: į Kartaginą 


(Šis diktatoriaus ranka rašytas laiškas buvo pri- 
dėtas prie oticialaus pasveikinimo baigiantis kara- 
lienės kelionei į Romą. Rugsėjo 3 d.) 

Šviesiausioji karaliene, 

labai nenoriai priduriu prie šio nuoširdaus pasvei- 
kinimo štai kokį perspėjimą. Primenu jums, kad aš 
labai rimtai žiūriu į sąlygas, su kuriomis sutikote, 
ketindama vykti į Romą. Aš turiu omenyje jūsų 
palydos dydį, taisykles, liečiančias karališkos val- 
džios ženklus ir reikalavimą, kad svitoje nebūtų nė 
vieno vaiko iki 5 metų amžiaus. Jeigu jūs nepai- 

sysite mūsų susitarimo, būsiu priverstas nuliūdinti 
save ir jus, griebdamasis priemonių, įžeidžiančių 
jūsų orumą ir nesiderinančių su ta didžiule pagar- 
ba, kurią jums jaučiu. Jeigu šiuo metu jūsų paly- 
doje yra vaikų, prašau palikti juos Kartaginoje ar- 
ba išsiųsti atgal į Egiptą. 

Nors mano žodžiai ir labai rūstūs, žinokite, kad 
jūsų viešnagės Romoje aš laukiu su didžiausiu ne- 
kantrumu. Roma man tampa dar nuostabesnė, kai 
imu mąstyti, kad netrukus rodysiu ją Egipto kara- 
lienei — Romą, kokia ji yra šiandien ir kokią aš ją 
ketinu padaryti. Pasaulyje nedaug valdovų, o ir iš 
jų vos saujelė bent kiek nutuokia, kaip sunku ves- 
ti tautą laimės keliu... Egipto karalienė didi ne 
vien savo padėtim, bet ir nepaprastu protu. 

Valdovo padėtis dar labiau pagilina ir taip vie- 
nišo žmogaus vienatvę. Kiekvienas įsakymas, kurį 
mes išleidžiame, kiekvienas mums parodytas malo- 
nus gestas tik pagilina prarają tarp mūsų ir kitų 
žmonių. Nekantraudamas, kada pamatysiu karalienę 
Romoje, sykiu viliuosi nusimesti bent dalį vienat- 
vės, kurią jaučiu savo gyvenime ir darbe. 


Šįryt buvau karalienei ruošiamuose rūmuose. Da- 
roma visa, kad ji nejaustų jokių nepatogumų. 


XXVII — A. Pirmasis Kleopatros atsakymas Ce- 
zariui į aukščiau pateikiamą laišką 

(Rašytas hieroglifais. Visų pirma ant didžiulio 
papiruso lapo išvardijami karalienės titulai, jos kil- 
mė. Paskui pateikiamas vertimas į lotynų kalbą. 
Laiškas, siųstas per romėnų pašto tarnybą, keliavo 
greičiau, nei „karalienė su savo palyda. Rugsėjo 
2 d.) 

Egipto karalienė patikėjo man, savo niekingam 
kamerheriui, pranešti .diktatoriui, kad jo laiškas ir 
dovanos gauti. 

Egipto karalienė dėkoja diktatoriui už dovanas. 

XXVII — B. Antrasis Kleopatros atsakymas Ceza- 
riui 

(Pasiųstas iš karališkojo laivo, jam atvykus į Os- 
tijos uostą spalio 1 d.) 

Diktatorius rašo savo laiške Egipto karalienei, 
kaip sunku būti valdovu, Bet jis paminėjo ne vi- 
sus sunkumus. 


Karalienė, didysai Cezari, gali būti kartu ir mo- 
tina, ir dėl savo padėties ji jaučia dargi didesnę 
meilę savo vaikui, ypač jei pastarasis yra silpnos 
sveikatos ar nepaprastai prieraišus. Tu pats man 
sakei kadaise buvęs mylintis tėvas, ir aš tavim ti- 
kėjau. Kai tave kaltino tuo, kad dėl valstybės rei- 
kalų žiauriai pasielgei su savo dukra, tu man tei- 
sinaisi. (Matyt, tėvo prispirta, Julija nutraukė savo 
sužadėtuves ir ištekėjo už Pompėjaus. Ji mirė prieš 
prasidedant pilietiniam karui, kuriame Cezaris sto- 
jo prieš Pompėjų. Jos vedybos, beje, buvo laimin- 
gos.) 

Tu negailestingai pasielgei ir su manim. Ne vien 
su manim — dar ir su mano vaikų, o jis nėra ei- 
linis kūdikis. Jo tėvas — galingiausias pasaulyje 
žmogus. Jis jau grįžo į Egiptą. 

Tu rašai man apie valdovo vienatvę. Aišku, kiek- 
vienas valdovas turi pagrindą manyti, jog jo pa- 
valdinių palankumas — ne nuoširdus, o apsimestas, 
savanaudiškų siekių paakintas. Bet ar valdovui 
negresia dar didesnio vienišumo pavojus, jei sava- 
naudiškumą jis laikys visų poelgių paskata? Man 
nesunku įsivaizduoti, kaip suakmenėja širdis valdo- 
vo, kuris šitaip galvoja apie savo pavaldinius, ir 
kaip jis paverčia akmeniu tuos, kurie neslepia sa- 
vo prielankumo. 

Artindamasi prie Romos, noriu pasakyti jos val- 
dovui, kad aš esu Egipto karalienė ir jo vergė ir 
kad aš nė akimirką nepamirštu savo krašto likimo. 
Bet aš neturėčiau teisės laikyti savęs karaliene, jei 
pamirščiau esanti moteris ir motina. 

O dabar atsakysiu tavo paties žodžiais: „Nors 
mano žodžiai ir labai rūstūs, žinok, kad aš laukiu 
viešnagės Romoje su didžiausiu nekantrumu“. 

Mano galva, tu toks negailestingas todėl, kad iš- 
ties vienatvės našta, kurią pats sau užsikrovei, per 
sunki net pasaulio viešpačiui. Kaip ir tu, tikiuosi 
galėsianti tau ją palengvinti. 

XXVIII. Katulas Klodijai į Romą 

(Šie du laiškai, rašyti turbūt rugsėjo 11 ar 12 die- 
ną, taip ir nebuvo išsiųsti. Jie tėra apmatai laiš- 
kui, kuris buvo pateiktas kaip XIII dokumentas. 
Katulas iškart jų nesunaikino, kadangi po poros 
savaičių poeto kambariuose juos aptiko slaptoji 
Cezario policija, perdavusi diktatoriui nuorašus.) 

Nužudyk mane negaišdama —tu juk to nori—o 
aš neturiu jėgų nusižudyti. Atrodo, tarsi mano akis 
būtų prikaustęs kažkoks spektaklis, lyg užgniaužęs 
kvapą laukčiau, bene išvysiu kokią naują tavo iš- 
galvotą baisybę. Negaliu nusižudyti, nepamatęs dar 
vieno šiurpaus tavo veido. Kas tu esi iš tikrųjų? 
Žudikė? Budelis? Melo prikimštas maišas? Lengva- 
būdė kvatoklė? -Kaukė? Išdavikė — visos žmonių 
giminės išdavikė? 

Nejau aš turiu kaboti ant kryžiaus ir ištisą am- 
žinybę kamuotis tave stebėdamas? 

Kam galiu pasiskųsti? Ant kieno peties galiu pa- 
verkti? Ar yra dievai? O gal tu savo klyksmu iš- 
vijai juos iš debesų? 

Nemirtingieji dievai, gal jūs atsiuntėt šią pabai- 
są, kad į ją pažiūrėję mes kažką suvoktume? Kad 
gražios formos slepia vien nedorybes? Kad meilė — 
tai persirengusi neapykanta? 

Ne, ne,— nenoriu, kad man tai įteigtum,— nors 
aš niekuomet nepatirsiu meilės, tavo dėka aš suži- 
nojau, kad meilė egzistuoja. 

Tu, pabaisa, žudike, atėjai į šį pasaulį užmušti 
meilės. Tūnojai klastingai pasislėpusi, o paskui kva- 
todama ir spiegdama pakėlei kirvį, idant užmuštum 
manyje norą gyventi ir mylėti... Nemirtingieji 
dievai padės man atsigauti nuo sukrėtimo, kurį pa- 
tyriau, pamatęs, kaip tu, apsimetusi mylimąja, su- 
kiojiesi tarp vyrų, tykodama progos sužadinti mei- 
lę, o paskui ją pasmaugti... ir kad savo auka tu 
išsirinkai mane. O juk man tik kartą duota gy- 
venti, tik kartą mylėti — pamilti darsyk aš nebe- 
galėsiu. 

Bet žinoki, tu atėjūne iš pragaro gelmių — pa- 
smaugusi mano vienintelę meilę, tu nenužudei ma- 
nyje tikėjimo meile, todėl žinau, kas tu esi iš tie- 
sų. 

Nenoriu tavęs prakeikti — juk žudikas po aukos 
mirties gyvena vien tam, kad sužinotų iš tikrųjų 
norėjęs atsikratyti savęs. Neapykanta "kitam tėra 
neapykanta sau. Klodija prikaustyta prie Klodijos 
amžina neapykanta. 


XXVIII — A. Katulas Klodijai 

Žinau, žinau, kad tu niekad nežadėjai 'man būti 
ištikima. 

Kaip dažnai su tuo demonstratyviu melagio są- 
žiningumu viduryje bučinio atitraukdavai lūpas, 
kad parodytumei esanti visiškai nepriklausoma. Tu 
prisiekinėjai mane mylinti ir juokdamasi perspėda- 
vai nemylėsianti amžinai. 

Aš buvau kurčias tavo žodžiams. Tu šnekėjai 
man nesuprantama kalba. Kaip — ak, kaip — galiu 
suprasti mylimąją, kuri iš anksto žino meilę pasi- 
baigsiantė Meilė neturi laiko ribų. Meilė nenu- 
trūksta nė akimirką. Jei ne meilė, mes neturėtume 
nė menkiausio supratimo apie amžinybę... Štai 
kodėl aš negirdėjau tavęs, štai kodėl tavo žodžiai 
man atrodė nesąmonė. Tu juokeis, ir aš juokiausi 
kartu. Mes apsimetinėjome nemylėsią amžinai. Mes 
juokėmės iš tų milijonų, kurie tik tariasi mylį, ku- 
rie puikiai žino, kad jų meilė pasibaigs. 

Prieš amžinai tave pamiršdamas, dar kartą apie“ 
tave Mąstau. 

Kas tavęs laukia? 

Kuri moteris žemėje buvo apgaubta meilės, di- 
desnės už manąją tau? 

Pamišėle, ar tu supranti, ką atstūmei? 

Kol meilės dievas žvelgė į tave mano akimis, 
laikas negalėjo paliesti tavo grožio. Kol mudu su 
juo kalbėjome su tavim, tavo ausys negalėjo gir- 
dėti piktų liežuvių, pavyduolių ir šmeižikų, kurių 
netrūksta žmonių giminėje. Kol mudu tave mylė- 
jome, tu negalėjai žinoti, kas yra sielos vienatvė... 
Nejaugi į visa tai tau nusispjauti?! Pamišėle, ar su- 
pIranti, ką tu atstūmei? 

Bet tai dar ne viskas. Tau tūkstantį kartų blo- 
giau. Tu esi demaskuota; tavo paslaptis atskleista. 
Kadangi aš ją žinau, tu irgi negali slėpti jos nuo 
savęs: tu — amžina meilės ir gyvenimo žudikė. Bet 

kaip baisu tau turi būti, suvokus savo pralaimėji- 
mą: juk tu parodei visą savo priešo — meilės — 
didybę ir galią. 

Visa, visa, ką sakė Platonas — tiesa. 

Ne aš mylėjau tave. Kai žvelgdavau į tave, Ero- 
tas slypėdavo manyje, ir aš tapdavau nepaprastu 
žmogum. Manyje gyveno dievas, jis žvelgė mano 
akimis ir kalbėjo mano lūpomis. Aš buvau nepa- 
prastas žmogus, ir kai tavo siela pajusdavo ma- 
nyje esantį dievą, žvelgiantį į tave, ir tu kurį lai- 
ką pati pasijusdavai dieviška būtybe. Tu juk pati 
sakei. Tu juk pati man tai šnibždėdavai. 

Bet tu negalėdavai ilgai jo kęsti, nes tu, pabaisa 
ir žudike, atėjai į šį pasaulį pasmaugti viso, kas 
gyva ir myli. Apsimetusi mylimąja, tu gyveni vien 
tam, kad spęstum vienas žabangas po kitų. Tu gy- 
veni dėl tos akimirkos, kai kvatodama ir klykdama 
pakelsi kirvį ir užmuši gyvenimo pradą, meilės 
pradą. 

Baimė nekausto mano kūno; aš net nevirpu. Aš 
mąstau, ir stebėdamasis klausiu savęs: iš kur ta- 
vyje ta arši neapykanta gyvenimui, kodėl dievai 
leido tokiam žmonių giminės priešui būti tarp mū- 
sų. Aš niekada nejusiu tau gailesčio — pasibaisėji- 
mas tavim išstumia iš mano širdies bet kokį gai- 
lestį. Matyt, tavyje buvo prabudęs kilnus noras at- 
skleisti žmonijai kažkokią paslaptį, bet iš pat 
pradžių jis buvo apnuodytas. 

Aš tave mylėjau... aš niekada nebebūsiu koks 
buvau. 

Bet tu tūkstantį kartų nelaimingesnė už mane! 


XXVIII — B. Katulas 


O di, si vestrum est misereri, aut si guibus unguam 
Extremam iam ipsa in morte tulistis opem, 

Me miserum aspicite et, si vitam puriter egi 
Eripite hanc pestem perniciemgue mihi, 

Cluae mihi subrepens imos ut torpor in artus . 
Expulit ex omni pectore laetitias. 

Non iam illud guaero, contra ut me diligat illa, 
Aut, guod non potis est, esse pudica velit; 

Ipse valere opto et taetrum hunc deponere morbum. 
O di, reddite mi hoc pro pietate mea. 

Jei gailestingi tikrai, o dievai, jūs būnate kartais, 
jeigu teikiatės net 
dieną nukelti mirties, 
žvilgsnį atkreipkite savo į mano gyvenimą tyrą, 
tolinkit jūs nuo manęs 
rykštę baisios pražūties; 
tartum įkyrūs diegliai, jinai prasigraužia į kaulus, 
džiaugsmą užtemdo širdies 
debesiu skausmo gilaus. 
Nūn nemaldauju, kad grįžtų praėjusi meilė iš naujo, 
ar kad ji taptų skaisti, 
k nes nebegalima jau,— 
trokštu pasveikti aš pats, išgydyti maudžiančią 
votį... 
Nepašykštėkite to man už tyrumą, dievai! 


XXIX. Cezaris Kornelijui Nepotui 

(Rugsėjo 23 d.) 

Apie šį laišką niekas neturi sužinoti. 

Man pranešė, kad jūs esate poeto Gajaus Vale- 
rijaus Katulo draugas. 

Iš įvairių šaltinių mane pasiekė žinia, kad poe- 
tas serga ar yra puolęs į baisią neviltį. 

Daugelį metų esu jo tėvo draugas, tad nors patį 
poetą mačiau vos porą kartų, su dideliu susidomė- 
jimu ir susižavėjimu seku jo kūrybą. Norėčiau, 
kad aplankytumėt jį ir praneštumėt man apie jo 
būklę. Be to, būčiau jums be galo dėkingas, jei duo- 
tumėt man žinią pastebėjęs jį sergant ar susikrim- 
tusį — iškart, bet kokiu paros metu. 

Turiu pridurti, kad jaučiu jums ir jūsų darbams 
didžiulę pagarbą ir įsižeisiu, jei nepranešite man 
apie bėdas (tesaugo nuo jų nemirtingieji dievai), 
jei jos kartais ištiktų jus ar jūsų šeimą. Labai se- 
niai supratau, kad tikri poetai ir istorikai — didžiau- 
sia tautos pažiba. Ilgainiui šis įsitikinimas tik su- 
stiprėjo. 

XXIX — A. Kornelijus Nepotas Cezariui 

Kaip džiugu matant, kad didysis romėnų tautos 
vadas rūpinasi mano draugo ir tėvynainio Katulo. 
sveikata ir kad jis palankiai atsiliepia apie mane ir 
mano šeimą. 

Gal prieš dešimtį dienų vidurnaktį pas mane už- 
ėjo vienas Emilijanų šaškių ir plaukimo klubo, ku- 
riame gyvena poetas, narių ir pranešė, kad Katulo 
būklė kelianti jo draugams nerimą. Atskubėjęs ra- 
dau jį kliedintį, skausmų suimtą. Graikas daktaras 
Sostenas davė jam vimdomųjų, o paskiau raminan- 
čiųjų. Mano draugas manęs nepažino. Kiaurą naktį 
prasėdėjome prie jo lovos; rytą jis jautėsi kur kas 
geriau. Sukaupęs visas jėgas jis padėkojo mums 
už rūpestį, tikino pasveikęs ir prašė palikti jį vie- 
ną. Grįžęs po pietų, pamačiau jį ramiai miegantį. 
Netrukus jį pažadino liurbis pasiuntinys, atnešęs 
laišką nuo tos moters, kuri daugiausia kalta dėl jį 
persekiojančių nelaimių (tuo mes dar kartą įsiti- 
kinome, išgirdę jo kliedesį). Mano akivaizdoje jis 
perskaitė laišką ir ilgą laiką giliai susimąstęs tylė- 
jo. Paskui nė žodžiu neužsiminęs apie tai, ką per- 
skaitė, nepaisydamas mūsų atkalbinėjimų, išsidabi- 
no ir išėjo iš klubo. 

Pateikiu diktatoriui šias smulkmenas, kad jis 
pats susidarytų nuomonę. | 


XXX. Cezario dienoraštis — laiškai Lucijui Ma- 
milijui Turinui į Kaprio salą 
991. (Apie Kleopatrą ir jos vizitą į Romą.) 


Egipto karalienė jau netoli. Tarnų vėduojamfa po- 
nia Krokodiliukė plaukia per sąsiaurius. 

Mano susirašinėjimas su jos didenybe, kaip ir 
reikėjo tikėtis, buvo labai audringas. Ji rašo lau- 
žyta lotynų kalba, bet reikalui esant geba labai 
tiksliai išsireikšti. 

Nesitikiu, kad ji nepriekaištingai laikytųsi visų 
mano nurodymų dėl jos būsimo vizito. Karalienė 
nesugeba tiksliai įvykdyti menkiausio paliepimo. 
Net kai ji tvirtai įsitikinusi besąlygiškai klausanti, 
vis tiek ji privalo padaryti ką ne taip. Visuomet 
turiu būti tam pasiruošęs. Prisipažinsiu: tas jos 
bruožas mane žavi, nors lig šio] tokiais atvejais nu- 
taisydavau rūgščią miną. Šitoks elgesys padiktuotas 
jos bekraščio išdidumo bei savarankiškumo moters, 
kuri įpratusi už menkiausią nepaklusnumą bausti 
mirtimi. ' 

Man pasigėrėjimą kelia jos laiškai, o vieną kar- 
tą ji labai vykusiai ir iškalbingai nutylėjo į mano 
laišką. Dabar ji —tikra moteris, tikra karalienė. 
Kartais sugaunu save mąstant apie ją veikiau kaip 
apie moterį, nei karalienę, ir pykstu ant savęs. 

Kleopatra — tai Egiptas. Kiekvienas jos ištartas 
žodis, kiekviena jos glamonė turi politinį pamatą. 
Kiekvienas pašnekesys su ja — sandėris, kiekivienas 
bučinys — sutartis. Man nepatinka, kad bendrau- 
damas su ja negali nė akimirkai prarasti budrumo 
ir kad jos malonėse tiek daug klastos, bet mažai 
pasiaukojimo. | 

Na, bet užtat aš jau daug metų nepatyriau ne- 
savanaudiškos draugystės, išskyrus tave, tetą ir ma- 
no karius. Man atrodo, kad net namuose žaidžiu 
nesibaigiančią šaškių partiją. Prarandu šaškę, man 
grasina viename sparne, skubu į pagalbą ir gaunu 
damą. Susidaro įspūdis, kad visos šios peštynės pa- 
tinka žmonai, nors ji niekada neapsieina be ašarų. 

Bet tai dar ne blogiausia. Jau daug metų nesu 
patyręs nuoširdžios neapykantos. Diena iš dienos 
žvelgiu į visų priešų veidus, vildamasis išvysti žmo- 
gų, kuris nekęstų manęs už tai, ką aš jam blogo 
padaręs, ar „už Romą“. Dažnas smerkia mane už 
tai, kad mano parankiniai — sąžinę praradę pašle- 
mėkai — kraunasi turtus, piktnaudžiaudami mano 
duota valdžia. Prisipažinsiu: kartais man atrodo, jog 
širdį glosto neslepiamas jų godulys. Jie neapsimeta 
mylį mane už tai, kas aš esu. Aš dargi prisipažin- 
siu, kad nekart pajutau pasitenkinimą, kai kuris 
jų — šioje iš visų pusių mane apsupusių pataikūnų 
minioje — prasitaria mane niekinąs. 

Sunku, brangusis Lucijau, netapti tuo, kuo kiti 
mano tave esant. Vergas yra dukart vergas — juo 
paverčia ne tik grandinės, bet ir jį varstantys 
žvilgsniai, byloją: „tu — vergas!“ Žmonės mano, 
kad diktatoriai šykšti malonių, kad neįmanoma nu- 
spėti, kaip jie pasielgs įpykinti, kad jie pavydi 
gabiesiems, trokšta padlaižiavimo. Ir tu žinai, gal 
20 kartų per dieną laiku susigriebiu belinkstąs į 
tokius poelgius. Ir 10 kartų per dieną, belaukdamas 
Egipto karalienės, sugaunu save svajojant, kad gal- 
būt ji — dabar jau subrendusi moteris — supras, 

jog visa, ką galiu duoti jai ir jos šaliai, duodu ne- 
dvejodamas ir jai nereikia griebtis jokių gudrybių; 
jog ji nepajėgs gauti to, kas jai nepriklauso jokio- 
mis jos arsenale turimomis priemonėmis. Kuomet 
ji tai suvoks, mes atsidursime tokioje karalystė- 
je... bet aš leidausi į fantazijas. 

XXXI. Ciceronas iš Romos Atikui į Graikiją 

(Antikos ir viduramžių laikais šis laiškas sukėlė 
daug juoko ir pašaipų. Jo autorystė abejotina. Yra 
žinoma, jog Ciceronas išties parašė Atikui laišką 
vedybų klausimu ir kad dviejuose vėlesniuose laiš- 
kuose prašė draugą jį sunaikinti. Atikus negalėjo 
jam nepaklusti. Kita vertus, išliko gera dešimtis 
galimų ano laiško variantų. Visi šie variantai 
smarkiai skiriasi; juose gausu įterpinių, prirašytų 
vien tam, kad būtų juokingiau. Mes laikomės nuo- 
monės, kad, prieš sunaikindamas laiško originalą, 
Atikus padarė nuorašą, kuris slapčia išplito ro- 
mėnų krašte. Čia išrinkti fragmentai, pasikartojan- 
tys bemaž visuose variantuose. 

Juos skaitant, reikia turėti omenyje, kad Cice- 
ronas ne lik išsiskyrė su Terencija, visų gerbiama 
moterimi, po daugelio metų vis vaidingesnio šei- 
myninio gyvenimo, bet išsyk vedė ir išsiskyrė su 
savo jaunąja globotine Publilija. Cicerono brolis 
Kvintas buvo tik ką išsiskyręs su Atikaus seserim 
“Pomponija po ilgos, audringos santuokos, o myli- 
moji Cicerono duktė Tulija buvo ne itin laimingai 
ištekėjusi už motinos išrinkto Cezario draugo Do- 
labelos — garbėtroškos ir pasileidėlio.) 

Mano drauge, iš šimto santuokų laiminga būna 
viena. Tai vienas tų dalykų, kuriuos visi puikiai 
žino, bet niekas nepasako balsu. Nenuostabu, kad 
nėms labiausiai rūpi išimtys. Bet mums, neišmanė- 
liams, visuomet maga įsivaizduoti išimtį kaip tai- 
syklę. Išimtis mus gundo, nes kiekvienas mano 
esąs kažkoks ypatingas, taigi, vertas nepaprastos 
lemties. Tad mūsų jaunuoliai ir merginos stoja mo- 
terystėn, įsitikinę, kad devyniasdešimt devynios 
santuokos iš šimto būna laimingos ir tik viena — 
nelaiminga, arba tiki, kad jiems nusišypsosianti ne- 
paprasta laimė. 

Bet turint omenyje moters būdą bei prigimtį aist- 
ros, kuri traukia vyrą prie moters, kokia tikimybė, 
kad santuoka atneš džiaugsmą, o ne Sizifo ir Tan- 
talo kančias kartu paėmus? 

Vesdami mes patikime moterims šeimos ūkį, bet, 
gavusios šią teisę, jos išsyk nori pasigviešti visa, 
kas mums priklauso. Jos augina mūsų vaikus, ir 
kol tie subręsta, įgyja jų prielankumą. O siekia 
jos tikslų, nė iš tolo nepanašių į vyro. Moteriai 
tereikia židinio šilumos ar pastogės. Jos gyvena 
katastrofos baimėje ir, kad ir kokios saugios būtų, 
joms vis tiek neramu; ateitis, jų akimis žiūrint, 
ne tik nenuspėjama, bet ir pražūtinga. Norėdamos 
išvengti šių nežinomų pavojų, jos gali griebtis bet 
kokios apgaulės, bet kokios kiaulystės, gali atsisa- 
kyti visų malonumų ir gyventi tamsoje. Jei civili- 
zacijos likimas būtų priklausęs nuo moterų, mes 
ir šiandien gyventume urvuose, o žmogaus atradi- 
mai būtų baigęsi išmokus įžiebti ugnį. Joms terei- 
kia, kad urvas apsaugotų nuo lietaus ir vėjo ir kad 
būtų bent mažumėlę prašmatnesnis nei kaimyno 
žmonos; jos įsivaizduoja vaikus būsiant laimingus, 
jei tik jie turės urvą, panašų į jų pačių, kuriame 
jiems negrės pavojus. 

Vedęs nori nenori prisiklausai žmonos kalbų. Na, 
o visos moters kalbos šeimos rate (jau nekalbu apie 
tą antrąjį kryžių — šnekas žmonėse), neperpranta- 
mos dėl visokių išsisukinėjimų ir nenuoseklumo, 
sukasi vien apie tai, kaip išsaugoti ką turi ir nu- 
šluostyti kaimynams nosį. 

Moters kalbos panašios į vergo. Tai visiškai su- 
prantama, nes mūsų pasaulyje moters užimama pa- 
dėtis daug kuo primena vergo. Gal reiktų apgailes- 
tauti, kad taip yra, bet jeigu atsirastų toks, kuris 
norėtų, palengvinti jų dalią, aš jam nepadėčiau. 
Vergų ir moterų kalbos yra suktos. Klasta ir smur- 
tas — vieninteliai beteisių ginklai. Vergai gali 
griebtis smurto tik išvien su nelaimės draugais. 
Valstybė visą laiką budriai seka, kad jie nesusi- 
telktų, tad vergui nelieka Kitos išeities, kaip mė- 
ginti pasiekti savo tikslų klasta. Panašiai ir moterys 
negali imtis smurto, nes jos nesugeba susitelkti: 
jos nepasitiki viena kita it graikai —ir ne be pa- 

grindo. Taigi, jos irgi griebiasi apgaulės. Kiek kar- 
tų apsilankęs savo vilose ir dieną pašnekėjęs su 


vausi išsekęs, lyg su kiekvienu jų būčiau grūmę- 
sis, įtempęs visas fizines ir dvasines jėgas, kad 
manęs nesužalotų ar neapiplėštų. Vergas duoda su- 
prasti, ko siekiąs visokiausiomis priemonėmis — at- 
virom ir užuolankiom. Norėdamas tave palenkti, jis 
prispendžia pinklių, kiek įmanydamas pataikauja, 
žarsto argumentus, stengiasi įvaryti baimę ar su- 
žadinti godumą. O kam visa tai: kad nereiktų sta- 
tyti pavėsinės, kad susidorotų su silpnesniu, kad 
galėtų išplėsti savo trobelę ar įsigyti naują apsiaus- 
tą. 

Šitokios ir moters kalbos, tik jos tikslai — nepa- 
lyginamai įvairesni, priemonių arsenalas — kur kas 
gausesnis, o jos troškimas pasiekti tikslą — šimtą- 
kart stipresnis. 

Vergas dažniausiai geidžia patogumų, o už mo- 
ters troškimų slypi dalykai, kuriuos ji tapatina su 
gyvenimo prasme: kaip išsaugoti turtą, kaip įgyti 
pagarbą pažįstamų moterų, kurias ji pati niekina 
arba kurių bijo; kaip išlaikyti po raktu dukrą, kad 
ji būtų neišmanėlė, paniurėlė, ne ką geresnė už 
gyvulį. Moteriai jos tikslai taip įauga į kraują, kad 
atrodo aksioma, išmintis, kuria nevalia suabejoti. 
Todėl ji niekina bet kokią nuomonę, prieštaraujan- 
čią jos. Taip nusistačiusiai moteriai protas — nerei- 
kalingas mažmožis; ji iš anksto kurčia logikai. Ne- 
svarbu, kas tu esi: tu galėjai išgelbėti šalį, gali 
valdyti pasaulį ar pelnyti nemirtingą šlovę savo iš- 
mintim,— savo žmonai tu esi paskutinis liurbis. 

(Toliau eina pastraipa apie lytinius santykius, 
tačiau ji taip iškraipyta kopijuotojų ir perpasako- 
tojų, kad neįmanoma išsiaiškinti, kaip skambėjo 
originalus tekstas.) 


* * * 


Apie tuos dalykus paprastai . nekalbama, nors 
kartais apie juos prabyla poetai — tie patys, kurių 
apmulkinti žmonės patiki, kad vedybos — rojus, ir 
lyg drugeliai į liepsną veržiasi į ją, vildamiesi bū- 

sią išimtis. Euripidas visa tai atvirai išklojo ,„Me- 
dėjoje“. Nenuostabu, kad atėniečiai išvijo jį iš 
miesto, prakeikę, kam jisai atvirai sako tiesą. Minią 
vedė Aristofanas, vėliau parodęs — tik ne taip at- 
virai — pats gerai žinąs tuos dalykus. Bet tuomet 
jis neišsidavė, nes norėjo išguiti iš miesto už sa- 
ve geresnį poetą. O Sofoklis? Koks vyras niūriai 
nesišypso, žiūrėdamas sceną, kurioje Jokastė vie- 
ną melagystę dangsto kita, beviltiškoje padėtyje 
nuduodama, neva viskas gerai. Ryškus tos „sutuok- 
tinių meilės“ pavyzdys — žmona bet ką nuslėps nuo 
vyro, kad tik aplinkiniams atrodytų, jog viskas 
gerai; puikus įrodymas, jog per savo protelį žmo- 
na vos skiria vyrą nuo sūnaus. 

Ak, mano drauge, ieškokime paguodos filosofi- 
joje. Tai karalystė, į kurią jos nėra įkėlusios ko- 
jos; joms ji visuomet buvo nė motais. Džiaukimės, 
kad senatvei atėjus išsivaduojame nuo noro justi 
jų glamones — glamones, už kurias paaukojame 
savo gyvenimo tvarką ir ramybę. 


XXXII. Abra, Pompėjos tarnaitė, Klodijai 
(Spalio 1 d.) 


Po pasikėsinimo į mūsų valdovą man labai ne- 
ramu dėl jūsų, gerbiamoji ponia, ir jūsiškių. 

Čia viskas apsivertę aukštyn kojom: namuose vi- 
są laiką knibžda žmonių iš policijos, o mano šei- 
mininkė eina iš proto. Jisai — garbė nemirtingie- 
siems dievams — atsikėlė vidurdienį ir atrodė visai 
neblogai, buvo netgi labai linksmas, todėl mano 
ponia baisiausiai užpyko. Jis buvo peralkęs ir be 
paliovos valgė; daktaras ėmė purkštauti, o mano 
ponia parpuolė ant kelių ir ėmė maldauti, kad jis 
tiek daug nevalgytų. Bet jis ėmė taip pokštauti, 
kad mes visi vos susiturėjome nesuprunkštę. 

Ponia, jis visiems girdint pasakė, kad dar niekad 
jam pietūs taip nepatikę, kaip tąkart — pas jus. 
Markas Antonijus, karo vadas, klausia, kodėl, o 
jisai, girdi, kompanija buvusi labai maloni. O An- 
tonijus, atsiprašau. jūsų, sako, jūs turite omenyje 
Klaudilę, o jisai atsako, girdi, Klaudilė esanti ne- 
paprasta motėris. Tikiuosi, nepasielgiau netaktiš- 
kai, pasakodama jums šiuos dalykus. 

Turiu jums pasakyti, ponia, kad visiems, kuriė 
buvo atėję dieną, pranešė, kad Kleopatra — toji 
Egipto karalienė — atvykstanti šiandien arba rytoj. 

(Spalio 6 d.) 


Pereitą naktį šeimininko nebuvo namuose — pir- 
mą kartą po labai ilgo laiko, ir visi kažką negero 
galvoja. 

Karalienė atsiuntė mano poniai dovanų; ypač 
man patiko viena — nieko panašaus kaip gyva ne- 
su mačiusi. Vakar labai paslaptingai atėjo keli dar- 
bininkai, surinko jį ir paleido. Tai egiptietiški rū- 
mai, ponia, dydžio sulig žmogaus keliu. Nuėmus 
priekinę sieną, viduje matyti visi žmonės, be to, 
yra dar diendaržis, karališka procesija labai puoš- 
niais rūbais, labai gražių spalvų. Bet tai dar ne 
viskas. Kai paleidi vandenį, ponia, sunku net pa- 
aiškinti: žmogeliukai ima judėti, karalienė su vi- 
sais dvariškiais įeina vidun, lipa laiptais aukštyn (!) 
ir vaikšto po namus, o žvėrys eina prie Nilo, ge- 
Iia, o krokodilas plaukia prieš srovę (!); moterys 
audžia, žvejai gaudo žuvis — ak, nemirtingieji die- 
vai, negaliu net nupasakoti visa, kas ten darosi. 
Gali žiūrėti amžinybę. Mano šeimininkė buvo su- 
žavėta. Paliepė atnešti žvakių, ir mes pamanėme, 
kad ji ruošiasi visą naktį sėdėti. Visi sako: tai gud- 
ri karalienė — žiūrėdama į tuos rūmus, mūsų po- 
nia pamiršo viską — net pamiršo, kad vyro nėra 
namie. 

(Spalio 8 d.) 


Vakar karalienė atėjo pas mano šeimininkę. Mes 
manėme, kad ji bus labai puošniai pasirėdžiusi, bet 
ji vilkėjo paprasta žydra suknute ir nepasipuošusi 
jokiais brangakmeniais, turbūt žino, kad įstatymai 
draudžia. O plaukų, ponia, buvo visai nesusitvar- 
kiusi — susišukavusi kaip pakliuvo, ir gana, 0 aš 
dvi valandas sugaišau, kol sušukavau savo šeimi- 
ninkę. Mano šeimininkė padėkojo už tuos žaisli- 
nius rūmus, ir jos visą laiką aiškinosi, kaip jie pa- 
daryti. Karalienė labai paprasta. Ji dargi žinojo 
mano vardą ir šį bei tą man paaiškino. Tik, kaip 
sako šeimininkės sekretorius, matyt, kad ji visą 
laiką mąsto. Šeimininkas grįžo namo ir klausia, 

kaip reikatai, o mafo ponia labai oriai atšauna, la- 
bai gerai, o kaip tu tikėjaisi? Ak, ponia, matytu- 
mėt, kaip dabar elgiasi mano šeimininkas. Atrodo, 
lyg namuose būtų dešimt išdykusių vaikėzų. Jis be 
perstojo šaiposi iš mano šeimininkės ir gnaibo, 
praeidamas pro šalį. 

XXXIII. Kornelijaus Nepoto užrašai 


(Spalio 3 d.) 

Atvyko Egipto karalienė. Ostijoje ją pasitiko 
miesto ir senato delegacija, bet ji atsisakė lipti iš 
laivo, nes tarp sveikinimo vėliavėlių nebuvo dik- 
tatoriaus emblemos. Apie tai buvo pranešta Ceza- 
riui, kuris skubiai pasiuntė Azinijų Polijoną į uos- 
tą su savo ženklais. Tik tuomet ji atvyko į Romą. 
Keliavo naktį. 


J Š J 


Karatienė nieko nepriima. Sako, prastai nusitei- 
kusi. Užtat išsiuntinėjo nuostabias dovanas gal 
30-čiai įtakingų asmenų. 


„(Spalio 5 d.) 


Šiandien karalienei buvo surengtas priėmimas 
Kapitolijuje. Jos procesija buvo tokia prašmatni, 
kad Roma dar nebuvo mačiusi nieko panašaus. Iš 
tolo ji man pasirodė labai graži, nors Alina (jo 
žmona), geriau ją mačiusi (turbūt sėdėjo su vesta- 
lėmis), sako, kad ji esanti visai nesimpatiška ir kad 
jos žandikauliai baisiai išsišovę, tad burna atrodan- 
ti kaip nasrai. Bet nereikia pamiršti, kad Alina — 
moteris. Sklinda kalbos, esą kilęs smarkus barnis 
su diktatorium dėl aprėdų. Per oficialias šventes 
Egipto karalienės virš juosmens nevilki jokio rū- 
bo — matyt, todėl, kad tapatina save su deive Izi- 
de. Cezaris pareikalavo, kad ji prisidengtų krūtinę, 
kaip priimta Romoje. Ji nusileido, bet vis tiek vis- 
kas buvo matyti. Ji pasakė trumpą kalbą laužyta 
lotynų kalba, o paskui ilgesnę egiptietiškai. Dikta- 
torius atsakė egiptietiškai ir lotyniškai. 

Aukojimo ženklai buvo itin palankūs. 


M 
4 . 


102 


XXXIII — A. Ciceronas iš Romos savo broliui 

(Spalio 8 d.) 

Žodžiai „Egipto karalienė“ keri kiekvieną, tik ne 
mane. 

Daug metų susirašinėju su karaliene, esu pa- 
dares aibę paslaugų jos pasiuntinybei. Tikriausiai 
ji žino, kuo aš domiuosi, kokios mano pažiūros ir 
nuopelnai respublikai. Atvykusi čionai, ji išdalijo 
dovanas kiekvienam vyriausybės užkulisių raštinin- 
kėliui, ir dar tokias prabangias, kad jas galėtų vie- 
nas karališkas asmuo dovanoti kitam. Dovaną at- 
siuntė ir man. Ją pardavus, galima būtų metus 
išmaitinti visą Siciliją — bet kokia man nauda iš 
brangakmeniais nusagstytų galvos apdangalų ir sma- 
ragdo katinų? Bet, prisiekiu nemirtingaisiais die- 
vais, aš parodžiau jos valdytojui, tam bukagalviui 
Hamonijai, kad nesu koks prasigėręs aktorius ir 
kad vertinu dovaną ne pagal jos kainą, o pagal jos 
praktiškumą. „Tai ką,— įgėliau aš jam,— Aleksandri- 
jos bibliotekoje nėra rankraščių?“ 

Karalienės kerai gerokai išsisklaido, kai pama- 
tai ją iš arčiau. Mano nuomone, kiekvienas mūsų 
yra tam tikro amžiaus, į kurį mes krypstame tar- 
si geležies pjuvenos į šiaurę. Markas Antonijus vi- 
są laiką šešiolikmetis, ir matant skirtumą tarp šio 
ir jo nugyvento amžiaus, kaskart darosi vis grau- 
džiau. Mano gerasis draugas Brutas jau nuo dvy- 
likos metų yra rimtas, kupinas sveiko proto pen- 
kiasdešimtmetis vyras. Cezaris lieka keturiasde- 
šimtmetis — dviveidis Janas, kuris, nedrįsdamas 
apsispręsti, žvelgia iš karto į jaunystę ir senatvę. 
Nors Kleopatra ir jauna, aš ją laikau 45 metų 
moterimi, ir užtat savotiškas jos jaunatviškas ža- 
vesys atrodo visai ne vietoje. Ji apkūni lyg mo- 
teris, pagimdžiusi aštuonis vaikus. Dažnas žavisi 
jos laikysena ir eigastim — tik ne aš. Jai dvidešimt 
ketveri ir vaikšto ji kaip moteris, norinti visiems 
pasirodyti esanti dvidešimt ketverių. 

Tačiau reikia būti budriam, kad perprastum ši- 
tuos dalykus. Neatsargųjį pavergia jos titulų skam- 
besys, jos prašmatnūs aprėdai bei du nepaprastos 
galios pinklai — reto grožio akys ir skambus BalYas. 

XXXIV. Kleopatra Cezariui — laiškas ir klausimai 
(Spalio 9 d.) 


Mano Liukai, Liukai, Liukai — Krokodiliukė labai 
nelaiminga—laiminga ir labai laiminga—nelaimin- 
ga. Laiminga, nes matys savo Liuką dvyliktosios 
naktį, ištisą naktį, ir nelaiminga, nes iki tos nak- 
ties dar tūkstantis metų. Kai mano Liuko nėra ša- 
lia, aš sėdžiu ir raudu. Aš plėšau į skutus savo 
rūbus, klausinėju savęs, kodėl aš čia, o ne Egip- 
te, ką aš veikiu čia, Romoje... Visi manęs neken- 
čia, siuntinėja man laiškus, linkėdami man mirties. 
Nejaugi mano Liukas negali ateiti anksčiau, prieš 
dvyliktą? Ak, Liukai, gyvenimas trumpas, ir meilė 
trumpa, tai kodėl gi mes negalime matytis? Visą 
dieną ir naktį kiti gali matyti mano Liuką. Nejau- 
gi jie myli jį labiau nei aš? Nejau jisai myli juos 
karščiau negu mane? Ne, ne, nieko šiame pasau- 
lyje nemyliu stipriau už savąjį Liuką, manąjį Liu- 
ką mano glėby, laimingą, laimingą manąjį Liuką 
mano glėby. Išsiskirti — žiauru, beprasmiška, kvaila. . 

Bet jeigu to nori mano Liukas, man belieka verk- 
ti... Aš nesuprantu jo, tik verkiu ir laukiu dvy- 
liktosios. Ak, mano Liukai, parašyk man kasdien 
po laišką; aš naktį negaliu užmigti, jei dieną ne- 
gaunu švelnaus tavo laiško. Kasdien siunti dova- 
nas ir žinutę. Aš jas išbučiuoju, nepaleidžiu iš ran- 
kų, bet kai prie jų nepridedi tikro laiško, aš ne- 
patiriu laimės. 

Aš rašysiu kasdien po laišką ir sakysiu savo 
Liukui, kad myliu jį vieną ir mąstau vien apie jį. 

Na, o dabar keletas nemalonių smulkmenų, ku- 
rių turiu jo paklausti, kad neprarasčiau orumo ir 
pasirodyčiau esanti jo globos verta viešnia. At- 
leisk Krokodiliukei už šiuos nemalonius klausimus. 


1. Per savo pobūvį aš nulipsiu ant žemutiniojo 
laiptelio pasveikinti Liuko žmonos. Ar man reikės 
atsistoti ant žemiausiojo laiptelio sveikinant Liuko 
tetą? Kaip man sutikti konsulus ir jų žmonas? 

(Cezario atsakymas: Lig šiol visos karalienės nu- 
lipdavo ant žemiausio laiptelio. Aš keičiu tvarką. 
Mano žmona ir teta bus kartu su manim. Tu pa- 
sitiksi mus prie arkos. Tavo sostas stovės ne ant 

aštuonių pakopų, o ant vienos. Visus kitus svečius 
sutiksi atsistojusi šalia sosto. Tau gali pasirodyti, 
kad šitaip atrodysi ne taip didingai, kaip tuo at- 
veju, jei sostas būtų pakeltas per aštuonias pako- 
pas. Bet tu savotiškai nusižemintum, nulipdama tuos 
aštuonis laiptelius; o tau tektų šitaip padaryti su- 
tinkant konsulus — juk jie yra ar buvo mano aukš- 
čiausioii valdžia. Tad viską apmąstyk ir suprasi, 
kad Liukas teisus.) 

2. Ponia Servilija neatsakė į mano kvietimą. Liu- 
kai, tu žinai, kad aš to nepakęsiu. Aš žinau, kaip 
priversti ją ateiti ir aš ją priversiu. 

(Cezario atsakymas: Aš nesuprantų, ką tu nori 
pasakyti. Ponia Servilija ateis.) 

3. Jei naktis bus šalta, aš negalėsiu nė per pusę 
žingsnio atsitraukti nuo savo krosnelių, nes sus- 
tirsiu į ožio ragą. Bet iš kur aš gausiu pakanka- 
mai krosnelių savo svečiams, kai žiūrėsime van- 
dens baletą? 

(Cezario atsakymas: „Aprūpink krosnelėmis savo 
rūmų damas. Mes, italai, prie šalčio pripratę ir 
Šinamės nuo jo rūbais.) 

4. Egipto karaliams nepriimta kviestis į svečius 
šokėjas ir aktorius. O man prisakyta pasikviesti 
aktorę Kiteridę. Esą ji daugelio patricijų laukiamas 
svečias, be to, ir jūsų sūnėnas ar pusbrolis Mar- 
kas Antonijus nė žingsnio neinąs be jos. Ar aš 
privalau pasikviesti ją? O svarbiausia jį? Jis kas- 
dien ateina į mano rūmus. Jo akys tokios įžū- 
lios... Aš nepratusi, kad iš manęs šaipytųsi. 

(Cezario atsakymas: Pakviesk. Bet tai dar ne vis- 
kas. Susipažink su ja artimiau. Nors ji vežiko duk- 
ra, bet kuri aristokratė gali pasimokyti iš jos orios, 
žavinčios laikysenos ir grakščių manierų. 

Netrukus tu pati suprasi, kodėl aš ja žaviuosi. 
Be to, esu jai asmeniškai skolingas. Per ją mano 
giminaitis Markas Antonijus tapo man dar ir drau- 
gu. Mes, vyrai, galima sakyti, esame tuo, kuo 
mus paverčia moterys — tas pats pasakytina ir apie 
moteris,— nes vyras negali pakeisti bjauraus bū- 
do moters. Markas Antonijus buvo ir visuomet liks 
geriausias ir populiariausias provincijos sportinin- 
kas. Prieš dešimtį metų jį pribaigdavo kelios mi- 

nutės rimto pašnekesio ir jam kildavo nesulaiko- 
mas noras sustatyti tris stalus... ant smakro. Net 
karai atimdavo iš jo tik kruopelytę veltui švais- 
tomos energijos. Roma drebėdama laukė jo išdai- 
gų: jis galėdavo be menkiausio sąžinės graužimo 
padegti ištisą miesto rajoną, atrišęs paleisti į upę 
visus laivelius ar išvogti senato drabužius. Šitaip 
jis elgdavosi ne iš blogos valios, bet instinktyviai.. 
Kiteridė jį smarkiai pakeitė, tiesiog sutramdė. Aš 
nekenčiu svieto lygintojų, kurie tegali įvesti tvar- 
ką įstatymais, prislegiančiais pavaldinius ir slopi- 
nančiais- jų džiaugsmą ir priešiškumą. Deja, aplink 
mane tokių žmonių apstu. Toks Katonas arba Bru- 
tas trokšta sukurti darbščių pelyčių vaistybę, bet 
per savo vaizduotės skurdumą būtent tuo kaltina 
mane. Būčiau laimingas, jei apie mane žmonės ga- 
lėtų sakyti kaip apie Kiteridę— esą aš galėjęs 
prijaukinti laukinį žirgą, neužgesinęs kibirkščių jo 
akyse ir neatėmęs noro lėkti kaip vėjui. Bet Ki- 
teridei buvo deramai atlyginta. Be jos jis niekur 
neina; ir teisingai daro — kur jis rastų geresnį pa- 
lydovą? 

Bet man jau metas baigti laišką. Štai jau pus- 
valandis manęs laukia delegacija iš Luzitanijos 
pasiskųsti mano žiaurumu ir neteisingumu. 

Paliepk Šarmijanai šiąnakt laukti svečio. Jis ateis 
apsirengęs nakties sargybiniu pro Aleksandrijos 
vartus. Tai bus apyaušriu — vos tik aistra įveiks 
išmintį. 

Tegul Egipto karalienė, tas Feniksas moters pa- 
vidalu, miega. Ją pažadins švelni ranka. 

Tu teisi — gyvenimas trumpas, o išsiskyrimas — 
beprotybė.) | 


XXXIV — A. Aktorė Kiteridė iš Bajų Ciceronui 
į jo vilą prie Tuskulo 

(Šis laiškas, rašytas metais anksčiau, pridedamas 
čia, kad išsamiau paaiškintų 4-0jo Kleopatros klau- 
simo mintį.) 

Ponia Kiteridė perduoda savo gilią pagarbą di- 
džiausiam pasaulio advokatui ir oratoriui, . Romos 
respublikos išgelbėtojui. 


-- 

Gerbiamas pone, diktatorius pavedė jums pa- 
rengti savo aforizmų rinkinį Mano ausis pasiekė 
gandas, kad į rinkinį įtraukti pašnekesiai iš pobū- 
vio, Marko Antonijaus surengto prieš trejetą me- 
tų jūsų garbei, ir mano nepagarbios pastabos apie 
diktatorių. Paakinta kilnių žodžių, kuriais jūs taip 
dažnai ir taip maloniai mane apiberiate, - maldauju 
jūsų tas frazes praleisti. 

Išties per pilietinius karus aš kitaip žiūrėjau į 
diktatorių: prieš jį Kovėsi du mano broliai ir ma- 
no vyras, padėjęs galvą tame kare. Tačiau paskiau 
diktatorius su jam vienam būdingu gailestingumu 
atleido mano broliams, davė jiems žemių; jis įve- 
dė reformų, kurios nuramino įsiaudrinusį kraštą; 
jis pavergė mūsų širdis ir pelnė mūsų ištikimybę. 

Ateinančiais metais aš palieku sceną ir tuomet 
mano senatvę aptemdys mintis, kad mano neapgal- 
voti žodžiai nenueina nuo lūpų — juk visi jūsų 
darbai nuolatos visų minimi. 

Tik jūs vienas galite išvaduoti mane nuo tos 
kančios. 

Kaip savo dėkingumo ir susižavėjimo ženklą 
siunčiu jums rankraštį. Tai Menandro „Mergaitės 
iš sudužusio laivo“ prologas, rašytas jo paties 
ranka. 


XXXV. Cezaris Klodijai 
(Spalio 10 d.) 


Man apmaudu, sužinojus, kad būsiu prašomas ne- 
leisti Jums dalyvauti susiėjime, į kurį susirinks 
visos gerbiamos Romos moterys, nors kol kas ma- 
nęs nepasiekė nė vienas pranešimas, kuris paska- 
tintų šitaip pasielgti. 

Tačiau aš turiu į jus dar vieną reikalą. 

Perskaičiau daug laiškų, kurie nebuvo skirti ma- 
no akims. To nežino nei tų laiškų siuntėjai, nei 
adresatai. 

Negalima smerkti moters, nemylinčios to, kuris 
ją myli. Bet tuomet moteris puikiai žino, kaip 
pagilinti ar apmaldyti garbintojo kančias. Aš tu- 
riu omenyje poetą Katulą, kurio duoklė Romai ne- 
mažiau svari, nei jos valdovų, ir už kurio dvasinę 
pusiausvyrą aš jaučiuosi atsakingas. 

Valdžią turintys labai lengvai gali griebtis gra- 
sinimų. Aš retai pasitelkiu šį ginklą. Tačiau pa- 
sitaiko, kad valdžioje esantys jaučia nei įkalbinė- 
jimais, nei maldavimais negalį sudrausti neklauža- 
dos vaiko ar niekadėjo. Kuomet nepadeda 
grasinimai, tenka griebtis bausmės. 

Manau, jūs suprantate, kad jums būtina kuriam 
laikui išvykti iš miesto. 


XXXV — A. Klodija Cezariui 

Ponia Klodija Pulchra nustebo, perskaičiusi dik- 
totariaus laišką. Ji prašo diktatoriaus leidimo pa- 
silikti Romoje iki priėmimo pas Egipto karalienę 
Kleopatrą. Kitą dieną ji išvyks į savo užmiesčio 
vilą ir išbus ten iki gruodžio. 

XXXVI. Cezaris Kleopatrai — kasdien rašytų laiš- 
kų ištraukos 

(Antroji spalio pusė.) 


* * * 


(Egiptietiškai. Daug šio laiško žodžių dabar jau 
nežinomi, todėl pateikiamos spėjamos jų reikšmės. 
Matyt, tai Aleksandrijos uosto tavernų žargonas, ku- 
rio Cezaris išmoko prieš keletą metų, lėbaudamas 
su padugnėmis.) | 

Tegul Šarmijana atsargiai atidaro siuntinį. 

Aš juos pavogiau. Paskutinį kartą vogiau 9 me- 
tų būdamas, tad patyriau visa, ką junta įsilaužė- 
liai ir kišenvagiai. Žiūriu, kad suku tuo išsisuki- 
nėjimo ir veidmainiavimo keliu, kuris skirtas 
nusikaltėliams. (Manoma, kad Cezaris pavogė kve- 
palų flakonėlį nuo savo žmonos tualetinio staliuko.) 

Bet ko tik aš nepadaryčiau dėl šviesiosios Egip- 
to karalienės?! Aš ne tik ėmiau vogti — aš kvai- 
lioju. Aš mąstau vien apie ją. Aš darau siaubin- 
gas klaidas darbe, pamirštu pavardes, nežinia kur 
nukišuų dokumentus. Mano sekretoriai nustėrę; aš 
net girdžiu jų šnabždesį sau už nugaros. Aš verčiu 
lankytojus laukti, atidėlioju reikalus. Ir visa tai — 
kad valandų valandas galėčiau šnekučiuotis su am- 
žinai gyva Izide, su deive, su ragana, atėmusia iš 
manęs protą. Niekas nėra toks girtas, kaip tas, kurs 

prisimena nakčia šnabždėtus žodžius. Kas pasaulyje 
gali prilygti šviesiajai Egipto karalienei? 


(Lotyniškai.) 

Kur mano išmintingoji Liukė, mano geroji Liu- 
kė, mano supratingoji Liukė? Kodėl ji tokia nepro- 
tinga, tokia užsispyrusi, žiauri man ir sau? 

„Mano perle, mano lotose— jei tavo skrandžiui 
nepatinka mūsiškė kvietinė pasta — nevalgyk jos! 
Joks rytietis negalėjo jos valgyti; nei tavo tėvas, 
nei karalienė „Anesta. Mes, romėnai,— arkliškos 
sveikatos. Mes galime valgyti bet ką. 

Aš prašau tavęs, maldauju —elkis išmintingai. 
Meldžiuosi, kad tau nebūtų skaudu, bet aš pats 
kenčiu, ak, kaip kenčiu... Mano pasiuntinys lauks 
iš Šarmijanos tavo žinios. Ak, mano žvaigžde, fe- 
nikse — rūpinkis savim, elkis išmintingai! 

Tu išvarei mano atsiųstą daktarą. Kodėl neleidai 
jam tave apžiūrėti? Nejaugi negalėjai nors trupu- 
tėlį su juo pašnekėti? Tu sakai, neva jūsų egip- 
tietiškai: medicinai — dešimt tūkstančių metų, o 
mes, romėnai, vaikai, palyginti su jumis. Taip, taip, 
bet aš kalbėsiu su tavim rūsčiai: jūsų gydytojai de- 
šimt tūkstančių metų mokosi nesąmonių. Tu tik pa- 
mąstyk akimirką apie mediciną. Dauguma daktarų 
yra apgavikai. Kuo senesnis gydytojas, kuo labiau 
gerbiamas, tuo labiau jam reikia apsimetinėti viską 
žinant, tad sendamas jis išmano vis mažiau. Vi- 
suomet kreipkis į tokį daktarą, kurio nekenčia gar- 
siausi jo kolegos. Kreipkis į jauną, išmintingą dak- 
tarą, kuriam dar neaptemdė proto nesąmonės. Liu- 
ke, pažadėk, kad priimsi manąjį Sosteną. 

Aš negaliu tau padėti — prašau, rūpinkis savim! 

Myliu. : 


* * * 


Taip, aš klausau Egipto karalienės. Aš darau vi- 
sa, ką ji paliepia. 

Visą dieną mano pakaušis buvo violetinis. Vie- 
nas po kito svečiai žiūrėjo į mane paklaikusiomis 
akimis, bet nė vienas nepasiteiravo, kas man nu- 

tiko. Štai ką reiškia būti diktatorium: niekas ne- 
drįsta paklausti. Atstryksėčiau viena koja nuo sa- 
vo namų iki Ostijos ir -atgal, bet niekas nė žodeliu 
neprasitartų man. 

Galiausiai atėjo valytoja plauti grindų ir sako: 

— Ak, dieviškasai Cezari, kas nutiko jūsų gal- 
vai? 

— Močiut,— atsakiau, — didžiausioji pasaulio mo- 
teris, gražiausioji pasaulio moteris, išmintingiausio- 
ji pasaulio moteris man pasakė, kad, įtrynus plikę 
balzamu iš medaus, kadagio uogų ir pelynų, atau- 
ga plaukai. Ji -paliepė man šitaip gydytis, o aš jos 
visuomet klausau. 

— Dieviškasai Cezari— atsakė jinai —nesu aš 
didi, graži ar išmintinga, bet gerai žinau viena: vy- 
ras gali turėti plaukus arba smegenis — viena ir 
kita kartu nebūna. Jūs ir taip gražus, jūsų šviesy- 
be, o kadangi nemirtingieji dievai nepagailėjo 
jums proto, matyt, jie nenorėjo, kad jūs puikuo- 
tumėtės garbanom. 


Reiks padaryti šią moterį senatore. 


* * * 


Dar niekad nesijutau toks bejėgis, šviesioji ka- 
raliene. Aš paaukočiau visus savo sugebėjimus mai- 
nais už vieną — valdyti orą,— bet tai neįmanoma. 
Jau daug metų niekas nėra taip siutinęs manęs, 
kaip tie šalti lietūs. Aš pasidariau kaip koks vals- 
tietis. Mano raštininkai suraukę kaktas žvalgosi 
vienas į kitą. Jie mato, kaip aš vis einu prie du- 
rų ir tyrinėju dangų. Naktį išlipęs iš lovos einu 
į balkoną: nustatau vėjo kryptį, ieškau žvaigždžių. 
Siunčiu tau dar vieną kailinį apklotą — gerai apsi- 
kamšyk. Sako, šie negailestingi lietūs nesiliaus dar 
dvi dienas. Per visą žiemą saulė išlįs tik retkar- 
tėmis. Mano draugas turi Salerne vilą; ten šiaurys 
neužpučia. Nuvyksi ten sausyje, o aš— kiek vė- 
liau. | 

Būk kantri, rask kokį užsiėmimą. 

Parašyk man. 

XXXVII. Katulas Klodijai 

(Spalio 20 d.) f 

Mano sielos siela, šįryt apsiverkiau, gavęs tavo 
žinutę. 

Tu man atleidai. Tu supratai, kad mes nRnenorė- 
jome tavęs įžeisti, Klaudile. Stengiuosi prisiminti, 
ką aš pasakiau, kad taip tave įpykinau. 

Bet mes apie tai nebegalvosime. Tu mums atlei- 
dai, ir tai užmiršta. 

Bet ak, kilnioji Klaudile, neprilygstamoji Klaudi- 
le — pasirenk dar kartą mums atleisti. Mes nė ne- 
nujaučiame, kada netyčia užsitrauksime tavo rūs- 
tybę. Tikėk — dabar ir visuomet — mes niekad, 
NIEKAD nenorime tavęs užgauti. Neatsisakysiu šių 
žodžių niekuomet... Kaip tu galėjai nesuprasti, -įsi- 
žeisti dėl... bet tai jau pamiršta. 

Klaudile, aš vis dėlto turiu tau pasakyti — pa- 
sistenk manęs neskaudinti. Pameni, kai jam girdint 
tu pasakei: „Valerijus dar neparašė eilėraščio, ku- 
ris būtų nuo pradžios iki pabaigos vienodai vykęs“. 
Klaudile, nejaugi tu nesupranti, kad poetui nėra 
nieko baisiau?! Keletas gerų eilučių, o visa kita — 
dirbtina. Nejaugi aš išties nesu parašęs išbaigto 
eilėraščio? Kodėl tu šitai pasakei —ir dar jo a 
vaizdoje? 

O dėl priėmimo pas karalienę, aišku, tavęs pa- 
klausysiu, nors neturėjau ypatingo noro ten rody- 
tis. Daugelis mūsų klubo narių eis ten kartu ir 
ragina mane parašyti tam įvykiui skirtą odę. Už- 
rašiau kelis posmus, bet nesiseka, ir mielai atsi- 
sakyčiau -šios užduoties. Iš to, ką esu apie ją gir- 
dėjęs (ypač apie jos nekuklius drabužius) spren- 
džiu, jog ji nepakenčiama. 

Ne, aš nesergu. 

(Vėliau.) 

Buvau beišsiunčiąs tau šį laišką, kai netyčia nu- 
girdau, jog tu keliems mėnesiams išvyksti į pro- 
vinciją Kodėl? KODĖL? Nejau tai tiesa? O, ne- 
mirtingieji dievai, tai juk netiesa —tu juk būtu- 
mei man pasakius. KODĖL? Žiemą tu juk niekada 
neišvykdavai iš Romos? Ką tai reiškia? Nežinau 
nė ką galvoti. Tu juk anksčiau niekada neišvyk- 
davai iš Romos žiemą? 

Jei tai tiesa, Klaudile, Klaudile — pasikviesk ma- 
ne. Mudu skaitysime. Mudu vaikštinėsime pajūriu. 
Tu rodysi man žvaigždes. Niekas nėra man taip 
gražiai pasakojęs apie žvaigždes kaip tu. Aš vi- 
suomet tave garbinu, bet tomis valandėlėmis ma- 
no akyse tu pavirsti deive. O taip, vyk į savo 
vilą, mano skaisčiausioji žvaigžde, mano perle, ir 
leisk man atvykti pas tave. 

Kuo daugiau apie tai mąstau, tuo man liūdniau. 

Ką tai reiškia? 

Žinau, kad privalau nieko neprašyti nieko 
nereikalauti. Bet tokia meilė kaip manoji negali ty- 
lėti — ji vis tiek prabyla. Didingoji, baisioji Klau- 
dija — paklausyk manęs vieną vienintelį kartą. Ne- 
vyk į savo vilą... Ne, ne taip. Jei privalai pa- 
likti Romą, KELIAUK VIENA. Nedrįstu prašyti, 
kad pasiimtumei mane, tačiau tu bent gali išvykti 
viena. 

Taip, prisipažinsiu: aš sergu. Nuo to laiko, kai 
žmogus pažino meilę, 'atstumtieji įsimylėjėliai daž- 
nai apsimesdavo sergą. Aš neapsimetinėju. Tu nori 
mane pribaigti? Toks tavo tikslas? Bet aš neno- 
riu mirti. Prisiekiu tau: aš priešinsiuos iki pasku- 
tinio atodūsio. Nežinau, kiek dar ištversiu. Many- 
je tūno kažkas stipresnis už mane; jis tyko manęs. 
Kiaurą naktį jis tūno mano kambario kertėje, ne- 
nuleisdamas akių kol aš miegu. Staiga aš pabundu 
ir juntu jį Virš savo lovos. 

Patikėk, jei tu pasiimsi jį kartu, aš tikrai neat- 
laikysiu, Tu vadini mane paliegėliu, bet aš toks 
nesu. Aš galėčiau valandą išlaikyti tą tavo drau- 
gužį iškėlęs ore, o paskiau trenkti į sieną, nė tru- 
pučio nepavargęs. Tu juk žinai, kad aš ne nugei- 
bėlis ir kad tik nepaprasta jėga gali mane užmušti. 

Nenorėčiau, kad šie žodžiai tau pasirodytų pikti. 
Jei tu išties rengiesi į savo vilą, pažadėk, kad būsi 
viena. O jeigu nenori, kad aš būčiau su tavim, 
padarysiu, kaip tu dažnai man liepdavai — grįšiu į 
gimtinę, į šiaurę, ir lauksiu tavęs pasirodant Ro- 
moje. 

Parašyk man apie tai. Klaudija, Klaudile, papra- 
šyk, ką padaryti dėl tavęs — ką -nors realaus. Ne- 
prašyk, kad pamirščiau tave ar būčiau tau abe- 

jingas. Neprašyk, kad nesidomėčiau, kaip tu leidi 
laiką. Bet jeigų mums lemta išsiskirti, duok man 
kokią užduotį, kad nepaliaučiau jutęs ryšį su tavim. 

O, šviesioji karaliene, didingesnė už visas Egip- 
to karalienes, išmintingoji ir geroji, didžiadvasiš- 
koji ir maloningoji — vienas žodis iš tavųjų lūpų 
gali mane pagydyti. Vienu šypsniu gali padaryti 
mane — mus — laimingiausią iš visų poetų, kada 
nors šlovinusių nemirtinguosius dievus. 


XXXVII — A. Klodija Katului 

(Per jo pasiuntinį.) 

Taip, brangusis Gajau, aš vykstu į vilą — tai tie- 
sa. Vienut viena. Tiksliau tariant, tik su astrono- 
mu Sozigenu. 

Mieste nusibodo. Aš dažnai tau rašysiu. Galvo- 
siu apie tąve su meile. Susikrimtau, sužinojusi, jog 
tu sergi. Man rodos, tu išmintingai pasielgsi, grįž- 
damas į gimtinę. Siunčiu dovanų — perduok jas 
motinai ir seserims. 4 

Tu prašei užduoties. Kokią užduotį galiu tau pa- 
skirti, kurios dar nebūtų pašnibždėjęs tau tavasis 
genijusė Pamiršk visa, ką esu sakiusi apie tavo 
eiles ir atmink štai ką: tik judu su Lukrecijum 
padarėte Romą naująja Graikija. Pamenu, tu sakei 
neketinąs rašyti tragedijų, nors sykį prasitarei ga- 
lįs parašyti antrą „Eleną“. Suteiktumei man džiaugs- 
mą, parašęs eilių, bet jeigu tu dar sukurtum vei- 
kalą, panašų į „Eleną“, mes galėtume jį suvaidinti, 
kai aš grįšiu iš vilos. Aš išvykstu kitą rytą po 
priėmimo pas karalienę, o grįšiu kelios dienos prieš 
apeigas (Gerosios Deivės garbei). 

Rūpinkis savo sveikata. 

Nepamiršk savo Jaučiaakės! 


XXXVIII. Cezario dienoraštis—laiškai Lucijui Ma- 
milijui Turinui į Kaprio salą 

1008. (Apie tai, kaip Kleopatrą sužavėjęs Kaprio 
vynas.) 

1009. (Cezaris atsiprašo ilgai nerašęs.) 

1010. (Apie meilės poeziją.) 

Mums visiems daro įspūdį kaimo ir turgaus dai- 
nos. Būdavo, ištisas dienas mane persekioja ko- 

kia daina, nugirsta anapus sodo tvoros ar karei- 
vių dainuota prie laužo: „,„Nesakyki ne, ne, ne, ma- 
žoji belge“, ar „Pasakyk, mėnuli, kur dabar ma- 
noji Chloja?“ Bet kai eilės rašytos meistro, tai 
nebe kančia; prisiekiu Herkuliu — tuomet tu paky- 
li nuo žemės! Mano žingsnis dusyk pailgėja, ir 
pats, rodos, dukart padidėju. 

Šiandien vos susituriu visų lankytojų akivaizdo- 
je neužtraukęs kokio posmo... Bet dabar neberei- 
kia graikų poetų, nes mes turime kas rašo romė- 
niškas eiles, prisiekiu nemirtingaisiais dievais. 

Ille mi par esse deo videtur, 

Ille, si fas ęst, superare divos, 

Cui sedens adversus identidem te 

Spectat et audit 

Dulce ridentem.... 


(Tarsi dievas koks akyse man matos, 

net pačius dievus, o dangau, pranokęs, 

tas, kuris visad, prie šalies prisėdęs, 

regi ir girdi 

juokiantis tave. ...) 

Šie žodžiai — Katulo, parašyti, kuomet jis buvo 
laimingesnis. Nujaučiu, kad dabar nerasi nelaimin- 
gesnio Už jį. Tos eilės atspindi visą jo jaunystę, 
bet man jos nušviečia manąjį saulėlydį... 

XXXIX. Klodijos rašteliai Markui Antonijui 

(Antroji spalio pusė.) 

Rūmuose šiandien buvo neapsakomai puiku. Prieš 
užkariautoją neatsilaikė seniausios Romos sienos 
atsparos — Servilija, Fulvija Mansa, Sempronija. 

Tavęs buvo pasigesta. Jos šviesybė palankiai šne- 
kėjo apie tave, bet dabar aš -ją pažįstu ir Žinau, 
ką reiškia tos sučiauptos lūpos. 

Perduok mano Neprilygstamajai (Kiteridei), kad 
karalienė apie ją teiravosi. Ji sakė, kad diktatorius 
kalbėjo apie ją su neslepiamu susižavėjimu. 


* * * 


Tau išėjus, Nilas iš nesutvardomo įniršio liejosi 
iš krantų. Man ji suniurnėjo, kad egiptietiška pa- 
tarlė byloja: „Visos pagyrūno žaizdos — nugaroj . 

Aš tave užstojau; tuomet ji nusivedė mane į mie- 
gamąjį ir pavaišino pyragaičiais. Aš jai papasako- 
jau, kaip šauniai tu koveisi prie Farsalo, koks nar- 
sus buvai mūšyje prieš Aristobulą. Neabejoju, kad. 
ir Ispanijoje tu koveisi ne mažiau drąsiai, bet ne- 
žinodama smulkmenų, sukūriau pasakėlę, kokį ne- 
paprastą žygdarbį tu atlikai prie Kordubos. Nuo 
šiol tai bus istorija. Bet ji iškart, sakyčiau, perne- 
lyg staigiai, nusuko kalbą. 


+ * k 
(Spalio 27 d.) 


Viskas' parengta. 

Egiptas tavo rankose, jei tik tiksliai vykdysi vi- 
sus mano nurodymus. Viskas priklauso nuo to, kaip 
pataikysi momentą. 

Atvyk į priėmimą anksti ir nekreipk į ją dėmesio. 

Tvirtovės viršininkas, žinoma, anksti išeis namo 
su žmona ir teta. 

Aš ateisiu vėlai ir pasakysiu jai, kad tu ketini 
pademonstruoti tokį drąsų žygdarbį, kokio dar ne- 
buvo mačiusi Roma ir patarsiu. nieku gyvu neiti 
jo žiūrėti. Argi tai ir nebus toks a žygdarbis, 
kokio Roma dar nemačiusi? 

Tačiau nepamiršk savo pažado — neįsimylėk jos! 
Jeigu kils toks pavojus, aš atsisakau tau padėti, o 
lažybos bus nutrauktos. 

Sunaikink šį raštelį — ne, nesunaikink, verčiau 
atiduok mano pasiuntiniui — pati tai padarysiu. 


XL. Ponia Julija Marcija — Lucijui Mamilijui Tu- 
rinui į Kaprio salą 

(Spalio 28 d.) 

Kaip nudžiugau, mano brangusis berniuk, gavu- 
si tavo laišką ir sužinojusi galinti tau parašyti! Ir 
kad galiu tave aplankyti. Jeigu leisi, atvyksiu pas 
tave tuoj po Naujųjų metų. 

Visos mano mintys dabar sukasi apie šventę 
(Gerosios Deivės garbei); paskui turėsiu Egrįžti į 
savo ūkį, suvesti metų sąskaitas ir vadovauti sa- 
turnalijoms mūsų kalnų kaimelyje. O tuomet jau: 
galėsiu pasukti į pietus. Jau dabar netveriu džiaugs- 
mu, apie tai galvodama. 

Rašai turįs laiko skaityti ilgus laiškus, o aš pa- 
prastai turiu net per daug laiko ilgiems laiškams 
rašyti. Tikiuosi, šis laiškas vis dėlto nebus perne- 
lyg ilgas — tiesiog atsiliepiu į tavo žinutę ir pa- 
sakoju vakarykščius įvykius. Manau, tau bus įdo- 
mu. Tu tikini turįs šaltinių, iš kurių sužinai, kas 
dedasi Romoje, todėl aš stengsiuos pasakoti vien 
tai, ką pati patyriau ir ką vargu ar sužinosi iš 
kitų. 

Vakar vakare įvyko priėmimas pas Egipto kara- 
lienę, kuri atvėrė savo rūmus Romai. Be abejo, iš 
kitų išgirsi, kaip prabangiai buvo išpuošta jos re- 
zidencija, apie dirbtinius ežerus, pasirodymus, žai- 
dimus, apie maišatį, valgius ir muziką. 

Įsigijau draugę, nors mažiausiai to tikėjausi. Gal 
karalienė ir turi pagrindą stengtis man įtikti, bet 
manęs lengvai neapgausi, ir aš nesuklysiu, saky- 
dama, jog mudvi nuoširdžiai viena kita susidomė- 
jome. Abiem magėjo sužinoti vienai apie kitą — 
mes juk tokios skirtingos. Kai žmonės tokie nepa- 
našūs, lašelis nepasitikėjimo, kyla panieka ir pa- 
šaipa, bet pakanka kruopelės geros valios, ir judu 
suriša maloni draugystė. 

Atplaukiau valtim su sūnėnu ir jo žmona. Prie 
vartų, vaizduojančių Filų šventyklą prie Nilo, mus 
pasitiko karalienė. Mūsų Tiberis atrodė kaip Egip- 
to upė, neregėtai gražus, kaip ir karalienė. Kai ku- 
rie tai neigia; bet jie apakinti nusistatymo. Jos 
oda — geriausio graikiško marmuro baltumo ir to- 
kia pat lygi, akys — rudos, didelės ir nepaprastai 
gyvos. Tos akys ir jos žemas balsas, kuriame kas- 
kart išgirsti vis naujų atspalvių, be paliovos spin- 
duliuoja laimę, pasitenkinimą, linksmybę, išmintį ir 
pasitikėjimą. 

Susirinko ten ir Romos gražuolės. Volumnija, Li- 
vija Dolabela ir Klodija Pulchra stovėjo įsitempu- 
sios, lyg nesavos. 

Atrodė, tarsi visos tuoj ims nepatenkintos purkš- 
tauti. 

Karalienė buvo apsirengusi kaip deivė Izidė. 
Suknia išpuošta žydrais ir žaliais brangakmeniais, 
išsiuvinėta. Pirmiausia ji aprodė mums sodus; jos 
pastabos dažniausiai buvo skirtos Pompėjai, kuri 

atrodė sukaustyta baimės —ir stačiai gėda — neži- 
nojo ką atsakyti. Karalienė elgiasi labai paprastai, 
tad visi šneka su ja nesivaržydami. Taip buvo ir 
man. Ji atsivedė mus prie savo sosto ir pristatė 
mums savo rūmų didikus ir damas. Paskui ji pa- 
sveikino ilgas voras svečių, kurie laukė visą tą 
laiką, kol ji deramai pasveikino diktatorių. 

Ketinau anksti grįžusi eiti miegoti, bet delsiau, 
su savo amžiaus draugėmis stebėdama įvairiausias 
linksmybes ir ragaudama gardžiausius skanėstus 
(todėl baisiausiai išgąsdinau Semproniją Metelą, ku- 
ri tikino, esą jie užnuodyti). Staiga pajutau, kaip 
kažkieno ranka palietė mano ranką. Tai karalienė 
kvietė mane prisėsti šalia. Ji nusivedė mane į kaž- 
kokią pavėsinę, apšildomą krosnelėmis, ir, pasiso- 
dinusi ant kušetės, kurį laiką šypsojo, netardama 
nė žodžio. | 

— Kilnioji ponia,— prabilo ji — mūsų šalyje įp- 
rasta, kad susitikusios dvi moterys viena kitos šio 
bei to klausia... 

— Labai džiugu, šviesioji karaliene,— atsakiau, — 
atsidurti egiptietiškoje aplinkoje, susipažinti su ša- 
lies papročiais. 

— Mes pasakojame viena kitai — tęsė ji,— kiek 
vaikų turime, ar sunkiai gimdėme. 

Tuomet mudvi abi nusikvatojome. 

— Mes, romėnės, neturime tokio papročio,— at- 
sakiau, pagalvojusi apie Semproniją Metelą,— bet, 
mano galva, jis labai vykęs.— Tada aš jai papasa- 
kojau apie savo vaikus, ji man apie savuosius. Ji 
išsitraukė iš šalia stovinčios spintutės porą puikių 
savo vaikų portretų ir parodė man. 

— Visa kita,— sukuždėjo jinai; — nelyginant mi- 
ražas mūsų dykumose. Aš dievinu savo vaikus; aš 
norėčiau turėti jų šimtą. Kas dar pasaulyje gali 
prilygti šioms mieloms galvutėms, šioms trapioms 
gražutėms galvutėms?! Bet aš — karalienė, — tarė ji 
žvelgdama į mane ašarų kupinomis akimis, — aš tu- 
riu išvykti į keliones, turiu aibes kitų rūpesčių. 
Ar turite vaikaičių? 

— Ne, atsakiau, — nė vieno. 

— Ar jūs mane suprantate? — paklausė. 

— Taip, jūsų didenybe, suprantu. 

Paskiau mes sėdėjome tylėdamos. Patikėk, mato 
brangusis berniuk, nemaniau, kad šitaip šnekučiuo- 
siuos su Nilo ragana. 

Mus pertraukė sūnėnas, atsivedęs Marką Anto- 
nijų ir aktorę Kiteridę. Jie apstulbo, pamatę, kaip 
mudvi sėdime ir ašarojame, kai šalia trankiai gro- 
ja orkestras, o viskas užlieta deglų šviesos. 

— Mes kalbėjome apie gyvenimą ir mirtį — at- 
sistojusi tarė karalienė ir ranka perbraukė skruos- 
tus.— Man nuo to pasidarė tik lengviau. 

Kaip man pasirodė, nekreipdama jokio dėmesio į 
mano sūnėną, ji tarė Kiteridei: 

— Kilmingoji ponia, aš girdėjau ir ne iš eili- 
nio vertintojo, kad niekas nemoka kalbėti lotyniš- 
kai ir graikiškai gražiau už jus? 

Šis laiškas ir taip jau per ilgas. 

Prieš atvykdama parašysiu tau dar kartą. Pas- 
kutinįjį tavo prašymą įvykdysiu kuo stropiausiai. 

Labai džiaugiuosi, gavusi tavo laišką ir žinoda- 
ma, kad galėsiu tave pamatyti. 


XLI. Aktorė Kiteridė Lucijui Mamilijui Turinui į 
Kaprio salą 
(Spalio 28 d.) 


Mano brangusis drauge, 

nekantraudama, su didžiausiu džiaugsmu širdyje 
laukiu gruodžio, kada atvyksiu pas tave. Mudu 
šnekučiuosimės, skaitysim... Aš vėl laipiosiu po 
aukščiausius kalnus, išvaikščiosiu visas įlankėles. 
Man nesutrukdys jokie šalčiai, jokios audros. Po 
to, kas nutiko vakar, ši kelionė bus dukart ma- 
lonesnė. 

Baigėsi ilga ir tokia svarbi mano gyvenime drau- 
gystė... Suskambo varpas, nutrūko muzika... Tu — 
vienintelis, kuriam aš apie tai pasakosiu... Tu, ku- 
ris žinojai tiek daug apie mūsų draugystę, sužino- 
si, kaip ji baigėsi. Atėjo mano gyvenimo su Mar- 
ku Antonijum, trukusio ištisus 15 metų, pabaiga. 

Dar gerokai prieš atvykstant Egipto karalienei, 
Markas Antonijus šaipėsi, kad ji garsėja savo ke- 
rais ir-įžvalgumu. Jis man gyrėsi, kaip įpykino 
diktatorių, pareiškęs, kad silpnesnio charakterio 
žmogui abejotini Kleopatros apžavai gal ir esą pa- 

vojingi, bet tik ne jam. Niekas kitas taip gerai 
nežino, su kokia neįtikėtina kantrybe diktatorius 
įrodinėja sūnėnui, koks jis lengvabūdis. Jau ne- 
kart Cezariui atsirūgo tas jo kantrumas, bet dar 
niekados taip skaudžiai. 

Karalienei atvykus, Markas Antonijus dažnai lan- 
kydavosi jos rūmuose, ir mano ausis pasiekė gan- 
dai, kad jis neduodąs jai ramybės savo pašaipiu 
merginimu. Matyt, karalienė nesudraudė akiplėšos 
žaismingai jį sumenkindama, kaip kad jai derėjo, 
tik kelissyk žmonių akivaizdoje atsikirto jam ne- 
slėpdama pykčio. Romoje pasigirdo kalbos. 

Vakar kartu nuėjome į jos iškilmingą priėmimą. 
Mano draugas buvo pakiliai nusiteikęs. Pakeliui į 
jos rūmus aš pirmąsyk pajutau jo balse nuoširdžią 
pagarbą ir kažkokią nuostabą, sumišusią su susi- 
žavėjimu ir supratau, jog jis pats nesuvokia tapęs 
aistros auka. 

Kai pasimatysime, aš papasakosiu, kaip prašmat- 
niai atrodė rūmai ir kokios neregėtos pramogos 
mums buvo pasiūlytos. Nežinau, kaip atrodo tokie 
priėmimai Aleksandrijoje, bet karalienė turbūt ap- 
stulbo, pamačiusi, kaip netikusiai mes, romėnai, 
elgiamės per didelius susibūrimus. 

Kaip paprastai, moterys susispietė į nedidelius 
būrelius; vienos stoviniavo, kitos sėdinėjo. Šen ir 
ten jaunesni vyrai tuštino taurę po taurės, o pas- 
kui ėmė siausti ir, kaip visuomet, puikuotis savo 
jėga ir drąsa — tai juk vienintelė jų pramoga. Tur- 
būt nereikia nė sakyti, jog ryškiausia figūra iš jų 
buvo Markas Antonijus. Iš pradžių jie užkūrė vie- 
ną laužą, paskui antrą ir išsirikiavę ilgomis voro- 
mis, įsibėgėję sode, ėmė per juos šokinėti. Aš 
įpratusi prie šių pavojingų žaidimų ir nekreipiau 
į juos dėmesio, bet netrukus žiūriu, ogi mano drau- 
gas karstosi po medžius ir šokinėja nuo šakų ant 
stogo, o jam įkandin —tie, kuriems jis metė iš- 
šūkį. Vienas prasiskėlė galvą, kitas nusilaužė ran- 
ką, trečias — koją, bet girtos dainos skambėjo vis 
garsiau. Vos viena kita moterėlė ir keletas sene- 
lių stebėjo karalienės parengtus gyvus paveikslus. 

Apie pusiaunaktį vyrams pabodo mankštintis; 1 ne 
vienas girtas nugriuvęs miegojo pakrūmėje, užgėso 

laužai. Salelėje degančių įvairiaspalvių deglų švie- 
soje buvo parodytas baletas; dirbtiniame ežerėly- 
je plaukiojo merginos. 

Diktatorius užtiko mus bežiūrint šį reginį ir su- 
teikė garbę, atsisėsdamas šalia. Jo pačiai pokylis 
nepatiko, tad ji įkalbinėjo jį išeiti. Dabar esu tik- 
ra, kad Klodija Pulchra suplanavo tai, kas paskiau 
nutiko, tik reikia pasakyti, jos rankose buvo be 
galo paklusnus įrankis. Kaip ir Markas Antonijus, 
Klodija bemaž kasdien lankydavosi karalienės dva- 
re. Nežinau, pagrįstai ar ne ji ėmė vaizduotis esan- 
ti > pagrindinė visų intymių karalienės reikalų pa- 
tikėtinė. Mačiau, kaip Klodija atvyko į pobūvį. 
Atėjo ji vėlai, lydima brolio ir būrio dabitų iš 
Emilijanų šaškių ir plaukimo klubo. Karalienė, jau 
seniai nulipusi nuo sosto, dabar sukiojosi tarp sve- 
čių. Didžiumą vakaro diktatorius nesitraukė nuo 
žmonos, o Kleopatrai buvo santūriai pagarbus, ta- 
čiau tuo momentu jiedu greta pasuko į alėją, grįž- 
dami iš liūtų kautynių su tigrais, kurios vyko vol- 
jere. Klodija staiga išvydo sceną, kurioje ji 
niekada negalėtų atsidurti: moteris, kuri niekam pa- 
saulyje neturi ko pavydėti, dvidešimčia metų at- 
jaunėjęs diktatorius, laimingas jų juokas, niekam 
nežadantis nieko blogo... Aš pažįstu Klodiją daug 
metų ir puikiai įsivaizduoju, kaip skaudu jai bu- 
vo, Matant šį reginį. 

Vandens baletui pasibaigus, Cezaris su palydo- 
vais pakilo ir leidosi ieškoti karalienės, norėdamas 
atsisveikinti. Prie ežero jos nebuvo, rūmuose taip 
pat. Kairiau alėjos buvo suręsta scena. Vakaro 
pradžioje joje buvo vaidinama muzikinė drama, 
vaizduojanti kažkurį Egipto istorijos epizodą, bet 
dabar ji stovėjo tuščia, nušviesta blyksinčių šali- 
mais esančio paradinio kiemo deglų. Nebepamenu, 
kodėl mes pasukome į tą pusę. Dekoracijos vaiz- 
davo laukymę ant Nilo kranto, palmių giraitę, krū- 
mus ir nendryną. Trumpai tariant, mes užklupome 
karalienę besiveržiančią iš labai girto ir karšto Mar- 
ko Antonijaus glėbio. Nėra abejonės, kad ji prie- 
šinosi, tik spyriojimasis nelygus spyriojimuisi: iš 
jos pastangų buvo matyti, jog scena prasidėjo jau 
seniai, nors tokioje situacijoje ji galėjo be jokio 

vargo iš jo ištrūkti. Tiesa, buvo prietema, ir mes 
galėjome suklysti. 

Etiketo buvo laikomasi: iš už scenos pasirodė 
karalienės kambarinė Šarmijana, nešina krosnele, 
be kurios Kleopatra neatlaikytų mūsų šalto oro. 
Karalienė išplūdo Marką Antonijų, esą jis elgiasi 
kaip netašytas stuobrys. Diktatorius išbarė, kad jis 
pasigėręs. Taigi, viskas buvo nuleista juokais. 
Tačiau nei vienas, nei kitas nepaaiškino, kaip at- 
sidūrė tokioje nuošalioje vietoje. Aš supratau — 
nes Markas Antonijus nuo manęs negali nuslėpti 
nieko — kad jis jaučia tai, ką patyrė su manim 
prieš penkiolika metų ir ko niekada daugiau ne- 
jautė per visas savo klajones. Ko siekė karalie- 
nė — nežinia, bet mačiau, kaip šis nutikimas pavei- 
kė šalia manęs stovintį didįjį vyrą. Nėra aktoriaus, 
kuris prilygtų Cezariui, ir tik aktorius galėjo su- 
vokti, jog jis iki širdies gelmių sukrėstas. Tik, 
man rodos, niekas daugiau to nepastebėjo. Pom- 
pėja lūkuriavo ant takučio mažumą atsilikusi nuo 
mūsų. 

Atsisveikinome. Neštuvuose Markas Antonijus 
raudojo, padėjęs galvą man ant peties ir šimtą kar- 
tų ištarė į ausį mano vardą. Aš ir be žodžių su- 
pratau, kad tai — sudie. 

Žinojau, kad toji valanda ateis anksčiau ar vė- 
liau. Meilužis virto sūnum. Nesakysiu, kad man 
lengva, nes taip nėra, nors kita vertus meluočiau, 
jei sakyčiau, kad nepakeliamai skaudu: nė pati 
nepajutau, kaip skausmas atbuko, pavirsdamas su- 
sitaikymu. 

Aš atvyksiu į Kaprį labiau vertindama draugys- 
tę — draugystę, kokios aš niekada negalėjau patir- 
ti su Marku Antonijum, nes draugystė veši tik tuo- 
met, kai sielos giminingos. Jos džiaugsmai įstabūs. 
Bet aš esu moteris; tik tau, kupinam begalinės iš- 
minties ir kantrybės, paskutinį kartą prisipažinsiu: 
draugystė — netgi su tavim — negali ir niekada ne- 
galės prilygti meilei, kurią tik ką praradau. Ji pri- 
pildė mano dienas begalinės laimės, naktis — 
neapsakomo švelnumo. Penkiolika metų man nerei- 
kėjo klausti savęs, dėl ko žmogus gyvena, kodėl ken- 

čia. O dabar turiu gyventi be mylinčio žvilgsnio 
akių, apie kurias besvajojant nepastebimai prabėgo 
mano gyvenimas. į 


XLI — A. Kleopatra Cezariui 

(Spalio 27-osios vidurnaktis.) 

Liukai, Liukai, tikėk manim prašau — aš nieko 
negalėjau padaryti. Jis ten nusivedė mane neva su 
draugais norėdamas parodyti Romoje dar neregėtą 
žygdarbį. Nors jis buvo girtas, elgėsi labai gud- 
riai... Aš sutrikusi. Aš nesuprantu, kaip tai atsi- 
tiko, bet aš tikra, kad ta Klodija Pulchra bus pri- 
kišusi nagus. Ji turbūt paakino jį šitaip pasielgti; 
galimas daiktas, su juo susilažino. Šiaip ar taip, 
neabejoju, kad jinai tai sugalvojo. 

Liuk, aš nekalta. Aš neužmigsiu, kol neduosi man 
žinios, kad viską supranti, kad tiki manim ir myli. 
Iš pasibaisėjimo ir sielvarto aš einu iš proto. 

Maldauju, perduok žinutę per mano pasiuntinį. 


XLI — B. Cezaris Kleopatrai 

(Iš Kornelijaus Nepoto namų, kur Kleopatros pa- 
siuntinys jį rado prie sergančio Gajaus Valerijaus 
Katulo lovos.) 

Miegok, miegok ramiai. 

Dabar tu abejoji manim. Aš gerai pažįstu savo 
sūnėną ir iškart supratau, kas nutiko. Neabejok sa- 
vo Liuku — jis supratingas. 

Miegok ramiai, šviesioji karaliene. 


III DALIS 


XLII. Cezaris, didysis pontifikas, jos šviesybei 
vestalių kolegijos vyresniajai 


(Rugpjūčio 9 d.) 


Gerbiamoji ponia, šio laiško niekas kitas neturi 
pamatyti. 

Praeitą pavasarį gerbiamoji Julija Marcija per- 
davė man didelį įspūdį padariusius žodžius, kuriuos 
jūs ištarėte su ja kalbėdama. Ji nenujaučia, kokie 
reikšmingi šie jūsų žodžiai buvo man ir ničnieko 
nežino apie šį laišką. 

"Ji prisiminė jus sakius, esą jums nepatinka, kad 
kilniose mūsų romėniškose religinėse apeigose pa- 
sitaiko nepadorių dalykų. Tuomet aš prisiminiau, 
kad ir mano motina, Aurelija Julija, panašiai kal- 
bėdavo. Gal pamenat, mano motina vadovavo pa- 
saulietiniam Gerosios Deivės šventės komitetui tais 
metais, kai pereitą kartą buvau išrinktas didžiuo- 
ju pontifiku (61 m.), o apeigos vyko mūsų namuose. 
Ponia Aurelija buvo kaip reta dievobaiminga ir 
labai gerai pažinojo Romos religinius papročius. 
Kaip didysis pontifikas, visokeriopai padėjau jai 
rengti apeigas, bet užtikrinu,— ji man pasakojo tik 
tai, ką dera žinoti tokias pareigas užimančiam. Vis 
dėlto ji prisipažino baisiai apgailestaujanti, kad ri- 
tuale dar nuo senovės laikų išliko barbariškai 
šiurkščių frazių, kurios, pasak jos, visai nesiderina 
su jo prakilniais jausmais. Gal dar pamenate, tais 
metais (tai man buvo leista žinoti) ji, nebijodama 
atsakomybės, ryžosi pakeisti tikras gyvates moli- 
nėmis. Ši naujovė buvo sutikta be menkiausio pa- 

sipriešinimo ir, mano žiniomis, išliko lig mūsų 
dienų. 

Aš žinau, gerbiamoji matrona, pagal tradiciją 
vestalės išeina iš apeigų prieš vidurnaktį, tai yra 
šventei dar nesibaigus, tad numanau, kad paskui 
atliekamas kažkokš simbolinis ritualas, kuris ' gali 
užgauti jų tyrą, dievobaimingą prigimtį. Per savo 
gyvenimą aš ne kartą pastebėjau, kad mano na- 
miškės bjaurisi kažkuria ritualo dalimi, nors kur 
kas aiškiau matyti jas džiaugiantis šventėmis ir 
įdedant į jas visą širdį. Didysis Marijus šitaip api- 
būdino šias apeigas: „Tai tarsi kolona, ant 
kurios laikosi Roma“. Norėčiau, kad apie šią ir 
daugumą kitų romėniškų apeigų būtų galima pa- 
sakyti tai, ką Pindaras sakė apie Eleuzino misteri- 
jas: „be jų pasaulis subyrėtų, paskęstų chaose“. 

Paprašysiu jūsų, kilmingoji matrona, apmąstyti 
klausimą, į kurį atkreipiau jūsų dėmesį. Galite 
persiųsti šį laišką poniai Julijai Marcijai, jei nu- 
tarsite, kad tai tikslinga. Aš manau, viena kitai 
pagelbėdama, judvi galite padaryti mūsų tautai di- 
džiulę paslaugą. Nepamirškite: ryžtis pakeisti bent 
vieną žodį ar mostą tokiame sename ir šventame 
rituale galima tik jaučiant gilią atsakomybę ir pa- 
garbą. Tačiau aš esu tos nuomonės, kad visa au- 
ga ir kinta; kiautas, saugojęs branduolį, numeta- 
mas, ir daiktai įgyja gražesnes, kilnesnes formas — 
toks gyvenimo dėsnis, to pageidauja patys nęemir- 
tingieji dievai. 

XLII — A. Cezaris Julijai Marcijai į jos ūkį Al- 
banų kalnuose 

(Rugpjūčio 11 d.) 


Įdedu nuorašą laiško, kurį ką tik parašiau ves- 
talių kolegijos vyresniajai. Tikiuosi, deramai iš- 
reiškiau jūsų mintį. 

Reikia tikėtis aršaus pasipriešinimo bet kokioms 
naujovėms šituose reikaluose. Laimė ir nelaimė, 
moterys — užkietėjusios konservatorės. Vyrai jau 
seniai atsisakė nepadorių dalykų savo apeigose — 
brolių Arvalų ir kitose ceremonijose. Tiksliau ta- 
riant, nuvertino juos, nustūmė į šalį, ir dabar jie 


124 


tėra atgyvenos, nereikšmingi apeigų epizodai, ne- 
kaltas kvailiojimas prieš ir po ritualo. 

Su širdgėla peržvelgiau sąrašą mūsų kilmingiau- 
siųjų šeimų, norėdama rasti keletą išmintingų mo- 
terų, kurios galėtų jums padėti, paremti jus šiame 
reikalingame darbe. Iš vyresniosios kartos be var- 
go būčiau radęs porą tuzinų. O dabar matau vien 
tas, kurios kiš jums koją. Sempronija Metela ir 
Fulvija Mansa — iš buko konservatyvizmo, Servi- 
lija — iš apmaudo, kad ne ji pirmoji griebėsi šio 
reikalo, Klodija Pulchra — per savo priešgynų bū- 
dą. Nenustebčiau, jei net Pompėja priešintųsi tam. 

Brangioji teta, vakar patyriau nemenką malonu- 
mą. Kaip žinote, steigiu keletą kolonijų prie Juo- 
dosios jūros. Išstudijavęs žemėlapį, radau labai 
tinkamą vietą dviem miestams. Nutariau pavadinti 
tuos greta būsiančius miestus jūsų didžiojo vyro 
ir jūsų garbei Marijumi ir Julimarcija. Man sakė, 
ten ešą labai gražu, o klimatas labai palankus, tad 
siunčiu tenai pačias verčiausias šeimas iš tų, ku- 
rios prašėsi iškeliamos. 

XLII—B. Cezario dienoraštis — laiškai Lucijui 
Mamilijui Turinui į Kaprio salą 

(Maždaug rugsėjo 6 d.) 

973. (Dėl Gerosios Deivės šventės pakeitimų.) 

Kaip neseniai sužinojau iš vieno anoniminio laiš- 
ko, patvaldystė — galingas akstinas anoniminiams 
laiškams rašyti“ Mano galva, dar niekada nebuvo 
tiek daug jų prikuriama. Gaunu juos krūvom. Nors 
jie inspiruoti emocijų ir, būdami našlaičiai, už nie- 
ką neatsako, vis dėlto palyginti su įprastine ko- 
respondencija jie turi vieną didelį privalumą: juo- 
se išklojama visa, kas yra rašančiojo mintyse. 

Tie laiškai pasipylė lyg širšės iš pajudinto lizdo, 
kai panorau išmesti nepadorius dalykus, kurių, ži- 
nau, tiksliau — nujaučiu, esama (Gerosios Deivės 
šventėje. Užsimaskavę mano korespondentai, aiš- 
ku, moterys. Jos nė neįtaria, kad aš ir esu šios 
reformos iniciatorius, ir kreipiasi į mane kaip į di- 
dįjį pontifiką ir aukščiausiąjį teisėją. i. 

Tai, kas vyksta tas 20 valandų, garbintojoms, 
matyt, daro nepaprastą įspūdį ir daugelis jų, pa- 


125 


siekę ekstazę, užsimiršę nuolankioje maldoje, net 
nesuvokia ritualo šlykštumo — jis neva tik paryš- 
kina magišką apeigų poveikį. 

Šventės neva apsaugo nuo nevaisingumo, išsigi- 
mėlių gimimo ir tragiškų gimdymų. Jos suteikia 
darnos ir dargi savotiško šventumo tai moters gy- 
venimo pusei, apie kurią net geriausieji gydytojai 
man prisipažįsta menkiausiai nutuokią. Man rodos,- 
tai dar ne viskas: jos teigia patį gyvenimą, žmo- 
niją ir kūrybinį pradą. Nenuostabu, kad mūsų mo- 
terys prįžta pas mus tarsi kito pasaulio būtybės 
ir kurį laiką spinduliuoja nežemišką šviesą — sun- 
ku jas net atpažinti. 

Joms įteigė, kad, jei ne jos, žvaigždės iškryptų iš 
kelio ir kad vien jų dėka laikosi akmenys, kuriais 
grįsta Roma. Kai po kurio laiko jos mums atsi- 
duoda, tai jos daro su pasididžiavimu, gerokai at- 
mieštu panieka, tarsi mes, vyrai, būtume atsitik- 
tiniai įrankiai jų kilniai užduočiai vykdyti. 

Toli gražu neketinu menkinti šių apeigų galios 
ar jų teikiamos paguodos; aš tik noriu, kad jų 
poveikis būtų dar stipresnis. Mat aš pastebėjau, 
kad ta teigiama įtaka išlieka vos kelias dienas. 
Jei mūsų moterys ilgėliau išbūtų tokioje pakilioje 
būklėje, aš mielai joms pritarčiau, kad jos — 
žvaigždžių valdovės ir kad tik jų dėka laikosi Ro- 
mos grindinys. Nesu dar sutikęs vyro, kuris la- 
biau už mane gerbtų moteriškumą; nesu matęs nė 
vieno, - kuris būtų toks atlaidus jų silpnybėms ir 
užgaidoms. Tačiau nepamirškime: aš buvau kur 
kas pranašesnėje padėtyje! Ir aš su nuostaba klau- 
siu savęs: „Ką turi galvoti apie moterų giminę 
tas, kuriam neteko gyventi šalia didžios moters?“ 
„Kaip jis pučiasi vien todėl, kad yra vyras?" „Kaip 
lengvai jis ima didžiuotis tuo, kad elgiasi su savo 
rato moterimis lyg gyvulys?!“ Per dieną mano 
akis nužvelgia ne vieną vyrą, ir aš lengvai at- 
skiriu tuos, kurie tapo kuo yra todėl, kad vienu 
ar kitu metu buvo artimi kokiai nepaprastai mo- 
teriai. Aš esu padaręs tiek daug moters padėčiai 
pagerinti, jos nepriklausomybei sustiprinti, kiek 
iki šiol nėra padaręs joks valdovas. Periklis šiuo 
požiūriu buvo bukas, o Aleksandras — nesubrendė- 

lis. Dažnas man prikaišioja, girdi, aš lengvabūdiškai 
elgęsis su moterimis. Niekai; tik viena moterų, 
su kuriom artimiau bendravau, tapo mano priešu, 
bet ta nekentė visų vyrų dar prieš mums susipa- 
žįstant. Nedaug trūko ir būčiau įveikęs jos ne- 
apykantą sau, išgelbėjęs ją nuo prakeiksmo... 
Bet tai padaryti gali tik dievas. 

Nedvejodamas sakau: teigiama šventės įtaka to- 
kia trumpalaikė todėl, kad joje pernelyg didelė 
įtampa; garbintojos taip įsijaučia, kad pamiršta 
protą —o dėl to kalti tie nepadorūs momentai. 
Turiu pagrindą spėti, jog šios nešvankybės labiau 
juntamos apeigų pabaigoje, kuri prasideda vidur- 
naktį. Pagal tradiciją, dvyliktą valandą vestalės, 
netekėjusios ir nėščios moterys išeina namo, ir 
dabar aš suprantu, kodėl-mano mylimoji Korneli- 
ja ir Aurelija nuduodavo prastai besijaučiančios 
ir pusiaunaktį grįždavo į savo apartamentus, nors 
ir turėdavo pareigų ceremonijoje, palikusios va- 
dovauti Serviliją. Toji turbūt elgdavosi lyg bak- 
chantė. ; 

Tu gali sakyti, kad aš dirbu nežinios tamsoje, 
bandydamas pakeisti šiame reikale gėrio ir blogio 
santykį — ir būsi teisus. Bet ar kada buvo kitaip? 
Man rodos, aš visuomet dirbau apgraibom. Ypač 
pastaraisiais mėnesiais mane persekioja mintis, kad 
einu lyg žmogus užrištomis akimis, kurs kiekvie- 
ną žingsnį žengdamas tikisi, jog priešais nežioji 
praraja. Aš surašau testamentą ir paskiriu savo 
įpėdiniu Oktavianą — ar tai žingsnis į tamsą? Aš 
paskiriu Marką Brutą miesto pretoriumi, taigi sa- 
vo dešiniąja ranka — ar tai teisingas žingsnis? 


* * * 


Ką tik perskaičiau šias eilutes, praslinkus dviem 
dienoms po to, kai jas parašiau. Apstulbau, pa- 
matęs, kad nepadariau pačios svarbiausios išvados. 

Kas gi ta Geroji Deivė? 

Nė vienas vyras nėra girdėjęs jos tikro vardo; 
nė vienai moteriai neleidžiama jo ištarti. Galbūt 
jos nė nežino jos vardo. | 

Kur ji — Romoje? Apsireiškia, kai gimdo mūsų 
žmonos? Neleidžia gimti vilkiūkščiams? Ko gero, 

ji buvo prie mano motinos, kai aš gimiau, ir dak- 
taras ją atplėšė nuo gimdyvės. 

Taigi, nėra abejonės, kad ji neegzistuoja, nebent 
jos garbintojų vaizduotėje. Bet ir to gana; ir tai, 
kaip matome, duoda vaisių. | 

Tačiau jeigų mūsų protas geba sukurti tokius 
dievus, o mūsų sukurti dievai turi tokią galią (ku- 
ri, tiesą sakant, ne kas kita, kaip galia, glūdinti 
mumyse), kodėl gi mes negalime panaudoti jos tie- 
siogiai? Tos moterys panaudoja tik menką dalelę 
savo jėgos, nes jos nenujaučia tą jėgą turinčios. 
Jos įsivaizduoja esančios bejėgės, piktų jėgų au- 
kos, todėl privalančios garbinti šią deivę, maldau- 
ti jos, prašyti užtarimo. Nenuostabu, kad tas dva- 
sios polėkis netrukus atslūgsta, kai jos vėl visa 
galva panyra į smulkmenas, kurių kiekviena gali 
vienodai nudžiuginti ar nuliūdinti, į tą nesenkantį 
veiklumą, kuris bemaž nesiskiria nuo nevilties — 
nevilties, kurios net neįmanoma atpažinti, — arba 
taip energingai griebiasi pareigų, kad net neviltis 
užgožiama, x 

Tegul kiekviena moteris suranda savyje savo 
deivę — tokia turėtų būti šių apeigų prasmė. 

Norint to pasiekti, pirmiausia reikia atsikratyti 
tų šlykštybių. Bus labai gerai, jei apie religiją 
galėsime pasakyti — ji sudvasina kiekvieną kūno 
dalelę; dvasia nėra nustelbta ir paskandinta kūne. 
Juk svarbiausias dievų įrankis — tiek už mūsų, tiek 
ir mumyse — dvasia. 

XLIII. Kleopatra iš Egipto Cezariui 

(Rugpjūčio.17 d.) 

Kleopatra, amžinai gyva Izidė, Saulės įpėdinė, 
Pta išrinktoji, Egipto, Kirenės ir Arabijos karalie- 
nė, Aukštutiniojo ir Žemutiniojo Nilo imperatorė, 
Etiopijos karalienė ir t. t, Gajui Julijui Cezariui, 
Romos 222 diktatoriui ir didžiajam ponti- 
tikui. 

Egipto karalienė prašo įtraukti ją į Gerosios Dei- 
vės šventės Romos mieste dalyvių sąrašą. 

XLIII — A. Cezario dienoraštis — laiškai Lucijui 
Mamilijui Turinui į Kaprio salą 


075. Kaip tik tu pakišai mintį, kuri man dabar 
rodos tokia akivaizdi, kad net pamirštu išgirdęs ją 
iš tavęs: būtina administracinėmis priemonėmis 
siekti, kad kitų kraštų dievai būtų tapatinami su 
mūsiškiais. Kai kuriose šalyse tai sunku, kitose — 
nuostabiai lengva. Didžiuma Šiaurės Galijos ąžuo- 
lo ir audrų dievą (joks romėnas nesugeba ištarti jo 
vardo: ar Hodanas, ar Kvotanas) jau seniai susi- 
ėjo su Jupiteriu. Kasdien jis šypsena laimina mu- 
sų karių ir raštininkų sutuoktuves su auksaplaukė- 
mis Galijos miškų dukromis. Mano prosenės (Ve- 
neros; Julijų giminė kildina save iš Julo, Enėjaus 
sūnaus, kuris buvęs Afroditės sūnumi) šventyklos 
Rytuose sykiu. yra Astartės garbinimo vietos. Jei- 
gu aš greit nemirsiu, ar jei mano įpėdiniai taip 
pat supras skirtingų religijų susiliejimo svarbą, vi- 
si šio pasaulio žmonės vadins vieni kitus broliais 
ir seserimis, Jupiterio vaikais. 

Kartais šis religijų susiliejimas sukelia juokingų 
dalykų. Tuo įsitikinsi, perskaitęs medžiagą, kurią 
įdedu į šią siuntą. Jos piramidiškoji didenybė Egip- 
to karalienė kreipėsi su prašymu leisti jai daly- 
vauti grynai romeniškos dievybės — Gerosios Dei- 
vės — garbinimo apeigose. Tu visuomet domėjaisi 
genealogija ir teologija, bet netgi tau pritruks kant- 
rybės nuodugniai perskaityti argumentus, kuriais ji 
grindžia savo prašymą. Kleopatra nieko nedaro at- 
mestinai, tad mano prieškambaris užgriozdintas jos 
dokumentų ritiniais. 

Savo prašymą ji argumentuoja dviem teiginiais: 
savo kilme iš deivės Kebos ir savo kilme iš deivės 
Kibelės. 

Vos pradėjus skaityti šiuos dokumentus, ima suk- 
tis galva, tad aš tau sugromuluosiu maždaug 300 
puslapių, mėgdžiodamas jos rašymo manierą, nors 
pačių tekstų nesu pasidėjęs prieš akis. 

„Graikų teologai daugiau nei prieš du šimtus 
metų nutarė sutapatinti Kebą su Kibele (žr. 200 
puslapių priedą). Per pajūrio Armėnijos karalienės 
Dikorijos apsilankymą Romoje (89 m. pr. m. e.) 

vyriausiasis žynys patvirtino, kad Kibelė ir Geroji 
Deivė „esančios vienos kilmės“ (žr. pridėtus X ir 
XI ritinius). : 

Tikiuosi, didysis pontifikas teikšis prisiminti: kuo- 
met Egipto karalienė parodė jam Aleksandrijoje 
savo gėnealogines lenteles (pliauškalai!) — tiesa, tuo- 
met ji neskelbė egiptietiškos linijos (šventa teisy- 
bė!) — ji ketino pareikšti savo teises į Tirą ir Sido- 
ną, kadangi jos-prosenis (kuris nesilaikė ant kojų, 
o lovoje tuo labiau buvo bejėgis) buvo vedęs ka- 
ralienę Aholibą. Taigi, per karalienes Džezebelę 
ir Ataliją aš esu Astartės palikuonė ir vyriausioji 
žynė. Per šią giminystę, kadangi karalienė Džeze- 
belė buvo Dido, Kartaginos karalienės pusseserė 
(atkreipk dėmesį į slaptą grasinimą: mano senelis 
buvo nuskriaudęs jos antros eilės senelę) ir t. t., 
ir t. t.“ 


Visa tai tiesa. Kiekvienas Rytų monarchas yra 
sau pusbrolis ir iš tėvo, ir iš motinos pusės. Atsa- 
kiau jai, kad atitinkamai pamokyta ji galėsianti da- 
lyvauti pirmojoje šventės dalyje, bet šis leidimas 
jai suteikiamas visai ne todėl, kad ji esanti kilusi 
iš Gerosios Deivės ar kokios kitos dievybės, o vien 
todėl, kad Deivė mielai priima (pirmojoje vakaro 
dalyje) visas moteris, norinčias jai nusilenkti. 

Noriu pridurti, kad iš tauškalų, kuriuos ką tik 
perskaitei, gali susidaryti klaidingą įspūdį - apie 
Egipto karalienę. Nepamiršk, jog tai vienintelė sri- 
tis, kurioje jai stinga nuovokos. 

Reikia pasakyti, kad, grįsdama savo prašymą, 
karalienė pamiršo paminėti vieną itin įdomų fak- 
tą. Matyt, ji to nė nežino. Gerosios Deivės garbin- 
tojos šventės metu nešioja galvos apdangalą, kuris 
be jokios abejonės nėra nei graikiškas, nei romė- 
niškas. Jos vadina jį „egiptietišku turbanu“. Nie- 
kas negali paaiškinti, iš kur jis atsirado tose apei- 
gose. Tačiau, kita vertus, kas gali paaiškinti visą 
tą simboliką, tą poveikį, tą džiaugsmą ir baimę — 
visa, kas sudaro religijos esmę. 

XLIV. Ponia Julija Marcija iš Cezario namų Ro- 
moje Klodijai 

(Rugsėjo 29 d.) 

Šio laiško niekas kitas neturi pamatyti. 

Julija Marcija siunčia sveikinimus Klodijai Pul- 
'chrai savo brangiausiųjų draugų dukteriai ir vai- 
kaitei. 

Nekantriai laukiu rytojaus pietų tavo namuose, 
kada galėsiu pirmąkart išvysti tavo brolį, pratęsti 
seną draugystę su Marku Tulijum Ciceronu ir vėl 
pamatyti tave. 

Grįžau į miestą prieš tris dienas, norėdama da- 
lyvauti pasitarime rengėjų religinės ceremonijos, 
kuri pelnė pagarbą senomis tradicijomis ir yra 
šventa jos dalyvėms. 

Pasitarime man buvo įteiktos aštuonios peticijos 
su prašymu šiais metais neleisti tau dalyvauti apei- 
gose. Skaičiau jas apgailestaudama, dargi sieloda- 
masi, nors pateikti kaltinimai man neatrodo pa- 
kankamai svarūs ir konkretūs, kad būtų galima 
imtis priemonės, kurios reikalaujama. Vis dėlto nei 
aš, nei kitos moterys, atsakingos už tai, kad ren- 
ginys vyktų sklandžiai ir tikrai dievobaimingoje 
aplinkoje, negalime ignoruoti paties fakto, — šie 
prašymai buvo įteikti. 

Noriu pasiūlyti kompromisą. Neabejoju galėsian- 
ti pasiekti, kad jis būtų priimtas, aišku, su sąlyga, 
jei nebus gauta kitų peticijų su nenuginčijamais 
argumentais, kad tau dalyvauti šventėje visiškai 
neįmanoma. Nesuprask manęs klaidingai: nors aš 
ir siūlau šį kompromisą, tai nereiškia, kad pro 
pirštus žiūriu į visuotinį pasmerkimą, kurį užsi- 
traukei savo elgesiu — pagrįstai ar nepelnytai. Aš 
stengiuosi išvengti nepateisinamo skandalo šven- 
tėje, kuri buvo tokia brangi tiems, kurie visa šir- 
dimi tave mylėjo. 

Kaip didžiausią paslaptį tau pranešu: netrukus į 
Romą atvyksta Egipto karalienė Kleopatra. Ji įtei- 
kė prašymą leisti jai dalyvauti apeigose, apie ku- 
rias eina kalba. Jos pareiškimas su gausybe argu- 
mentų, aibe precedentų ir analogijų buvo įteiktas 
svarstyti tarybai ir didžiajam pontifikui. Veikiau- 

siai bus nutarta leisti karalienei dalyvauti ceremo- 
nijoje iki vidurnakčio, kuomet pagal tradiciją ves- 
talės, netekėjusios ir nėščios moterys bei (šioje vie- 
toje pavartotas specifinis terminas, reiškiantis ne- 
priklausančios triboms, į kurias buvo suskirstyti 
Romos piliečiai) pasišalina. Ketinu pasiūlyti tave 
Egipto karalienės mokytoja; taigi, pusiaunaktį tu- 
rėsi palydėti ją į rūmus. Esu tikra, tavo priešai bus 
patenkinti, žinodami, kad, išlydėjusi viešnią į šven- 
tę, nebegrįši. | | 

Apsvarstyk mano pasiūlymą, Klodija. Tikiuosi, 
ryt vakare rasi progą pasakyti man su juo sutin- 
kanti. Jei nesutiksi, tau liks vienintelė išeitis: ku- 
riame plenariniame mūsų komiteto posėdžių pa- 
neigti tau iškeltus kaltinimus. Jeigu kalba eitų apie 
kokius antraeilius dalykus, be abejo, patarčiau tau 
šitaip ir pasielgti. Tačiau šie kaltinimai ir jų pa- 
neigimas susiję su tokiais dalykais, kaip reputacija 
ir orumas. Leisdamasi į viešas diskusijas, prisipa- 
žintumei tuos dalykus pamynusi. 

Didysis pontifikas nieko nežino apie moterų ne- 
pasitenkinimą. Manau, nereikia nė sakyti tau, kad 
darysiu visa, idant jis nieko ir neišgirstų, nors, ži- 
noma, turėsiu supažindinti su pasiūlymu, kurį ką 
tik tau pateikiau. 


XLIV — A. Cezario dienoraštis — laiškai Lucijui 
Mamilijui Turinui į Kaprio salą 

(Maždaug spalio 8 d.) 

1002. (Apie Klodiją ir Paktino mimą.) 

Mane dažniau išmuša iš vėžių ne rimti dalykai, 
o mažmožiai. Ką tik buvau priverstas uždrausti vai- 
dinti vieną pastatymą. Siunčiu tau veikalą, kurį 
turiu galvoje — Paktino mimą „Prizas už dorą“. 
Nors užmiršau tau papasakoti, bet tu turbūt žinai, 
kad įsteigiau dvidešimt įvairaus dydžio piniginių 
prizų žemutinių sluoksnių merginoms, kurios nusi- 
pelno aukščiausios aplinkinių pagyros už gražų el- 
gesi, atsidavimą tėvams, šeimininkams ir t. t. Man 
rodos, ši priemonė turėjo teigiamos įtakos. Antra 
vertus, šis mano sprendimas sukėlė tokią pat lavi- 
ną pašaipų ir sąmojų, kaip ir bet kuris kitas mano 
žingsnis. Roma neapsakomai pralinksmėjo; kiek- 

viehas gatvės valytojas pasijuto ešąs šmaikštuolis. 
Nesunku įsivaizduoti, kaip esu plakamas liežuviais. 
Vienas to padarinių — milžiniškas pasisekimas far- 
so, kurį tau siunčiu. Tu suprasi, kad ketvirtajame 
epizode kalba eina apie Klodiją ir jos brolį. Publi- 
ka netruko tai perprasti: Man pasakojo, kad tai 
scenai pasibaigus, žiūrovai kaskart atsistodavo ir 
imdavo audringai ploti, šaipytis ir džiūgauti lyg 
patrakę. Nepažįstami žmonės imdavę glėbesčiuotis, 
rėkauti, šokinėti; porąkart jie net išrovė tarpuei- 
liuose turėklus. 

Po aštunto vaidinimo pjesę uždraudžiau. Jau po 
antrojo atėjo Klodijus Pulchras skųstis, bet liepiau 
tarnui pasakyti, esąs užsiėmęs Airikos' reikalais ir 
negalįs jo priimti. Norėjau, kad ta pagarsėjusi 
porelė pasrėbtų košės, kurią pati prisivirė. Galop 
jis atėjo maldauti smarkiai nusižemines, ir skau- 
dama širdim patenkinau jo prašymą. Kūrinys men- 
kavertis, bet lig šiol aš niekad nedraudžiau pilie- 
čiams laisvai reikšti savo mintis, niekad nebaudžiau 
už įsitikinimus, kad ir kokie piktinantys jie būtų. 
Negana to, man baisu pagalvoti, jei dažnas manys 
uždraudus tą veikalą todėl, kad jame nestinga ir 
akmenukų į mano daržą. 

Nerasi dorovingesnio žmogaus už teatro žiūrovą. 
Visi tie greta susėdę romėnai pasidaro kaip niekad 
reiklūs teisėjai. Jie be jokių dvejonių nusprendžia: 
dorai ar nedorai elgiasi pjesės veikėjai ir kelia 
jiems tokius aukštus moralinius reikalavimus, ko- 
kių niekuomet nekelia sau. Pandaras žiūrovų eilėse 
dreba iš pasipiktinimo, matydamas tokį pat sąva- 
dautoją scenoje. Dvylika šalia susėdusių kekšių, 
stebinčių spektaklį, dorovingumu pranoksta bet ku- 
rią vestalę. Nekart esų sakęs, teatro žiūrovų mo- 
ralė ir etika atsilikusi nuo gyvenimo maždaug tris- 
dešimčia metų. Suėję draugėn, žmonės ima reikšti 
įsitikinimus, kuriuos kadaise vaikystėje jiems skie- 
pijo tėvai ir globėjai. Taigi, žiūrėdami šitą farsą, 
žiūrovai taip įsijautė, kad nebežinojo, kaip smerkti 
mūsų Klodiją, ir visi lig vieno jautėsi esą neprie- 
kaištingai dori. is 

Gaila, kad tos pakilios emocijos už valandos iš- 
blėsta. Ak, jei mes turėtume tokį dramaturgą, kaip 

Aristofanas! Jis būtų išjuokęs Klodiją ir Cezarį, 
o paskui pasišaipęs iš besijuokiančios publikos. Ak, 
jei tu būtum čia, Aristofanai! 


XLIV — B. Iš Paktino mimo „Prizas už dorą“ 

(Teisėjas, skirstantis prizus — jo prototipas be: 
abejonės Cezaris — sėdi savo kabinete ir klausinė- 
ja kandidates į prizą. Jis pavaizduotas kaip klas- 
tingas ištvirkęs senis. Jam padeda raštininkas. 


Mimas parašytas eiliuotai. 
Ketvirtasis epizodas.) 
Raštininkas: Jūsų šviesybę nori pamatyti graži mer- 
gaitė Lotyniškai „„pulchra'— graži). 
Teisėjas: Ką? Nejau taip ir nebus gražių berniukų? 
(Eilinė užuomina į Cezario Rhomoseksualizmą, kurių 
apstu literatūroje.) 
Raštininkas: Tai jo sesuo, jūsų šviesybe. 
Teisėjas: Ką gi, vesk ją čionai. Tu juk žinai, kad 
aš neišrankus. 
Raštininkas: Ji rauda, jūsų šviesybe. 
Teisėjas: Aišku, rauda, bukagalvi. Doros moterys 
rauda pirmąją gyvenimo pusę, nedoros — antrąją, 
(Įeina jauna skarmaluota mergina.) 
Eikš arčiau, mergyte. Aš nieko ryškiai nebema- 
tau — tik Tivolio vilas (Cezaris atėmė vilas iš dvie- 
jų Pompėjaus šalininkų, be galo populiarių Romos 
liaudyje). Vadinasi, tu nori prizo už dorą, ar ne, 
pupuliuk? 
Mergina: Taip, jūsų šviesybe. Visame mieste ne- 
rasi doresnės mergaitės už mane. 
Teisėjas (ją glostydamas): O gal tu atėjai ne. ten, 
kur reikia, balandėle? Che... pala... pala... Tu 
juk, che, nebe pirmos jaunystės, ką? 
Mergina: O ne, pone, mano pirmoji prabėgo kon- 
sulaujant Kornelijui ir Mumijui (t. y. 146 m. pr. 
m. e.). 
Teisėjas: Tikiu, tikiu. Sakyk man, rožyte, ar gy- 
vas tavo tėvelis? 
Mergina (puldama į ašaras): Ak, pone, ar jums ne 
gėda man tai prikaišioti? 
Teisėjas: Tai gal pasakytumei, ar gyvas tavo vVy- 
ras? 

Mergina: Jūsų šviesybe, aš ne tam čia atėjau, kad 
jūs taip baisiai mane įžeidinėtumėt tokiomis kal- 
bomis. 
Teisėjas: Ša, ša... Tiesiog man pasirodė, kad ant 
tavo rankos snaigė. (Buvo manoma, kad žmogžu- 
džiams suaižėja ir spuoguoja delnų oda.) Pasakyk, 
brangute, ar tu visuomet rūpestingai globojai tė- 
velį ir mamytę? 
Mergina: O taip, o taip! Aš padėjau jiems iki pat 
paskutinio atodūsio! 
Teisėjas: Štai kur mylinti dukra! O ar esi gera sa- 
vo gražuoliams broliams? 
Mergina: Jūsų šviesybe, aš duodu jiems visa, ko 
jie paprašo. 
Teisėjas: Tikiuosi, kuklumo ribų neperžengi? (Žo- 
džių žaismas: lotyniškai „,modestia'— kuklumas, 
taip pat miestelio ir šventyklos 10 mylių šiauriau 
Romos pavadinimas.) 
Mergina: Ką jūs, pone! Nesu iškėlusi kojos iš mies- 
to. Mes visa darome namuose. 
Teisėjas: Tobulybė, tobulybė! O dabar pasakyk 
man, meilute, kodėl tu apsirėdžiusi skarmalais? 
Mergina: Pasakysiu, gerasis pone. Ogi todėl, kad 
Romoje nebėra pinigų. Man atrodo, Mamura visus 
išsivežė į Galiją. (Ankstesniame epizode Mamura, 
persirengęs žiniuone iš Galijos, gavo doros prizą 
už tai, kad „švariai iššlavė namus“.) Mano vyres- 
nysis brolis, aišku, negauna pinigų — jį nusisamdė 
gyslotanosis (t. y. Cezaris. Buityje jis buvo toks 
taupus, kad jam net buvo prikaišiojama dėl šykš- 
tumo.) Antrasis mano brolis neparneša pinigų, nes 
jo sklypą kurmiai nurausė į Tiberį. (Neseniai Ce- 
zūris ištiesino Tiberio vagą, nukasęs jo krantų at- 
karpas Vatikano ir Janikulano kalvų šlaituose. 
Šioje operacijoje romėnams didžiausią įspūdį pa- 
liko kasimui naudota mašina. Ją Cezaris sugalvojo 
savo karinių žygių metu, ir iškart liaudyje ji bu- 
vo pavadinta „kurmiu“. Po vandeniu atsidūrė skur- 
džiausieji miesto rajonai.) 
Teisėjas: O tu, plaštakėlė? Girdėjau, kad ne iš vie- 
no paėmei po keturis asus? 

(Ir t. t.) 

XLV. Abra, Pompėjos tarnaitė, Kosucijaus tavernų 
administratoriui (Kleopatros žvalgybos tarnybos 
agentui) 

(Spalio 17 d.) 

Kaip prašėte, pirmiausia iš eilės atsakysiu į jū- 
sų klausimus. | 

1. Pas ponią Klodiją Pulchrą tarnavau penkerius 
metus. Per karą išvažiavome iš Romos ir gyveno- 
me jos viloje Bajuose. Už dvejų metų būsiu lais- 
va. Čia dirbu porą metų. Dabar man 38, vaikų ne- 
turiu. 

2. Šį mėnesį man neleidžia išeiti iš namų. Vi- 
siems kitiems tarnams irgi draudžia. Pastebėjo, kad 
kažką pavogė. Taip jie tik sako, bet man atrodo, 
ne todėl. Mes visi manome, kad čia dėl sekreto- 
riaus, to, kurs iš Kretos. Turbūt jį seka. 


3. Mano vyrui leidžiama pas mane ateiti kas 
penktą dieną. Išeinant jį krato. Prekiautojams ne- 
leidžiama užeiti į vidų. Jie ateina prie durų į so- 
dą, ir mes perkame iš jų prekes ten. 

4, Taip, aš perduodu laiškus poniai Klodijai Pul- 
chrai kaskart, kai ateina pribuvėja Hagija. (Matyt, 
pribuvėja lankydavosi pas Cezario namų tarnaitę.) 
Jos nekrato. Štai ką aš rašau poniai Klodijai Pul- 
chrai: apie Egipto karalienės apsilankymą pas mano 
šeimininkę; kada šeimininko nebūna namuose iš- 
tisą naktį; kartais — ką nugirsta tarnas, prie stalo 
pilstantis vyną; kada šeimininkui būna nuomario 
piiepuoliai. Ponia Klodija Pulchra pinigų man ne- 
moka. Ji pastatė taverną mano vyrui Apijaus ke- 
lyje prie Mopso kapo. Jeigu mano laiškai jus pa- 
tenkina, mudu su vyru pageidautume karvės. 

5. Ne, aš esu tikra — nieko konkretaus. Tik man 
atrodo, kad šeimininkui aš netinku. Prieš pusmetį 
jie smarkiai susiriejo dėl manęs, o prieš dvi die- 
nas dar baisiau. Bet mano šeimininkė nieku gyvu 
neleidžia jam manęs išvaryti ir ima baisiausiai Iau- 
doti. Jai niekad nepabosta plepėti apie brangak- 
menius, rūbus, šukuosenas ir panašiai, o su nieku 
kitu ji negali pasišnekėti, tik su manim. Tokios 
tokelės. 

6. Apie laiškus mano šeimininkei. Pernai mano 
šeimininkas paliepė durininkui visus laiškus, adre- 
suotus mano poniai, dėti prie laiškų jam. Visi per 
dieną ateidavę laiškai būdavo laikomi durininko 
kambaryje, o šeimininkui grįžus juos atnešdavo į 
kabinetą. Bet mano ponia keliskart per dieną nu- 
eina pas durininką ir klausia, ar nėra jai laiškų, 
tas ir atiduoda. Jinai pakėlė baisų skandalą, puolė 
į ašaras, ir dabar visi laiškai ateina iškart jai. Tik- 
tai jis liepė visus anoniminius laiškus sunaikinti 
neskaičius. Daugumą sunaikina. O jų labai daug. 
Vieni įdomūs, kiti — ne. | 

O dabar mano laiškas. 

Mano šeimininkas labai geras poniai. Grįžęs iš 
darbo beveik visą laiką būna su ja. Kai ateina lan- 
kytojai su reikalais, šneka su jais gretimame kam- 
baryje neuždaręs durų ir stengiasi kuo greičiau 
baigti. Kai ji taisosi miegoti, pasikviečia draugų ir 
praleidžia su jais valandą ar porą, nes nemėgsta 
ilgai miegoti, tiksliau sakant, jam nereikia daug 
miego. Kadangi tie draugai, pavyzdžiui Hirtijus, 
Mamura ir Opijus daug geria ir garsiai kvatoja, jie 
eina į šeimininko darbo kambarį ant uolos virš 
upės. Praeina beveik dvi valandos, kol mano po- 
nia susirengia gulti, tad dažniausiai ji dar nemie- 
ga, kai jisai sugrįžta. Dažnai jai ruošiantis jis pri- 
sėda prie mūsų, palikęs draugus, ir šnekučiuojasi, 
kol aš šukuoju jai' plaukus ir pan. Štai ką aš no-' 
rėčiau pasakyti: beveik kiekvieną vakarą ji sugal- 
voja dingstį kivirčui ir beveik kaskart apsiverkia. 
Dažnai, kai juodu ima apie ką kalbėti, jisai liepia 
man išeiti iš kambario. Ji pykstasi su juo dėl pra- 
bangos įstatymų, dėl leopardo jauniklio, kurį jai 
dovanojo Egipto karalienė, dėl to, kad ponia Klo- 
dija Pulchra nekviečiama į jų namus, kad neleidžia 
jos į teatrą, nesutaria, kurią dieną vykti į vilą prie 
Nemio ežero. 

Taigi, prieš dvi dienas jiedu smarkiai susiriejo. 
Mano ponia trumpam išėjo iš kambario, ir man pa- 
sirodė, kad šeimininkas mikliai įkišo ranką tarp 
buteliukų ir flakonėlių, stovinčių ant jos tualetinio 
stalelio ir surado anoniminį laišką, atsiųstą jai prieš 
daug savaičių. Man rodos, jis perskaitė tą laišką 

ir įkišo atgal. Jai grįžus, jis suvaidino jį radęs. 
Bent man atrodo, kad viskas šitaip klostėsi. Laiške 
buvo rašoma, kad Klodijus Pulchras, tas, kurs pa- 
degė Cicerono namus ir grasino išžudyti visus se- 
natorius, taigi, esą tas vyras beprotiškai įsimylėjęs 
mano ponią, ir kad ji turinti jo saugotis, nes jis 
galįs nesutramdyti savo jausmų. Nors mano šei- 
mininkas kalbėjo labai ramiu balsu, žinau, jis bu- 
vo perbalęs iš pykčio. Sako, laiškas, be abejo, ra- 
šytas paties Klodijaus Pulchro; šitokį laišką galė- 
jęs parašyti tik tas, kuris niekina moterį ir nori 
ją apmulkinti. O mano ponia sako nekenčianti Klo- 
dijaus Pulchro, bet netikinti, kad jis parašęs tą 
laišką. Tuomet man paliepė išeiti iš kambario. Grį- 
žusi pamačiau ant jos skruostų ašarų pėdsakus, ji 
vėl ėmė verkti ir be paliovos kartoti, girdi, gyve- 
nimas siaubingas, stačiai nepakenčiamas. 

Šeimininkas pasišaukia mane ir sako, esą aš at- 
nešusi tą laišką. Jis liepė man pakartoti šiurpią 
priesaiką, kad aš nieko nežinojusi apie tą laišką. 
Nors aš ir prisiekiau, man atrodo, jisai žino. Vis 
tiek jis turbūt manęs neišvarys. 

Ar rašyti jums, kada šeimininkas visą naktį ne- 
grįžta namo? 

Tarnas, pilstantis vyną, sako girdėjęs šeimininką 
kalbant su Balbum ir Brutu —su Decimu Brutu, o 
ne tuo gražuolių — apie Romos perkėlimą į Troją. 
Man rodos, Troja yra Egipte. 

Sekretorius, tas kurs iš Sicilijos, sako, nebema- 
nąs, kad būsiąs karas su partais. O sekretorius iš 
Kretos sako, tu mulki, aišku bus. Daugiau apie tai 
aš nieko nežinau, 

Žada išleisti įsakymą, draudžiantį važiuoti į mies- 
tą po dešimtos. Vežimai negalės stovėti mieste il- 
giau kaip valandą. 

Užmiršau pasakyti, Klodijus Pulchras prijojo prie 
ponios, kai ji neštuvais keliavo prie Nemio ežero 
ir ėmė su ja kalbėti, bet paskui priėjo Afijus ir 
pasakė, esą jam liepta neleisti niekam su. mumis 
kalbėtis. Afijus prižiūri ūkį ir kelionėse yra vy- 
riausias. Jis kariavo kartu su šeimininku ir neturi 
vienos rankos. 

Štai ir viskas. 

Dar noriu pasakyti, kad man čia nepatinka, aš 
nesmagiai jaučiuosi. Prašiau ponios Klodijos Pul- 
chros pasiimti mane atgal, bet ji liepė pasilikti. Ži- 
nau, kaip galėčiau iš čia ištrūkti. Bet jeigu šis laiš- 
kas jums patiks, aš pasiliksiu ir parašysiu dar kelis. 

Norėtume, kad karvutė būtų žalmargė. 


XLVI. Cezario dienoraštis — laiškai Lucijui Ma- 
milijui Turinui į Kaprio salą 
(Maždaug spalio 13 d.) 


1012. Mudu su Egipto karaliene pykstamės. Tai 
nėra įprasti sutuoktinių barniai miegamuosiuose, 
nors dažniausiai baigiasi kaip pastarieji. 

Kleopatra pareiškė, kad aš dievas. Ji manė, kad 
jau seniai laikau save dievu. Apstulbo, kai įtiki- 
nau, jog taip nėra. Kleopatra neabejoja esanti dei- 
vė ir dar labiau tuo įsitikina, matydama, kaip ją 
garbina liaudis. Ji mano kaip ir visi dievai esanti 
apdovanota antgamtiškų įžvalgumu ir išsyk paste- 
binti dievybę, tad tikina, kad aš taip pat dievas. 
Tad mūsų pašnekesiai labai meilūs, su nebyliomis 
komiškomis scenelėmis. Aš gnybteliu deivei, o toji 
ima spiegti. Aš uždengiu delnu jai akis ir, prisie- 
kiu nemirtingaisiais dievais — ji ničnieko nemato! 
Bet ji gali paaiškinti visą šią sofistiką. Beje, tai 
vienintelė tema, kuria diskutuojant šviesiausioji 
karalienė neklauso proto balso. Išmokau vengti rim- 
tų pašnekesių apie šituos dalykus. Beje, man atro- 
do, kad, neskaitant šių kvailų įsitikinimų, joje 
daugiau nieko nėra egiptietiško. 

Mano manymu, nieko nėra pavojingiau—ir ne 
tik mums, valdovams, bet ir tiems, kurie mus 'la- 
biau ar mažiau garbina — už tą dieviškų savybių 
priskyrimą. Dažnas kartais pasijunta įkvėptas nepa- 
prastos galios arba esąs nepaprastai teisus, ir čia 
nieko nuostabaus. Jaunystėje pats dažnai tai pa- 
tirdavau; dabar drebu iš pasibaisėjimo tai prisimi- 
nęs. Kaip dažnai man primena, paprastai palaižū- 
nai, žodžiūs, kuriuos ištariau audroje persigandu- 
siam laivininkui:  ,„Nesibaimink, tu juk gabeni 
Cezarį!" Kokia nesąmonė! Juk aš ne daugiau apsau- 
gotas nuo pavojų, kaip bet kuris kitas. 

Bet tai dar ne viskas. Tautų istorija rodo, kaip 
giliai įsišaknijęs polinkis suteikti nežemiškų savy- 
bių talentingiesiems ar netgi tiems, kurie užima 
aukštus postus. Bemaž neabejoju, kad senovės pus- 
dieviai ir dargi dievai tėra išliaupsinti mūsų pro- 
tėvlai. Šitoks garbinimas turėjo teigiamą poveikį: 
ugdė jaunuolio vaizduotę, duodavo jam akstiną do- 
rai elgtis, stiprino dorovinius ir visuomeninius 
institutus. Bet tai reikia išaugti, išaugti ir pamiršti. 
Kiekvienas, gyvenęs ar gyvenąs šiame pasaulyje, 
tėra žmogus ir jo nuopelnus būtina laikyti jo gali- 
mybių pasireiškimu, o ne įsikišimu iš aukščiau. 

Su nieku kitu negalėčiau apie tai kalbėti. Kas- 
met juntu vis labiau dievinamas, ir man darosi ne- 
jauku. Raustu, prisiminęs, kaip kadaise stengiausi 
skatinti šį garbinimą, įsivaizduodamas, esą tai pa- 
dėsią man valdyti: O tai puikiai įrodo, kad aš — 
tik žmogus, ir dargi smarkiai klystantis, nes nėra 
ydos, kuri prilygtų troškimui įteigti kitiems, jog 
esi dievas. Vieną naktį susapnavau— prie mano 
palapinės angos pasirodė Aleksandras. Iškėlęs ran- 
koje kardą, jis buvo beketinąs mane nužudyti. 
„Bet tu juk ne dievas!" — tariau jam, ir jis pranyko. 

Kuo labiau senstu, brangusis Lucijau, tuo labiau 
man patinka būti žmogum — mirtingu, klystančiu, 
nesidrovinčiu. Šiandien mano sekretorius nedrąsiai 
atnešė man krūvelę dokumentų, kuriuose buvau 
privėlęs visokiausių klaidelių (mintyse vadinu jas 
kleopatrinėmis — ta burtininkė tiesiog neišeina iš 
galvos). Juokdamasis vieną po kitos jas ištaisiau, 
o mano sekretoriai stovėjo susiraukę. Jie negalėjo 
suprasti, kaip Cezaris gali juoktis iš savo klaidų. 
Sekretoriai — ne itin linksmi kompanionai. 

Jau seniai vartojame žodžius „dievybė“, „dievas“. 
Jie :uri tūkstantį reikšmių; net kiekvienam mūsų 
jie gali reikšti dvi dešimtis skirtingų dalykų. 

Aną vakarą aptikau žmoną karštai meldžiančią 
dievus atsiųsti saulėtą orą jos kelionei prie Nemio 
ežero. Mano teta Julija — ūkininkė, ir netiki, kad 
jie galėtų kaitalioti orą pagal jos pageidavimus, 
nors ji įsitikinusi, jog dievai globoja Romą ir ma- 
ne paskyrė jos valdovu. Ciceronas mano, jie ra- 
mia širdimi leis Romai žlugti (ir nenori dalintis su 

jais laurus už šalies išgelbėjimą nuo Katilinos), 
nors jis neabejoja dievus įskiepijus teisingumo 
jausmą žmonių širdyse. Katulas turbūt mano, kad 
žmonės išsiugdė teisingumo pojūtį besivaidydami 
dėl turtų ir ūkių ribų, bet jis tiki, meilė — vienin- 
telė dievybės apraiška ir tik per meilę, net jeigu 
ji paniekinta ir liežuviais užplakta, mes galime su- 
vokti savo egzistavimo prasmę. Kleopatra tikina, 
jog meilė — pats maloniausias užsiėmimas; ji ne- 
santi patyrusi kito tokio pavergiančio jausmo, kaip 
meilė savo vaikams, tačiau ji nelaiko šių emocijų 
menybės stiprybėje. Aš suprantu dieviškumą visai 
kitaip, nors anksčiau manydavau lygiai kaip ji. 
Atsikratęs kiekvienos šių iliuzijų, aš jaučiuosi tvir- 
tesnis, nes priartėju prie tiesos. 

Bet aš senstu. Laikas nelaukia. 


"XLVI— A. Iš Kornelijaus Nepoto užrašų 


Diktatorius išleido įsaką, nuo šiol draudžiantį per- 
vardinti miestus jo vardu. Man rodos, priežastis 
čia aiški: jis pastebėjo esąs garbinamas dargi 
labiau, nei pats pageidautų. Jis' liovėsi siuntinėjes 
dovanas miesteliams ir legionams: jos visos tam- 
pa šventomis relikvijomis, ir žmonės būriais trau- 
kia prie jų pasimelsti, kiti — vildamiesi išgyti. Ir 
ne tik barbariškuose respublikos pakraščiuose ir 
Italijos kalnuose — netgi čia, pačiame mieste. 

Girdėjau, žmonės nesiliauja papirkinėję jo tar- 
nus, idant šie vogtų jo drabužius, nagų nuokarpas, 
nuskustus barzdos plaukus ir netgi šlapimą — visa 
tai neva turi stebuklingą galią, tad žmonės saugo 
ir garbina šiuos dalykus. 

Kartais į namus prasiskverbia fanatikai, kuriuos 
palaiko žmogžudžiais. Vienas jų buvo užkluptas be- 
sėlinant prie miegančio Cezario su durklu rankoje. 
Tučtuojau buvo surengtas tardymas; kvotė pats 
Cezaris. Žmogelis bemaž prarado žadą, bet ne iš 
baimės. Per visą tardymą jis gulėjo paslikas ant 
grindų, nenuleisdamas apkerėtų akių nuo Cezario 
veido, vapėdamas, girdi, jis tenorėjęs pašventinti 
save „vienu vieninteliu Cezario kraujo lašu“. Pastė- 
rusių sargybinių ir tarnų akivaizdoje Cezaris davė 

jam daugybę klausimų ir galop išpešė iš jo visą 
jo gyvenimo istoriją. Toks didžiulis dėmęsys — nė 
vienas konsulas nebuvo tokio susilaukęs — dar la- 
biau išaukštino diktatorių vargšelio akyse, ir tas 
ėmė dar labiau kliedėti ir maldavo Cezarį pribaigti 
jį savo rankomis. 

Pasisukęs į šios scenos liudininkus, Cezaris šyp- 
sodamas tarė: 

— Dažnusyk sunku atskirti neapykantą nuo mei- 
lės, 

Pietų buvo Sostenas, Cezario gydytojas. 

Jis pasakojo, kokį poveikį aplinkiniams darąs 
diktatorius. 

„Ar yra buvę žmonių, apie kuriuos pasakotų to- 
kias istorijas ir jomis tikėtų?!“ 

Dar neseniai dešimtis ligonių, jų giminės sugul- 
dydavo nakčiai priešais sieną, juosiančią jo namus. 
Sargybiniai ėmė juos vaikyti. Dabar jie eilėmis ap- 
gula jo statulas. Cezariui keliaujant, valstiečiai 
prašo jo įminti pėdą prastai derinčiuose laukuose. 

O kokių tik istorijų apie jį nepasakojama! Jų 
išgirsi karių dainose, perskaitysi eilėse ir net ant 
visuomeninių pastatų sienų. Sako, neva jo motina 
pastojusi nuo žaibo tvykstelėjimo, o pagimdžiusi — 
per burną ar ausį; neva į šį pasaulį jis atėjęs be 
lyties organų — juos įgijęs iš nepažįstamojo, kurį 
sutikęs Dzeuso šventyklos prie Dodonos ąžuolyne 
ir užmušęs, ar iš Fidijaus sukurtos Dzeuso statulos. 
Nėra nė vieno iškrypimo, kuris nebūtų jam pri- 
skiriamas. Tikima, kad jis jaučiąs potraukį gyvu- 
liams, Kaip ir Jupiteris. Paplitusi nuomonė, neva 
jis esąs savo šalies tėvas tikrąja šių žodžių pras- 
"me,:0 Ispanijoje, Britanijoje, Galijoje ir. Afrikoje 
jis palikęs šimtus vaikų. 

Šitie prietarai ir fantazijos pernelyg paiki. An- 
tai, kitų tvirtinimu, jis toks asketiškai dorovingas, 
kad, jam einant pro šalį, nuodėminguosius YSLtaE 
nepakeliamas skausmas. 

Ar rasi kitą žmogų, paprastą mirtingąjį, Eušia 
būtų taip uždegęs žmonių vaizduotę, kad tie imtų 
kurti apie jį gausybę legendų? O kas dedasi da- 

bar, į miestą atvykus Kleopatrai? Ko tik neišgirsi: 
Kleopatra, derlingasis Nilo dumblas... Kur eisi — 
į tavernas, karių stovyklas — visų galvos svaigsta, 
įsivaizduojant jųdviejų glamones. Mes švenčiame 
saūlės dievaičio ir derlingosios žemės sutuoktuves. 

Aš — jo gydytojas. Padėdavau jam, kai jo kūną 
tąsė traukuliai, tvarsčiau jo žaizdas. Taip, jis mir- 
tingas. Mes, gydytojai, išmokstame įsiklausyti į 
savo ligonių kūną, kaip muzikas įsiklauso į skam- 
bėjimą kiekvienos lyros, kurią paima į rankas. Jis 
nuplikęs, jis sensta, jo kūnas išmargintas randų, 
kuriuos paliko gausiose kautynėse gautos žaizdos, 
bet kiekvieną jo kūno dalelę įdvasina protas. Jo 
organizmo atsistatymo galimybės tiesiog fantastiš- 
kos. Liga — dvasios silpnybė. Liga, nuo kurios ken- 
čia Cezaris — vienintelė liga, bylojanti apie bega- 
linę dvasios stiprybę. Ji aiškintina jo protu. 

Cezario protas — tai visiška priešingybė daugelio 
mūsų protui. Jam patinka apkrovimas. Kasdien 
mums iškyla dešimtys problemų; mes turime at- 
sakyti „taip“ ar „ne“ į klausimus, nuo kurių spren- 
dimo priklausys daugybė dalykų. Kai kurie mūsų 
dvejoja; kiti numoja ranka į iškilusias problemas, 
o tai savaime yra savotiškas sprendimas; dar kiti 
puola strimgalviais, sukandę dantis, užsimerkę — 
tai savotiškas nevilties sprendimas. O Cezaris spren- 
dimą puoselėja. Susidaro įspūdis, kad jo proto 
sraigteliai sukasi tik tuomet, kai tikimasi rimtų 
padarinių. Cezaris nesikrato atsakomybės — jis kas- 
kart vis daugiau užsiverčia ant savo pečių. 

Ko gero, jam stinga vaizduotės. Neabejotina, kad 
jis bemaž nemąsto apie praeitį, o ir ateities nesi- 
stengia aiškiau įsivaizduoti. Jis nelinkęs atgailauti 
ar tuščiai svajoti. 

Kartas nuo karto jis leidžia man atlikti tam tik- 
rus bandymus. Liepiu jam intensyviai mankštintis, 
o paskui paguldau ir stebiu. Kartą šitaip privers- 
tas nejudėdamas gulėti, jis manęs paklausė: 

— Jeigu aš nežūčiau nuo žmogžudžio rankos ir 
sulaukčiau senatvės, nuo ko aš mirčiau? 

— Nuo apopleksijos, jūsų didenybe,— atsakiau. 

Man pasirodė, kad jis liko patenkintas. Jis bijo 
dviejų dalykų: fizinio skausmo, kurį jaučia nepa- 

prastai aštriai, ir neoriai atrodyti tą paskutiniąją 
savo gyvenimo akimirką. 

O anąkart jis manęs paklausė, ar yra būdų pa- 
sidaryti galą pačiam, greitai ir nepraliejant kraujo. 
Parodžiau jam tris ir pastebėjau, kad nuo tol jis 
jaučia man didį prielankumą ir dėkingumą. 

Aš savo ruožtu daug, ko iš jo išmokau. Anks- 
čiau manydavau, kad geriausia malšinti alkį, mie- 
goti ir tenkinti lytinį geismą pagal tam tikrus nu- 
sistovėjusius įpročius. Dabar laikausi jo nuomo- 
nės — šiuos poreikius reikia tenkinti vos pajutus. 
Šitaip ne tik prailgėjo mano diena: išsivadavo ma- 
no dvasia. : 

Jis nepaprastas žmogus. Tos legendos, sakyčiau, 
nėra grynas prasimanymas. Bet štai ką aš pasaky- 
siu: Cezaris nemyli pats ir neįkvepia meilės ki- 
tiems. Jis romus, santūriai geranoriškas, energin- 
gas, nesikarščiuojantis, veikia nesusimąstydamas, 
neabejodamas. 

Pasakysiu jums kaip paslaptį: aš negalėčiau jo 
pamilti ir kaskart jaučiu palengvėjimą, kai nebe- 
reikia būti šalia. 

XLVI — B. Iš Cezario slaptosios policijos raporto 

Sekamoji Nr. 496. Artemizija Bakcina, pribuvė- 
ja, žiniuonė ir būrėja. Gyvena Ožkos baloje. Tar- 
doma prisipažino dalyvavusi „Palaidotos saulės“ 
brolijos apeigose. Pasak jos, brolija Romoje tu- 
rinti 10 ar 12 poskyrių (žr. sekamųjų Nr. 371 ir 
391 bylas). Prispirta pasakė, kad brolijai vadova- 
vęs Amazijus Lentras (sekamasis Nr. 297; bausmė 
įvykdyta rugpjūčio 12 d.). Apeigų pradžioje ilgai 
kankinama ir užmušama juoda kiaulė, juodas gai- 
dys ir t. t.; pabaigoje garbinamas indelis su krau- 
ju, tariamai diktatoriaus. Sekamoji bus išsiųsta į 

XLVI —C. Iš Plinijaus jaunesniojo užrašų 

(Rašyta maždaug šimtmečiu vėliau.) 

Įdomu: pasak mano sodininko, liaudyje paplitęs 
vienas prietaras. Vaikštinėdamas po miestą, šne- 
kėjausi su vynuogių augintojais, prekiautojais ir 
kitais prasčiokais. Jie visi patvirtino jo žodžius. 

Jie tiki, kad nužudyto Čezario lavonas nebuvo 
sudegintas (nors mes tuo neabejojame), bet buvęs 
pagrobtas kažkokios bendrijos ar religinės broli- 
jos ir supjaustytas į gabaliukus, kurių kiekvienas 
buvęs užkastas įvairiose Romos vietose. Jie tviI- 
tina, jog Cezaris žinojęs seną pranašystę, neva Ro- 
ma nežlugsianti ir liksianti stipri, jei jis bus nu- 
žudytas, o jo kūnas supjaustytas į atskiras dalis. 


XLVII. Egipto karalienės pranešimas 
(Spalio 26 d.) 


Kleopatra, Egipto karalienė (ir t. t. ir t. t.) ap- 
gailestauja, kad didžiai gerbiama vestalių kolegija 
negalės dalyvauti jos rengiamame priėmime ryto- 
jaus vakarą. Todėl karalienė pasirūpino, kad ga- 
lėtų priimti didžiai gerbiamą kolegiją rytoj trečią 
valandą. 

Suderinus su didžiuoju pontifiku ir jos šviesybe 
kolegijos vyresniąja, minėtą valandą bus vaidina- 
ma: 

Stebuklingasis Horo pasirodymas; 

Ozirio grožis; 

Nešmetų laivo užpuolimas; 

Abidoso valdovo atvykimas į savo rūmus. 

Ceremonijų dalys, netinkamos rodyti vakare, bus 
su visomis iškilmėmis pademonstruotos garbingo- 
sioms viešnioms po pietų. 

Egipto karalienė teiksis priimti didžiai gerbiamas 
vestales nurodytu laiku. 


XLVIII. Cezaris Kleopatrai 
(Spalio 29 d.) 


Visa Roma tik ir šneka, kokį prašmatnų priėmimą 
ištaisiusi Egipto karalienė; rafinuotesnieji nepaliau- 
ja kalbėję apie jos karališką laikyseną, neregėtą 
vaišingumą, išmintį ir kerintį grožį. 

Man belieka kalbėti apie savo niekad nenuvy- 
siančią meilę ir pagarbą jai. 

Ateityje aš rečiau lankysiu didžiąją karalienę, 
bet prašau jos niekad nesuabejoti mano meile ir 
tuo, kad nepaliausiu rūpinęsis jos šalies gerove. 

Labai džiaugčiausi, galėdamas dažniau priimti 
karalienę savo namuose. Paprašiau aktorę Kiteridę 

duoti mano žmonai deklamavimo ir mimikos pa- 
mokas — tai jai pravers per Gerosios Deivės šven- 
tę. Kadangi jūs taip pat dalyvausite šiame rengi- 
nyje, manau, tos pamokos ir jums bus labai nau- 
dingos  (gink- dieve, nenoriu pasakyti, kad 
karalienei reikia mokytis gražiai kalbėti ar oriai 
laikytis). 

Esu tikras, kad Kiteridė neatsisakys, jei pamo- 
koms baigiantis pareikšite norą išgirsti ją dekla- 
muojant ištraukas iš graikų ir romėnų tragedijų — 
mūsų palikuoniai pavydės mums šios laimės. 

Ponia Klodija Pulchra kuriam laikui išvyksta į 
savo užmiesčio vilą. Turbūt privalau jums praneš- 
ti, kad tokį nurodymą neseniai jai daviau aš, nors 
ji prašė leidimo išvykti iš miesto tik sekančią die- 
ną po jūsų priėmimo. Šitokį sprendimą man pa- 
diktavo motyvai, kuriuos, jei pageidausite, paaiš- 
kinsiu kada nors vėliau. 

Džiaugsmas, kurį karalienė man suteikė savo 
apsilankymu, retkartėmis atitraukia mano mintis 
nuo darbo. Būčiau jaunesnis, tas džiaugsmas pra- 
skaidrintų man darbą ir suteiktų naujų jėgų su- 
manymams įgyvendinti. Bet artėjanti senatvė man 
primena, kad nebeturiu, kaip kadaise atrodė, ne- 
riboto laiko nei ką planuoti, nei ką vykdyti. 


„Leiskite man- suderinti darbą su džiaugsmu ir ap- 
lankyti karalienę šeštadienį. Noriu parodyti jai pro- 
jektus, kuriuos parengiau kolonijoms Šiaurės Af- 
Iikoje. Jei oras bus palankus, norėčiau kartu su 
karaliene nuplaukti į Ostiją ir parodyti jai, kokių 
priemonių ėmėmės potvyniams reguliuoti ir sro- 
vei sulėtinti. Ostijoje mes turėsime progos pama- 
tyti, kiek pasistūmėjo uosto statybos darbai — juk 
karalienė davė tokių vertingų pasiūlymų jiems 
vykdyti. 

Norėčiau pasakyti karalienei dar vieną dalyką. 
Tikiuosi, ji viešės Italijoje dargi ilgiau, nei iš 
pradžių ketino.. Kad jai būtų lengviau apsispręsti, 
siūlau parsigabenti iš Aleksandrijos savo vaikus. 
Aš skirsiu jai vieną iš savo naujųjų galerų — ne- 
rasi jūroje laivo, greitesnio už jas —ir nekantriai 
lauksiu, kada kartu galėsime džiaugtis atvykėliais. 

XLVIII — A. Kleopatra Cezariui 

(Pek tą patį pasiuntinį.) 

Tarp mūsų iškilo nesusipratimas, didysai Cezari. 

Suprantu, jokiais įrodinėjimais neišsklaidysiu ta- 
ve apnikusių abejonių. Aš kankinuosi, ir mano vie- 
nintelė viltis — kad laikas ir įvykiai įrodys tau ma- 
no atsidavimą ir ištikimybę. Vis dėlto aš privalau 
dar kartą pareikšti: padėtis, kurioje atsidūriau (esu 
apstulbinta ne mažiau, nei tu) buvo niekšų pa- 
spęstos žabangos. 

Markas Antonijus prikalbino mane eiti kartu į 
tą sodo kampą pasižiūrėti, pasak jo, „žygdarbio, už 
kurį narsesnio Roma dar nebuvo mačiusi“. Jis ma- 
ne tikino atliksiąs jį su penkiais ar šešiais savo 
draugais. Kadangi ketinau dar kartą apeiti visą so- 
dą, sutikau su jo pasiūlymu ir pasivadinau Šar- 
mijaną. Kas nutiko paskiau, tu žinai. 

Aš neturėsiu ramybės, kol negausiu įrodymų, 
kad kažkas iš šalies pakurstė jį šitaip pasielgti. 
Žinau, tu patikėsi, jog aš nekalta tik tuomet, kai 
pamatysi, kad aš nepailsdama rūpinuosi tavim. 
Vien todėl aš priimu tavo pasiūlymą ilgiau 
paviešėti Romoje. Su dėkingumu taip pat priimu 
pasiūlymą ateiti į Kiteridės pamokas tavo namuose. 

Tačiau šiuo metu nepageidaučiau parsivežti savo 
brangiųjų vaikučių, nors dėkoju už suteiktą ga- 
limybę. " 

Didysai drauge, didysai Cezari, mano meile, man 
plyšta širdis iš skausmo, kad tu turi nepelnytai 
kankintis. Aš sielvartauju; aš prakeikiu tas likimo 
jėgas, kurios pragariška klasta, nepasiekiama nė 
vienam mirtingajam, padarė mane tavo nusivylimo 
kaltininke. Ak, netikėk! Nesikrimsk dėl šitokio kvai- 
lo atsitiktinumo. Atmink mano meilę. Nepradėk 
abejoti mano akių žvilgsniu, džiaugsmu, su kuriuo 
aš tau atsiduodu. Aš dar jauna, aš nežinau, kaip 
įrodinėtų savo nekaltumą labiau patyrusi moteris. 
Gal man reiktų piktintis, kad tu manim netiki? 
Gal turėčiau nuduoti pasipūtusią ir įpykusią? Ne- 
žinau; aš tesugebu būti atvira ir netgi paminu kuk- 
lumą. Aš niekados nemylėjau ir nemylėsiu taip, 
kaip myliu tave. Ar galėjo kas patirti tai, ką esu 

patyrusi aš— palaimą, neatsiejamą nuo dėkingu- 
mo, aistrą, kurios negalėjo sumenkinti tau reiškia- 
ma pagarba. Tokia buvo meilė, atitinkanti mūsų 
skirtingą amžių; nereikia bijoti ją lyginti su bet 
kuria kita meile — vis tiek ji pranašesnė. Ak, pri- 
simink, prisimink ir tikėk! Neatskirk manęs nuo 
savo dieviškos esybės šydu, juodžiausiu iš šydų, 
kurį nuaudei iš tikėjimo mano neištikimybe! Ne- 
jaugi aš galėčiau būti tau neištikima?! Nejaugi aš 
galiu tavęs nemylėti?! 

Tai ne karalienės žodžiai. Jie plaukia iš širdies. 
Šitaip vėl prabilsiu tik tuomet, kai man leisi. Nuo 
šiol aš kreipsiuos į tave kaip dera tavo šalies sve- 
čiui, nes savo meilėje aš laikausi šitokios taisyk- 
lės — nusilenkti visiems tavo norams. 


XLIX. Alina, Kornelijaus Nepoto žmona, savo 
seseriai Postumijai, Publijaus Cekcinijaus iš Vero- 
nos žmonai 

(Spalio 30 d.) 


Tu būsi mačiusi visus laiškus šiuo reikalu, ku- 
riuos mes išsiuntėme per diktatoriaus pasiuntinį 
jums ir poeto šeimai. Čia aš norėčiau pridurti ke- 
letą smulkmenų, bet jos skirtos tau vienai. 

Mano vyras sielvartauja, tarsi būtų netekęs sū- 
naus (apsaugok nuo tokios nelaimės! Mūsų ber- 
niukai — garbė dievams — gyvi ir sveiki). Aš irgi 
mylėjau Gajų (Katulą) dar nuo vaikystės, kai kar- 
tu Žžaisdavome. Bet aš galiu šnekėti su tavim at- 
virai: meilė neturi mūsų apakinti, ir mes privalome 
pasimokyti iš to vargšo paklydėlio gyvenimo. Aš 
nemėgau jo draugų, tuo labiau tos nedorėlės; man 
nepatiko eilės, kurias jis parašė paskutiniaisiais sa- 
vo gyvenimo metais ir aš niekada nemėgsiu ir ne- 
liaupsinsiu diktatoriaus, kuris pastarosiomis dieno- 
mis lakstė į mūsų namus lyg senas šeimos draugas. 

Mes dažnai prašydavome Gajų pas mus pagy- 
venti, bet tu juk žinai, koks jis stačiokiškai nepri- 
klausomas. Tad "kai vieną rytą jis pasirodė prie 
mūsų durų, lydimas senojo Fasko, nešino jo pata- 
lyne, ir pasiprašė leidimo pagyventi mūsų name- 
lyje sode, supratau, kad įis nejuokais serga. Mano 
vyras išsyk pranešė apie tą jo žingsnį diktatoriui, 

kuris negaišdamas atsiuntė savo gydytoją, tokį 
Sosteną. Šitokio pasipūtusio jauno bukagalvio kaip 
gyva nesu mačiusi. Aš nedvejodama pareiškiau 
pati esanti puiki gydytoja. Man rodos, visos mo- 
tinos gauna šią dovaną iš nemirtingųjų dievų. Bet 
tas Sostenas užsispyręs stūmė šalin visus vaistus, 
kurie nuo neatmenamų laikų pripažinti turį ne- 
paprastų gydomųjų savybių. Bet apie tai — ilga 
šneka. 

Taigi, Postumija, nėra jokios abejonės, kad jį nu- 
žudė toji moteris. Trejus metus tąsiusi jį po pra- 
garą, staiga ji pavirto gerumo įsikūnijimu, ir ši- 
taip jį pribaigė. Pati ji nėsyk nepasirodė, bet už- 
tat kasdien siuntinėdavo laiškus, valgius (būtum 
mačiusi kokius!), graikiškus rankraščius. Dukart 
per dieną atsiųsdavo pasiuntinį pasiteirauti apie jo 
sveikatą. Užtat Gajus buvo labai laimingas, tik lai- 
mė nelygi laimei. Jo laimė buvo sutrikusi, eieme- 
riška — turbūt šitaip jaučiasi apmulkinti vyrai, 
kuomet žmonos staiga pasidaro nepaprastai jiems 
geros... O dienos slinko. Ji taip ir neparodė akių. 
Mes pamatėme, kaip jis prarado viltį pasveikti ir 
nuolankiai atsidavė mirčiai. 27-ąją dieną maždaug 
trečią valandą po pietų jo tarnas Faskas (pameni, 
go į Namus ir pranešė, kad šeimininkas kliedįs; jis 
buvo besidabinąs eiti į priėmimą pas Egipto kara- 
lienę. Nuskubėjusi į namelį sode radau jį gulintį 
be sąmonės didžiuliame išvemtos tulžies klane. 
Mano vyras tučtuojau paliepė atvesti Sosteną. Jis 
atėjo ir sėdėjo prie jo lovos iki pat mirties, o 
mirė jis valandą prieš saulei patekant. Man ne- 
leido eiti į mirštančiojo kambarį. Apie dešimtą pa- 
sirodė pats diktatorius. Jis buvo prašmatniai apsi- 
rėdęs, matyt, nepastebimai paspruko iš karalienės 
priėmimo, kuris vyko visai šalimais, mažiau nei 
už pusės mylios. Visą naktį girdėjome grojant or- 
kestrus, o dangus buvo nušviestas laužų jos sode 
pašvaisčių. Nugirdau Faską pasakojant mano vy- 
rui, kad diktatoriui pirmąkart pasirodžius kamba- 
ryje, Gajus pasikėlęs ant alkūnės ir suklikęs jam 
nešdintis lauk. Jis išvadino diktatorių „laisvės gro- 
biku“, „pabaisa šykštuoliu“, „respublikos smaugė- 

ju" ir aibe kitų pravardžių — tiesą sakant, visos 
jos yra pelnytos. Maždaug tuomet į kambarį įėjo 
mano vyras — jis buvo išėjęs ieškoti mūsų senojo 
balzamo rūkytojo. Jo žodžiais tariant, diktatorius 
visa tai išklausė tylomis, tik išblyškęs lyg lavonas. 
Matyt, jau seniai niekas nebuvo liepęs Cezariui 
nešdintis, bet jis paklausė. 

Jis grįžo gal pora valandų po pusiaunakčio, bet 
jau nebevilkėjo savo prašmatniaisiais rūbais. Gajus 
miegojo. Pabudęs, atrodė, nebejaučia pagiežos sa- 
vo lankytojui. Pasak mano vyro, jis nusišypsojęs 
tarė: „Kurgi jūsų karališki rūbai, didysis Cezari?!“ 
Tu juk žinai, — mano vyras garbina tą žmogų (mes 
susitarę namuose apie jį nekalbėti). Pasak Korne- 
lijaus, nuo tos akimirkos Cezaris buvęs tiesiog 
nuostabus — tiek savo iškalbingomis pauzėmis, tiek 
savo atsakymais. Jis sako, esą niekas kitas nema- 
tęs tiek žmonių mirštant, kaip Cezaris. Tu žinai 
visus tuos pasakojimus apie Galiją, kaip sužeisti 
kariai iš paskutiniųjų priešindavosi mirčiai, kad 
sulauktų Cezario, kuris naktį apeidavo stovyklą. 
Turiu pripažinti, Postumija: nors jis yra nedoras 
valdovas, jis turi kažką labai įspūdingo ir nuošir- 
daus. Vyras sako stovėjęs kambario kertėje su 
Sostenu, tad labai mažai ką iš jųdviejų pašneke- 
sio girdėjęs. Vienu tarpu Gajus ašarom pasruvusio- 
mis akimis puolė iš lovos, šaukdamas, esą gyveni- 
mas ir eilės nuėję perniek — kekšės prielankumui 
įgyti. Aš tikrai nebūčiau sumojusi, ką jam atsa- 
kyti. Diktatorius, matyt, žinojo. Kornelijus sako, 
kad Cezaris tuomet ėmęs kalbėti dar tyliau, bet iš 
jo žodžių supratęs jį liaupsinant Klodiją Pulchrą 
tarsi toji būtų kokia deivė. Skausmas liovėsi kama- 
vęs Gajų, bet jo jėgos seko. Jis gulėjo, įbedęs 
akis į lubas, klausydamas Cezario žodžių. Kart- 
kartėmis diktatorius nuščiūdavo, bet vos ilgėliau 
patylėdavo, Gajus pirštais paliesdavo jo riešą, tar- 
si ragindamas: ,„,Kalbėkit, kalbėkit!“ Ir tu žinai, 
apie ką Cezaris visą laiką šnekėjo? Ogi apie So- 
foklį! Gajus atsisveikino su šiuo pasauliu dekla- 
muojant chorą iš „Edipo Kolone“. Cezaris užspau- 
dė jam akis monetomis, apkabino Kornelijų ir tą 

netikėlį gydytoją ir be sargybos išėjo namo brėkš- 
tančiomis gatvėmis. | 

Gal tu norėsi kai ką perpasakoti jo tėvui ir mo- 
tinai, bet man rodos, tik pagilintum jų sielvartą. 
Aš jausčiausi kalta, jei katras iš mano dviejų sū- 
nų šitaip pamestų galvą. Bet manding jie taip iš- 
auklėti, kad tai jiems negresia. 

(Toliau laiške kalbama apie nekilnojamo turto 
"* pardavimą.) 


XLIX — A. Cezario dienoraštis — laiškai Lucijui 
Mamilijui Turinui į Kaprio salą 

(Naktis iš spalio 27 į 28 d.) 

1013. (Apie Katulo mirtį.) 


Aš sėdžiu prie merdinčio draugo, poeto Katulo 
lovos. Retkartėmis jis užmiega; tuomet imuosi 
plunksnos — turbūt kaip visuomet bėgdamas nuo 
minčių (nors jau seniai privalėjau suprasti, kad 
rašydamas tau iš savo proto gelmių iškeliu į pa- 
viršių klausimus, nuo kurių besislapstant prabėgo 
mano gyvenimas). 

Jis ką tik atmerkė akis, išvardijo šešias Plejadas 
ir paklausė manęs, kuo vardu septintoji. 

Dar jaunystėje, Lucijau, tu neklysdamas atpažin- 
davai neišvengiamą aplinkybę ir neišvengiamą re- 
zultatą. Tu negaišai laiko apgailestavimams, kad 
yra taip, o ne antraip. Tavo dėka aš supratau — 
tik ne iš karto — gyvenime gausu dalykų, kurių 
nepakeisi savo troškimais, nuo kurių neapsaugos 
tavo baimė. Daugel metų laikiausi įsikibęs viso- 
kiausių iliuzijų, tikėjimo, kad, sutelkęs savo proto 
galią, priversi suvirpėti abejingos mylimosios šir- 
dį ar vien savo rūstybe sustabdysi prasiveržusį 
priešą. Pasaulis galingai žengia savu keliu, ir mes 
bemaž bejegiai jį pakeisti. Tu pameni, kaip mane 
apstulbinai, abejingai ištaręs: „Viltimi dar niekas 
nėra pakeitęs rytdienos oro“. Pataikūnai be persto- 
jo man tvirtina, esą aš „pasiekęs to, kas neįma- 
noma“, „pakeitęs gamtos dėsnius“. Priimdamas šią 
duoklę, aš rimtai linktelėju galvą, bet mintyse ap- 
gailestauju, kad jų negirdi mano geriausieji drau- 
gai, su kuriais kartu pelnytai pasišaipyčiau iš šitų 
padlaižių. 

Aš ne tik lenkiuosi neišvengiamybei; ji suteikia 
man jėgų. Kai pagalvoji, kokios ribotos Žmogaus 
galimybės, jo pasiekimai pasidaro dar įspūdingesni. 
Mirtis — taip pat neišvengiamybė. Gerai pamenu, 
kaip jaunas būdamas tikėjau, kad ji mane aplenks. 
Bet paskiau, kuomet mirė dukra, kuomet tu buvai 
sunkiai sužeistas, supratau esąs mirtingas. Dabar 
man atrodo, kad tie metai, kada netikėjau mirti- 
mi, dar daugiau — kad galiu mirti bet kurią aki- 
mirką — nuėję perniek. Dabar iš pirmo žvilgsnio 
atskiriu tuos, kurie nemano mirsią. Man jie — vai- 
kai. Jie tariasi labiau pajuntą gyvenimo skonį, 
vengdami minčių apie mirtį. O iš tikrųjų priešin- 
gai: saule mėgautis geba tik tas, kuris suvokė ne- 
būties neišvengiamumą. Nesutinku su stoikais, ku- 
rių teigimu apmąstydami mirtį suvokiame žmogaus 
pastangų tuštumą ir gyvenimo džiaugsmų menkys- 
tę. Kasmet su vis didesniu liūdesiu sakau sudie 
pavasariui; kasdien vis labiau trokštu pažaboti Ti- 
berį, net jei mano įpėdiniai leis jam pranykti jū- 
roje, nedavus žmogui jokios naudos. 

Jis vėl atsimerkė. Mes regime jo sielvarto prie- 
puolį. Klodija! Stebiu jį ir vis aiškiau suvokiu 
jos puolusią didybę. 

Pasaulyje veikia dėsniai, kurių svarbos mes ne- 
pajėgiame įspėti. Kaip dažnai mes matome dory- 
bę sukeliant visą piktadarysčių virtinę, ar žygdar- 
bius, įkvėptus menkystės... Klodija — neeilinė mo- 
teris, ir Katulas, ją pažinęs, pažėrė nepaprastų 
eilių. Įdėmiai įsižiūrėję, mes sakome: „gėris“, „„blo- 
gis". O pasauliui naudą duoda nei vienas, nei ki- 
tas, — energija. Čia slypi kažkoks dėsningumas, bet 
mes, nugyvenę savo amžių, tespėjame įžvelgti vos 
dvi grandinės grandeles. Štai kodėl reikia apgai- 
lestauti, kad gyvenimas toks trumpas. 

Jis miega. 

Praslinko dar viena valanda. Mes šnekučiavo- 
mės. Esu matęs ne vieną mirtį. Tiems, kuriuos ka- 
muoja skausmas, kalbu apie juos pačius; tiems, 
kurių protas neaptemęs, giriu pasaulį, kurį jie pa- 
lieka. Jeigu pasaulis yra niekingas, tai ir palikti 
jį — nieko kilnaus; mirštantieji dažnusyk sielojasi, 

kad gyvenimas nebuvęs vertas pastangų, kurių iš 
jų pareikalavo. Aš visada randu ką girti. 


Šią paskutiniąją valandą grąžinau seną skolą. 
Per dešimtį karo žygių metų nekart atmerkęs akis 
mačiau vis tą pačią viziją. Naktį vaikštinėdavau 
aplink savo palapinę, improvizuodamas kalbą. Aš 
įsivaizduodavau sukvietęs rinktinių vyrų ir mote- 
rų, daugiausia jaunų, auditoriją, norėdamas per- 
teikti visa, ką aš — berniukas ir vyras, kareivis ir 
valdytojas, įsimylėjėlis, tėvas, sūnus, kenčiantis ir 
džiūgaujantis žmogus — esu skolingas Sofokliui. No- 
rėjau išlieti dėkingumą ir pagarbą iš širdies, kuri 
taip greitai prisipildo sklidina. 

Taip, jis išties buvo žmogus, ir jo kūryba žmo- 
giška. Štai ir atsakymas į vieną iš jau seniai ka- 
muojančių klausimų. Nepasakyčiau, kad dievai nuo 
jo nusigręžė, bet ir padėti nepadėjo. Jiems tai ne- 
būdinga. Jeigu jie nebūtų pasislėpę, jis nebūtų akis 
pražiūrėjęs jų beieškodamas. Ir man teko keliauti 
per Alpių aukštybes, kai nemačiau per žingsnį nuo 
savęs, tik niekad nesijaučiau toks ramus, kaip ji- 
sai. Jis pasitenkino gyvendamas taip, tarsi Alpės 
būtų čia pat. 

O dabar štai ir Katulo nebėra. 


L. Cezaris Kiteridei 
(Lapkričio 1 d.) 


Kilmingoji ponia, jūs turbūt suprantate, kad ma- 
no padėties žmogui nelengva kreiptis su prašymu 
į tą, kurį nepaprastai gerbia, kadangi -pastarasis 
gali pamanyti esąs įsakomas. Įsivaizduokit, kad aš 
tebesu tas pats, kuris nudžiugo su jumis susipa- 
žinęs ir pajuto jums pagarbą, ilgainiui tik dar la- 
biau pagilėjusią. Mano žmona mokosi frazių, ku- 
rias jai reiks ištarti vienoje šventėje, įvyksiančioje 
gruodyje. Man buvo leista ją pamokyti — aišku, 
kiek leidžia slaptas šventės pobūdis. Ar negalėčiau 
paprašyti jūsų skirti keletą valandų pamokyti ją 
tarti tas frazes ir deramai laikytis tokioje iškilmin- 
goje ceremonijoje? 

Kadangi apeigose iki tam tikro momento daly- 
vaus Egipto karalienė, būčiau itin dėkingas, jei leis- 

tumėt ir jai pabūti kartu tomis valandomis, kurias 
galėsite skirti mano Žmonai. 

Prieš keletą dienų labai nudžiugau, sužinojęs, kad 
esate artima Lucijaus Mamilijaus Turino draugė ir 
retkarčiais aplankote jį Kaprio saloje. Jis pagei- 
dauja, kad jo vardas būtų kuo rečiau minimas, tad 
jau vien šios eilutės daro šį laišką konfidencialų. 
Aš džiaugiuosi ne tik tuo, kad jums brangi jo 
draugystė, o jam — jūsų, bet kad per jus (ir, vi- 
liuosi, per mane) jo genijus gali, jei galiu šitaip 
pasakyti, pasireikšti pasaulyje, nors mums ir ne- 
leista minėti jo vardo. Nuostabu vien tai, kad žmo- 
gus, patyręs negandas, tekusias jo daliai, nepalūžta 
dvasia; nors aš niekados nepajėgiau suvokti, kad 
tai nutiko jam, kurs buvo pranašesnis už visus 6a- 
vo protu, lygiai kaip ir tomis dvasios ypatybėmis, 
kurias mes vadiname jos grožiu. Kaprio sala man 
apgaubta pagarbios baimės skraiste. Aš ne tik lai- 
mingas — aš dargi jaučiu palengvėjimą, kad nesu 
vienintelis jo genijaus nešėjas. Mudu su juod balsu 
neišsakome daugelio dalykų. Antai, pagal nebylų 
susitarimą aš negaunu iš jo laiškų ir galiu jį ap- 
lankyti ne dažniau kaip kartą per metus. Kartais 
šie apribojimai kelia man liūdesį, bet kuo toliau, 
mintį, būdingą visiems jo poelgiams. 

Kadangi kalba pasisuko apie didžius žmones, prie 
šio laiško pridedu nuorašus paskutiniųjų eilių Ga- 
jaus - Valerijaus Katulo, kuris mirė prieš penkias 
dienas. 


LI. Egipto karalienės memorandumas savo valsty- 
bės sekretoriui 

(Lapkričio 6 d.) 

Egipto karalienė liko patenkinta informacija, ku- 
Tią jai pateikei. Tai ypač pasakytina apie spalio 
29-osios ir lapkričio 3-iosios pranešimus ir prie jų 
pridėtus dokumentus. į 

Karalienė atkreipė dėmesį į tavo pateiktą nepa- 
tenkintųjų įvertinimą. 

(Toliau Kleopatra aptaria dvylika asmenų Ir gru- 
puočių, galinčių griebtis perversmo ar mėginti nu- 
žudyti diktatorių. Tarp potencialių sąmokslininkų 

neminimi Kaskos, Kasijus nei Brutas. Ši medžiaga 
pateikidma IV dalyje.) 

Tačiau karalienė atkreipia tavo dėmesį į šiuos 
klausimus: 

1. Informatorius Nr. 14 (Abros) pranešimai nieko 
neverti. Ji tik nuduoda naivuolę. Pagrasinus de- 
maskuoti ar kitokiu spaudimu nesunkiai galima bū- 
tų išgauti iš jos vertingesnių žinių. 

2. Ar tu įsitikinęs, kad deramai išsiaiškinai dik- 
tatoriaus pradingimo iš mano pobūvio 27-ąją dieną 
priežastį? Kad jis sėdėjo prie sergančio nešvankė- 
lio rašeivos lovos — vargu ar įtikinamas paaiškini- 
mas. 

3. Reikia žūt būt įtaisyti agentą Marko Antonijaus 
namuose. Grąžinu tavo surinktą medžiagą, įrodan- 
čią jo išdavystę diktatoriui (46 m.). Padėk ją prie 
kitų dokumentų; žiūrėk, kad jų nepavogtų ir ne- 
konfiskuotų! Kitus dokumentus, rastus jo namuose, 
aš pasilieku. | " 

4, Siuvėja Mopsa. Kuo greičiau pateik man iš- 
samų jos gyvenimo aprašymą: kilmė, draugai ir 
pan., kada matys savo klientus šį mėnesį. 17-ąją 
dieną ji ateis pas mane siūti rūbų Gerosios Deivės 
apeigoms. 

5. Šią savaitę labiausiai domėkis Klodijos Pulchros 
ir jos brolio namais. Kas kalbama apie jos išvyki- 
mą iš miesto? Kada ji grįžta į Romą? Sozigeno 
(egiptiečio astronomo) pranešimas niekam tikęs. 
Nurodyk, kas svarbiausia. 

Pritariu tavo nuomonei, kad Klodijus Pulchras 
nori suvilioti diktatoriaus žmoną. Nenuleisk nuo 
jų akių. Jie tikriausiai siuntinėja vienas kitam laiš- 
kus per informatorių Nr. 14. Pateik man savo pa- 
siūlymus, kaip geriausia pasinaudoti šitokia padėti- 
mi. š 

Įvertindama uolumą ir sumanumą, kurį parodei 
spręsdamas iškeltus uždavinius, su didžiausiu ma- 
lonumu dovanoju tau ir tavo palikuoniams visiems 
laikams Sesebeno oazę su teise į mokesčius ir 
rinkliavas, apribota tik mano karališkaisiais edik- 
tais Nr. 44 ir 47 (vietinių pareigūnų ir žemvaldžių 
valstiečiams nustatomų rinkliavų ir mokesčio už 

kuptanugarių girdymą prie šaltinių ir upių dydžio 
ribojimai.) 

LII. Pompėja Klodijai 

(Lapkričio 12 d.) 


Ilgiuosi tavęs visą laiką, brangioji pelyte. Niekas 
nesupranta, kodėl tu išvyksti į kaimą dabar, kai 
mieste dedasi tokie dalykai. Klausiau savo vyro, 
nejaugi tau taip rūpi ta matematika, o jis — girdi, 
tokie mokslai tau labai sekasi ir tu puikiai nusi- 
manai apie žvaigždes ir jų poveikį. 

Pas mus į namus ne rečiau kas antrą dieną at- 
eina vienas žmogus, ir mes labai įdomiai leidžiame 
laiką. Galvą guldau — neatspėsi kas. Ogi Kleopat- 
ra! Ir ne ji viena — dar aktorė Kiteridė. O tuo pa- 
sirūpino mano vyras. Keista, ar ne? 

Visų pirma prisistatė Kiteridė pamokyti mane ži- 
nai kokių dalykų. Paskiau ėmė ateidinėti Kleopat- 
ra — taip pat norinti pasimokyti. Pamokai baigian- 
tis kasalienė paprašo Kiteridę padeklamuoti, bet 
tokių dalykų, kad man kraujas stingsta gyslose. 
Kasandra išeina iš proto; Medėja nusprendžia nu- 
žudyti savo vaikus, visi miršta. Paskum anksčiau 
nei paprastai grįžta manasis, ir visi ple ple ple apie 
graikų dramas. Tuomet manasis atsistoja — jis bus 
Agamemnonas, Kiteridė — Klitemnestra,  Kleopat- 
ra — Kasandra, 0 mudu su Oktavianu — vietoje 
choro.  Paskiau visi vakarieniaujame. Brangioji 
Klaudile, kaip gaila, kad tavęs nėra šalia — neturiu 
su kuo pasijuokti: jie taip rimtai žiūri į tuos daly- 
kus! Aš netveriu juoku, kai mano vyras ima riau- 
moti, o Kleopatra išeina iš proto. 


Tiesą sakant, karalienė man visai patinka. Žino- 
ma, ji nepanaši į tave ar mane. Anksčiau ji man 
atrodė baisiai nesimpatinga, bet dabar kartais ji 
man visai graži. Tačiau aš visiškai nepavyduliauju: 
mano vyras elgiasi su ja lygiai, kaip su teta Ju- 
lija. | 

Vakar Egipto karalienė paklausė mano vyro, ka- 
da tu grįžti. Sako, tikiuosi, greitai, nes tu rengianti 
ją apeigoms. O maniškis atsakė tavo planų nežinąs, 
bet iki pirmosios gruodžio grįši. 

Brangute, mačiau tavo brolį, jaunėlį; jis prijojo 
prie manęs, kai keliavau prie Nemio ežero. Jis toks 
panašus į tave, kad kaskart apstulbstu jį pamačiusi. 
Žmonės kalba, kad jis nedoras, netgi tu tai tvirti- 
ni, bet aš vis tiek netikiu. Klaudile, brangute, tu 
neteisingai su juo elgiesi. Jei žmogui be perstojo 
kalsi, kad jis nedoras — jis tikrai toks pasidarys. 

Iš šio laiško tau gali susidaryti įspūdis, kad aš 
labai laiminga, bet taip nėra. Beveik nekeliu kojos 
iš namų; pas mane neateina niekas, ką norėčiau 
matyti. Tiesa, buvau sykį pas Egipto karalienę, nu- 
ėjau aplankyti Bruto žmonos Porcijos, nes ji lau- 
kiasi. Kartais aš sėdžiu sau ir man norisi mirti. 
Aš šitaip manau: jeigu negali džiaugtis gyvenimu 
kol jaunas — kada gi džiaugtis? Aš garbinu savo 
vyrą, jis mane, bet man patinka kompanijos, o jam 
ne. 

Ką tik sužinau, kad veltui gaišau laiką, eidama 
pas -Porciją. Man pasakė, kad ji persileido, taigi, 
nereikėjo man visai pas ją eiti. 


LIII. Kiteridė Lucijui Mamilijui Turinui į Kaprio 
salą 

(Lapkričio 25 d.) 

Mano brangusis drauge, atmosfera Romoje — ne- 
jauki ir grėsminga; žmonės plaka liežuviais, bet 
juoko negirdėti. Kasdien išgirsti apie atsitikimus ir 
nusikaltimus, sukeltus veikiau chaoso ir kvailybės, 
negu aistrų. , 
lavimą, bet dabar jau visi jį pastebi. Mūsų valdo- 
vas labiau nei paprastai pasinėręs į darbą; kasdien 
mus užgriūva krūvos ediktų. Išleisti įstatymai dėl 
prabangos; kiekvienas pilietis -privalo nusivalyti 
gatvę priešais savo namus; priešais teismo pastatą 
ant šaligatvio įsmeigti kuolai su pasaulio žemėla- 
piu — auksiniai ereliai žymi naujus miestus. Jaunos 
šeimos galvos atsistoja prie jo ir krapštydamiesi 
pasmakres svarsto, kur įsirengti naujus namus — 
tarp sniego ir ledynų, ar po svilinančia saule. 

Buvau jau besutinkanti su tavo pasiūlymu iškart 
atvykti į Kaprį, bet valdovas paprašė parengti jo 
žmoną ir karališkąją viešnią gruodžio pradžioje 

įvyksiančioms apeigoms. Jau turėjau aštuonias pa- 
mokas. Dažnai jas baigiame tragedijų ištraukų skai- 
tymu, kuriame dalyvauja visi, net pats diktatorius. 
Aš jaučiuosi lyg vaidinčiau tragedijoje, vykstan- 
čioje kitos viduje. 

Pradedu suprasti tą paslaptį — Cezario vedybas. 
Aš matau, kad akstiną joms davė ne iškrypėliškas 
Cezario palinkimas prie jaunučių mergaičių, kaip 
tvirtina pikti liežuviai. Cezaris — mokytojas; jis ap- 
sėstas noro mokyti. Jis gali mylėti tik tą, kurią 
gali pamokyti; mainais jis nori matyti pažangą ir 
prašviesėjusį mokinio protą. Iš tų jaunučių mer- 
gaičių jis reikalauja tik to, ko Pigmalionas prašė 
marmuro. Tris kartus jo lūkesčiai pasiteisino — aš 
turiu omenyje Korneliją, jo dukrą ir Egipto kara- 
lienę, bet daugelį kartų jis sulaukė pasipriešini- 
mo. Pompėjos pasipriešinimas — be galo smarkus, 
tiesiog gniuždantis. Nepasakyčiau, kad ji būtų 
kvaila, bet jo priėjimas prie jos toks neišmintingas, 
kad visas jos protelis išsigandęs susigūžia, nedrįsda- 
mas išlįsti į paviršių. Tokia mokytojiška meilė — 
galinga jėga, bet kartu gana subtilus dalykas, pa- 
siekiantis savo tikslą ne dažniau, nei jutiminė mei- 
lė. Negavusi atsako, ji sukelia baisiausią maišatį, 
nes yra pamišimas kaip ir meilė apskritai. Cezaris 
ją myli kaip gležną jaunutę būtybę ir moterį (Ce- 
zario žvilgsnis į mylimą moterį nepanašus į jokio 
kito vyro), bet kartu už tai, kad potencialiai ji gali 
tapti tokia kaip Aurelija, tokia kaip Julija Marci- 
ja. Jo akimis žiūrint, Roma — moteris; jis vedė 
Pompėją, tikėdamasis paversti ją dar viena gyva 
šių didžiųjų Romos matronų statula. , 

Nuvylė jį ir Kleopatra. Galima tik spėti, su kokiu 
svaiguliu iš pradžių ji vykdė mylimai mokinei ke- 
liamus reikalavimus. Tiesą sakant, dar ir dabar juos 
tebevykdo. Aš garbinu šią nepaprastą moterį, nors 
aš jau sena, ir manęs nieko nebeišmokytum. Vis 
dėlto aš gerai suprantu tą nepasotinamą susižavėji- 
mą, su kuriuo ji išklauso kiekvieną jo ištartą Žodį. 
Tačiau jis pastebėjo negalįs išmokyti to, kas jam 
svarbiausia — dorovės, atsakomybės. O Kleopatra 
neturi nė menkiausio supratimo apie tai, kas doro- 
vinga ir kas ne. Cezaris pats nežino turįs tą aistrą 

mokyti — jis to nepastebi, kaip ir viso, kas yra 
akivaizdu. Todėl jis labai prastas mokytojas. Jis 
įsivaizduoja, kad visi žmonės yra mokytojai ir 
smalsūs mokiniai, kad visi dega noru dorai gyventi. 
Moterys subtilesnės mokytojos nei vyrai. 

Negaliu nesijaudinti, matydama didį vyrą, sie- 
kiantį rankos tos, kuri skirta ne jam, o paskiau ro- 
dant pralaimėjusio švelnumą nesugyvenamai žmo- 
nai. Tokie vyrai pasidaro kantrūs, bet tai nėra žmo- 
nos kantrumas su savo vyru, kuris yra savaime 
suprantamas ir ne daugiau vertas pagyrų, nei do- 
rojo sąžiningumas. Galop matai, kaip šie įsižeidę 
vyrai užsidaro savyje; jie sužino, kad žmogus vie- 
nišas pasaulyje — laimingesnieji jų broliai to ne- 
patirs. 

Cezaris — toks vyras. Jis turi dvi žmonas, antro- 
ji — Roma. Abiem jis prastas vyras, bet ne iš blo- 
gos valios, o todėl, kad abi per daug myli. 

Leisk parašyti dar kelias eilutes. 

Tik neseniai supratau tavo žodžius, ištartus prieš 
daug metų, „kartais nedorėliais laikome tuos, kurie 
nori ištirti savo laisvės ribas“ (aš nesuklydau?) ir 
„paleistuvyste — siekį išsiaiškinti tai, kas gerbtina“. 
Kokia kvaila buvau, kad anksčiau to nesupratau, 
mano brangusis prince,— būčiau praturtinusi savo 
Medėją, savo Klitemnestrą, Taip, tęsiant tavo min- 
tį, ko gero, galima sakyti, kad didžiuma to, ką mes 
laikome „patvirkimu“, iš esmės yra dorovė, ti- 
Iianti savo prigimties dėsnius? Ar ne tai turėjo 
galvoje Antigonė, mano Antigonė, mūsų Antigonė, 
sakydama: (Sofoklio dramoje, atsakydama į Kreon- 
to žodžius, esą nužudytas jos „gerasis“ brolis nebū- 
tų norėjęs, kad „negerasis“ būtų palaidotas kaip 
pridera) „Ką gali žinoti — gal aname pasaulyje jo 
(nuodėmingi) poelgiai nepriekaištingi pasįrodys?' 
Taip, štai kodėl Klodija nuėjo kreivais keliais; jei- 
gu Cezaris nebus budrus, Pompėja leisis tenkinti 
savo smalsumą iki galo. Mūsų pojūčiams ribas pa- 
diktuoja gamta: ugnis nudegina pirštus, širdis 
neatlaiko, bėgant į kalną, — bet mūsų minčių klajo- 
nėms uždėti „veto“ gali tik dievai. Ir jeigu jie ne- 
panorės įsikišti mes pasmerkti kurti savus įstaty- 
mus, ar persigandę klajoti siaubą varančios savo 

laisvės dykumomis be kelio takelio, lyg nusirami- 
nimą vildamiesi išvysti bent užsklęstus vartus ar 
akliną sieną. Komedijų rašytojai mėgsta nuvalkio- 
tą juokelį, esą žmonoms patinka, kai vyrai jas lu- 
„pa. Vis dėlto jis atspindi amžiną tiesą: didžiulė 
paguoda žinant, jog tas, kuris tave myli, nesibijo 
išsiaiškinti ribų to, kas jam leistina. Mūsų vyrai 
dažnai klysta — tiek į vieną, tiek ir į kitą pusę. Ce- 
zaris — kaip vyras ir kaip valdovas — tironas. Ne- 
sakau, kad jis šykšti kitiems laisvių, kaip kiti tiro- 
nai. Ne. Tiesiog, pats būdamas nepasiekiamai 
laisvas, jis visiškai nebesupranta, kaip laisvė pasi- 
reiškia, kaip ji plėtojasi individe. Jis duoda arba 
per daug, arba per mažai, ir visuomet klysta. 


LIV. Klodija broliui 

(Fragmentai laiškų, kuriuos ji siuntinėjo iš Ne- 
tuno beveik kasdien visą lapkritį.) 

Nesirodyk čia, Besmegeni. Aš nenoriu nieko ma- 
tyti. 

Aš visai laiminga. Čia pat gyvena Ciceronas — 
nepatenkintas rašinėja tas nenuoširdžias nuobody- 
bes, kurias jis vadina filosofija. Keliskart buvome 
susitikę, bet dabar apsiribojame tuo, kad pasiun- 
čiame vienas kitam vaisių ar saldumynų. Jis nega- 
lėtų sudominti manęs filosofija, o aš jo — matema- 
tika. Jis labai šmaikštus, bet su manim kažkodėl 
niekada nebūna sąmojingas. Aš išsekinu jo sąmojį. 

Kiauras dienas nieko neveikiu, tad būčiau tau 
niekam tikusi kompanionė. Studijuoju skaičius ir 
galiu ištisas dienas apie nieką daugiau nemąstyti. 
Begalybės tyrinėjimai atskleidžia tokių įdomybių, 
apie kurias niekas nė nesvajojo. Gąsdinų jomis 
Sozigeną. Jis sako, kad tie dalykai esą pavojingi. 

Labai pykstu ant tavęs, kam prašei senį Erelio 
Snapą uždrausti tą pjesę. Mes pažeminami tik tuo- 
met, kai atkreipiame dėmesį į tuos dalykus. Kada 
tu suprasi: jų šunybės pasidaro jiems dukart ma- 
lonesnės, kai pastebi, kad jų liežuviai mus žei- 
džia?! 

Kaip tu sakai, apmaudu, kai tave kaltina tūks- 
tančiais nusikaltimų, kurių tu nė nemanei padaryti. 
Taip, aš išties išėjau iš brangiųjų tėvų namų pir- 


160 


mai progai pasitaikius, bet nėkart nepakėliau prieš 
juos rankos. Aš ne tik nežudžiau savo vVyIro— 
anaiptol: atsiklaupusi ant kelių maldavau jo neper- 
siryti, nes šitaip jis žudo save. Mano širdis nėsyk 
nėra suvirpėjusi nei dėl tavęs, nei dėl Dodo. At- 
virai pasakius, dažnai apstulbusi žiūriu į tas per- 
karusias vandens žiurkes, kurioms tu atrodai pa- 
trauxlus. 

O dėl paskutinio klausimo (Katulo mirties?) — 
niekad man jo daugiau nheminėk. Visa tai be galo 
keblu; niekas to nesupras. Nenoriu apie tai girdėti. 

Kai tave kaltina nusikaltimais, blogiausia vis dėl- 
to tai, kad kyla noras tą pasmerkimą pateisinti. Tik, 
aiškų, būtina griebtis kažko nepaprastai svarbaus, 
kad net saulė nublanktų. 

Man, žinoma, apmaudu, girdint žmones plepant, 
esą jis paliepęs man vykti į kaimą. Nors tai gryna 
nesąmonė, ji pykdo labiau, nei visos kitos mela- 
gystės kartu sudėjus. Bet aš nesirengiu grįžti į Ro- 
mą vien tam, kad paneigčiau šį gandą. 


(Lapkričio 27 d.) 

Atvyk į Netuną, -Publijau. Aš nebegaliu tverti 
viena, o į miestą grįžti dar nepasirengusi. 

Dėl dievo meilės, atvyk, tik neatsitempk nieko 
kartu! 

Dykinėjant blogiausia tai, kad į galvą ima lįsti 
mintis, jog laikas eina. Tad aš leidausi į prisimini- 
mus, it kokia senė. Pereitą naktį negalėjau užmig- 
ti; atsikėlusi sudeginau visus savo matematikos už- 
rašus, O paskiau suverčiau į ugnį visus laiškus, 
gautus per dešimtį metų. Sozigenas plasnojo aplink 
lyg senas drugys, norėdamas man sutrukdyti. 

Iškeliauk vos gavęs mano .laišką. Man šovė vie- 
na mintis. Markui Antonijui nepasisekė ,žygdar- 
bis, kokio dar nebuvo regėjusi Roma“. Aš sugalvo- 
jau dar vieną. 

Pas mane Mopsa —siuva rūbus ir turbaną tralia- 
lia žaidimams. 


(Lapkričio 28 d.) 
Tikiuosi, tu jau kely, ir šis laiškas tavęs nepa- 
sieks. Jei ne, tučtuojau leiskis į kelią! 

Ką tik gavau laišką iš diktatoriaus. Jis liepia 
man grįžti į Romą rengti šventei Egipto karalienę. 
Jis kviečia mane pietų gruodžio antrąją. 

LV. Kleopatra Cezariui 

(Gruodžio 5 d.) 

Siunčiu tau šią žinią, didysai Cezari, gerai ži- 
nodama, kad tu gali klaidingai suprasti mano mo- 
tyvus. Nesiryžau tau pranešti, bet paskui pamaniau, 
kad prieš pusantro mėnesio būčiau tau nedvejoda- 
ma tai pasakiusi, ir apsisprendžiau. 

Ponia Klodija Pulchra siūdinasi dvi tunikas ir 
turbanus gruodžio 11-osios apeigoms. Ji ketina per- 
rengti savo brolį moterim ir atvesti jį į tavo na- 
mus. Tavo žmona žino — tai rodo jos rašytas laiš- 
kas, kurį laikau savo rankose. 


LV — A. Cezaris Kleopatrai 

(Per tą patį pasiuntinį.) 

Ačiū jums, šviesiausioji karaliene. Už daug ką 
esu jums skolingas. Gaila, kad ir už šį apmaudų 
dalyką, į kurį atkreipėte mano dėmesį. 


LVI. Alina, Kornelijaus Nepoto žmona, savo se- 
seriai Postumijai, Publijaus Cekcinijaus žmonai 


(Gruodžio 13 d.) 


Baisiai skubu, tad vos pora žodelių, brangiausioji 
Postumija. 

Roma lyg sukiršintas avilys. Tokio sambrūzdžio 
dar nebuvau mačiusi. Valstybinės įstaigos uždary- 
tos; daugelis pardavėjų nė neatidaro savo krautu- 
vėlių. Tu jau būsi girdėjusi: Klodija Pulchra atsi- 
vedė moterim persirengusį savo brolį į Gerosios 
Deivės apeigas. Aš stovėjau už poros žingsnių, kai 
jį atpažino. Sako, Julija Marcija pirmoji pastebė- 
jusi. Šventė buvo prasidėjusi prieš valandą. Kelios 
moterys puolė ant jo, nuplėšė turbaną ir juostas. 
Na ir spiegimas kilo! Netrukus moterys, apspitu- 
sios jį iš visų pusių, ėmė kiek gali kulti, kitos laks- 
tė, dangstydamos relikvijas. Joks kitas vyras ne- 
galėjo išgirsti jų balsų, bet netrukus pasirodė sar- 
gybiniai ir pakėlę jį nuo grindų išsitempė — visą 
kruviną, aimanuojantį. 

Galas. Tikrai nežinau, nė ką sakyti. Visi sako — 
galas. Girdėjau žmones net kalbant, tegul Cezaris 
perkelia Romą į Bizantiją. 

Tuoj lekiu į teismą. Vakar Ciceronas pasakė 
šiurpią, bet gerą kalbą prieš Klodijų ir Klodiją. 
Liudininkais kviečiami įvairiausi žmonės; o kokių 
tik gandų nesklinda! Kiti mano, kad Egipto kara- 
lienė bus prikišusi nagus, nes Klodija ją mokiusi. 
Tačiau karalienė buvo prastai nusiteikusi ir net ne- 
atėjo į apeigas. 

Išvis keisčiausia — Cezario elgesys. Kaip didysis 
pontifikas, jis turėtų vadovauti bylos nagrinėjimui, 
bet jis iškart pareiškė nenorįs apie ją nieko girdė- 
ti. Nėra abejonės — jo žmona ne mažiau kalta, nei 
tuodu. Stačiai siaubas, ar ne? 

Ką tik grįžo maniškis. Sako, Pompėjos giminės — 
visos dvi dešimtys — vakar vakare nuėję pas Cezarį 
prašyti, kad jis ją užsistotų. Visą valandą jis kuo 
ramiausiai jų klausė, o paskui atsistojęs pareiškė 
neketinąs rodytis teisme. Girdi, gali būti, kad Pom- 
pėja čia niekuo dėta, bet jos padėties moteriai ne- 
sunku būtų buvę elgtis taip, kad ant jos nekristų 
toks įtarimas; pasak jo, vien įtarimas užtektinai ją 
kompromituojąs, ir jis ničhieko nelaukdamas ry- 
toj —t. y. šiandien, su ja skirsis. 

Skubu į teismą, brangute. Man gali tekti duoti 
parodymus. Koks keistas jausmas apima, kai skubi 
Romos gatvėmis! Rodos, pačiam miestui nuplėšta 
garbė, ir mums visiems reikia iš jo kraustytis. 


IV DALIS 


LVII. Servilija iš Romos savo sūnui Markui Juni- 
jui Brutui 

(Brutas gavo šį laišką būdamas Marselyje rug- 
pjūčio 8 d., kai konsulavimui šiapusinėje Galijoje 
baigiantis buvo begrįžtąs į Romą.) 

Grįžk, Markai, grįžk į miestą — visų akys nukry- 
po į tave. 

Didvyris, kurio vardą tu nešioji (Junijus Brutas, 
išvijęs Torkvatus) gyvas tavyje — jei ne kraujyje, 
tai dvasioje, ir ant tavo pečių — jo pareiga. 

Grįžk į miestą, kurio sveikata —tavo sveikata, 
kurio laisvė — tavo laisvė. Romėnai vėl mini Bruto 
vardą, ir visų žvilgsniai krypsta į tave. 

Žmogus, užsitraukęs Romos pyktį — didis visu 
kuo, o išvis didžiausias klaidom. Žudikas privalo 
prilygti aukai, kitaip Roma bus dukart pavergta. 
Vienas romėnas tėra lygus jam, todėl visų akys ir 
nukrypo į tave. Ranka, kuri jį parblokš, turi būti 
nešališka kaip pats teisingumas.. Tironžudžio parei- 
ga — šventa; su dėkingumo ašarom prisimins jį tie, 
kurie šiandien dar negimė. 

Nueik, pažvelk į jį — atiduok jam, ką jis nusi- 
pelnęs; pažvelk į jį kaip didis sūnus žvelgia į didį 
tėvą — ir nužudyk, užsimojęs ne vieno, o dešimties 
tūkstančių tūkstančių jėga. 

Galvodamas apie kūdikį, kuris netrukus turi tau 
gimti, pakelk ranką ir smok! 

LVII — A. Brutas Servilijai 

(Grąžindamas jai laišką.) 

Šis laiškas jūsų. Jis nepasidarė mano vien todėl, 
kad jį perskaičiau. 

Žodžiai, kuriais liepiate man nužudyti draugą ir 
geradarį, — pakankamai aiškūs. Žodžiai, kuriais ver- 
čiate mane abejoti tuo, kas mano tėvas, — man ne- 
suprantami. 

Sulaukęs dvidešimties, ponia, kiekvienas mūsų 
esame sau tėvas. Tačiau, nors gimdytojas pasitrau- 
kia į šešėlį, jo asmenybė nepraranda svarbos. To- 
dėl versti abejoti tuo, kas tavo tėvas, galima tik 
davus priesaiką, pačią rimčiausią priesaiką, ir tik 
išsireiškiant be menkiausio dviprasmiškumo, 

Jūs to nepadarėte. Todėl mano akyse jūs prara- 
dote pagarbą, kurią turėčiau jums jausti. 


LVII — B. Kornelijaus Nepoto užrašai 
(Pašnekesys su Ciceronu.) | 


Pamaniau, kad atėjo palankus momentas pateikti 
klausimą, kuris visai Romai knieti štai jau trisde- 
šimt metų. 

— Pasakyk, drauge, ar tavo nuomone Markas 
Junijus Brutas yra Julijaus Cezario sūnus? 

Jis išsyk prablaivėjo. 

— Kornelijau,— tarė jis,— mes turime atsargiai 
vartoti žodį „nuomonė“. Kai turiu pakankamai 
įrodymų, aš ryžtuosi pasakyti kažką žinąs; kai ma- 
no žinios menkesnės, galiu pasakyti savo nuomonę 
„tuo klausimu; kai žinau dar mažiau, galiu tik spė- 
lioti. Šiuo atveju to, ką žinau, nepakanka nė spė- 
liojimui. Tačiau įsivaizduokime, kad aš kažką nu- 
manau — kodėl turėčiau tau pasakyti? Tu juk būti- 
nai įkiši mano žodžius į kokią knygą. O knygoje 
spėliojimai atrodo įtikinamiau nei faktai. Faktus 
galima paneigti; pastaba paraštėje — ir fakto nebe- 
lieka; bet spėliojimo taip lengvai neatsikratysi. Is- 
torikų darbai, kuriuos mes skaitome — viso labo 
virtinės spėliojimų, apsimetusių faktais. 

— Ar Markas Junijus Brutas — Cezario sūnus? 
Kelkime klausimą šitaip: ar aš žinau, ar mano nuo- 
mone šitaip mano Brutas, Cezaris ar Servilija? Bru- 
tas — vienas geriausių mano draugų. Cezaris... 
Cezaris — žmogus, nuo kurio aš nenuleidžiu akių 
trisdešimt, ne — keturiasdešimt metų. Servilija — 
na, kažkada buvo norima mudu apvesdinti. Taigi, 
panagrinėkime šį klausimą. 

— Pirmuosius du esu daugel kartų matęs sykiu, 
ir aš galiu drąsiai tau pasakyti, nėkart nesu įžvel- 
gęs jų elgesyje nė menkiausio ženklo, kuris liudy- 
tų juos žinant apie tokį ryšį. Cezaris aukštai ver- 
tina Brutą. Jis jaučia jam prielankumą, nebylų 
vyresniojo žmogaus prielankumą neeilinių gabumų 
jaunesniajam. Tiesa, rodo jį tarsi šykštėdamas, ne- 
noriai — bemaž jo baimindamasis, bent jau... Pa- 
sakyk atvirai, Kornelijau, ar mus, vyresniuosius, 
labai džiugina mintis, kad po mūsų ateis kiti pui- 
kūs istorikai ir oratoriai? Argi mums neatrodo, kad 
mūsų palikuonys neturi teisės mūsų pranokti? Ne- 
gana to, Cezaris visuomet laikėsi atokiai nuo visų 
nepajudinamai nepriklausomų vyrų — nuo visų dvy- 
likos, nuo visų šešių. Nėr ko nė kalbėti — Cezaris 
nemėgsta talentingų žmonių draugijos, tiksliau sa- 
kant, žmonių, kurie pasižymi ir dideliu talentu, ir 
tvirta dvasia. Nemėgsta, tikrai nemėgsta. Jis gali 
būti palankus talentingam žmogui, jei tas yra niek- 
šas, ir stipriadvasiui, jei tas neambicingas, bet jis 
negali pakęsti talentingų, tvirtos valios žmonių. Jis 
apsistatęs niekšais; jis mėgsta klausyti jų plepalų, 
jų juokelių. Opijūs, Mamura, Milonas — visi iki vie- 
no nenaudėliai. O kai reikia dirbti, jis pasirenka 
tokį kaip Azinijus Polijonas — dorą, ištikimą, bet 
labai eilinį žmogelį. 

— Na, o Bruto elgesys su Cezariu ničniekuo ne- 
siskiria nuo jo elgesio su bet kuriuo iš mūsų, vyres- 
niųjų. Brutas nieko nemyli — niekad nemylėjo ir 
nemylės, išskyrus, žinoma, savo žmoną, o dėl to — 
gal dar mažumą ir uošvį. Tu juk pažįsti tą bejaus- 
mį gražuolio veidą, tą be galo apgalvotą kalbos 
manierą, tą griežtą mandagumą. Jei jis manytų, 
kad Cezaris jo tėvas, bent jau kad jis gali būti jo 
tėvas. ..— ne, aš tuo netikiu! Mačiau jį dėkojant 
Cezariui už geradarystes; mačiau jį prieštaraujant 
diktatoriui. Dargi mačiau, kaip jis pristatė Cezariui 
savo žmoną. Cezaris apsigimęs aktorius, ir mums 
niekad nepavyks perskaityti jo minčių, bet užtat 
Brutas visai nemoka apsimetinėti, ir aš galiu pri- 
siekti, kad tokia mintis jam niekados nėra net šo- 
vusi į galvą. 

— Belieka pamėginti atspėti, ką mano Servilija. 

— Bet pirmiausia turiu pasakyti viena: prieš tris- 
dešimt metų beveik niekas neabejojo, kad Cezaris 
Bruto tėvas. Datos, jei taip galima pasakyti, tarsi 
įrodo jo tėvystę. Tuomet Cezaris, siekdamas poli- 
tinės valdžios, iš anksto apgalvojęs svetimoteriau- 
davo su dviem iš karto. Tais laikais moterys vai- 
dino kur kas didesnį vaidmenį respublikos gyveni- 
me, o visa aristokratija, net ir retas kuris vyras 
nutuokė apie politiką geriau už Serviliją. Ji galėjo 
akies mirksniu pakeisti dvidešimties kvailų, neprin- 
cipingų didžturčių politines simpatijas — jai pakak- 
davo pasakyti, ko jie turi bijoti ateityje. Nespręsk 
apie tų laikų Serviliją, žiūrėdamas į ją šiandien. 
Dabar ji tėra įnirtusi intrigantė, besikamuojanti dėl 
kvailų, prieštaringų principų, užtvindanti visą mies- 
tą anoniminiais laiškais, kurių autorius aiškus kiek- 
vienam. Romos oras pasidarė nepalankus moterims. 
Netgi Klodijos nelygink su ta, kokia ji buvo prieš 
dešimt metų. Prieš dvi tris dešimtis metų Roma bu- 
vo įtakingų moterų arena — prisimink Cezario ir 
Pompėjaus motinas ar Cezario tetą. Jų galvos buvo 
"pilnos politikos, ir jos neleisdavo savo vyrams, 
meilužiams, svečiams ar vaikams galvoti apie ką 
kita. Dabar žmonės nuduoda pasibaisėję, kai su- 
žino, jog jų motinos ar senelės tuokdavosi, skirda- 
vosi ir vėl tuokdavosi vien todėl, kad tai būdavo 
politiškai paranku. Jie pamiršta, kad šios nuo- 
takos ne tik atsinešdavo didelius turtus ir šeimyni- 
nius ryšius: niekam nebuvo paslaptis, jog pati nuo- 
taka yra žymi politinė figūra. Tu juk žinai — kai 
kova tarp Sulos ir Marijaus pasiekė kulminaciją, 
tiek žmonių mirdavo nunuodyti, kad dažnas gero- 
kai pasvarstydavo prieš sėsdamas pietauti prie tik- 
IOs seseIs stalo. 

Gali įsivaizduoti, koks lankstus turėjo būti Ce- 
zaris, norėdamas patyliukais įsmukti į šių karingų 
Klitemnestrų lovas, o paskui be triukšmo vėl iš- 
nykti... Apie tai niekas nesužinos. Bet štai kas 
nuostabu: kiekviena iš šios meilužių virtinės dar 
ir šiandien jį garbina. Kaip dažnai atsidūręs vienos 
ar kitos mūsų garbingos senstančios matronos drau- 
gijoje aš nukreipęs kalbą imu jį girti ir pastebiu, 

kad manęs užgniaužusi kvapą klausosi tuoj tuoj 
nualpsianti mergiotė, įsitikinusi, jog ji — vienintelė 
šio titano įkvėpėja. 

Ciceronas vėl ėmė springti juoku, ir teko patapš- 
noti jam per nugarą. 

— Žiūrėk, koks įdomus dalykas, — varė jis to- 
liau, — Cezaris, kuris su savo Žžmonom sugebėjo su- 
gyventi vos vieną vaiką, turi tiek pavainikių, kad 
bemaž pateisina „tėvynės tėvo“ titulą, kuriuo nori 
būti vadinamas. Man regis, jis stengdavosi pririšti 
tas įtakingas meilužes prie savęs kūdikiu. Be to, 
kai ta, kuriai jis reikšdavo simpatijas, pranešdavo 
jam besilaukianti — seki mano mintį? —ir kuomet 
jis įsitikindavo, kad jis... e... būsimojo kūdikio 
tėvas, Cezaris būtinai labai gražiai atsidėkodavo 
tai damai dovana, ir nė šiaip sau dovana. 

— Tačiau nepamiršk, kad per tuos dešimt metų, 
apie kuriuos mes šnekame, Cezaris neturėjo nė 
skatiko. Taip, du dešimtmečius, per kuriuos jis pa- 
darė savo karjerą, Cezaris buvo... švaistūnas be 
skatiko, dosniai dalijęs svetimą auksą. 


(Čia Ciceronas ima šnekėti apie Cezarį ir pini- 
gus — šis pokalbio fragmentas buvo pateiktas XII 
dokumente.) 


— Šiaip ar taip, Cezaris paleido į darbą tiek be 
naudos gulėjusių savo draugų pinigų, kad galėjo 
padovanoti Volumnijai . Apelio ,„„Andromachą“ (su- 
gulovei labai tinkantis siužetas) — geriausią pasau- 
lyje drobę, nors dabar mes matome tik šešėlį to 
pirmykščio šedevro. Kas suabejos, kad jos dukterys 
dvynės yra Cezario? Argi ta nosis ne jo— tik 
padauginta iš dviejų? O Servilijai jis dovanojo ro- 
žinį perlą, kuriuo ji taip ištikimai pasipuošia per 
kiekvieną miesto įkūrimo šventę. Tam perlui nėra 
lygių pasaulyje; tuo metu Roma vien apie jį ir 
-tešnekėjo. Ta nepatraukli krūtinė, ant kurios da- 
bar jis guli (nepaisant įstatymų dėl prabangos!) 
kadaise, mano drauge, buvo tokia pat graži, kaip 
tas perlas. Ar tai dovana Servilijai už tai, kad pa- 
gimdė Marką Junijų Brutą? Mes niekuomet nesu- 
žinosime, niekuomet. 

LVIII. Cezaris iš Romos Brutui į Marselį 

(Rugpjūčio 17 d. per asmeninį pasiuntinį.) 

Manau, nėra reikalo nė sakyti, su kokiu pasiten- 
kinimu aš gaunu iš gausių šaltinių žinias apie pa- 
vyzdingą uolumą, su kuriuo tu eini tau patikėtas 
aukštas pareigas. Tikiuosi, mano pagyrimo žodžiai 
tau bus malonūs, nes visų pirma išgirsti juos iš 
lūpų draugo, kuris didžiuojasi ir gėrisi visais tavo 
darbais ir, kas dar svarbiau, aš taip pat esu Ro- 
mos valstybės tarnas, tad kenčiu, kuomet jai daro- 
ma gėda ir didžiuojuosi, kuomet jai šitaip garbin- 
gai tarnaujama. Prisiekiu nemirtingaisiais die- 
vais — kaži ką atiduočiau, kad iš visų provincijų 
gaučiau žinias apie tokį teisingumą, tokį nenuils- 
tamą rūpinimąsi visais pavaldiniais ir tokį veiklu- 
mą vykdant įstatymus. Tūkstančiams žmonių, pa- 
kirdusių iš barbarizmo miego, tu padarei Romą 
mylima ir gerbiama; tu pasiekei, kad jos bijotų, 
bet ne daugiau, nei mes visi turime bijoti teisin- 
gumo. 

Grįžk namo, jaunasai bičiuli, į šalį, kuri prašo 
tavęs vis didesnių darbų. 

Laiškas, kurį tau rašau, skirtas vien tavo akims, 
ir aš liepiu tau vos perskaičius jį sunaikinti. Ne- 
skubėk atsakyti — mano pasiuntinys lauks, kiek tu 
pageidausi. 

Mano galva, respublikos vadovui nederėtų nu- 
rodyti ar paskirti savo įpėdinį. Aš taip pat nema- 
nau, kad respublikos vadovui dera turėti diktato- 
riaus teises. Bet aš esu diktatorius ir aš įsitikinęs, 
kad valdžia, kurią buvau priverstas paimti, yra bū- 
tina valstybės labui ir kad tik paskirdamas įpėdinį 
galiu išgelbėti ją nuo dar vieno ilgo ir sekinančio 
pilietinio karo. Mudu su tavim ištisas valandas kal- 
bėdavome apie valdymą ir apie tai, kiek savivaldos- 
šiuo metu būtų galima suteikti Romos piliečiams. 
Pastaruoju klausimu mes ne visuomet sutarėme. Aš 
paskyriau tau pareigas, kurias dabar baigi eiti tam, 
kad per kasdieninį vadovo darbą suprastumei, kiek 
daug eiliniai piliečiai priklauso nuo žmonių, pa- 
skirtų į aukštesnes pareigas. Norėčiau, kad dabar 
tu užimtumei panašų postą sostinėje ir kad pats 

įsitikintumei, jog atsakomybė už mūsų Italijos 
piliečius taip pat tenka jų vadovams. 

Aš noriu, kad tu būtumei pretoriumi. Tavo svai- 
nį (Kasijų) skiriu tarnauti kartu su tavim. Tu būsi 
Romos pretoriumi — šios pareigos sudėtingesnės; 
tu visą laiką būsi plačiosios visuomenės dėmesio 
centre ir — šalia manęs. 

Jau minėjau, kad turint omenyje mūsų piliečių 
nuotaikas bei politinę padėtį pusiasalyje, aš priva- 
lau išrinkti savo įpėdinį. Mano padėties žmogus te- 
gali išrinkti savo įpėdinį, — tąi tiesa; jo patvirtinti 
aš negaliu. Visi žmonės vienodai menkai žino vie- 
na — kas laukia ateityje. Įpėdinis privalės įsitvir- 
tinti pats. Tačiau tam, kuris mane pakeis, aš galiu 
šiuo tuo padėti — gyvas ar miręs.. Antai, aš galiu 
supažindinti jį su pasaulio valdymo menu, pasida- 
lyti su juo patirtim ir žiniom, kurių jis negalėtų 
gauti iš nieko kito. Tokią galimybę turėsi būdamas 
Romos pretorium. 

Kiekvieną dieną man neišeina iš galvos mintis, 
kad mano gyvenimas bet kurią akimirką gali nu- 
trūkti. Nenoriu priemonių, kurios apsaugotų mano 
kūną nuo priešų pasikėsinimo, bet suvaržytų man 
laisvę ir temdytų mintis. Žmogžudys be didelio 
vargo galėtų mane nutykoti. Suvokdamas man gre- 
siančius ' pavojus, ėmiau mąstyti apie tai, kas bus 
po manęs. Mirdamas aš nepaliksiu sūnų. Net jeigu 
jų turėčiau, tai nieko nereikštų. Mano galva, val- 
dovo pareigos negali būti paveldimos. Valdovu tu- 
ri tapti tas, kuris trokšta gero visuomenei ir turi 
gabumų bei žinių, reikalingų valstybei vadovauti. 
Mano nuomone, tu pasižymi šiom savybėm, o ir 
patirties mano dėka įgijai. Apsispręsk pats, ar nori 
tapti pasaulio valdovu. 

Parašyk, ką galvoji šiuo klausimu. 

LVIII — A. Brutas Cezariui 

(Per diktatoriaus pasiuntinį.) 

Ačiū už pagyrimo žodžius. 

Ačiū už pagalbą, kurią suteikėte per visą mano 
tarnybos laikotarpį. 

Sutinku tapti Romos pretoriumi ir tikiuosi eiti 
tas pareigas taip, kad pateisinčiau tą gerą nuomo- 
nę, kuri ir paskatino jus išrinkti mane. 

O apie paskesnes pareigas, kurias jūs planuojate, 
nenoriu nė galvoti. Mano atsisakymo priežastį ga- 
lima rasti jūsų laiške. Leiskite pacituoti jūsų žo- 
džius: „Mano galva, respublikos vadovui nederėtų 
nurodyti ar paskirti savo įpėdinį“. Cezario vietą 
tegali užimti kitas Cezaris. Jeigu neatsirastų verto 
žmogaus — nebereikės tų pareigų, nebereikės 6u- 
telkti tiek galios vienose rankose. Tegul dar ilgai 
jus saugo nemirtingieji dievai, idant ir toliau va- 
dovautumėte šaliai taip, kaip jūs vienas tesugebate. 
O kai jūs paliksite šį postą, tegul jie apsaugo mus 
nuo pilietinio karo. 

Kitos priežastys, verčiančios mane atsisakyti jū- 
sų pasiūlymo, yra asmeninės. Metams slenkant, 
mane kaskart vis labiau traukia filosofijos studijos. 
Kurį laiką atitarnavęs jums ir valstybei Romos pre- 
toriumi, prašysiu atleidžiamas iš tų pareigų, kad 
galėčiau atsidėti šioms studijoms. Tikiuosi, šioje 
srityje paliksiu paminklą, kuris bus vertas mūsų 
romėniškos dvasios ir jūsų geros nuomonės. 


LIX. Cezaris Marko Junijaus Bruto žmonai Por- 
cijai į Romą 

(Rugpjūčio 18 d.) 

Su didžiausiu malonumu pranešu jums, kad prieš 
keletą dienų paliepiau jūsų vyrui grįžti į Romą. 
Padariau tai skaudama širdim, nes tie, kuriems 
brangi Roma, norėtų, kad jis liktų šiapusinėje Ga- 
lijoje ir toliau taip šlovingai tarnautų savo kraštui. 
Leiskite man pakartoti žodžius, kuriuos neseniai 
parašiau jam: „Prisiekiu nemirtingaisiais dievais — 
kaži ką atiduočiau, kad iš visų provincijų gaučiau 
žinias apie tokį teisingumą, tokį nenuilstamą rūpi- 
nimąsi visais pavaldiniais ir tokį veiklumą vykdant 
įstatymus". 

Leiskite jums pasakyti, kad visa, kas vyksta jūsų 
namuose, liečia ir mane. Jokie pažiūrų skirtumai 
nesumenkino tos gilios pagarbos, kurią jaučiu 
jums ir visiems jūsų artimiesiems (Porcija buvo 
Katono jaunesniojo duktė). Mano ausis pasiekė gan- 

dai, kad jūs laukiatės kūdikio. Visa Roma kartu 
su jumis laukia tokio kilmingo įpėdinio. Man džiu- 
gu, pagalvojus, kad naujagimio tėvas tą šventišką 
valandą bus šalia. 


LIX — A. Porcija Cezariui 

(Rugpjūčio 19 d.) 

Porcija, Marko Junijaus Bruto žmona, nuolankiai 
dėkoja diktatoriui Gajui Julijui Cezariui už tokį 
šiltą laišką ir už tą be galo džiugią naujieną. 

LIX — B. Cezario dienoraštis — laiškai Lucijui 
Mamilijui Turinui į Kaprio salą 

(Maždaug rugpjūčio 21 d.) 


947. Nė vienam žmogui nesvetimas pavydas. Ma- 
nyje rusena trejopas pavydas, jei šituo vardu galiu 
vadinti tuos tris dalykus, apie kuriuos pagalvojęs 
nejučia imu žavėtis. Pavydžiu tau sielos tvirtumo, 
Katului — jo poezijos ir Brutui — jo dabartinės žmo- 
nos. Apie pirmuosius du esu tau daug pasakojęs, 
nors visko dar neišsakiau. 

Apie Porciją jau seniai mąstau. Pastebėjau ją dar 
tada, kai ji buvo mano pasipūtusio draugo, to ne- 
vykėlio (M. Kalpurnijaus) Bibulo žmona... Kaip 
dera moteriai tylėjimas — ne tas, kuris byloja apie 
tai, jog Žmogaus mintys kažkur klajoja, ar kad jis 
išvis: negalvoja — o taip dažnai būna,— bet tylėji- 
mas, kuris rėiškia begalinį susikaupimą. Toks ty- 
lėjimas puošė mano Korneliją, kurią aš vadindavau 
savo „iškalbingąja tylene“, mano Juliją, seniai nu- 
ščiuvusią, net mano sapnuose nė žodžio neišta- 
riančią, ir Katono Porciją. 

Bet kuomet tos moterys prabildavo, niekas ne- 
būtų prilygęs joms nei iškalba, nei sąmoju. Jos ga- 
lėjo šnekėti apie menkiausias ūkio smulkmenas, 
bet net Ciceronas, sakąs kalbą senatui, nebūtų su- 
gebėjęs šitaip prikaustyti tavo dėmesio. Su pavydu 
aš svarsčiau, kodėl taip yra ir nusprendžiau: bana- 
lybė nepakenčiama tik iš lūpų to, kuriam ji atrodo 
reikšminga. Tačiau mūsų - gyvenimas užgožtas ba- 
nalybių; svarbūs dalykai pasiekia mus apipinti gau- 
sybės smulkmenų. Banalybė gali didžiuotis ne tik 
tuo, kad ji yra, bet ir tuo, kad ji yra visur. Jau 

vien dėl savo prigimties moterys yra tokių nesu- 
skaičiuojamų reikšmingų smulkmenų sergėtojos. 
Vyrui atrodo, kad augindamas vaikus jis nusiže- 
mina labiau, nei ganydamas gyvulius; jis veikiau 
sutiktų miegoti po atviru dangum Egipto dykumo- 
je, puolamas spiečių mašalų. Nekalbi moteris — to- 
ji, kuri savo protu skiria, kurios smulkmenos turi 
būti užmirštos ir kurios vertos didesnio dėmesio. 

Žmonės linkę manyti, kad vyras, pavydintis ki- 
tam žmonos, siekia kažkokių tikslų, bet mano min- 
tys tikrai nėra smerktinos. Kol Bibulas buvo gyvas, 
dažnai pas juos lankydavausi, matydavau, kaip jis 
vakare grįžta į tuos išmintingos ramybės gaubiamus 
namus ir pavydėdavau jam. Bibului mirus aš ilgai 
svarsčiau, bet nutariau negalįs žengti to žingsnio. 
Neabejoju, kad Brutas irgi ilgai svarstė; dažnas jį 
smerkė, kam išsiskyrė su Klaudija (Apijaus Klaudi- 
jaus dukra, Klodijos antros eilės pussesere) po tiek 
bendro gyvenimo metų; bet aš jį supratau, o da- 
bar visa Roma mato tą laimę, kurios turėtų pavy- 
dėti net niūriausias stoikas ir kurią turėtų laiminti 
net viską matantis diktatorius. (Šios vedybos su- 
stiprino vienintelę opozicinę aristokratų grupuotę, 
kurią rėmė platieji sluoksniai. Brutas vedė pussese- 
Ię — jo motina Servilija buvo Porcijos tėvo, Katono 
jaunesniojo, sesuo; Kasijus ir Lepidas buvo vedę 
netikras Bruto seseris — Servilijos dukras iš anks- 
tesnės santuokos su konsulu Silenu; jos abi turėjo 
labai prastą vardą.) Nežinau, ar ji prilygsta mudvie- 
jų motinoms ar mano tetai. Ko gero, jos dorybės 
nustelbia privalumus tų dviejų paniurėlių — jos tė- 
vo ir vyro. Netveriu apmaudu, kai matau asketą, 
kuris tapo tokiu priešindamasis nuodėmingai ap- 
linkai — jis labai greitas smerkti kitus, o sau at- 
leidžia viską. Ne be pasitenkinimo prisimenu, kad 
mano draugas Brutas ne visuomet buvo toks be- 
jausmis filosofas. Kurį laiką jis rėžė sparną apie 
Neprilygstamąją (aktorę Kiteridę), o turtus susikro- 
vė iš kapadokiečių ir kipriečių prakaito. Jo laimė, 
tais metais buvau konsulas — antraip kažin ar būtų 
išvengęs skandalingos bylos už kankinimus. 

Taip, moralistais tampa maištaujantys prieš ap- 
linką — užtat jie tokie nepalenkiami. Tikėkimės, 


173 


„iškalbingoji tylenė" pataisys mūsų kilniojo gra- 
žuolio Bruto būdą (žodžių žaismas: „brutus“ reiš- 
kia Ir žvėriškas, ir šlykštus). 


LX. Sąmokslininkų laiškai 

(Šitas grandine platintas laiškas buvo ltūkstan- 
čiais išsiuntinėtas po Apeninus pirmomis 45 m. pr. 
m. e. savaitėmis. Šis buvo pirmasis; Romoje pasi- 
rodė rugsėjo 1 d.) 

Dvidešimties taryba — visiems romėnams, ver- 
tiems savo protėvių. 

Ruoškitės nusimesti tironiją, slegiančią mūsų res- 
publiką. Mūsų tėvai žuvo, kovodami dėl laisvių, 
„kurias dabar iš mūsų susigrobė vienas žmogus. Su- 
daryta dvidešimties taryba; ji prisiekė prie aukuro. 
Dievai, atsiuntę pritarimo ženklus, parodė, kad mi- 
sija, kurios ji ėmėsi — teisinga ir kad ji baigsis 
pergalingai. 

Kiekvieną romėną, gavusį šį laišką, prašome pa- 
daryti penkis jo nuorašus ir, laikant visą reikalą 
didžiausioje paslaptyje, užtikrinti, kad jie patektų 
į rankas penkiems panašiai mąstantiems romėnams 
ar tiems, kuriuos būtų galima palenkti į savo pusę. 
Pastarieji savo ruožtu turi padaryti po penkis nuo- 
rašus. | 

Laukite kitų laiškų. Po truputį jie ragins imtis 
ryžtingesnių žygių. 

Mirtis Cezariui! 

Už mūsų tėviškę ir mūsų dievus! 

Nė žodžio priešui! 

Ryžto! 

Dvidešimties taryba 

LX — A. Azinijus Polijonas Cezariui 


(Čia pabaiga Polijono pranešimo Cezariui iš Nea- 
polio, rašyto rugsėjo 18 d. ir pateikto XIV doku- 
mente.) 

Siunčiu savo valdovui trylika nuorašų laiškų, 
kurie man buvo atsiųsti per pastarąsias šešias die- 
nas —trys į mano namus Pozilipe, dešimt — čio- 
nai. Valdovas, be abejo, pastebės, kad penki jų ra- 
šyti viena ranka, nors ir stengtasi kaitalioti braižą. 
Kvintas Kota gavo 16, Lucijus Melas — 10. 

Šiuose kraštuose prastuomenei, t. y. nemokan- 
tiems skaityti ir rašyti, vietoje laiškų siuntinėjami 
akmenukai ir kriauklės su užrašu XX/C/M (mirtis). 
Mano pasiuntinys „surinko jų visą krūvą. Pasak 
jo, jie kelia veikiau pasipiktinimą, negu entuzi- 
azmą, ir užpykę žmonės siuntinėja- akmenukus su 
užrašu XX/M. Vieną kitą užrašą gali pamatyti pa- 
keverzotą ant šaligatvių, sienų ir t. t. 

Nedrįstu siūlyti savo valdovui priemonių prieš 
šį judėjimą. Apsiribosiu, pateikdamas šiuo klausi- 
mu mūsų būstinėje įvykusios diskusijos rezultatus; 
dalyvavo Kota, Melas, Anijus Turbacijus ir aš. | 

1. Judėjimas prasidėjo Romoje. Pirmieji jo simp- 
tomai čia pastebėti 15 dienų vėliau. 

2. Buvo sulaikyti trys tarnai, nešiojantys. šiuos 
laiškus. Kankinami du prisipažino rade šiuos mums 
adresuotus laiškus viešose vietose (vieną jų apti- 
ko senutė ant vežimėlio su figomis, kuriomis pre- 
kiavo) ir atnešė juos, tikėdamiesi gauti užmokestį. 
Laiškai vien todėl ir plinta, kad jį atnešęs papras- 
tai gauna nedidelį atlyginimą. Trečiasis tarnas pa- 
reiškė, kad man adresuotą laišką pajūryje jam da- 
vusi šydu veidą užsidengusi moteris, kuri jam 
sumokėjo už pristatymą. 

3. Šio judėjimo pradininkai turbūt nėra nei Klo- 
dijus Pulchras su savo bendrais — jie nėra tokie 
gudrūs ir kantrūs, nei nepatenkintieji, susibūrę ap- 
link Kasijų ir Kaską, kadangi šie bijo plėtoti ju- 
dėjimą. Iš to, kad organizatoriai stengiasi patraukti 
į savo pusę liaudį, bemaž neragina griebtis smur- 
to ir tvirtina, esą dievai jiems pritarią, galima 
spėti, kad jie viską nuodugniai apsvarstė ir, ga- 
limas daiktas, yra senyvo amžiaus. Mes neatme- 
tame galimybės, kad šitokią priemonę sugalvojo 
koks Ciceronas ar Katonas. 

4. Vargu ar galima būtų tokius laiškus panau- 
doti savo labui. Tačiau mes visi sutariame, kad šis 
judėjimas gali būti žalingas valstybės aparatui. 

Laukiame nurodymų, kaip kovoti su šiuo judė- 
jimu. 


LX — B. Antrasis sąmokslininkų laiškas 


(Šis laiškas dar labiau išplito Apeninuose. Pir- 
mieji jo nuorašai pasirodė Romoje rugsėjo 17 d.) 

Dvidešimties taryba — visiems romėnams, verI- 
tiems savo protėvių. 

Antrasis laiškas. 

Kiekvieną romėną, gavusį šį laišką, prašome pa- 
daryti penkis jo nuorašus ir, laikant visą reikalą 
didžiausioje paslaptyje, užtikrinti, kad jis patektų 
į rankas tiems, kurie gavo pirmąjį. 

Štai koks mūsų paliepimas: 

Pradedant 16-ąja šio (t. y. rugsėjo) mėnesio die- 
na kiekvienas romėnas kiek įmanydamas stengsis, 
kad jis pats ir jo šeimyna eitų prekių į miestą, į 
teismus ir dalyvautų visuomeniniuose renginiuose 
tik porinėmis mėnesio dienomis. 

Be to, Romos gyventojai privalo stengtis kuo 
demonstratyviau sveikinti diktatorių, sekioti paskui 
jo palydą visuomet, kai jis pasirodys liaudyje. 
Reikia kuo entuziastingiau pasisakyti už visus jo 
sumanymus, ypač — kad reikia perkelti sostinę į 
Rytus, už karo žygį į Indiją ir karalystės atkūrimą. 
. Sekančiame, laiške pateiksime dar konkretesnes 
priemones. 

Mirtis Cezariui! , 

Už mūsų tėviškę ir mūsų dievus! 

Nė žodžio priešui! 

Ryžto! 

Dvidešimties taryba 

LX — C. Iš Kornelijaus Nepoto užrašų 

(Šis įrašas buvo padarytas po Cezario mirties.) 

Visą 45-ųjų metų rudenį žmonės tik ir tešnekė- 
jo apie „grandininius“ laiškus ir Kleopatros viešė- 
jimą. Tiesą sakant, dažnas manė, kad Egipto kara- 
lienė ir davė pradžią tiems laiškams — ta pažiūrėti 
slapukiška, rytietiška maniera, rodės, negalėjo šau- 
ti į galvą romėnui. Žmonės užgniaužę kvapą sekė, 
kaip laikomasi prisakymo tvarkyti reikalus pori- 
nėmis mėnesio dienomis. Iš pradžių pagyvėjimas 
buvo pastebimas neporinėmis dienomis, tačiau pa- 
mažėle ėmė ryškėti priešinga tendencija. 

LXI. Cezario dienoraštis — laiškai Lucijui Mami- 
lijui Turinui į Kaprio salą 
(Rugsėjo 8—20 d. d.) 


979. Kažkas sugalvojo naują būdą, kaip nuteikti 
žmones, kad nuverstų valdžią ir nužudytų mane. 

Pridedu vieną iš tų atsišaukimų. Jie sklinda po 
visą Italiją tūkstančiais. 

Per pastaruosius vienerius metus bemaž nebuvo 
dienos, kad nebūčiau gavęs naujų akivaizdžių įro- 
dymų apie vienokį ar kitokį sąmokslininkų judė- 
jimą. Gaunu jų sąrašus ir susiėjimų protokolus. Į 
mano rankas pakliūva jų laiškai. Dauguma tų gru- 
puočių neįtikėtinai prastai organizuotos; iš narių 
tarpo būtinai atsiras vienas, kuris už pinigus ar 
kokią paslaugą parduos informaciją. 

Kiekviena nauja grupuotė sužadina manyje su- 
sidomėjimą (ko nepasakiau „džiugų susidomėjimą“), 
bet netrukus nusiviliu. 

Visų pirma bemaž neabejoju, kad anksčiau ar 
vėliau krisiu nuo rankos žmogaus, kuris vaizduo- 
sis žudąs tironą. Nenoriu varžyti savo gyvenimo 
nepaliaujama ginkluotųjų sargybinių apsauga, nei 
kamuotis, su baime laukdamas mirties. Norėčiau 
kristi nuo durklo to, kuris myli savo tėvynę, bet 
aš taip pat lengvai galiu tapti bepročio ar pavy- 
duolio auka. Na, o kol kas įkalinimais, tremtim, 
perspėjimais ir demaskavimais užkertu kelią vi- 
siems sąmokslams, apie kuriuos man pavyko su- 
žinoti. 

Kaip jau sakiau, stebiu juos susidomėjęs. Gali- 
mas daiktas, tarp tų, kurie trokšta mano mirties, 
rasiu žmogų, kuris teisus ten, kur aš. klystu. Pa- 
saulyje daug žmonių geresnių už mane, bet dar 
nesu matęs nė vieno, kuris geriau už mane galė- 
tų valdyti valstybę. Jei toks Žmogus yra, manau, 
šiuo metu jis galvoja, kaip mane nužudyti. Roma, 
kokia aš ją paverčiau, kokia privalėjau ją pada- 
ryti, nėra maloni vieta žmogui, turinčiam valdovo 
talentą. Jei dabar nebūčiau Cezaris, būčiau Ceza- 
rio žudikas. (Ta mintis tik dabar šovė man į gal- 
vą, bet tai tiesa; tai vienas iš daugelio atradimų, 
kuriuos padariau, berašydamas tau laiškus.) 

Tačiau yra dar didesnė priežastis, skatinanti 
mane kažką sužinoti apie žmogų, kuris mane nu- 
žudys — net jeigu sužinosiu tai paskutiniąją savo 
gyvenimo akimirką. Štai ir vėl grįžtu prie klausi- 
mo, kuris, kaip žinai, vis labiau mane kamuoja: 
ar yra visatoje, ar už jos ribų, aukštesnė mus ste- 
binti būtybė? 

Dažnai mane vadina „lemties numylėtiniu“. Jei- 
gu dievai yra — vadinasi, jiems turiu būti dėkin- 
gas už tai, kas esu. Jie pastato kiekvieną mūsų į 
padėtį, kurią užimame, tik mano padėties žmo- 
gus — vienas ryškiausių iš jų išrinktųjų, kaip sa- 
vo Iuožtu yra poetas Katulas, kaip kad esi tu, 
ar buvo Pompėjus. Tas, kuris mane nužudys, galbūt 
mažumą nušvies jų prigimtį, ir mes pamatysim, 
kokius įrankius jie pasirenka. Rašiklis krenta man 
iš rankų, rašant šiuos žodžius. Turbūt aš krisiu 
nuo bepročio durklo. Dievai juk neišsiduoda netgi 
per savo įrankius. Kiekvieno iš mūsų likimą gali 
nulemti kokia užkritusi čerpė. Mums telieka įsi- 
vaizduoti Jupiterį, kuris tai šen, tai ten išklibina 
stogų čerpes, ir tos užkrenta ant prekiautojo gira 
ar Cezario. Teisėjai, pasmerkę Sokratą myriop, 
nebuvo didingi įrankiai, kaip ir erelis su vėžliu, 
atnešę mirtį Eschilui. Ko gero, paskutiniąją gyve- 
nimo akimirką, kol sąmonė dar bus šviesi, aš dar 
vieną — paskutinį — kartą įsitikinsiuų, kad žemiški 
reikalai nė kiek ne prasmingesni, nei siautėjimas 
ištvinusio upelio, kuris nusineša savo -kelyje pa- 
sitaikiusius lapus. 

Kiekvienas naujas sąmokslas man rūpi dėl dar 
vienos priežasties. Argi ne nuostabu būtų, įsitiki- 
nus, kad mirtinai manęs nekenčia žmogus, kuris 
nesiekia jokios naudos sau?! Nesavanaudiška mei- 
lė —ir ta gan retai pasitaiko; kol kas, žvelgdamas 
į tuos, kurie manęs nekenčia, mačiau vien pavy- 
dą, garbės troškimą ir guodžiantį griovimo instink- 
tą. Galbūt tą paskutiniąją akimirką man bus Jeista 
pažvelgti į veidą žmogaus, kuris galvos vien apie 
Romą ir kad aš — jos priešas. 

980—982. (Jau pateikta VIII dolkinenies) 


983. (Apie orą.) 

984. (Apie vis labiau ryškėjantį skirtumą tarp 
rašytinės ir šnekamosios lotynų kalbos, linksnių 
galūnių ir tariamosios nuosakos nykimą liaudies 
kalboje.) | 

985. (Dar kartą apie pirmagimystės teisę ir turto 
-paveldėjimą.) 

986. (Su antrojo „grandininio“ laiško nuorašu.) 

Siunčiu antrąjį „„Dvidešimties tarybos“ atsišauki- 
mą. Kol kas nesužinojau, kas šių laiškų iniciato- 
rius. Atsiduoda kažkokiu nauju nepasitenkinimu. 

Nuo vaikystės man rūpėjo žmogaus požiūris į 
tuos, kurie stovi aukščiau ir gali primesti jam sa- 
vo valią. Ir ką aš pamačiau: po nepaprastu nuo- 
lankumu ir atsidavimu slypi baisi panieka ir ne- 
apykanta! Nuolankumas ir atsidavimas gimsta iš 
dėkingumo: nuo žmogaus nuimama atsakomybės 
našta, jo nepersekioja baimė apsirikti sprendžiant 
ką nors svarbaus. Panieką ir neapykantą sukelia 
apmaudas žmogui, kuris varžo jo laisvę. Užtat net 
pats romiausias žmogus kiekvieną dieną mintyse 
ar sapnuose geidžia —.gal pats ne visai suvokda- 
mas — mirties to, kuriam jis privąlo paklusti. Jau- 
nystėje dažnusyk pasibaisėdavau, sugavęs save 
besvajojant ar besapnuojant, kad miršta mano tė- 
vas, mokytojai ar auklėtojai, nors beveik visus 
juos nuoširdžiai mylėjau (tik gal su pertrūkiais). 
Todėl su savotišku pasitenkinimu klausydavausi 
dainų, kurias mano kariai traukdavo prie laužų. 
Jei keturiose jų būdavau aukštinamas kaip dievai, 
tai penktojoje būdavau sumenkinamas kaip buka- 
protis, iškaršęs, bet pasileidęs senis. Pastarąsias jie 
dainuodavo garsiausiai — miškai aidėdavo nuo bal- 
sų, besidžiaugiančių mano mirtimi. Nejutau jiems 
jokio pykčio,— nusišaipydavau, ir tiek. Tiesa, pats 
mažumą priartinau senatvę, kai sužinojau, kad net 
Markas Antonijus ir Dolabela kurį laiką bičiulia- 
vosi su tais, kurie kėsinosi mane nužudyti: tuo mo- 
mentu valdovas, kurį jie mylėjo, jiems pasidarė 
toks pat, kaip ir visi viršesnieji, kurių nekentė. 
Savo šeimininkui niekad nekanda tik šuo. 

Tokios nevienodos paskatos yra neatskiriama 
žmonijos dalis, ir mes neturime teisės jų ginti ar 
smerkti, nes kaip ir visos esminės paskatos, jos 

gimdo ir gėrį, ir blogį. Ir todėl aš tvirtai tikiu, 
kad mūsų proto varomoji jėga — neribotos laisvės 
troškimas, ir kad šią jėgą visuomet lydi jos prie- 
šingybė — baimė to, ką atneš toji laisvė. 

LXII. Katulo užrašai, rasti Cezario slaptosios po- 
licijos 

(Jie pateko diktatoriui į rankas rugsėjo 27 d. 
Šie apmatai buvo surašyti antrosiose pusėse lapų 
su eilių nuotrupomis ir ant grifelinių lentelių, bet 
nerūpestingai nutrinti.) 

„.„ „Sudaryta dešimties taryba... 

„„„Ši dvidešimties taryba, prisiekusi prieš auku- 
rus. .. 
„„„pradedant ateinančio mėnesio — rugsėjo — 
12-ąja diena... 

„..„nelyginėmis mėnesio dienomis stengsis ne... 

„„„Uoliai lankyti visus renginius, kuriuose pasi- 
rodys diktatorius,... visokeriojai liaupsinti... 


LXII — A. Cezaris Katului 

(Rugsėjo 27 d.) 

Mano ausis pasiekė žinia, kad kai kurie tavo 
draugai ėmė rašinėti atsišaukimus, kurių tikslas — 
nuversti respublikos vyriausybę. 

Laikau šias priemones vaikiškomis; jų iniciatoriai 
veikiau paklydėliai, negu. nusikaltėliai. Tavo drau- 
gai bus pastebėję, ką esu padaręs, kad jos ne tik 
nekenktų, bet dargi keltų pašaipą. Tačiau aš iš vi- 
sų pusių esu raginamas viešai nubausti kaltininkus. 

Man sunku patikėti, kad tu būtumei prisidėjęs 
prie tokio neprotingo kišimosi į visuomeninius rei- 
kalus, bet esama įrodymų, jog tu bent jau žinojai 
apie jų veiklą. 

Atsižvelgdamas į seną draugystę su tavo tėvų, 
esu pasiryžęs atlaidžiai pasielgti su šiais klystan- 
čiais jaunuoliais. Jų likimas tavo rankose. Jeigu 
praneši, kad jie nebeplatins šitų laiškų, daugiau 
šio reikalo nebeprisiminsiu. 

Draudžiu tau juos užstoti. -Duok žinią, kad juos 
perspėjai, ir pakaks. Galėsi tai padaryti poryt, kai 
susitiksime, kaip girdėjau, per Publijaus Klodijaus 
ir ponios Klodijos Pulcher rengiamus pietus. 

LXIi — B. Katulas Cezariui 
(Rugsėjo 28 d.) 


Jūsų minimus laiškus sugalvojau aš vienas; aš 
pats išsiuntinėjau ir pirmuosius jų nuorašus. „Dvi- 
dešimties taryba“ neegzistuoja. 

Priemonės, kurias aš panaudojau, norėdamas pri- 
minti romėnams, kad jų laisvės yra užgniaužiamos, 
diktatoriui išties gali atrodyti neprotingos. Jo val- 
džia neribota, lygiai kaip ir pavydas; jis pavydi 
kitam žmogui laisvės. Jis toks galingas, kad jau- 
čiasi turįs teisę knaisiotis kitų piliečių asmeni- 
niuose dokumentuose. 

Aš nebekuriu šių laiškų, nes jie nebeturi po- 
veikio. 


LXII — C. Trečiasis sąmokslininkų laiškas, para- 
šytas Julijaus Cezario 


(Rašydamas, esą jo laiškai „nebeturi poveikio", 
Katulas turėjo omenyje tai, kad šalis dabar buvo 
tiesiog užtvindyta laiškais, parašytais mėgdžiojant 
jo atsišaukimus, tad piliečiai pasimetė, o jų susido- 
mėjimas atslūgo. Šis trečiasis „grandininis“ laiškas, 
pasirodęs už kelių dienų po antrojo, išplito pla- 
čiausiai iš visų.) 

Dvidešimties taryba visiems romėnams, vertiems . 
savo protėvių, skiria šį trečiąjį laišką. 

Dvidešimties taryba mano, kad laiškai paplito 
pakankamai gausiai. Šimtams tūkstančių įkvėpta 
patriotinė neapykanta engėjui, ir jie nekantriai lau- 
kia jo mirties. 

O kol kas raginame jus parengti liaudį šiam 
džiugiam įvykiui. Todėl nepraleiskite nė menkiau- 
sios progos šio tirono „nuopelnams“ išjuokti. 

Menkinkite jo užkariavimų svarbą. Priminkite 
žmonėms, kad tas teritorijas užkariavo ne jis, o 
jo vadovaujami karvedžiai — jis tik pavaizdavo jų 
nuopelnus kaip savo. Jį vadina „,nenugalimuoju“, 
bet gerai žinoma, kad jis patyrė daug skaudžių 
pralaimėjimų, kurie buvo slepiami nuo Romos tau- 
tos. Pasakokite visiems, koks jis bailus būdavo prie- 
šo akivaizdoje — pavyzdžių juk apstu. 

Prisiminkite pilietinius ikarus; prisiminkite Pom- 
pėjų. Priminkite žmonėms, kokie įspūdingi reginiai 
būdavo rengiami jo laikais. 

Žemių paskirstymo klausimu: papasakokite, kaip 
neteisingai jis pasielgė su stambiais žemvaldžiais, 
kaip nuskriaudė buvusius karius — jie gavo tik ak- 
meningas arba pelkėtas žemes. 

Dvidešimties taryba sudarė detalius planus vie- 
šajai tvarkai palaikyti ir finansams kontroliuoti. 
Iškart bus panaikinti nukaršėlio diktatoriaus edik- 
tai — įstatymai dėl prabangos, kalendoriaus ir pi- 
nigų reforma, derliaus paskirstymo sistema; bus 
padarytas galas beprotiškam visuomeninių lėšų 
švaistymui, drėkinimui ir upių tvarkymui. Tuomet 
šalis suklestės, niekas nejus nepriteklių. 

Mirtis Cezariui! 

Už mūsų tėvynę ir mūsų dievus! 

Nė žodžio priešui! 

Ryžto! 

Dvidešimties taryba 


LXIII. Kajus Kasijus iš Palestrinos savo uošvei 
Servilijai į Romą 

(Lapkričio 3 d. Laiško polekstė aiški: autorius 
svarsto Cezario nužudymo galimybes, ieško būdų 
patraukti Brutą į sąmokslininkų pusę.) 

Kasdien auga būrys tų, kurie nori suteikti gar- 
bę mūsų draugui. Daugelio pavardžių mes nežino- 
me. Norėjome išsiaiškinti, kas jį pagarbino aną 
mėnesį (Rugsėjo 27-osios pasikėsinimo dalyvius?), 
bet veltui. 

Sunku nutaikyti progą šitokiai garbei suteikti, 
kadangi tam žmogui tai turi būti netikėtumas, o 
visiems aplinkiniams reginys turi padaryti gilų ir 
malonų įspūdį. Tam reikalui sutvarkyti viskas bu- 
vo parengta priėmimo pas Egipto karalienę pabai- 
goje, tačiau mūsų garbės svečias netikėtai dingo, 
tad mes spėjame, jog jis kažką suuodė apie ova- 
cijas, kurios turėjo- jam būti sukeltos. 

Aš kaskart vis labiau linkęs manyti, kad šį kil- 
nų žygį reiktų atidėti tol, kol prie tų, kurie su- 
teiks šią. garbę, prisidės dar vienas artimiausiųjų 
mūsų draugo bendražygių. Mes esame be galo 


182 


jums dėkingi už pastangas šia linkme. Žmogus, ku- 
Iį turiu galvoje, manęs vengia ir netgi pranešė ne- 
galįs manęs priimti savo hamuose. 

Mes puikiai suprantame, kilmingoji ponia, visus 
argumentus, kuriais tikinate, kad atidėlioti nega- 
lima. Mums taip pat kelia nerimą mintis, kad kiti 
gali užbėgti mums už akių šiame šlovingame žy- 
gyje, o tai turėtų katastrofiškų padarinių. 

Tikiuosi pas jus apsilankyti ateinantį kartą at- 
vykęs į Romą. 

Ilgų metų ir geros sveikatos diktatoriui! 

LXIV. Porcija, Marko Junijaus Bruto žmona, sa- 

vo tetai ir uošvei Servilijai 

(Lapkričio 26 d.) | 

Nepaisydama pagarbos, kurią jums jaučiu, po- 
nia, reikalauju, kad jūs liautumėtės lankiusi mūsų 
namus. Mano vyras neslepia, kad jūsų apsilanky- 
mai jam kančia, ir kad kaskart jums išėjus jis 
junta palengvėjimą. Jūs, be abejo, pastebėjote, 
kad jis niekad neužeina į jūsų namus, tad priva- 
lote suprasti, jog čia jis priima jus vien sūnaus 
pareigos genamas. Parašyti šį laišką mane paskati- 
no tai, kad po jūsų apsilankymų jis visuomet ner- 
vinasi ir neramiai miega. Tiesą sakant, man derė- 
jo parašyti jums anksčiau, nes mane įžeidžia tai, 
kad aš, jo žmona, esu išprašoma iš kambario kas- 
kart, kai jūs šnekatės. 

Jūs mane pažįstate jau daug metų. Žinote, kad 
nesu priekabi ir anksčiau atvirai sakydavau už 
daug ką esanti jums skolinga. Man ne lengviau, 
žinant, kad mano seserys buvo priverstos pasielg- 
ti taip pat (Porcija turi omeny savo svaines; matyt, 
Kasijaus ir Lentulo žmonos taipogi uždarė savo 
namų duris motinai). 

Mano vyras nežino, kad rašau jums šį laišką. 
Jeigu norite, galite jam apie jį papasakoti — aš 
neprieštarausiu. 

Ačiū už užuojautos laišką, kurį atsiuntėte tai ne-. 
laimei (t. y. persileidimui) ištikus. Tačiau jūsų mei- 
lę ir pagarbą būčiau pajutusi labiau, jei jūs būtu- 
mėte man parodžiusi, kad aš esu jūsų šeimos na- 
rys, turintis teisę dalyvauti tuose nerimą 
keliančiuosė pašnekesiuose su mano vyru. 

LXIV — A. Įrašas 


(Šis tekstas buvo įrašytas aukso plokštelėje, kuri 
kartu su kitomis panašiomis atminimo plokštelėmis 
buvo įmūryta sienoje už Porcijų ir Junijų šeimų 
aukurų. Ten jos išliko iki buvo sugriauta Roma.) 

Porcija, Marko Porcijaus Katono iš Utikos duk- 
tė, būdama tironžudžio Marko Junijaus Bruto žmo- 
na, žinojo vyrą slepiant nuo jos Romos liaudies 
išvadavimo planus, kuriuos jis puoselėjo. Vieną 
naktį ji susivarė durklą giliai į šlaunį. Daugelį 
valandų ji nesudejavo, nė kitaip neparodė skaus- 
mo, kuris ją varstė. Rytą ji parodė šią žaizdą sa- 
vo vyrui, sakydama: „Aš nė žodžiu neprasitariau 
apie tokį dalyką — tai kodėl mano viešpats bijo 
patikėti man savo mintis?“ Tuomet ją apkabinęs 
vyras išpasakojo visa, ką slėpė savo sielos gelmėse. 


LXV. Ponia Julija Marcija iš diktatoriaus namų 
Romoje Lucijui Mamilijui Turinui į Kaprio salą 
(Gruodžio 20 d.) 


Mes pergyvename sunkius laikus, mano brangu- 
sis berniuk. Nepyk, bet į smulkmenas nesileisiu. 
Tas baisus įvykis (Gerosios Deivės apeigų išnieki- 
nimas) mus visus pribloškė. Stengiamės nekišti no- 
sies iš namų. Lyg vaiduokliai žvelgiame vieni ki- 
tiems į veidus. Laukiame — ko nepasakiau trokš- 
tame — kažkokios bausmės. Bet, aišku, mes jau 
nubausti. Turbūt nereikia nė sakyti, kad šis įvykis 
užtemdė visai Romaį Saturno švenčių džiaugsmą 
(saturnalijos prasidėjo gruodžio 17 d.); mano ūkio 
valdytojas rašo, jog niūrūs atgarsiai pasiekė netgi 
kalnų kaimelius. Man ypač gaila vaikų ir vergų, 
kuriems tai būdavo gražiausioji metų šventė. 

Žinios, kurias gaunu pastarosiomis dienomis, man 
kelia ne mažesnį nerimą, nei pats skandalas. Tuodu 
nedorėlius išteisino. Be abejo, Klodijus bus davęs 
teisėjams nemažą kyšį. Ką galiu pasakyti? Mes gy- 
vename mieste, kur viešąją nuomonę nusveria 
pinigai. Sako, minios žmonių nuo ryto lig vakaro 
būriuojasi priešais teisėjų namus. Žmonės spjaudo 
į jų sienas ir duris. Šįryt persimečiau keliais žo- 

džiais su Ciceronu. Jis prislėgtas nevilties. Šitoje 
byloje jis pasakė geriausią savo kalbą. Taip jam 
ir pasakiau, bet jis tik „humojo ranka; ašaros rle- 
dėjo jam veidu. 

Mano sūnėno atsisakymas nuodugniai ištirti Šį 
įvykį suprantamas, nors man be galo apmaudu. 
Jis nusikratė vyro pareigos, bet jam nederėjo pa- 
miršti, kad jis dar ir didysis pontifikas. Šitoje is- 
torijoje yra viena smulkmena — šiukštu niekam 
neprasitark! Mano sūnėnas iš anksto žinojo, kad 
tas siaubūnas ateis į apeigas. Cezaris galėjo su- 
čiupti tą žmogų ant slenksčio, bet jis bevelijo vie- 
šai jį demaskuoti. 

Kaip gaila, kad tavęs čia nėra, mano brangusis 
Lucijau. Jis lyg nesavas. Pakvietė mane pas įį 
paviešėti. Įkalbėjau jį pasilikti Numos rūmuose. 
(Didysis pontifikas paprastai gyvendavo jam skir- 
tuose Numos rūmuose prie Šventojo kelio. Ceza- 
ris, Išaiškėjus, kad jo žmona įsivėlusi į skandalą, 
buvo linkęs persikelti į savo namus ant Palatino 
kalvos.) Jis dar labiau pasinėrė į darbą. Dabar at- 
rodo neabejotina, kad stosime į karą su partais. 
Jis numatė perkirsti Korinto sąsmauką kanalu. 
Marso laukas bus tankiai užstatytas, o naujasis lau- 
kas bus įrengtas prie Vatikano kalvos. Įvairiose 
miesto dalyse bus atidarytos šešios bibliotekos liau- 
džiai. Šnekam apie šiuos dalykus prie stalo, bet 
jo širdį slegia kas kita. Ak, kad čia būtų koks jo 
draugas, kuriam jis galėtų išlieti savo jausmus! 
Bičiulių, su kuriais anksčiau išgerdavo vyno, ne- 
bekviečia. Retkartėmis pas mus apsilanko Decimas 
Brutas ir tas kitas Brutas, bet tie vakarai slenka 
nykiai. Mūsų draugas atveria širdį tik tiems, ku- 
rie pirmieji ištiesia jam draugystės ranką. Mano 
vyras apie tokius žmones sakydavo: „Drąsūs mei- 
lėje, drovūs draugystėje". | 

Atskleisiu tau dar vieną paslaptį. Apie šventva- 
gišką Klodijaus išpuolį mus iš anksto įspėjo — 
ar tu įsivaizduoji?! — Egipto karalienė! Daug kas 
Romoje mano, kad jis ją ves. Jei taip, tuomet vi- 
sai. suprantama, kodėl ji atskleidė šį šlykštų su- 
manymą. Tačiau patikėk manim — tie gandai ne- 
turi pagrindo. Kažkas tarp jų nutiko, o kas — ne- 

žinau. Man regis, daugiausiai dėl to dabar jis toks 
prislėgtas; žinau, kad ji taip pat kankinasi. Žmo- 
nės mano, kad mes, vyresnio amžiaus moterys, 
neklysdamos nuspėjame aplinkinių širdies reikalus. 
Aš to nesugebu. Aš tegaliu pasakyti, kad kažkokia 
kvaila kliūtis sutrukdė be galo gražiam jų bendra- 
vimui. Turiu pasakyti, kad jo sūnėnas (Markas 
Antonijus) kažkodėl iškeliavo prie rytinės pa- 
krantės. 3 

Kvaila Cezariui gyventi čia vienui vienam. Mu- 
du su juo apie tai kalbėjome. Praėjo laikai, kai 
jam patikdavo gražios jaunutės merginos. Neras- 
tumei dabar jam tinkamesnės žmonos, kaip geroji 
Kalpurnija, kurią mes visi taip seniai pažįstame ir 
kuri taip romiai ir oriai pakėlė gausybę negandų. 
Man rodos, netrukus tu išgirsi, kad ji persikraustė 
į jo namus po tylut tylutėlių sutuoktuvių. 

Loja šunys. Jis ką tik grįžo. Girdžiu jį sveiki- 
nantis su tarnais. Tik tas, kuris labai jį myli, gali 
žinoti, kad tas Žžvalus jo balsas — apsimestas. Pati 
stebiuosi: per ilgą savo gyvenimą mylėjau daug 
žmonių, daug jų ir netekau, bet dar niekada nesi- 
jaučiau tokia bejėgė padėti kančioje. Net nežinau 
jo kančios priežasties, ar bent jau pagrindinės, jei 
jų ne viena. p 

Kitą dieną. 

Rašau šiuos žodžius paskubom, mano brangusis 
Lucijau. Neturiu daugiau nieko, su kuo galėčiau 
pasišnekėti. 

Dedasi keisti dalykai. Jis nebeištvėręs pats man 
apie tai prabilo, nuduodamas abejingą. Jis papa- 
sakojo man, kad vienas po kito atidengiami są- 
mokslai nuversti valdžią ir nužudyti jį. Vartyda- 
mas rankose kažkokius popierius, jis tarė: „Pernai 
buvo Markas Antonijus. Dabar, atrodo, apie tai 
galvoja Junijus Brutas“. Pasibaisėjusi žengiau ata- 
tupsta. Jis palinko prie manęs ir keistai šyptelė- 
jęs pasakė: „Jis negali sulaukti, kol sugrius šitie 
seni kaulai“. 

Ak, kad tu būtum čia su mumis! 

LXVI. Kleopatra poniai Julijai Marcijai į jos ūkį 
Albanų kalnuose 

(Sausio 13 d.) 

Labai nudžiugau, jūsų patikinta, kad visiškai pa- 
sveikote. Tikiuosi pasiuntiniai, kuriuos kasdien 
siunčiau į jūsų namus, netapo našta jūsų slaugy- 
tojams. | 

Laukiau kol pasveiksite, kad galėčiau pakalbėti 
su jumis vienu labai svarbiu reikalu. Iš visų pu- 
sių Mane supa priešai. Tačiau man pasisekė: nors 
jūs — vienintelis žmogus, į kurį galiu kreiptis, bet 
užtat niekas kitas geriau už jus man nepatartų. 

Kilmingoji ponia, aš atvykau į Romą siekdama 
gero didžiajam kraštui, kurio valdovė esu. Atvy- 
kau čia kaip svetimtautė, nežinanti romėnų papro- 
čių, tad lengvai galėjau suklysti, o tai būtų nie- 
kais pavertę visą mano misiją. Norėdama apsi- 
drausti, aš organizavau stebėjimo sistemą, idant 
būčiau daugiau ar mažiau informuota apie tai, kas 
dedasi Romoje. Nėsyk nepanaudojau gautų žinių 
dorų piliečių interesams pakenkti, užtat daugel 
kartų pasitarnavau visuomenei. 

Sėkmingai susiklosčius aplinkybėms savo paval- 
dinių uolumo dėka aš galiu įdėmiai stebėti gru- 
puotę, kuri taikosi perimti valdžią ir nužudyti dik- 
tatorių. Grupuotė, kurią turiu omenyje, ne“ pirmoji, 
apie kurią man buvo pranešta, bet ji itin ryž- 
tingai nusiteikusi. Nerašysiu sąmokslininkų pavar- 
džių šįjame laiške, nes tai rizikinga. 

Kilmingiausioji ponia, šiuo metu man būtų sun- 
ku pateikti šias žinias diktatoriui. Pirma, jis gali 
pagrįstai užpykti, kad antrą kartą apie jam nepa- 
prastai svarbų reikalą praneša moteris ir dar sve-- 
timšalė. Antra, tarp mūsų iškilo rimtas nesusipra- 
timas, ir aš praradau jo pasitikėjimą. (Guodžiuosi 
tik tuo, Kad jis žino, jog aš nesiliauju rėmusi ir 
visuomet remsiu jį, kaip Romos respublikos vadovą. 

Sąmokslininkų grupuotė, kurią turiu galvoje, ke- 
tino nužudyti diktatorių, kai šis sausio 6 d. vi- 
durnaktį grįš iš edilų rinkimų. Jie buvo sumanę 
patykoti jį po tiltu per upelį, tekantį palei Tebe- 
tos šventyklą. Tuokart aš nusiunčiau keturiems 

šios organizacijos hariams anoniminius laiškus, pa- 
rašiusi, kad Cezaris žinąs apie jų kėslus. Dabar 
jie ketina užpulti jį grįžtant iš žaidynių sausio 28 d. 
Jūs turbūt suprantate, kad būtų neprotinga vėl pa- 
rašyti sąmokslininkams, tad aš pažadėjau savo 
agentui, kuriam pavyko įsiskverbti į jų tarpą, to 
nedaryti. 

Labai prašau, kilmingoji ponia, jūsų patarimo 
šiuo klausimu. Manding paprasčiausia būtų per- 
duoti šias žinias diktatoriaus slaptosios policijos 
viršininkui. Tačiau aš negaliu šitaip pasielgti. Aš 
puikiai žinau, kaip prastai veikia šita organizacija. 
Ji siuntinėja diktatoriui pranešimus, kuriuose abe- 
jingumas dangstomas klaidingomis interpretacijomis, 
asmeniniai nusistatymai pateikiami lyg faktai, svar- 
bi informacija nutylima, o smulkmenos išpučiamos. 

Lauksiu iš jūsų žinios. 


LXVI — A. Julija Marcija Kleopatrai 
(Per tg patį pasiuntinį.) 

Ačiū, šviesiausioji karaliene, už jūsų laišką. Dar 
kartą dėkoju už dėmesį, kurį vis rodėte man ser- 
gant. 

Dėl paskutiniojo jūsų laiško turiu pasakyti, kad 
mano sūnėnas šį tą žino apie jūsų minimą gru- 
puotę. Kad tai ta pati organizacija, ir kad jis Ži- 
no, kas jos nariai, sprendžiu iš to, jog jis šnekėjo 
su manim apie pasalą prie tilto. Tačiau aš neabe- 
jojuų, kad jūsų turimos žinios išsamesnės ir nepa- 
prastai svarbios. Man neduoda ramybės, šviesiau- 
sioji karaliene, kad jis negaili nei jėgų, nei dė- 
mesio, kai kyla pavojus valstybei, o į šitokius 
sąmokslus žiūri pro pirštus. 

Aš pasistengsiu, kad jis sužinotų apie 28 dieną 
prieš jį rengiamą pasikėsinimą. Nutaikiusi progą 
pasakysiu jam, jog už perspėjimą turime būti dė- 
kingi jums. 

Pastaruoju metu matome tiek negandų, tokį są- 
myšį, kad, man atrodo, praėjo daugel metų nuo 
tos laimingos valandos, kurią mudvi praleidome 
drauge. 

Tegrąžina nemirtingieji dievai tuos ramius laikus, 
tenukreipia nuo mūsų savo teisėtą pyktį. 

LXVII. Cezario dienoraštis — laiškai Lucijui Ma- 
milijui Turinui į Kaprio salą 

(Šie įrašai, matyt, buvo padaryti sausio—vasario 
mėnesiais.) 

1017. (Argumentai už ir prieš kanalo per Korin- 
to sąsmauką statybą.) 

1018. (Apie Galijos miestuose vis labiau girdi- 
mus balsus, reikalaujančius romėniškų prabangų.) 

1019. (Cezaris prašo knygų tik įsteigtoms viešo- 
sioms bibliotekoms.) 

1020. Tu kartą nusijuokęs paklausei, ar esu ka- 
da sapnavęs tuštumą. Atsakiau „taip“, sapnavau ją 
ir paskiau. 

Šį sapną, galimas daiktas, sukelia tam tikra mie- 
gančiojo poza, o gal virškinimo ar koks kitas or- 
ganizmo sutrikimas, bet vis tiek tuo metu mus 
apima tikrų tikriausia baimė. Kadaise maniau, kad 
tuštumą vaizduojies kaip mirtį, išsišiepusią kauko- 
le. Netiesa. Toje būsenoje perpranti viso ko pras- 
mę. Toji nebūtis apsireiškia mums ne kaip tuštu- 
ma ar tyla, o kaip absoliutus blogis, kuriam nu- 
plėšta kaukė. Ji — sykiu džiaugsmas ir kančia. Ji 
padaro visus džiaugsmus niekingais, o visas pas- 
tangas iščiulpia ir išsekina. Per savo ligos prie- 
puolius matau šio sapno priešingybę. Man ima at- 
rodyti, jog aš suvokiau pasaulio harmonijos grožį 
ir tuomet mane užlieja neapsakoma laimė ir pasi- 
tikėjimas savimi; kyla noras sušukti visiems gy- 
viesiems ir mirusiesiems, kad nėra pasaulyje nė pė- 
dos, kurios neužlietų palaima. 


(Toliau laiškas graikiškai.) 


Ir vieną, ir kitą būseną sukelia kūne esantys 
garai; apie abi protas sako: nuo šiol aš žinau. Ne- 
numosi į jūs ranka, lyg į iliuziją. Mes prisimena- 
me daug džiugių ir graudžių abiejų būsenų pa- 
vyzdžių. Negalime atsižadėti vienos neatsižadėję 
kitos: nelinkes aš ir atseikėti po šykščią dalį tei- 
sumo, nelyginant tas kaimo seniūnas, besistengiąs 
sutaikyti besivaidijančias puses. 

Pastarąsias kelias savaites vien ir temąstau apie 
tuštumą ir žlugimą viso to, kuo tikėjau. Netgi blo- 
giau: mano mirusieji šaukia man iš savo kapų, šai- 

pydamiesi; dar negimusios kartos klykia, maldau- 
ja, kad išgelbėčiau jas nuo to klounų parado — 
žemiškojo gyvenimo. Tačiau netgi didžiausio kar- 
tėlio graužiamas negaliu išsižadėti palaimingų pri- 
siminimų. 

Gyvenimas, gyvenimas toks slėpiningas, kad mes 
nesiryžtam tarti apie jį lemiamą žodį — geras jis 
ar blogas, beprasmis ar prasmingas. Apie jį visa 
tai sakoma, o tai tik įrodo, jog šie įvertinimai pri- 
klauso tik nuo mūsų pačių. Gyvenimas, kurio da- 
lis esame — bespalvis, jis pats niekuo neišsiduoda. 
Pameni, kartą sakei: „Visata nežino, kad mes joje 
egzistuojame". 

Tad aš mesiu iš galvos tą vaikišką mintį, esą 
viena mano pareigų — rasti galutinį atsakymą į 
klausimą, koks tas gyvenimas. Tikiuosi, nepasi- 
duosiu pagundai, kurią vis jaučiu savyje — tvirtin- 
ti, esą gyvenimas negailestingas ar geras: juk ne- 
mažiau žema teigti, jog jis blogas nelaimei ištikus, 
kaip ir jį liaupsinti laimės akimirką. Tikiuosi, so- 
tumas ir pasitenkinimas neapakins manęs, ir aš iš- 
skėstomis rankomis sutiksiu visa, kas man primins 
nesuskaičiuojamas aimanas ir, džiaugsmo šūksmus, 
kurie vis veržiasi iš žmogaus krūtinės. 

Kas galėjo man išaiškinti tai geriau už tave? 
Kas man vis atidengdavo didžiausias priešybes — 
neskaitant Sofoklio, kurį ištisus devyniasdešimt 
metų žmonės manė esant laimingiausią Graikijoje, 
nors nebuvo nė vienos nelaimės, kuri būtų jį 
aplenkusi. 

Gyvenimas turi tik tokią prasmę, kokią mes pa- 
tys jam suteikiame. Jis nepakylėja žmogaus, nei jo 
nepažemina. Mes negalime pabėgti nuo dvasios 
kančios ir nuo begalinio džiaugsmo, bet šios buū- 
senos pačios savaime mums nieko nesako. Šitas 
dangus ir pragaras laukia mūsų įprasminimo, kaip 
kad visos gyvos būtybės, išsigandusios ir pasime- 
tusios, laukė, kol Deukalijonas ir Pira duos joms 
vardus. Dabar su ta mintimi galvoje pagaliau ry- 
žausi pasikviesti tas palaimintas dvasias iš savo 
praeities, kurias lig šiol laikiau šio chaotiško pa- 
saulio aukomis. Ir aš viliuosi, jog mano gerosios 
Kalpurnijos išnešiotas kūdikis galės pasakyti: be- 

prasmybei aš noriu primesti prasmę; nežinomybės 
tyruose aš geidaujuų, kad mano vardas būtų žino- 
mas visiems. 

Roma — mano gyvenimo pamatas — ne kas kita, 
kaip statinių sankaupa, didesnė ar mažesnė už ki- 
tas, taip pat sankaupa žmonių, darbštesnių ar tin- 
gesnių, nei kituose miestuose. Bet kurią akimirką 
ją gali pražudyti tvanas ar žmogaus beprotystė, 
gaisras ar pamišėlis. Maniau, kad esu prisirišęs 
prie jos savo kilme, savo auklėjimu, bet šie sai- 
tai verti ne daugiau, negu barzdos plaukai, ku- 
riuos nuskutu nuo veido. Senatas ir konsulai šau- 
kė mane ją ginti; panašiai ir Vercingetorigas gynė 
Galiją. Ne, Roma man tapo miestu tik tuomet, kai 
aš pats panorau, kaip dažnas iki manęs, suteikti 
jai prasmę, ir man egzistuoja tik tokia Roma, ko- 
kia aš ją paverčiau pagal savo sumanymą. Dabar 
aš supratau, kad daugel metų vaikiškai tikėjau 
mylįs Romą ir kad tai mano pareiga, nes esu IoO- 
mėnas... Tarsi būtų įmanoma ar gerbtina mylėti 
akmenų krūvas. bei vyrų ir moterų minias. Mes 
nesusieti su nieku tol, kol patys nesuteikiame tam 
kažkokios prasmės, o kokia ta prasmė tvirtai su- 
žinome tik tuomet, kai ją primetame, negailėda- 
mi jėgų ir aukų. | 

1021. (Dėl Kartaginos atstatymo ir molo statybos 
Tuniso įlankoje.) 

1022. Tarnai šiandien pranešė, kad mane norin- 
ti pamatyti kažkokia moteris. Ji įėjo į mano darbo 
kambarį labai rūpestingai. užsidengusi veidą šydu. 
Tik tuomet, kai paliepiau išeiti sekretoriams, man 
buvo leista išvysti jos veidą. Ogi Klodija Pulchra. 

Ji atėjo perspėti, kad rengiamas pasikėsinimas į 
mane ir patikino, esą nei ji, nei jos brolis čia nie- 
kuo dėti. Paskiau ėmė vardinti sąmokslininkų pa- 
vardes ir dienas, kurias jie pasirinko savo kėslams. 

Prisiekiu nemirtingaisiais dievais, tie sąmoksli- 
ninkai bus pamiršę, kad esu moterų numylėtinis. 
Kasdien vis ką nors sužinau iš šių gražiųjų išda- 
vikių. 

Ko neleptelėjau savo viešniai, kad visa tai jau 
žinau, bet prikandau liežuvį: įsivaizdavau ją senat- 

vėje sėdinčią prie židinio ir prisinehančią, kaip ji 
išgelbėjo valstybę. 

Vis dėlto išgirdau iš jos ko dar nežinojau: šitie 
žmonės ketina nužudyti ir Marką Antonijų. Jei tai 
tiesa, vadinasi, jie kvailesni, nei aš maniau. 

Diena iš dienos atidėlioju priemones šiems tiron- 
žudžiams įbauginti; tiesą sakant, net neapsispren- 
džiu, Kaip man su jais pasielgti. Lig šiol netruk- 
dydavau šitiems ramybės drumstėjams brandinti 
savo planus. Žmonės pasimoko ne- tiek iš baus- 
mės, kiek iš nusižengimo... Tiesiog nežinau ką 
daryti. 

Mūsų draugai pasirinko netikusį momentą į ma- 
ne kėsintis. Į miestą jau plūsta mano buvę kariai 
(verbuojasi į karą su partais). Jie sekioja gatvėmis 
man įkandin, drąsinamai šūkaudami. Priglaudę prie 
burnos delnus, jie džiugiai šaukia pavadinimus vie- 
tovių, kur laimėjome mūšius, lyg jie būtų buvę 
kokios nereikšmingos bėgikų lenktynės. O juk aš 
siunčiau tuos žmones į visokiausius pavojus, va- 
rydamas be jokio gailesčio. 

Pernelyg geraširdiškai elgiausi su tais sąmoksli- 
ninkais. Daugumai jų jau esu sykį dovanojęs. Jie 
atšliaužė prie mano kojų iš po Pompėjaus skver- 
nų ir dėkingi bučiavo man rankas, kad jų pasi- 
gailėjau. Tačiau menkystos pilve dėkingumas su- 
gyžta, ir tas turi jį išvemti. Prisiekiu pragaro upė- 
mis — nežinau, kaip su jais pasielgti — bet man 
vis tiek. Jie susižavėję žvelgia į Harmodijų ir Aris- 
togeitoną („klasikiniai“ graikų istorijos tironžu- 
džiai)... bet ką čia gaišinu tau laiką... 


LXVIII. Užrašai viešose vietose 


(Rašteliai buvo prilipdyti prie Junijaus Bruto 
vyresniojo statulos.) 


Aik, kad tu būtumei dabar su mumis, Brutai! 
Ak, kad gyvas būtų Brutas! 


(Šie rašteliai buvo padėti prie krėslo, skirto Bru- 
tui — miesto pretoriui.) 

Brutai, tu miegi?! 

Tu ne Brutas! 

LXVIII — A. Iš Kornelijaus Nepoto užrašų 

(Nuo gruodžio Nepotas šifruotai rašė apie vis- 
ką — net klausimais, susijusiais su senąja Romos 
istorija.) 

Penkt. Atėjo susijaudinęs. Sako, su juo kalbėjęs 
Ilgablauzdis (Trebonijus? Decimas Brutas?). Negalė- 
jau įtikinti, kad sumanymas iš esmės beprotiškas. 
Tad daviau jam geros pylos, išsišaipiau iš jų ke- 
tinimų, ir tiek. Pasakiau jam, kad net mano žmo- 
na su savo draugėmis žino visų lig vieno tų bur- 
beklių pavardes; kad bet kokia organizacija, kuri 
mėgins patraukti į savo pusę jį, pasmerkta pražū- 
čiai, nes visi žino jį nemokant laikyti liežuvio už 
dantų; kad vien jau iš to fakto, jog jis kreipėsi 
į mane? galima spręsti jį abejojant tokio judėjimo 
tikslingumu, tad jis pats vargu ar prie jo prisi- 
dės; kad jis gali padėti. nebent savo turtais, ir kad 
kampanija, kuriai reikalingi pinigai, iš anksto pas- 
merkta, nes niekas dar nėra nupirkęs mokėjimo 
laikyti paslaptį, drąsos ar ištikimybės. Išaiškinau 
jam, kad sėkmės atveju per penkias dienas jo tur- 
tų neliks nė kvapo, kad Cezaris tikrų tikriausiai 
iki smulkmenų žino jų sumanymą ir kad bet kurią 
akimirką galime išgirsti, jog karštuoliai, išvilkti iš 
savo namų, užrakinti urvuose po Aventino kalva, 
ir kad tas didis vyras, kurį jie ketino pašalinti, 
užuot įvykdęs jiems mirties bausmę, bevelys iš- 
tremti juos prie Juodosios jūros. Ten kamuojami 
nemigos jie galės prisiminti minias, vidudienį bruz- 
dančias Apijaus kelyje ir kvapą kaštonų, kepamų 
ant Kapitolijaus laiptų. Taip, ir dar žvilgsnį to, ku- 
Iį jie tikėjosi pakeisią kitu, kuomet šis, užlipęs 
laiptais, atsistos ant pakylos ir padėkos tiems, ku- 
1ie sergsti Romą. 


* * * 
Miestas užgniaužęs kvapą. Septynioliktoji (vasa- 
Iio) praėjo ramiai. 
* * * 


Kiekvienas įvykis dabar interpretuojamas per 
vieną prizmę. Žmonės vėl kuo įdėmiausiai seka 
pranašingus ženklus. 

Ciceronas grįžo į miestą. Žmonės matė, kaip jis 
išplūdo Ilgablauzdį, o pro Kalvį praėjo nė nepa- 
sisveikinęs. 

Cezariui vėl vedus, Egipto karalienė staiga pa- 
sidarė labai populiari. Viešose vietose iškabinėtos 
jai skirtos odės. Buvo paskelbta, kad ji išvyksta, 
tačiau romėnų delegacijos eina į jos rūmus su 
prašymu paviešėti ilgiau. 


* * * 


Gandų vis mažėja. Naujas viršininkas ir griežtes- 
nė tvarka? Veteranų antplūdis? 


LXIX. Cezario dienoraštis — laiškai Lucijui Ma- 
milijui Turinui į Kaprio salą 

1023. Prisiekiu nemirtingaisiais dievais, aš įtūžęs 
ir nesigėdžiu savo pykčio. 

Niekas nekaltino manęs, kad esu laisvės priešas, 
kai vedžiau Romos armiją, nors, prisiekiu Herku- 
liu, aš taip spaudžiau savo karius, kad jie nega- 
lėdavo nė per mylią pasitraukti nuo savo palapi- 
nių. Jie keldavo ir guldavo man paliepus, bet nie- 
kas nepurkštavo. Taigi, žodis „laisvė“ nenueina nuo 
lūpų, bet šitaip laisvas, kaip jie suvokia šį Žodį, 
niekas dar nėra buvęs ir niekados nebus. 

Mano priešų akimis žiūrint, aš sėdžiu, apsigau- 
bęs laisvėmis, kurias pavogiau iš kitų. Jiems aš 
tironas; jie lygina mane su Rytų- monarchais ir 
satrapais. Jie nesako, kad pagrobiau iš jų pini- 
gus, žemes ar amatą. Ne, aš pavogęs iš jų laisvę. 
Nepavogiau iš jų balso ar nuomonės. Nesielgiau 
aš nė kaip Rytų valdovai: neslėpiau nuo žmonių 
to, ką jie privalo žinoti, nemelavau jiems. Pasak 
Romos šmaikštuolių, žmonės pavargę nuo gausy- 
bės žinių, kuriomis aš užtvindęs šalį. Ciceronas va- 
dina mane mokytoju, bet nedrįsta, manęs kaltinti 
iškraipant tiesą. Žmonės nesą tamsos vergai; ne- 
patirią jie nė apgaulės tironijos. Ne, aš pavogęs 
iš jų laisvę. 

Tikroji laisvė — tai atsakomybė. O jos iš jų pa- 
grobti aš negaliu: jie jos neturi. Aš nepalioviau 
siūlęs jiems įgyti tą laisvę, bet kaip įsitikino dar 
mano pirmtakai, jie nežino, ką su ja veikti. Man 

džiugu, matant, kaip noriai Galijos pakraščiai ne- 
ša sunkią naštą laisvės, kurią jiems užkroviau. O 
Roma pagedo. Romėnai labai subtiliai įsigudrino 
išvengti atsakomybės ir kainos, kurią būtina mo- 
kėti už politinę laisvę. Jie tapo parazitais, tarps- 
tančiais iš laisvės, kurią aš mielai suteikiu — pats 
priimdamas sprendimus ir juos įgyvendindamas — 
ir kurią nedvejodamas pasidalysiu su tuo, katras 
panorės užsikrauti jos naštą. Stebiu aš savo pre- 
torius (Kasijų ir Brutą). Jie atlieka savo pareigas 
su raštininko uolumu; jie burba „laisvės“, „lais- 
vės“, bet nėsyk nepasisakė už šviesesnę Romą. 
Priešingai — jie kiša man krūvas pasiūlymų, ku- 
riuos įgyvendinus Romos didybė smuktų, bet užtat 
mažumą paūgėtų jų vargana garbė. Kasijus ragi- 
na mane užčiaupti nasrus entuziastams, kurie kas- 
dien minios akivaizdoje burnoja mane ir mūsų 
ediktus. Brutas nori išsaugoti romėnišką kraują gry- 
ną, apribodamas skaičių tų, kurie turi teisę gauti 
pilietybę. Prisiekiu Kastoru ir Poluksu, jo durinin- 
kas afrikietis ir tas gudresnis. Čia juk laisvės atė- 
mimas; nes sužinome esą laisvi žengdami į neži- 
nomybę. Žmogų, kuris atsisakė laisvės, neklysda- 
mas pažinsi iš pavydo. Jis lies pagiežą, kol su 
žemėmis nesumaišys to, kuris, užuot. gavęs laisvę 
iš kitų, susikuria ją pats. 

Bet aš žinau — proto nepavergsi, ir mano pyktis 
atslūgo. Mūsų protas lengvai pavargsta ir pabūgs- 
ta, tačiau Nėra ribų vaizdiniams, kuriuos jis su- 
kuria, ir mes pakniopstomis veržiamės prie jų. 
Dažnai girdėjau sakant: žmogus negali nubėgti ar 
nuplaukti kiek užsimanys, nesugebės pastatyti be- 
galiniai aukšto bokšto ar iškasti nepaprastai gilios 
duobės — visur yra riba,— bet dar nesu girdėjęs, 
kad būtų riba išminčiai. Gali atsirasti geresnių poe- 
tų negu Homeras ir geresnių valdovų negu Ce- 
zaris. Blogio ir kvailystės ribos taip pat neįsivaiz- 
duojamos. Tai mane irgi džiugina, ir aš vadinu 
tai paslaptimi. Štai kodėl aš negaliu galutinai api- 
bendrinti žmogaus vietos šiame pasaulyje. Ten, 
kur yra nežinomybė, yra ir viltis. 

TK. Cezario MATOLdYMAi BTA 

(Kovo 7 d. Rašyta sekretoriaus.) 

Laiką planuoju šitaip: 

Išvykstu 17-ąją (į karą su partais). 

Grįšiu į Romą trims dienoms dvidešimt antrąją, 
jei viskas klosis gerai, ir pasisakysiu senate rin- 
kimų reformos klausimu. 

Karių apgyvendinimas: skaičius (naujokų ir už- 
siverbavusių veteranų) pranoksta mano lūkesčius. 
Aštuonių šventyklų (skirtų apgyvendinti tuos, ku- 
riems neužteko vietų kareivinėse) gali nepakakti. 
Rytoj persikeliame iš Numos rūmų į namus ant 
Palatino kalvos. Numos rūmuose pakaks vietos 
mažų mažiausiai dviem šimtams. 

(Toliau Cezaris rašo savo ranka.) 

Mudu su Kalpurnija tikimės, kad tu ir Porcija 
pribūsite į mūsų namus ant Palatino kalvos 15-ąją 
pietums mano išvykimo proga. Taip pat kviečia- 
me Ciceroną, abu -Markus (Antonijų ir Lepidą), Ka- 
sijų, Decimą ir Trebonijų, vedusius — su žmonomis. 
Po pietų bus ir Egipto karalienė. 

Tavo ir Porcijos draugija man tokia maloni, kad 
džiaugčiausi, jei jūs būtumėt per tuos pietus vie- 
ninteliai mano svečiai. Tačiau, kadangi bus dar ir 
kitų žmonių, leisk man pasinaudojus šia proga šio 
to tavęs paprašyti. Tikiuosi, mūsų sena draugystė 
ir tai, kad nesyk siūleisi man pasitarnauti, leidžia 
tai padaryti. 

Man bus sunku toli nuo mylimos žmonos; sunku 
bus ir jai. Trumpai ją pamatysiu ateinantį rudenį 
Dalmatijoje arba — apie tai niekas neturi žinoti — 
Kaprio saloje. O kol kas didžiausia paguoda man 
būtų žinant, kad judu su Porcija apgaubiate ją 
savo meile. Nuo vaikystės juodvi sieja artima drau- 
gystė, o tau Kalpurnija jaučia pagarbą, kurią pel- 
nei savo taurumu ir ištikimybe man. Nėr kitų na- 
mų, kuriuose lankytis jai būtų taip pravartu; savo 
vaizduotėje tik juose ir matau ją buvojant. 

XXX — N. Smias Cena 

(Kovo 8 d. Čia pateikiami neišsiųsto laiško juod- 
raščiai.) 

Įsidėmėjau jūsų planus, apie kuriuos man pra- 
nešėte. 

Apgailestauju, tačiau negalėsiu būti jūsų svečias 
15 dieną. Ilgainiui įpratau tas kelias valandas, lie- 
kančias vakarop, skirti filosofijos studijoms. 

Bet jums išvykus aš išties pasistengsiu būti kiek 
galint. naudingesnis Kalpurnijai. Vis dėlto, mano 
galva, jums reiktų ją paskirti dėmesingon globon 
kito žmogaus, kuris aktyviau dalyvautų visuome- 
niniame gyvenime ir nebūtų taip užsivertęs vals- 
tybės reikalais. 

Savo laiške rašote, didis Cezari, apie mano iš- 
tikimybę jums. Džiugu, kad tai paminėjote, nes da- 
bar supratau — ištikimybę jūs suvokiate taip pat, 
kaip ir aš. Jūs turbūt nepamiršote, kad aš buvau 
pakėlęs prieš jus ginklą, tačiau jūs man atleidote. 
Be to, ne kartą man leidote išsakyti nuomonę, prieš- 
taraujančią jūsų nuomonei. Todėl man atrodo, jūs 
priimate ištikimybę tų, kurie visų pirma ištikimi 
savo principams, ir suprantate, jog dažnai pasiro- 
dai nedėkingas todėl, kad jų neišsižadi. 


+* * * 
Savo laiške rašote, didis Cezari, apie mano išti- 
kimybę jums. Tai, kad jūs paminėjote. .. 
* + * 


Apgailestauju, bet turiu jums pranešti, kad su- 
negalavus žmonai negalėsime. .. 


* + * 
„„.„prieš jums išvykstant išreikšti dėkingumą, ku- 
rį jums jaučiu. Šitos skolos grąžinti nesugebėsiu. 
Nuo mažumės susilaukdavau... 


* * * 


Įsidėmėjau jūsų planus, apie kuriuos man prane- 
šėte. | 

NEDĖKINGUMAS — NIEKINGIAUSIAS  VISŲ 
MINČIŲ IR POEL... 

„ (Sekančios frazės parašytos ankstyvąja lotynų 
kalba. Matyt, tai teismuose naudojama priesaika.) 

„O Jupiteri, nematomas ir visaregis, kursai skai- 
tai žmonių širdis, paliudyk, kad aš sakau tiesą, o 
jeigu aš sumeluosiu, te..." 


* k “ 

Trys uolekčiai vidutinio storio vilnos, puoštos 
korintietiškais raštais; rašiklis plonu galu; trys pla- 
tūs dagčiai. 

* J * 


Mudu su žmona su malonumu... kad toks galin- 
gas ąžuolas... nepamirštant to, į kurį paskutinį kar- 
tą pažvelgs tos skvarbios akys... gerokai nuste- 
bę... niekados nepamiršime. 


LXX — B. Brutas Cezariui 


(Išsiųstas variantas.) 

Įsidėmėjau jūsų planus, apie kuriuos man pra- 
nešėte. 

Mudu su Porcija mielai atvyksime pas jus pen- 
kioliktą dieną. 

Būkite ramus, didis Cezari — mes mylime Kal- 
purniją ne mažiau kaip vienas kitą — todėl, kad ji 
mums brangi, todėl, kad jūs mums labai daug ką 
reiškiate —ir mudu jausimės nelaimingi, jei mūsų 
namai jai nebus tokie pat artimi, kaip jos pačios. 

LXXI. Cezario dienoraštis — laiškai Lucijui Ma- 
milijui Turinui į Kaprio salą 

1023. Apsileidau — neparašau tau. Nuo ryto lig 
vakaro ruošiuosi į kelią. 

Degu nekantrumu. Mano išvykimas bus nemenka 
dovana Romai, kurią gandai apie maištą išvargino 
ne mažiau, negu mane. Kokia ironija: kol manęs 
nebus, tie žmonės neturės galimybės nuversti vy- 
riausybę, ir man atsidūrus anam Kaspijos krante 
jiems neliks nieko kito, kaip grįžti prie savo dar- 
bų. 

Tarp sąmokslininkų, atrodo, yra maždaug 50 se- 
nato narių; ne vienas jų užima aukštas pareigas 
miesto valdžioje. Kaip ir derėjo, rimtai apsvarsčiau 
šį faktą, nors nepasakyčiau, kad būčiau sukrėstas. 

Atėniečiai neišrinko Periklio, o Aristidą ir Te- 
mistoklį ištrėmė. 

Kol kas saugausi priešų kiek to liepia sveikas 
protas ir toliau dirbu savo darbą. 

Mano sūnus (t. y. sūnėnas Oktavianas, formaliai 
įsūnytas rugsėjyje surašytame, bet dar nepaskelb- 
tame testamente) grįžta į Romą netrukus po to, kai 
aš išvyksiu. Nuostabus jaunuolis. Man ypač džiugu, 
kad jis atsiuntė man laišką, kuriame labai palan- 
kiai atsiliepė apie Kalpurniją. Jai pasakiau, kad 
Oktavianas atstos jai vyresnįjį brolį, dargi dėdę. 
Per vienerius metus iš jaunuolio jis pavirto rimtu 
subrendusiu vyru. Jo laiškai ne mažiau pamokan- 
tys, kaip „Telemacho susirašinėjimas“ (pastarasis 
„laiškų rašymo vadovas“ buvo plačiai naudojamas 
mokyklose). | 

Šviesiausioji Egipto karalienė grįžta į tėviškę, 
sužinojusi apie mus daugiau, nei kitas, praleidęs 
visą gyvenimą Romoje. Kam ji panaudos tas žinias, 
ko griebsis ši nepaliaujanti stulbinti asmenybė — 
sunku pasakyti. Žmogų nuo gyvulio skiria praraja, 
bet man visuomet atrodė, kad ji nėra tokia plati, 
kaip mano daugelis. Kleopatra apdovanota įstabiau- 
siomis savybėmis tiek žmogaus, tiek ir gyvulio, 
tačiau ji neturi nė menkiausio supratimo, kuo mes 
skiriamės nuo eikliausio žirgo, išdidžiausio liūto ar 
klastingiausios gyvatės: ji nežino, kaip išnaudoti 
savo privalumus. Ji pernelyg išmintinga, kad pa- 
siduotų tuštybei, pernelyg stipri, kad pasitenkintų 
sostu ir per daug didi moteris, kad galėtų būti 
žmona. Tačiau vienu atžvilgiu nieko negalėtum jai 
prikišti — ir čia aš padariau jai milžinišką skriau- 
dą. Man nereikėjo jai drausti atsigabenti čionai 
vaikus. Ji pati to dar kaip reikiant nesuvokia: vi- 
suose kraštuose į jos asmenybę žiūrima su didžiau- 
sia pagarba ir nuolankumu, nes ji deivė motina. 
Štai iš kur tie nepaprasti bruožai, kurių. taip ilgai 
negalėjau suvokti —tas geraširdiškumas be kris- 
lelio pykčio, tas paprastumas be menkiausio varžy- 
mosi, kurio nė nebesitikime gražesnės moters drau- 
gijoje. 

Ateinantį rudenį atvyksiu pas tave su savo my- 
limąja Kalpumija. 

LXXII. Kalpurnija savo seseriai Lucijai 

(Kovo 15 d.) 

Kuo mažiau dienų lieka iki jo išvykimo, tuo la- 
biau aš jas branginu. Man gėda, kad anksčiau 
taip miglotai įsivaizdavau, kiek tvirtybės reikia ka- 
Iio Žmonai. 

Vakar pietavome pas Lepidą ir Sekstiliją. Atėjo 
ir Ciceronas; visi buvo labai linksmai nusiteikę. 
Paskiau maniškis prisipažino, dar niekada nejautęs 
tokios simpatijos Ciceronui, o šis būtų buvęs toks 
draugiškas jam, nors vienas kitą taip kandžiai trau- 
kė per dantį, kad Lepidas nežinojo, kur dėti akis. 
Manasis papasakojo apie Katilinos sąmokslą, kaip 
apie pelių maištą prieš nervingą katiną, pramintą 
Ciceronu ir, atsikėlęs nuo stalo, ėmė siūti po kam- 
barį ir kaišioti nosį į kertes, neva vaikydamas pe- 
les. Sekstilijai nuo juoko net šoną paskaudo. Aš 
nepažįstu savo vyro — kiekvieną dieną jis vis ki- 
toks. 

Išėjome anksti, dar nesutemus. Mano vyras pa- 
sisiūlė parodyti kelias jam brangias vietas. Turbūt 
supranti, kaip man baugu vaikštinėti po miestą, 
bet aš jau įsitikinau, jog neverta jo įkalbinėti būti 
atsargiam. Žinau, jis gerai supranta, koks pavojus 
jam gresia, tik jo nepaiso. Jis ėjo šalia mano neš- 
tuvų, lydimas vos poros sargybinių. Parodžiau jam 
milžiną etiopą — man pasirodė, kad jis mus seka. 
Jis paaiškino pažadėjęs Egipto karalienei neprieš- 
tarauti prieš šį palydovą. Nuo to laiko šis nežinia 
iš kur atsiranda ir vėl pranyksta. Kartais jis visą 
naktį išbūna prie mūsų namų; nesyk jis sekiodavo 
paskui maniškį tris dienas iš eilės. Tas etiopas ke- 
lia žmogui siaubą, bet mano vyras, atrodo, labai 
jį mėgsta ir visą laiką su juo šnekučiavosi. 

Pakilo smarkus vėjas, netrukus peraugęs į audrą. 
Nusileidome nuo kalno ir įėjome į Forumą. Tai šen, 
tai ten sustodavome, kai jis prisimindavo kokį is- 
torinį įvykį ar epizodą iš savo gyvenimo. Brangioji 
Lucija, kad būtumei mačiusi, kaip jis glosto tuos 
jo širdžiai brangius akmenis, kaip žvelgia man į 
akis, tarsi norėdamas įsitikinti, kad tie prisimini- 
mai man ne mažiau brangūs, nei jam! Mes pasu- 

kome tamsiomis gatvelėmis, ir jis palietė sieną 
namo, kuriame jaunystėje išgyveno dešimtį metų. 
Sustojome Kapitolijaus papėdėje. Nors pakilo aud- 
ra, ir praeiviai lėkė pro šalį lyg lapai vėjyje, jis 
nepaspartino žingsnio. Jis liepė man atsigerti iš 
Rejos šaltinio (tariamai saugančio nuo nevaisingu- 
mo). Kodėl taip: esu laimingiausia iš moterų, bet nė 
akimirką negaliu atsikratyti blogos nuojautos? 

Visai neprotingai pasielgėme, leidęsi į tą nedide- 
lę išvyką. Naktį abu baisiai neramiai miegojome. 
Susapnavau, kad viesulas nukėlė namų stogą ir 
bloškė jį ant šaligatvio. Prabudau išgirdusi jį de- 
juojant. Jis atsimerkė ir karštligiškai mane apka- 
bino; jutau, kaip daužosi krūtinėje jo širdis. 

Tesergsti mus nemirtingieji dievai! 

Šįryt jis prastai jautėsi. Apsirengė ir buvo be- 
išeinąs į senatą, bet apsigalvojo ir, grįžęs prie sa- 
vo darbo stalo, užmigo. Sekretoriai sako, anksčiau 
jam taip neatsitikdavę. 

Dabar jis pabudo ir vis dėlto išėjo. Lekiu ruoš- 
tis — šįvakar turėsime svečių. 

Man gėda šito laiško — jis toks moteriškai sen- 
timentalus. 


* * * 


Svetonijaus „Dvylikos Cezarių gyvenimai“. Pir- 
moji biografija 3. 

(Rašyta turbūt maždaug 75 metais vėliau.) 

Kai tik jis atsisėdo, sąmokslininkai sustojo ratu, 
tarsi norėdami pasveikinti. Beregint Tilijus Cimb- 
ras, pasiskyręs sau pirmąjį vaidmenį, prisiartino 
prie Cezario, lyg ketindamas kažko paklausti, o 
kai tas nesutikimo ženklais parodė minutėlę lūkte- 
lėti, stvėrė jį per pečius už togos. Cezariui šau- 
kiant: „O juk tai smurtas!“, prišokęs iš užpakalio, 
Kaska smogė durklu šiek tiek žemiau gerklės. Ce- 
zaris, pastvėręs Kaskos ranką, perdūrė ją rašikliu 
ir norėjo pašokti, tačiau antras smūgis jį sulaikė. 
Kai tik pamatė, jog iš visų pusių į jį nukreipti nuo- 
gi durklai, galvą įsisupo į togą, o tuo pat metu 
kairiąja ranka togos klostes nuleido žemyn iki pat 


3 Iš lotynų kalbos vertė J. Mažiulienė. 


blauzdų, kad apsidengęs visą kūną kuo gražiau nu- 
kristų. Ir taip jis buvo nudurtas 23 smūgiais, ir tik 
pirmąkart smogus suvaitojo, bet nesuriko; beje, 
kai kas pasakoja, jog puolančiam prie jo Brutui jis 
graikiškai pasakęs: „Ir tu, vaike?“ 

Visiems išsibėgiojus, kurį laiką negyvėlis gulėjo, 
kol trys vergai, užvertę jį ant neštuvų su nuka- 
rusia žemyn. ranka nunešė namo. Iš tos daugybės 
žaizdų gydytojo Antistijaus nuomone tik antroji, 
į krūtinę, buvusi mirtina. 


Amerikiečių rašytojas ir dramaturgas Torntonas Vail- 
deris (1897—1975) gimė Viskonsine. Vaikystėje keletą 
metų gyveno Kinijoje, vėliau grįžo į JAV. Baigęs aukš- 
tąją mokyklą, kurį laiką mokytojavo, paskiau dėstė Či- 
kagos universitete. 

Torntonui Vailderiui galėtų pavydėti ne vienas litėra- 
tas. Pasisekimo susilaukė jau pirmasis jo romanas „Ka- 
bala“ (1926), vaizduojantis XX amžiaus pradžios Romą. 
1927 m. išeina apysaka „Karaliaus Liudviko šventojo til- 
tas", pasakojanti apie tolimą XVIII a. Peru ir pelniusi 
Pulicerio premiją. Nuo šiol T. Vailderis atsideda tik 1i- 
teratūrai. Pasirodo jo romanai „Kovo idos“ (1948), „„Aš- 
tuntoji diena“ (1967), „Teofilis Nortas“ (1974) ir kiti. Ra- 
šytojo populiarumas — neatsitiktinis. Jis gerai įvaldęs 
įvairius stilius, pradedant buitiniu ir baigiant rafinuotu, 
intelektualiu; jis puikus intrigos meistras, jam vienodai 
paklūsta visi žanrai. 

Vis dėlto jau pačioje kūrybos pradžioje T. Vailderio 
žvilgsnis ima krypti į teatrą. Rašytojas junta savyje au- 
gant įsitikinimą, kad teatras — galingiausias visų menų. 
Bet to meto Amerikos teatras apvilia T. Vailderį. Jis ma- 
to, jog teatras pergyvena krizę — scenoje pataikaujama 
miesčioniškam Vakarų publikos skoniui, —ir jis išsako 
savo nepasitenkinimą dramomis. Ir čia T. Vailderį lydi 
sėkmė. Teatrai, kuriuose statomos jo pjesės, gausiai lan- 
komi; jo kūriniai apkeliauja viso pasaulio scenas, o dvi 
reikšmingiausios dramos —,,„Mūsų miestelis“ (1938) ir „Per 
plauką nuo pražūties“ (1942) įvertinamos Pulicerio pre- 
mija. 

Romane „Kovo idos“, kaip ir daugelyje T. Vailderio kū- 
rinių, vaizduojama. tolima epocha, tolimi kraštai — Roma 
respublikos žlugimo išvakarėse. Kovo idos — romėnų ka- 
lendoriaus kovo 15-0ji — diena, kurią buvo nužudytas 
Cezaris. Vis dėlto rašytojas nesistengia tiksliai atkurti 
istorinių įvykių. Jį visų pirma domina Cezaris — pagrin- 
dinis ir vienintelis knygos herojus — bet ne karvedys, 
valstybės veikėjas ar reformatorius, kaip mes. įpratę jį 
vaizduotis, 0 žmogus — mylintis ir kenčiantis, abejojantis 
ir klystantis. T. Vailderio Cezaris — filosofas, tik skirtin- 

gai nuo antikos filosofų, jį domina ne tiek daiktų prigim- 
tis, kiek jų žmogiškasis turinys. Romanas rašytas pasi- 
baigus II pasauliniam karui ir skaitytojas be vargo „supras 
autoriaus perspėjimą — visuomenėje, kurios sąžinė tyli, 
kur įleidęs šaknis miesčioniškas abejingumas, katastrofa 
neišvengiama* Visi žmonės atsako už visuomenės raidą — 
štai pagrindinė romano mintis. 

F. S. Ficdžeraldas, T. Vulfas, E. Hemingvėjus — tai kar- 
ta, pelniusi šlovę XX amžiaus amerikiečių literatūrai. Šiai 
plejadai priklauso ir T. Vailderis, tik pasuko jis kiek 
skirtingu keliu. T. Vailderis literatūroje buvo visų pir- 
ma filosofas ir moralistas; visa jo kūryba — nesibaigianti 
sakmė apie žmogaus, jame glūdinčio gėrio nenugalimumą. 
-Savo kūriniuose T. Vailderis įkūnijo sudėtingą estetinių 
ir dorovinių idėjų sistemą. Jis — žmogaus sielos gelmių 
anatomas; meilė, tikėjimas, gėris ir blogis — štai kategori- 
jos, kuriomis jis operuoja. Jo herojai — pilnakraujai, tur- 
tingos sielos žmonės, sprendžiantys per amžius nesens- 
tančias moralines ir filosofines problemas, ieškantys savo 
vietos ir nekintamų vertybių krizę pergyvenančioje Va- 
karų civilizacijoje. 

Lietuvių skaitytojui T. Vailderis pažįstamas iš -romano 
„Aštuntoji diena“ (,„Vaga“, 1978). 

45 metai prieš mūsų erą. 
Roma. Ruduo. 
Diktatorius Gajus Julijus Cezaris 
gyvena įtemptai: 
tvarko valstybės reikalus, 
bendrauja 
su Ciceronu, Katulu, Kleopatra, 
Klodija, Pompėja, Julija Marcija, 
Lucijum Mamilijum Turinu, kitais, 
mąsto 
apie gyvenimą ir mirtį. 
Ruošiamasi Gerosios deivės 
šventei. 

Ryškėja Cezario dramatiškumas. 
Kuo tikėti, 
kai dievai ima merdėti! 
Ką mylėti, 
kai mylimieji temyli save! 
Kam gyventi, 
kai daraisi nebereikalingas! 
Žmogui — 
kiek žmogų tu nori teigti 
savo paties likimu, — 
Cezario mintimis ir veiksmais 
atsako autorius. 
Ši knyga priklauso 
serijoje spausdinamos 
istorinės beletristikos ciklui 


